
Εκσυγχρονισμός και Οργάνωση Συστήματος Υγείας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εχδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α’ 

ΓΕΝΙΚΕΣ ΑΡΧΕΣ 

Άρθρο 1 

Το άρθρο 1 του ν. 1.397/1983 (ΦΕΚ 143 Α') αντικαθίσταται 
ως εξής: 

■ Μέριμνα του κράτους 

1. Το κράτος μεριμνά για την ίδρυση, λειτουργία, οργάνωση 
και εποπτεία των κατάλληλων φορέων προς εξασφάλιση 
της υγείας όλων των πολιτών. 

2. Το κράτος εξασφαλίζει το δικαίωμα και τη δυνατότητα . 
στον πολίτη να επιλύσει προληπτικά ή θεραπευτικά το 
πρόβλημα της υγείας του, μέσα από διαδικασίες που θα 
του διασφαλίζουν στο ακέραιο την ελεύθερη επιλογή και 
το σεβασμό της ανθρώπινης αξιοπρέπειας." 

Άρθρο 2 

' Το άρθρο 2 του ν. 1397/1983 αντικαθίσταται ως εξής: 

" Υγειονομικές περιφέρειες 

1. Η Χώρα διαιρείται σε υγειονομικές περιφέρειες. 

2. Με προεδρικό διάταγμα, που εκδίδεται με πρόταση 
των Υπουργών Προεδρίας της Κυβέρνησης, Εσωτερικών 
και Υγείας, Πρόνοιας και Κοινωνικών Ασφαλίσεων, ορίζεται Γ 
εκάστοτε εν όψει των υγειονομικών αναγκών και των κοι¬ 
νωνικών συνθηκών της Χώρας, ο αριθμός των υγειονομικών 
περιφερειών που περιλαμβάνουν ορισμένους νομούς, η έδρα 
τους και κάθε άλλη σχετική λεπτομέρεια που αφορά στην . 
εν γένει λειτουργία των υπηρεσιών τους. 


' Άρθρο 3 

Περιφερειακές/Υπηρεσίες Υγείας 

1. Στην έδρα κάθε υγειονομικής περιφέρειας ιδρύεται 
Περιφερειακή Διεύθυνση Υπηρεσιών Υγείας. 

2. Η διεύθυνση αυτή ασκεί εποπτεία επί των φορέων 
περίθαλψης και συντονίζει το έργο τους, ενώ εισηγείται 
στο Υπουργείο Υγείας, Πρόνοιας και Κοινωνικών Ασφαλί¬ 
σεων ρυθμίσεις κατάλληλες για την πληρέστερη και απο¬ 
δοτικότερη παροχή υπηρεσιών υγείας στους κατοίκους της 
περιφέρειας. 

3. Ο διευθυντής της διεύθυνσης υπηρεσιών υγείας της 
περιφέρειας προεδρεύει του αντίστοιχου Γίεριφερειάκού 
Συμβουλίου Υγείας (ΠΕ.Σ.Υ.) και συμμετέχει στο Κεντρικό 
Συμβούλιο Υγείας (ΚΕ.Σ.Υ.), μόνο στα θέματα που αφορούν 
την περιφέρειά του. 

4. Με προεδρικό διάταγμα, που εκδίδεται με πρόταση 
των Υπουργών Προεδρίας της Κυβέρνησης, Εσωτερικών 
και Υγείας, Πρόνοιας και Κοινωνικών Ασφαλίσεων, καθορί¬ 
ζεται η οργάνωση, οι αρμοδιότητες των διευθύνσεων της 
παρ. 1, καθώς και ο τρόπος άσκησης ελέγχου και εποπτείας 
στους φορείς υγείας της περιφέρειας. 

Άρθρο 4 

Σύσταση ειδικών γραμματειών 

1. Στο Υπουργείο Υγείας, Πρόνοιας και Κοινωνικών Α¬ 
σφαλίσεων συνιστώνται τρεις (3) ειδικές γραμματείες. Το 
έργο κάθε ειδικής γραμματείας συντονίζεται από το συ¬ 
ντονιστή. 

2. Οι ειδικές γραμματείες είναι: 

α) Γραμματεία διοικητικών, οργανωτικών και οικονομικών 
θεμάτων, που αποτελείται από δύο (2) υπαλλήλους ΠΕ 
κατηγορίας του Υπουργείου Υγείας, Πρόνοιας και Κοινω¬ 
νικών Ασφαλίσεων ή του ευρύτερου δημόσιου τομέα υγείας 
και τρεις (3) ειδικούς επιστήμονες με εμπειρία σε διοικητικά, 
οργανωτικά και οικονομικά θέματα του τομέα υγείας. 

β) Γραμματεία επιστημονικών και υγειονομικών θεμάτων, 

που αποτελείται από δύο (2) υπαλλήλους 1 Ι£ κατηγορίας 
του Υπουργείου Υγείας ή του ευρύτερου δημόσιου τομέα 
υγείας και τρεις (3) ειδικούς επιστήμονες με εμπειρία σε 
επιστημονικά και υγειονομικά θέματα. 

γ) Γραμματεία τεχνολογικών θεμάτων, που αποτελείται 
από δύο (2) υπαλλήλους ΠΕ κατηγορίας, του Υπουργείου 
Υγείας, Πρόνοιας και Κοινωνικών Ασφαλίσεων ή του ευρύ¬ 
τερου δημόσιου τομέα, υγείας και τρεις (3) ειδικούς επι¬ 
στήμονες με εμπειρία ιδίως σε τεχνολογικά θέματα υγείας, 
κτιριακής υποδομής των νοσηλευτικών ιδρυμάτων και μη- 
χανολογικού-ιατρικού εξοπλισμού. 

3. Για τη στελέχωση των ανωτέρω γραμματειών, συνι- 
στώνται στο Υπουργείο Υγείας, Πρόνοιας και Κοινωνικών 
Ασφαλίσεων εννέα (9) θέσεις ειδικού επιστημονικού προ¬ 
σωπικού με σχέση εργασίας ιδιωτικού δικαίου, ορισμένου ή 
αορίστου χρόνου. 

4. Με κοινή απόφαση των Υπουργών Οικονομικών, Υγείας, 
Πρόνοιας και Κοινωνικών Ασφαλίσεων καθορίζεται το ύψος 
της πρόσθετης αμοιβής των μελών των ειδικών γραμματειών, 
καθώς επίσης και η 'χορήγηση ειδικού επιδόματος προσέ¬ 
λευσης και παραμονής, σύμφωνα με τις διατάξεις του άρθρου 
39 του ν. 1839/1989. 

Άρθρο 5 

Αρμοδιότητες των ειδικών γραμματειών 

1. Η κάθε ειδική γραμματεία λειτουργεί στο Υπουργείο 
Υγείας, Πρόνοιας και Κοινωνικών Ασφαλίσεων και επεξερ¬ 
γάζεται θέματα τα οποία διαβιβάζονται σε αυτήν από τον 
Υπουργό Υγείας, Πρόνοιας και Κοινωνικών Ασφαλίσεων. 
Προκειμένου να επεξεργαστεί καταλλήλως τα θέματα αυτά, 
δικαιούται να ζητά στοιχεία, πληροφορίες, προτάσεις και 
μελέτες από οποιαδήποτε σχετική υπηρεσία του Υπουργείου 
Υγείας, Πρόνοιας και Κοινωνικών Ασφαλίσεων ή του ευρύ¬ 
τερου τομέα υγείας. 

2. Οι Ειδικές Γραμματείες υπάγονται απ' ευθείας στον 
Υπουργό Υγείας, Πρόνοιας και Κοινωνικών Ασφαλίσεων, 
αναφέρονται σε αυτόν και κατευθύνονται από αυτόν. Κάθε 
ανατιθέμενο σε αυτές έργο, μετά την επεξεργασία και 
στοιχειοθέτησή του, επαναφέρεται στον Υπουργό, με σχε¬ 
τική εισήγηση. 

3. Με απόφαση του Υπουργού Υγείας, Πρόνοιας και 
Κοινωνικών Ασφαλίσεων, συγκροτούνται οι ειδικές γραμμα¬ 
τείες, καθορίζονται λεπτομερώς η οργάνωση, οι αρμοδιό¬ 
τητες και ο τρόπος λειτουργίας τους και κάθε άλλη σχετική 
λεπτομέρεια, που αναφέρεται στις διατάξεις των άρθρων 
4 και 5 του νόμου αυτού. Με ίδια απόφαση ορίζεται συτο- 
νιστής ένα (1) από τα πέντε μέλη για κάθε ειδική γραμματεία. 

Άρθρο 6 

Το άρθρο 2 του ν. 1278/1982 αντικαθίσταται ως εξής: 

’ Σύνθεση του ΚΕ.Σ.Υ. 

Το ΚΕ.Σ.Υ αποτελείται από : 

1. Τρεις τακτικούς και τρεις αναπληρωματικούς εκπρο¬ 
σώπους του Πανελλήνιου Ιατρικού Συλλόγου (Π.Ι.Σ.) που 
ορίζονται με απόφαση του διοικητικού συμβουλίου του. 

2. Έναν τακτικό και έναν αναπληρωματικό εκπρόσωπο : 
α) Της Ελληνικής Οδονπατρικής Ομοσπονδίας, β) Του 

Πανελληνίου Φαρμακευτικού Συλλόγου, γ) Της Ομοσπονδίας 
Ενώσεων Νοσοκομειακών Γιατρών (Ο.Ε.Ν.Γ.Ε.). δ) Της Κε¬ 
ντρικής Ένωσης Δήμων και Κοινοτήτων Ελλάδας {Κ.Ε.Δ. 
Κ.Ε). ε) Της Γενικής Συνομοσπονδίας Εργατών Ελλάδας 
(Γ.Σ.Ε.Ε.). στ) Της ανώτατης συνδικαλιστικής επαγγελμα¬ 
τικής οργάνωσης των αγροτών, ζ) Της Γενικής Συνομο¬ 


σπονδίας Επαγγελματοβιοτεχνών Ελλάδας (Γ.Σ.Ε.Β.Ε). Κα¬ 
θένα από τα μέλη αυτά, ορίζεται με απόφαση του οιοικηπκου 
συμβουλίου του φορέα του. 

3. Έναν τακτικό και έναν αναπληρωματικό εκπρόσωπο, 
που εκλέγεται μεταξύ των εκπροσώπων του Τ.Ε.Ε., της 
Ένωσης Ελλήνων Χημικών, της Ένωσης Ελλήνων Βιολόγων 
και της Ένωσης Ελλήνων Φυσικών. 

4. Έναν τακτικό και έναν αναπληρωματικό εκπρόσωπο ; 
α) Των ιατρικών τμημάτων των Α.Ε.Ι. της Χώρας, β) Των 
οδοντιατρικών τμημάτων των Α.Ε.Ι. της Χώρας, γ) Των 
φαρμακευτικών τμημάτων των Α.Ε.Ι. της Χώρας, δ) Των 
νοσηλευτικών τμημάτων των Α.Ε.Ι της.Χώρας. Καθένα από 
τα μέλη αυτά εκλέγεται μεταξύ των εκπροσώπων που 
προτείνονται από τις συνελεύσεις των αντίστοιχων τμημά¬ 
των. 

5. Έναν τακτικό και έναν αναπληρωμαπκό εκπρόσωπο 
των δημοσίων υπαλλήλων, που ορίζονται από τη διοίκηση 
της ανώτερης ενιαίας συνδικαλιστικής οργάνωσης των δη¬ 
μοσίων υπαλλήλων. Εάν δεν υπάρχει ενιαία συνδικαλιστική 
οργάνωση, που να εκφράζει το σύνολο των δημοσίων 
υπαλλήλων της Χώρας, το μέλος αυτό ορίζεται από τον 
Υπουργό Υγείας, Πρόνοιας και Κοινωνικών Ασφαλίσεων, 
από υποψήφιους που προτείνονται ένας από κάθε δευτε¬ 
ροβάθμια συνδικαλιστική οργάνωση δημοσίων υπαλλήλων. 

6. Έναν τακτικό και έναν αναπληρωματικό εκπρόσωπο 
του νοσηλευτικού προσωπικού όλων των νοσοκομείων της 
Χώρας, που ορίζονται από τη διοίκηση της κορυφαίας, 
ενιαίας συνδικαλιστικής οργάνωσης αυτού. Εάν δεν υπάρχει 
ενιαία συνδικαλιστική οργάνωση, ορίζονται από τον Υπουργό 
Υγείας, Πρόνοιας και Κοινωνικών. Ασφαλίσεων, από υπο¬ 
ψήφιους που προτείνονται από τη μεγαλύτερη ενιαία κλαδική 
-νοσηλευτική οργάνωση της Χώρας. 

7. Έναν τακτικό κι έναν αναπληρωματικό εκπρόσωπο των 
υγιειονομικών υπηρεσιών των Ενόπλων Δυνάμεων, οριζό¬ 
μενους από τον Αρχηγό Γ.Ε.Ε.Θ.Α.. 

8. Το διοικητή του Ι.Κ.Α και έναν εκ των υποδιοικητών 
του ιδρύματος ως αναπληρωματικό μέλος, που ορίζεται από 
το διοικητή. 

9. Το διοικητή του Ο.Γ.Α. και το νόμιμο αναπληρωτή του 
ως αναπληρωματικό μέλος. 

10. Τον πρόεδρο του Ε.Ο.Φ. και τον αντιπρόεδρο ως 
αναπληρωματικό μέλος. 

11. Τους συντονιστές των τριών ειδικών γραμματειών με 
τους αναπληρωτές τους. 

12. Τους προέδρους των τριτοβάθμιων οργάνων του 
μετεκπαιδευτικού φορέα με τους αντιπροέδρους ως ανα¬ 
πληρωματικά μέλη, αφότου ιδρυθούν. 

13. Τον πρόεδρο της επιτροπής σχεδιασμού αγωγής 
υγείας με τον αναπληρωτή του. Ο αναπληρωτής προέρχεται 
από τον κλάδο επισκεπτών. 

Άρθρο 7 

Συγκρότηση του ΚΕ.Σ.Υ. 

1. Η συγκρότηση του ΚΕ.Σ.Υ. γίνεται με απόφαση του 
Υπουργού Υγείας, Πρόνοιας και Κοινωνικών Ασφαλίσεων 
και η θητεία του είναι τριετής. Η ολομέλεια του ΚΕ.Σ.Υ. 
εκλέγει τον πρόεδρο και τον αντιπρόεδρο με μυστική 
ψηφοφορία. Ο πρόεδρος εκλέγεται μεταξύ των ιατρών-με- 
λών του ΚΕ.Σ.Υ. 

2. Οι εκπρόσωποι των κατά το προηγούμενο άρθρο 
φορέων, ορίζονται μέσα σε τριάντα (30) ημέρες από την 
αποστολή σχετικής πρόσκλησης του Υπουργού Υγείας, 
Πρόνοιας και Κοινωνικών Ασφαλίσεων και είναι ελεύθερα 

ανακλητοί. Αν κάποιος φορέας δεν ορίσει εμπρόθεσμα τον 
εκπρόσωπό του, τον ορίζει ο Υπουργός Υγείας, Πρόνοιας 
και Κοινωνικών Ασφαλίσεων. 

3. Μέχρι συγκροτήσεως του ΚΕ.Σ.Υ., κατά τις διατάξεις 
του παρόντος, εξακολουθεί να λειτουργεί τούτο με τη 
σύνθεση που έχει. 

Άρθρο 8 

Αρμοδιότητες του ΚΕ.Σ.Υ. 

1. Το ΚΕ.Σ.Υ. έχει τις παρακάτω αρμοδιότητες: 

α) Σχεδιάζει, προγραμματίζει και προσδιορίζει τους γενι¬ 
κούς στόχους και κατευθύνσεις στον τομέα της υγείας και 
υποβάλλει σχετικές προτάσεις στον Υπουργό Υγείας, Πρό¬ 
νοιας και Κοινωνικών Ασφαλίσεων. 

β) Γνωμοδοτεί σε θέματα τρέχουσας πολιτικής, όσον 
αφορά την υγεία, που παραπέμπονται σ'αυτό, και εισηγείται 
μέτρα για την υλοποίηση των προγραμματικών στόχων. 

γ) Παρακολουθεί τη διαδικασία προγραμματισμού, ελέγχει 
την αποτελεσματικότητα της εφαρμογής του προγράμματος 
σε κεντρικό και περιφερειακό επίπεδο, όταν τούτο του 
ζητηθεί από τον αρμόδιο υπουργό και εισηγείται διορθωτικά 
μέτρα. 

2. Στο ΚΕ.Σ.Υ. περιέρχονται όλες οι αρμοδιότητες που 
είχαν το Ανώτατο Υγειονομικό Συμβούλιο, εκτός εκείνων 
που αναφέρονται στις διατάξεις του ν. 1965/1991, το Εθνικό 
Συμβούλιο Ογκολογίας, οι επιτροπές οπτικών, το Ειδικό 
Γνωμοδοτικό Συμβούλιο για την άσκηση επαγγέλματος ψυ¬ 
χολόγων, η Επιτροπή Γενετικής και Οικογενειακού Προ¬ 
γραμματισμού, το Συμβούλιο Θεμάτων Υγείας και αναπτύ- 
ξεως Νοσηλευτικών Ιδρυμάτων. 

3. Ο Υπουργός Υγείας, Πρόνοιας και Κοινωνικών Ασφα¬ 
λίσεων μπορεί να μεταβιβάσει την ευθύνη συντονισμού των 
Περιφερειακών Συμβουλίων Υγείας (ΠΕ.Σ.Υ.), του άρθρου 
10 του παρόντος νόμου, στο ΚΕ.Σ.Υ.. 

Άρθρο 9 

Το άρθρο 4 του ν.1278/1982 αντικαθίσταται ως εξής: 

■ Ολομέλεια και εκτελεστική επιτροπή του ΚΕ.Σ.Υ. 

1. Το ΚΕ.Σ.Υ. αποφασίζει εν ολομέλεια για θέματα αρ- 
μοδιότητάς του. Η ολομέλεια του ΚΕ.Σ.Υ. ευρίσκεται σε 
απαρτία όταν είναι παρόντα το 1/2 συν 1 των μελών του. 
Οι αποφάσεις λαμβάνονται με απόλυτη πλειοψηφία των 
παρόντων. Μέλος του ΚΕ.Σ.Υ. που απουσιάζει αδικαιολόγητα 
σε περισσότερες από δύο (2) συνεχείς συνεδριάσεις αντι¬ 
καθίσταται υποχρεωτικά από τον Υπουργό Υγείας, Πρόνοιας 
και Κοινωνικών Ασφαλίσεων. 

2. Το ΚΕ.Σ.Υ. συγκροτεί εκτελεστική επιτροπή που απο- 
τελείται από: α) Τον πρόεδρο αυτού, ως πρόεδρο, β) τον 
αντιπρόεδρο αυτού, ως αντιπρόεδρο, γ) τους τρεις συντο¬ 
νιστές των ειδικών γραμματειών, δ) δύο μέλη του ΚΕ.Σ.Υ., 
που εκλέγονται από την ολομέλεια αυτού. 

3. Η εκτελεστική επιτροπή εισηγείται στην ολομέλεια τα 
θέματα προς συζήτηση και μεριμνά για την υλοποίηση των 
επιλογών και αποφάσεων του ΚΕ.Σ.Υ. σε συνεργασία ,με 
τις ειδικές γραμματείες. 

4. Η εκτελεστική επιτροπή για την προώθηση του έργου 
της, την εκπλήρωση των σκοπών του ΚΕ.Σ.Υ. και την 
υλοποίηση των αποφάσεων της ολομέλειας, μπορεί να 
καταρτίζει ειδικές επιτροπές, συμβούλια και ομάδες, που 
συγκροτούνται με απόφαση του Υπουργού Υγείας, Πρόνοιας 
και Κοινωνικών Ασφαλίσεων, οι οποίες εντός εύλογου χρό¬ 


νου θα παραδίδουν το έργο που ανατίθεται σε αυτές. Με 
την απόφαση συγκρότησης καθορίζονται το έργο της κάθε 
επιτροπής, τα καθήκοντα και οι υποχρεώσεις των μελών 
της, ο τρόπος λειτουργίας και κάθε σχετική λεπτομέρεια. 

5. Με απόφαση του Υπουργού Υγείας, Πρόνοιας και 
Κοινωνικών Ασφαλίσεων, αμέσως μετά τη συγκρότηση του 
ΚΕ.Σ.Υ. και των ειδικών γραμματειών, καθορίζονται οι λε¬ 
πτομέρειες λειτουργίας αυτών, καθώς και της εκτελεστικής 
επιτροπής, της απαρτίας και των υποχρεώσεων των μελών, 
της διαδικασίας συγκλήσεως και λήψεως αποφάσεων και 
κάθε άλλη σχετική λεπτομέρεια.· 

Άρθρο 10 

Σύσταση-συγκρότηση-λειτουργία ΠΕ.Σ.Υ. 

1. Στην έδρα κάθε υγειονομικής περιφέρειας συνιστάται 
περιφερειακό συμβούλιο υγείας (ΠΕ.Σ.Υ.), που αποτελείται 
από τα παρακάτω μέλη: α) Το διευθυντή της περιφερειακής 
διεύθυνσης υπηρεσιών υγείας της υγειονομικής περιφέρειας, 
ως πρόεδρο, β) Όλους τους προέδρους των ιατρικών, 
οδοντιατρικών και φαρμακευτικών συλλόγων της περιφέ¬ 
ρειας ή τους αναπληρωτές αυτών, γ) Τους προέδρους των 
νοσοκομείων της περιφέρειας ή τους αντιπροέδρους, ως 
αναπληρωτές αυτών, δ) Από έναν εκπρόσωπο του διδακτικού 
επιστημονικού προσωπικού (Δ.Ε.Π.) των ιατρικών, οδοντια¬ 
τρικών, φαρμακευτικών και νοσηλευτικών τμημάτων των 
Α.Ε.Ι., που λειτουργούν στην υγειονομική περιφέρεια και 
εκλέγονται μεταξύ των εκπροσώπων, που προτείνονται από 
τις γενικές συνελεύσεις των αντίστοιχων τμημάτων με τους 
αναπληρωτές τους.,ε) Τους διευθυντές των διευθύνσεων 
υγείας των διευθύνσεων πρόνοιας και διευθύνσεων υγείας 
και πρόνοιας των νομαρχιών ή τους αναπληρωτές τους, 
στ) Τρία πρόσωπα με ιδιαίτερη επιστημονική και κοινωνική 
δραστηριότητα στον τομέα παροχής υπηρεσιών με ειδικό¬ 
τητα σε οικονομικά και διοικητικά θέματα, επιστημονικά, 
ιατρικά, νοσηλευτικά και τεχνικά, που ορίζονται από τον 
Υπουργό Υγείας, Πρόνοιας και Κοινωνικών Ασφαλίσεων, 
και τους αναπληρωτές αυτών, εκ των οποίων το ένα να 
είναι επισκέπτης υγείας. 

2. Το ΠΕ.Σ.Υ. συνεδριάζει τακτικώς ανά δίμηνο και εκτά¬ 
κτως όταν παραστεί ανάγκη στη Χώρα ή στην περιφέρεια, 
μετά από πρόσκληση του προέδρου προς τα μέλη. 

3. Η πρόσκληση του προέδρου περιλαμβάνει τα θέματα 
ημερήσιας διάταξης με περιληπτική αναφορά αυτών και 
απευθύνεται στα μέλη, τουλάχιστον δέκα (10) μέρες προ 
της επικείμενης τακτικής συνεδρίασης. Για τις έκτακτες 
συνεδριάσεις η πρόσκληση μπορεί να γίνει εγγράφως ή 
τηλεφωνικώς ή με τα μέσα μαζικής ενημέρωσης. 

4. Το ΠΕ.Σ.Υ. επιλαμβάνεται για κάθε θέμα που αφορά 
τη δημόσια υγεία, την προστασία και την προαγωγή της 
υγείας των κατοίκων της .περιφέρειας καθώς 'τις συνθήκες 
βελτίωσης αυτών, μετά από πρόσκληση του προέδρου του 
ΠΕ.Σ.Υ.. 

5. Οι αποφάσεις του ΠΕ.Σ.Υ. λαμβάνονται κατά απόλυτη 
πλειοψηφία των παρόντων μελών, το δε συμβούλιο βρίσκεται 
σε απαρτία και συνεδριάζει νομίμως αν παρίσταται το 1/2 
συν ί των μελών του. 

6. Οι-αποφάσεις του ΠΕ.Σ.Υ. με έκθεση επ' αυτών του 
προέδρου υποβάλλονται στον Υπουργό Υγείας, Πρόνοιας 
και Κοινωνικών Ασφαλίσεων για λήψη των σχετικών απο¬ 
φάσεων. 

7. Οι εκπρόσωποι ορίζονται σε προθεσμία 30 ημερών από 
την αποστολή της σχετικής πρόσκλησης του Υπουργού 

Υγείας, Πρόνοιας κα> Κοινωνικών Ασφαλίσεων. Αν κάποιος 
φορέας δεν ορίσει .εμπρόθεσμα τον εκπρόσωπό του, τον 
ορίζει ο Υπουργός Υγείας, Πρόνοιας και Κοινωνικών Α¬ 
σφαλίσεων. Για κάθε μέλος ορίζεται ο αναπληρωτής του 
με την ίδια διαδικασία. 

8. Η συγκρότηση γίνεται με απόφαση του Υπουργού 
Υγείας, Πρόνοιας και Κοινωνικών Ασφαλίσεων. 

9. Η θητεία των μελών των περ. δ' και στ' της παραγράφου 
1, η αντικατάσταση και ο ορισμός του αντικαταστάτη γίνεται 
με τη διαδικασία του αρχικού διορισμού. Επιτρέπεται η 
αντικατάσταση αυτών για οποιονδήποτε λόγο για το υπό¬ 
λοιπο της θητείας τους. Μέχρι να ορισθεί ο αντικαταστάτης, 
το συμβούλιο λειτουργεί νόμιμα με τα λοιπά μέλη του. Η 
ολομέλεια του ΠΕ.Σ.Υ. εκλέγει τον αντιπρόεδρο με μυστική 
ψηφοφορία μεταξύ των ιατρών μελών του ΠΕ.Σ.Υ.. 

10. Το ΠΕ.Σ.Υ. αποφασίζει εν ολομέλεια καί οι αποφάσεις 
του λαμβάνονται σύμφωνα με τη παρ. 5 του άρθρου αυτού. 

11. Η εκτελεστική επιτροπή αποτελείται από τον πρόεδρο, 
αντιπρόεδρο και ένα μέλος του ΠΕ.Σ.Υ. Το μέλος της 
εκτελεστικής επιτροπής του ΠΕ.Σ.Υ., εκλέγεται δια μυστικής 
ψηφοφορίας μεταξύ όλων των μελών αυτού. 

Η εκτελεστική επιτροπή εισηγείται δια του προέδρου της 
στην ολομέλεια τα θέματα προς συζήτηση και συντάσσει 
προς τούτο ειδική εισήγηση για κάθε θέμα. Η εκτελεστική 
επιτροπή μεριμνά για την προώθηση και υλοποίηση των 
αποφάσεων της ολομέλειας και μπορεί να προτείνει τη 
σύσταση ειδικών επιτροπών και ομάδων εργασίας, για την 
εκτέλεση συγκεκριμένου έργου, στα πλαίσια των αρμοδιο¬ 
τήτων του ΠΕ.Σ.Υ. Η συγκρότηση των προτεινόμενων ε¬ 
πιτροπών γίνεται με απόφαση του Υπουργού Υγείας, Πρό¬ 
νοιας και Κοινωνικών Ασφαλίσεων και με σύμφωνη γνώμη 
αυτού. Με την απόφαση συγκρότησης κάθε επιτροπής ή 
ομάδας εργασίας, καθορίζεται το έργο , ο τρόπος λειτουρ¬ 
γίας, οι υπρχρεώσεις των μελών της, και κάθε άλλη σχετική 
λεπτομέρεια. 

12. Στα μέλη του ΠΕ.Σ.Υ. δεν καταβάλλεται αποζημίωση. 

13. Στη Διεύθυνση Υγείας της νομαρχίας της έδρας κάθε 
ΠΕ.Σ.Υ. λειτουργεί υπηρεσία γραμματειακής υποστηρίξεως 
αυτού. Η υπηρεσία γραμματειακής υποστηρίξεως του ΠΕ.Σ.Υ. 
στελεχώνεται από τους υπαλλήλους της διεύθυνσης υγείας 
της νομαρχίας στην οποία εδρεύει το ΠΕ.Σ.Υ.. Η υπηρεσία 
γραμματειακής υποστηρίξεως συγκεντρώνει και επεξεργά¬ 
ζεται τα στοιχεία που είναι απαραίτητα για το έργο του 
συμβουλίου και διεξάγει κάθε εργασία σχετική με το έργο 
αυτό. 

14. Με προεδρικό διάταγμα, που εκδίδεται με πρόταση 
των Υπουργών Προεδρίας της Κυβέρνησης, Οικονομικών 
και Υγείας, Πρόνοιας και Κοινωνικών Ασφαλίσεων μπορεί 
να συνιστώνται στο Υπουργείο Υγείας, Πρόνοιας και Κοι¬ 
νωνικών Ασφαλίσεων και να προσθέτονται στον οργανισμό 
του θέσεις ειδικού επιστημονικού προσωπικού με σχέση 
εργασίας ιδιωτικού δικαίου, για την εξυπηρέτηση του έργου 
του ΠΕ.Σ.Υ. Ο αριθμός των ανωτέρω θέσεων δεν μπορεί 
να υπερβαίνει τις πέντε (5) για κάθε ΠΕ.Σ.Υ.. Κατά τα λοιπά 
εφαρμόζονται οι διατάξεις του ν. 993/1979 (ΦΕΚ 281 Α), 
όπως αυτές συμπληρώθηκαν ή τροποποιήθηκαν μεταγενέ¬ 
στερα. Οι υπάλληλοι, που προσλαμβάνονται στις θέσεις 
αυτές, υπηρετούν στις έδρες των ΠΕ.Σ.Υ.. 

15. Στον προϋπολογισμό του Υπουργείου Υγείας, Πρό¬ 
νοιας και Κοινωνικών Ασφαλίσεων γράφονται κάθε χρόνο 


σε ιδιαίτερο φορέα και κωδικό αριθμό πιστώσεις για την 
κάλυψη των δαπανών λειτουργίας του ΚΕ.Σ.Υ. και των 
ΠΕ.Σ.Υ.. 

16. Με απόφαση του Υπουργού Υγείας, Πρόνοιας και 
Κοινωνικών Ασφαλίσεων καθορίζονται ειδικότερα ο τρόπος 
λειτουργίας του ΠΕ.Σ.Υ., οι υποχρεώσεις και τα καθήκοντα 
των μελών του και των μελών της εκτελεστικής επιτροπής, 
η διαδικασία εκλογής των εκλεγόμενων μελών του και ο 
τρόπος λειτουργίας της γραμματείας των ΠΕ.Σ.Υ., καθώς 
και κάθε άλλη σχετική λεπτομέρεια. 

Άρθρο 11 

Το άρθρο 5 του ν.1397/1983 αντικαθίσταται ως εξής: 

■ Μονάδες Περίθαλψης 

1. Η περίθαλψη διακρίνεται σε πρωτοβάθμια, δευτερο¬ 
βάθμια και τριτοβάθμια, παρέχεται δε από δημόσιους και 
ιδιωτικούς φορείς. 

2. Η περίθαλψη γενικά πρωτοβάθμια, δευτεροβάθμια και 
τριτοβάθμια, με δαπάνες του δημοσίου ή των ασφαλιστικών 
οργανισμών και ταμείων του δημοσίου από ιδιωτικούς φορείς 
περίθαλψης ή ιδιώτες ιατρούς, γίνεται με ειδικές συμβάσεις 
ύστερα από έγκριση του Υπουργού Υγείας, Πρόνοιας και 
Κοινωνικών Ασφαλίσεων και κάθε συναρμόδιου Υπουργού. 

3. Στις διατάξεις του παρόντος νόμου, δεν υπάγονται 
μονάδες περίθαλψης που ανήκουν στο Πανεπιστήμιο ή στις 
Ένοπλες Δυνάμεις. 

ΚΕΦΑΛΑΙΟ Β' 

Πρωτοβάθμια φροντίδα και αγωγή υγείας 
Άρθρο 12 

Πρωτοβάθμια φροντίδα υγείας 

, 1. Στην πρωτοβάθμια φροντίδα υγείας υπάγονται οι ια¬ 
τρικές και νοσηλευτικές καθώς και οδοντιατρικές πράξεις 
και φροντίδες, που έχουν ως σκοπό την πρόληψη και την 
αποκατάσταση βλαβών της υγείας, που δεν απαιτούν νο¬ 
σηλεία σε νοσοκομείο. Προς το σκοπό αυτόν μπορεί να 
συνιστώνται και να λειτουργούν ειδικές μονάδες, ως επι¬ 
στημονικά τμήματα παροχής πρωτοβάθμιας φροντίδας υ¬ 
γείας, από ν.π.δ.δ ή από ν.π.ι.δ.. 

2. Η πρωτοβάθμια φροντίδα υγείας παρέχεται από τούς 
γενικούς ιατρούς, παθολόγους και ιατρούς άλλων ειδικο¬ 
τήτων των υγειονομικών σταθμών και των κέντρων υγείας, 
τους ιατρούς των ασφαλιστικών οργανισμών, τους οδοντία¬ 
τρους, καθώς και από το νοσηλευτικό προσωπικό και τις 
επισκέπτριες που υπηρετούν αντίστοιχα σε επιστημονικά 
τμήματα παροχής πρωτοβάθμιας φροντίδας υγείας. 

3. Τα συγκροτήματα εξωτερικών ασθενών των νοσηλευ¬ 
τικών ιδρυμάτων ν.π.δ.δ και ν.π.ι.δ μπορεί να παρέχουν 
πρωτοβάθμια φροντίδα υγείας με αποφάσεις των διοικητικών 
συμβουλίων των ιδρυμάτων. Προς τούτο οργανώνονται κα¬ 
τάλληλοι χώροι υποδομής και υποδοχής των ασθενών, που 
λειτουργούν ως ειδικό συγκρότημα παροχής υπηρεσιών 
πρωτοβάθμιας φροντίδας. 

4. Επίσης πρωτοβάθμια φροντίδα υγείας παρέχεται και 
από τις ειδικές μονάδες και τμήματα της παραγράφου 1 
του παρόντος και τις κινητές μονάδες που συνιστώνται 
σύμφωνα με το άρθρο 14 του νόμου αυτού. 



ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


2353 


Άρθρο 13 

Ιδιωτικοί φορείς παροχής υπηρεσιών πρωτοβάθμιας 
φροντίδας υγείας 

1. Η πρωτοβάθμια φροντίδα υγείας παρέχεται και από: 
α) Ιδιωτικά ιατρεία και οδοντιατρεία 

β) Ιδιωτικά πολυιατρεία 
γ) Ιδιωτικά οδοντιατρικά κέντρα 
δ) Ιδιωτικά διαγνωστικά εργαστήρια 
ε) Πολυδύναμα διαγνωστικά κέντρα 
στ) Ιδιωτικά εργαστήρια φυσιοθεραπείας. 

2. Ογ όροι, προϋποθέσεις και προδιαγραφές εν γένει 
ίδρυσης και λειτουργίας των παραπάνω ιδιωτικών φορέων, 
η εποπτεία επ' αυτών και κάθε άλλη σχετική λεπτομέρεια 
καθορίζονται με προεδρικό διάταγμα, που εκδίδεται με 
πρόταση του Υπουργού Υγείας, Πρόνοιας και Κοινωνικών 
Ασφαλίσεων. 

Άρθρο 14 

Κινητές μονάδες πρωτοβάθμιας φροντίδας υγείας 

1. Με κοινή απόφαση των Υπουργών Προεδρίας της 
Κυβέρνησης, Οικονομικών, Υγείας, Πρόνοιας και Κοινωνικών 
Ασφαλίσεων και κάθε άλλου, κατά περίπτωση, αρμόδιου 
υπουργού, μπορεί να συνιστώνται κινητές μονάδες πρωτο¬ 
βάθμιας φροντίδας υγείας, για την εξυπηρέτηση των υγειο¬ 
νομικών αναγκών του ορεινού, αγροτικού και νησιωτικού 
πληθυσμού. Σε ειδικές περιπτώσεις, είναι δυνατό οι μονάδες 
αυτές να προσφέρουν δευτεροβάθμια περίθαλψη. 

2. Κινητές μονάδες πρωτοβάθμιας φροντίδας μπορεί να 
συνιστώνται από ν.π.δ.δ. και ν.π.ι.δ. μετά από σχετική άδεια 
που χορηγεί ο Υπουργός Υγείας, Πρόνοιας και Κοινωνικών 
Ασφαλίσεων. 

3. Ο τρόπος λειτουργίας η στελέχωση σε ιατρικό, οδο¬ 
ντιατρικό, νοσηλευτικό, επισκέπτες υγείας και λοιπό προ¬ 
σωπικό, οι πρόσθετες αμοιβές του προσωπικού που θα 
υπηρετεί στις μονάδες αυτές και κάθε άλλη σχετική λε¬ 
πτομέρεια, που αφορά την εν γένει λειτουργία των μονάδων 
αυτών, καθορίζονται με κοινή απόφαση των Υπουργών 
Προεδρίας της Κυβέρνησης, Οικονομικών, Υγείας, Πρόνοιας 
και Κοινωνικών Ασφαλίσεων και κάθε άλλου, κατά περίπτωση, 
αρμόδιου υπουργού. 

Άρθρο 15 

Κέντρα υγείας και υγειονομικοί σταθμοί 

1. Από της ισχύος του νόμου αυτού μετατρέπονται : 
α) Τα κέντρα υγείας, πλην των νοσηλευτικών ιδρυμάτων 
που λειτουργούν και ως κέντρα υγείας, σε αποκεντρωμένες 
μονάδες πρωτοβάθμιας φροντίδας υγείας, β) Τα περιφε¬ 
ρειακά ιατρεία των κέντρων υγείας σε υγειονομικούς σταθ¬ 
μούς. γ) Τα αγροτικά ιατρεία σε υγειονομικούς σταθμούς. 

Εφεξής τα κέντρα υγείας και όλοι οι. υγειονομικοί σταθμοί 
υπάγονται απευθείας στη διεύθυνση υγείας της οικείας 
νομαρχίας, με εξαίρεση τα κέντρα υγείας νησιωτικών πε¬ 
ριοχών, τα οποία μπορούν να υπαχθούν σε διευθύνσεις 
υγείας νομού της αυτής ή άλλης υγειονομικής περιφέρειας. 
Οι ήδη λειτουργούντες υγειονομικοί σταθμοί διατηρούνται 
και λειτουργούν όπως τα μετατρεπόμενα περιφερειακά και 
αγροτικά ιατρεία. Με κοινή απόφαση των Υπουργών Προε¬ 
δρίας της Κυβέρνησης, Οικονομικών και Υγείας, Πρόνοιας 
και Κοινωνικών Ασφαλίσεων, ορίζονται, η έδρα κάθε κέντρου 
υγείας και η περιοχή ευθύνης του, η έδρα και η περιοχή 


ευθύνης κάθε υγειονομικού σταθμού. Οι θέσεις όλων των 
κλάδων του προσωπικού, που τυχόν συνιστώνται στα κέντρα 
υγείας και τους υγειονομικούς σταθμούς, προσθέτονται στις 
θέσεις που προβλέπονται από τον οργανισμό του Υπουρ¬ 
γείου Υγείας, Πρόνοιας και Κοινωνικών Ασφαλίσεων και 
μεταφέρονται με απόφαση του Υπουργού Υγείας, Πρόνοιας 
και Κοινωνικών Ασφαλίσεων στις διευθύνσεις υγείας των 
περιφερειακών υπηρεσιών. 

2. Οι υγειονομική σταθμοί διακρίνονται σε υγειονομικούς 
σταθμούς, που λειτουργούν ορισμένες ημέρες και ώρες την. 
εβδομάδα και σε υγειονομικούς σταθμούς 24ωρης ετοιμό¬ 
τητας. Κριτήριο για τον καθορισμό λειτουργίας υγειονομικού 
σταθμού ως 24ωρης ετοιμότητας αποτελεί η εξασφάλιση 
παροχής υπηρεσιών υγείας σε κατοίκους περιοχών με ειδικές 
χωροταξικές συνθήκες και δύσκολη συγκοινωνιακή πρόσ¬ 
βαση στο κέντρο υγείας. 

3. Με κοινή απόφαση των Υπουργών Προεδρίας της 
Κυβέρνησης, Οικονομικών και Υγείας, Πρόνοιας και Κοινω¬ 
νικών Ασφαλίσεων μετά από εισήγηση του αρμόδιου νομάρχη 
και γνώμη του οικείου ΠΕ.Σ.Υ. μπορεί να συνιστώνται νέα 
κέντρα υγείας και υγειονομικοί σταθμοί ή να συγχωνεύονται, 
ή να μετατρέπονται αναλόγως με τις μεταβολές των δη¬ 
μογραφιών και χωροταξικών δεδομένων ή με τις υγειονο¬ 
μικές ανάγκες του πληθυσμού. 

4. Οι δαπάνες λειτουργίας των κέντρων υγείας και των 
υγειονομικών σταθμών βαρύνουν τον προϋπολογισμό της 
νομαρχίας στην οποία υπάγονται, στον οποίο και εγγρά- 
φονται κάθε χρόνο πιστώσεις για το σκοπό αυτό, σε ιδιαίτερο 
φορέα και κωδικούς αριθμούς από 1-1-1993. 

5. Με απόφαση του Υπουργού Υγείας, Πρόνοιας και 
Κοινωνικών Ασφαλίσεων, ύστερα από γνώμη του ΚΕ.Σ.Υ., 
εκδίδεται ενιαίος εσωτερικός κανονισμός λειτουργίας των 
κέντρων υγείας και των υγειονομικών σταθμών, με τον 
οποίο ορίζονται ο τρόπος και η διαδικασία παροχής, των 
υπηρεσιών τους, τα καθήκοντα και οι υποχρεώσεις του 
ιατρικού, νοσηλευτικού και λοιπού προσωπικού · και κάθε 
άλλη σχετική λεπτομέρεια. 

6. Οι θέσεις του προσωπικού όλων των κλάδων, των 
κέντρων υγείας, και των περιφερειακών ιατρείων τους, που 
συστήθηκαν βάσει του άρθρου 14 του ν. 1397/1983, κα- 
ταργούνται και συνιστώνται ισάριθμες και ομοιόβαθμες προς 
αυτές θέσεις προς τις καταργούμενες, οι οποίες προστί¬ 
θενται στον οργανισμό του Υπουργείου Υγείας, Πρόνοιας 
και Κοινωνικών Ασφαλίσεων και μεταφέρονται στις περιφε¬ 
ρειακές υπηρεσίες του Υπουργείου, για τη στελέχωση των 
κέντρων υγείας και υγειονομικών σταθμών, με κοινή απόφαση 
των Υπουργών Προεδρίας της Κυβέρνησης και Υγείας, 
Πρόνοιας και Κοινωνικών Ασφαλίσεων. 

7. Το πάσης φύσεως προσωπικό που υπηρετεί, κατα τη 
δημοσίευση του νόμου αυτού, στα κέντρα υγείας και τους 
υγειονομικούς σταθμούς, εντάσσεται αυτοδικαίως σπς συ- 
νιστώμενες κατά την παρ. 6 του άρθρου αυτού θέσεις, 
όμοιες προς αυτές που ήδη κατέχουν. Η προϋπηρεσία των 
,εντασσομένων υπαλλήλων προσμετράται στη νέα τους θέση 
για κάθε περίπτωση, σύμφωνα με τις διατάξεις που ισχύουν 
για τον κλάδο στον οποίο υπάγονται οι θέσεις τους. Το 
προσωπικό που υπηρετεί στις θέσεις που καταργούνται, 
εξακολουθεί να προσφέρει τις υπηρεσίες του στα κέντρα 
υγείας, και υγειονομικούς σταθμούς έως τη σύσταση και 
πλήρωση των θέσεων όλων των κλάδων. Στο προσωπικό 
που προσφέρει τις υπηρεσίες του, σύμφωνα με την παρά¬ 
γραφο αυτήν, εξακολουθεί να καταβάλλεται ως’αποζημίωση 

τό σύνολο των αποδοχών της θέσης που κατείχαν. 

8. Επιτρέπεται με απόφαση του Υπουργού Υγείας, Πρό¬ 
νοιας και Κοινωνικών Ασφαλίσεων η ανακατανομή των συ- 
νιστώμενων με το παρόν άρθρο θέσεων στα κέντρα υγείας 
και υγειονομικούς σταθμούς, μετά από εκτίμηση των αναγκών 
τους. Οι υπηρετούντες στις τυχόν καταργούμενες με την 
ανακατανομή θέσεις, τοποθετούνται σε όμοιες θέσβις, που 
συνιστώνται σε άλλο κέντρο υγείας ή υγειονομικό σταθμό, 
ή σε οποιαδήποτε υπηρεσία αρμοδιότητας του Υπουργείου 
Υγείας, Πρόνοιας και Κοινωνικών Ασφαλίσεων, εφόσον το 
επιθυμούν. Σε αντίθετη περίπτωση, παραμένουν στην υπη¬ 
ρεσία τους σε συνιστώμενες προσωρινές θέσεις που κα- 
ταργούνται με την αποχώρησή τους. 

9. Με κοινή απόφαση των Υπουργών Προεδρίας της 
Κυβέρνησης, Οικονομικών και Υγείας, Πρόνοιας και Κοινω¬ 
νικών Ασφαλίσεων μπορεί να χαρακτηρίζονται ή να απο¬ 
χαρακτηρίζονται ως υγειονομικοί σταθμοί άγονων ή προ¬ 
βληματικών περιοχών και να παρέχονται οικονομικά και άλλα 
κίνητρα στους γιατρούς που τοποθετούνται σε αυτά. 

Άρθρο 16 

Σκοπός των μονάδων πρωτοβάθμιας φροντίδας 
υγείας και πρόληψης 

1. Σκοπός των μονάδων πρωτοβάθμιας φροντίδας και 
πρόληψης είναι: 

α) Η παροχή πρωτοβάθμιας φροντίδας στο σύνολο του 
πληθυσμού της περιοχής ευθύνης τους και όσους προσωρινά 
διαμένουν σε αυτήν, β) Η εφαρμογή των προγραμμάτων 
αγωγής υγείας και πρόληψης του Υπουργείου Υγείας, Πρό¬ 
νοιας και Κοινωνικών Ασφαλίσεων, γ) Η νοσηλεία και πα¬ 
ρακολούθηση των αρρώστων, που βρίσκονται στο στάδιο 
της ανάρρωσης ή μετά την έξοδό τους από το νοσοκομείο 
στο σπίτι, δ) Η παροχή πρώτων βοηθειών και η νοσηλεία 
σε έκτακτες περιπτώσεις έως τη διακομιδή των αρρώστων 
στο νοσοκομείο, ε) Η διακομιδή αρρώστων με ασθενοφόρο 
αυτοκίνητο ή με οποιοδήποτε άλλο μέσο μεταφοράς, σε 
έκτακτες περιπτώσεις, στο κέντρο υγείας ή στο νοσοκομείο, 
στ) Η παροχή υπηρεσιών οδοντιατρικής φροντίδας, ζ) Η 
άσκηση προληπτικής ιατρικής ή οδοντιατρικής, η) Η ιατρο- 
κοινωνική και επιδημιολογική έρευνα, θ) Η ιατρική της 
εργασίας ι) Η παροχή υπηρεσιών σχολικής υγείας, ια) Η 
ενημέρωση και διαφώτιση για θέματα οικογενειακού προ¬ 
γραμματισμού, με διαλέξεις και επιστημονικές συναντήσεις, 
ιβ) Η εκπαίδευση των ιατρών και του νοσηλευτικού προ¬ 
σωπικού. ιγ) Η παροχή υπηρεσιών κοινωνικής φροντίδας, 
ιδ) Η παροχή φαρμάκων σε δικαιούχους, αν δε λειτουργεί 
φαρμακείο στην περιοχή τους, καθοριζόμενης της περιοχής 
με απόφαση του οικείου νομάρχη, ιε) Η συνεργασία με την 
τοπική αυτοδιοίκηση καθώς και με ιατρούς ελεύθερους 
επαγγελματίες της περιοχής για αποδοτικότερη προσφορά 
υπηρεσιών πρωτοβάθμιας φροντίδας υγείας και πρόληψης. 
. 2. Με απόφαση της διοικούσας επιτροπής του κέντρου 
υγείας πλήρως αιτιολογημένη και έγκριση της αρμόδιας 
διεύθυνσης υγείας, μπορεί σε περίπτωση ανάγκης, να κα¬ 
λείται ιατρός που ασκεί ελεύθερο επάγγελμα στην περιοχή 
να προσφέρει τις υπηρεσίες του στο κέντρο υγείας. Ο 
τρόπος και το ύψος αμοιβής των ιατρών αυτών καθορίζονται 
με κοινή απόφαση των Υπουργών Προεδρίας της Κυβέρ¬ 
νησης, Οικονομικών και Υγείας, Πρόνοιας και Κοινωνικών 
Ασφαλίσεων. 


Άρθρο 17 

Οργάνωση και λειτουργία κέντρων υγείας 
και υγειονομικών σταθμών 

1. Στα κέντρα υγείας και στους υγειονομικούς σταθμούς 
προσφέρουν υπηρεσίες γενικοί ιατροί, καθώς και ιατροί των 
αντίστοιχων τομέων των νοσοκομείων με τα οποία διασυν- 
δέεται επιστημονικά και λειτουργικά το κέντρο υγείας ή 
ιατροί άλλων ειδικοτήτων που υπηρετούν στο κέντρο υγείας 
σε αντίστοιχες συσταθείσες θέσεις. Ειδικότερα: 

α) Οι ιατροί που κατέχουν θέσεις γενικού ιατρού υπηρετούν 
στην έδρα του κέντρου υγείας ή υγειονομικού σταθμού, 
που έχει οριστεί ως 24ωρης ετοιμότητας και επισκέπτονται 
τους υγειονομικούς σταθμούς, που λειτουργούν ορισμένες 
ημέρες και ώρες την εβδομάδα. 

β) Οι ιατροί συγκεκριμένων ειδικοτήτων, οι οποίες ορί¬ 
ζονται με την απόφαση σύστασης κάθε κέντρου υγείας, 
τοποθετούνται σε αυτά και προσφέρουν υπηρεσίες κατά 
τακτά χρονικά διαστήματα και επισκέπτονται τους υγειο¬ 
νομικούς σταθμούς, που λειτουργούν ορισμένες ημέρες και 
ώρες. 

γ) Ιατροί άλλων ειδικοτήτων που επισκέπτονται περιοδικά 
το κέντρο υγείας και ανήκουν σε νομαρχιακό ή περιφερειακό 
νοσοκομείο της νομαρχίας, που υπάγεται το κέντρο υγείας. 

Οι γενικοί ιατροί πέρα από την υπηρεσία τους στο κέντρο 
υγείας ή τον υγειονομικό σταθμό εκτελούν και επισκέψεις 
στα σπίτια των ασθενών ανάλογα με την κατάστασή τους. 
Σε ειδικές περιπτώσεις επισκέψεις στα σπίτια των ασθενών, 
όταν το κρίνει αναγκαίο ο γενικός ιατρός, εκτελούν και οι 
ιατροί των κλινικών ειδικοτήτων των νοσοκομείων ή των 
κέντρων υγείας. 

2. Τα κέντρα υγείας λειτουργούν σε καθορισμένο οκτάωρο 
ωράριο πέντε (5) ημέρες την εβδομάδα και εφημερεύουν 
όλες τις λοιπές ημέρες και ώρες. Οι υγειονομικοί σταθμοί 
λειτουργούν σε τακτό ωράριο, που καθορίζεται από τή 
διεύθυνση υγείας της οικείας νομαρχίας. Οι υγειονομικοί 
σταθμοί 24ωρης ετοιμότητας λειτουργούν σε καθορισμένο 
καθημερινό ωράριο και έχουν εφημερία ετοιμότητας για τις 
υπόλοιπες ημέρες και ώρες. Στα κέντρα υγείας εφημερεύουν 
ιατροί που υπηρετούν σε αύτά και στους υγειονομικούς 
σταθμούς της περιοχής ευθύνης του κέντρου υγείας, πλην 
των ιατρών που υπηρετούν σε υγειονομικούς σταθμούς 
24ωρης ετοιμότητας. Το πρόγραμμα εφημεριών των κέντρων 
υγείας, συντάσσεται μηνιαίως από την τριμελή διοικούσα 
επιτροπή του κέντρου υγείας και εγκρίνεται από την οικεία 
διεύθυνση υγείας. 

3. Στα κέντρα υγείας λειτουργεί μονάδα νοσηλείας για 
παραμονή ασθενών, που έχουν ανάγκη από βραχυχρόνια 
ιατρική παρακολούθηση. 

4. Σε έκτακτες ανάγκες, κάθε ιατρός του κέντρου υγείας 
είναι υποχρεωμένος να προσφέρει τις υπηρεσίες του στο 
κέντρο υγείας, οποιαδήποτε ώρα του 24ώρου, εφόσον 
κληθεί από τον ιατρό της εφημερίας. 

5. Στα κέντρα υγείας συνιστάται ιατρική υπηρεσία στην 
οποία προΐσταται ο αρχαιότερος διευθυντής-ειδικευμένος 
ιατρός ή οδοντίατρος του κέντρου υγείας. Η αρχαιότητα 
προσδιορίζεται από το συνολικό χρόνο άσκησης της κτη- 
θείσας ειδικότητας. 

6. Ομοίως στα κέντρα υγείας συνιστάται νοσηλευτική 
υπηρεσία για την κάλυψη των νοσηλευτικών αναγκών του 
πληθυσμού, επί 24ώρου βάσεως. Στην υπηρεσία αυτήν 
προΐσταται νοσηλεύτρια ΠΕ ή ΤΕ. 

Άρθρο 18 

Διοίκηση κέντρων υγείας 

1. Τα κέντρα υγείας διοικούνται από τριμελή διοικούσα 
επιτροπή, που διορίζεται με απόφαση του οικείου νομάρχη. 
Η ιδιότητα του μέλους της τριμελούς διοικούσας επιτροπής 
είναι τιμητική και άμισθη. 

2. Η διοικούσα επιτροπή αποτελείται από: α) Δύο (2) μέλη 
τα οποία ορίζονται από το νομάρχη εκ των οποίων το ένα 
ως πρόεδρος, β) Ένα (1) μέλος που είναι ο αρχαιότερος 
διευθυντής του κέντρου υγείας, ειδικευμένος ιατρός ή ο¬ 
δοντίατρος. Επί μη υπάρξεως διευθυντή ο αρχαιότερος 
επιμελητής Α' ειδικευμένος ιατρός. Η αρχαιότητα στην 
προκειμένη περίπτωση προσδιορίζεται από το συνολικό 
χρόνο άσκησης της κτηθείσας ειδικότητας. 

3. Με απόφαση του Υπουργού Υγείας, Πρόνοιας και 
Κοινωνικών Ασφαλίσεων καθορίζονται τα καθήκοντα, οι αρ¬ 
μοδιότητες,οι υποχρεώσεις και κάθε άλλη σχετική λεπτο¬ 
μέρεια που αφορά τη λειτουργία της διοικούσας επιτροπής. 

Άρθρο 19 

Λειτουργική και επιστημονική διασύνδεση των 
κέντρων υγείας και των υγειονομικών σταθμών 
με τα νοσοκομεία 

1. Τα κέντρα υγείας και οι υγειονομικοί σταθμοί βρίσκονται 
σε άμεση επιστημονική, νοσηλευτική, εκπαιδευτική και λει¬ 
τουργική διασύνδεση με το νομαρχιακό και περιφερειακό 
νοσοκομείο της υγειονομικής περιφέρειας που ανήκουν. Οι 
λεπτομέρειες και ο τρόπος της διασύνδεσης αυτής καθο¬ 
ρίζονται με απόφαση του Υπουργού Υγείας, Πρόνοιας και 
Κοινωνικών Ασφαλίσεων. 

2. Η κάλυψη των αναγκών των κέντρων υγείας και των 
υγειονομικών σταθμών σε ιατρικό προσωπικό των περιπτώ¬ 
σεων β' και γ' της παραγράφου 1 του άρθρου 17 προγραμ¬ 
ματίζεται με απόφαση του νομάρχη ύστερα από εισήγηση 
της διοικούσας επιτροπής του κέντρου υγείας. Με την 
απόφαση αυτήν ορίζεται ιδιαίτερα ο χρόνος υπηρεσίας στο 
κέντρο υγείας των ιατρών της περίπτωσης γ' παρ. 1 του 
άρθρου 17 με τη σύμφωνη γνώμη του διοικητικού συμβουλίου 
του νοσοκομείου από το οποίο προέρχεται ο ιατρός. 

3. Τα νοσηλευτικά ιδρύματα,που λειτουργούν στον ίδιο 
νομό και ως κέντρα υγείας ή σε διαφορετικούς νομούς 
αλλά στην ίδια υγειονομική περιφέρεια και λειτουργούν 
επίσης ως κέντρα υγείας ή μη και δε διαθέτουν ιατρούς 
ορισμένων ειδικοτήτων, επισκέπτονται ειδικοί ιατροί του 
νομαρχιακού νοσοκομείου ή άλλου νοσοκομείου όμορου 
νομού της ίδιας υγειονομικής περιφέρειας με απόφαση των 
Δ.Σ. των νοσηλευτικών ιδρυμάτων. Σε περίπτωση διαφωνίας 
μεταξύ των Δ.Σ. των νοσοκομείων αυτών, αν μεν είναι στον 
ίδιο νομό, αποφασίζει ο νομάρχης, αν δε σε διαφορετικούς 
νομούς η περιφερειακή διεύθυνση υπηρεσιών υγείας της 
αντίστοιχης υγειονομικής περιφέρειας. Με απόφαση του 
Υπουργού Υγείας, Πρόνοιας και Κοινωνικών Ασφαλίσεων 
καθορίζονται εκείνα τα νοσηλευτικά-ιδρύματα; που μπορεί 
να λειτουργούν και ως κέντρα υγείας. 

4. Νοσηλευτικά ιδρύματα του ν.δ. 2592/1953 μπορούν να 
λειτουργήσουν και ως κέντρα υγείας ή κέντρα ψυχικής 
υγείας σύμφωνα με τις διατάξεις του νόμου αυτού. 


Άρθρο 20 

Ατομικό βιβλιάριο υγείας - Ελεύθερη επιλογή 
ιατρού και θεραπευτηρίου 

1. Χορηγείται ατομικό βιβλιάριο ■ υγείας στους Έλληνες 
πολίτες με το οποίο εφεξής είναι δυνατή η ελεύθερη 
επιλογή ιατρού οδοντίατρου καί θεραπευτηρίου. 

2. Με προεδρικά διατάγματα, που εκδίδονται με πρόταση 
των Υπουργών Υγείας, Πρόνοιας και Κοινωνικών Ασφαλί¬ 
σεων, Οικονομικών, και του κατά περίπτωση αρμόδιου υ¬ 
πουργού, καθορίζονται ο χρόνος ενάρξεως εφαρμογής του 
μέτρου, η εν γένει έκταση εφαρμογής του, οι διοικητικές, 
οργανωτικές, οικονομικές και λοιπές λεπτομέρειες, αφού 
προηγηθεί απόφαση του Υπουργικού Συμβουλίου με την 
οποία θα οριστούν δύο τουλάχιστον νομοί της Χώρας, στους 
κατοίκους των οποίων θα χορηγηθεί ατομικό βιβλιάριο υγείας, 
ώστε να εκ τιμηθούν τα αποτελέσματα και οι επιπτώσεις 
από την πρώτη εφαρμογή του μέτρου. 

3. Κάθε ιατρός, οδοντίατρος ή θεραπευτήριο μπορεί να 
παρέχει υπηρεσίες σε ασθενείς με ατομικό βιβλιάριο υγείας, 
αφού προηγουμένως υπογραφούν οι υπό του παρόντος 
νόμου και των λοιπών ισχυουσών διατάξεων προβλεπόμενες 
συμβάσεις. 

Άρθρο 21 

Ιατροί γενικής ιατρικής 

1. Ιατροί, που κατέχουν τίτλο ειδικότητας γενικής ιατρικής 
ή που τοποθετούνται για ειδίκευση στην ειδικότητα αυτήν, 
απαλλάσσονται από την εκπλήρωση της υποχρέωσης υπη¬ 
ρεσίας υπαίθρου. 

2. Θέσεις ιατρών των κέντρων υγείας πληρούνται στο 
εξής από ιατρούς, που κατέχουν την ειδικότητα της γενικής 
ιατρικής. 

3. Εφόσον δεν υπάρχουν υποψήφιοι ιατροί με-ειδικότητα 
γενικής ιατρικής, οι θέσεις αυτές μπορεί να πληρούνται 
από ιατρούς άλλων συγγενών ειδικοτήτων, που θα ορίζονται 
στην απόφαση προκήρυξης των θέσεων αυτών. 

4. Ιατροί που έχουν συμπληρώσει συνεχή υπηρεσία 5 
ετών σε έμμισθη θέση ως αγροτικοί ιατροί δύνανται να 
λάβουν την ειδικότητα της γενικής ιατρικής μετά από 12 
μηνών εκπαίδευση. 

Κατά τη διάρκεια της μετεκπαίδευσης αυτών οι παραπάνω 
ιατροί είναι πλήρους και αποκλειστικής απασχόλησης και 
έχουν τις υποχρεώσεις των υπολοίπων ειδικευμένων ιατρών, 
σε κενές οργανικές θέσεις ειδικευομένων έχοντες προτε¬ 
ραιότητα έναντι άλλων. Ο συνολικός χρόνος μετεκπαίδευσης 
καθορίζεται ως ακολούθως: 4 μήνες στην παθολογία, 2 
μήνες στην καρδιολογία, 2 μήνες στη γενική χειρουργική, 
2 μήνες στη μαιευτική-γυναικολογία και 2 μήνες στην 
παιδιατρική. 

Άρθρο 22 

Ιατροί υπηρεσίας υπαίθρου 

1. Εφεξής οι ιατροί των αγροτικών ιατρείων, περιφερειακών 
ιατρείων και υγειονομικών σταθμών καλούνται ιατροί υπη¬ 
ρεσίας υπαίθρου των υγειονομικών σταθμών και κέντρων 
υγείας. .<■ . ·- , 

2. Με απόφαση του Υπουργού Υγείας, Πρόνοιας και 
Κοινωνικών Ασφαλίσεων καθορίζονται τα δικαιολογητικά, 
που απαιτούνται για την έκδοση αποφάσεων αναστολών 
και απαλλαγών της υποχρέωσης υπηρεσίας υπαίθρου του 
ν.δ. 67/1968. 

3. Οι υπηρετούντες ως μόνιμοι δημόσιοι πολιτικοί και 
στρατιωτικοί υπάλληλοι και οι μόνιμοι υπάλληλοι των ν.π.δ.δ, 
που αποκτούν πτυχίο ιατρικής σχολής της ημεδαπής ή 
αλλοδαπής,, απαλλάσσονται από την υποχρέωση υπηρεσίας 
υπαίθρου του ν.δ. 67/1968. Με την παραίτησή τους από 
τη θέση που υπηρετούν, η απαλλαγή τους παύει να ισχύει. 

Άρθρο 23 

Άλλες διατάξεις για τους ιατρούς υπηρεσίας υπαίθρου 

1. Η διάταξη της παραγράφου 1 του άρθρου 54 του ν. 
1759/1988 επεκτείνεται ισχύουσα και για ιατρούς μη υπό¬ 
χρεους θητείας υπαίθρου του ν. 67/1968, εφόσον η προ¬ 
κήρυξη του αντίστοιχου υγειονομικού σχηματισμού παραμένει 
άγονη επί τρίμηνο. 

2. Οι άδειες και απουσίες πάσης φύσεως των ιατρών 
υπόχρεων υπηρεσίας υπαίθρου δεν προσμετρώνται στην 
υποχρέωση υπηρεσίας υπαίθρου του ν.δ: 67/1968. 

3. Με απόφαση της προισταμένης αρχής του ιατρού 
υπηρεσίας υπαίθρου μπορεί να χορηγείται άδεια διαμονής 
σε αυτόν εκτός της έδρας του υγειονομικού σταθμού, μόνο 
στις περιπτώσεις που αυτή δεν πληροί στοιχειώδεις προϋ¬ 
ποθέσεις διαμονής. 

4. Οπλίτες ιατροί, που υπηρετούν σε υγειονομικούς σταθ¬ 
μούς μπορούν με αίτησή τους να παρατείνουν την παραμονή 
τους, σύμφωνα με το άρθρο 2 παρ. 7 του ν. 1821/1988 
(ΦΕΚ 271 Α'), κατόπιν εγγράφου αδείας της υγειονομικής 
υπηρεσίας του οικείου Γενικού Επιτελείου. 

5. Ιατροί πάσχοντες από μεσογειακή αναιμία (πλην ετε- 
ροζυγωτών), κληρονομική σφαιροκυττάρωση και δρεπανο¬ 
κυτταρική ή μικροδρεπανοκυτταρική νόσο, απαλλάσσονται 
της υποχρεώσεως υπηρεσίας υπαίθρου του ν.δ. 67/1968. 
Επίσης απαλλάσσονται της ίδιας υποχρεώσεως ιατροί, που 
πάσχουν από παραπληγία, χρονία νεφρική ανεπάρκεια, μόνο 
εάν υποβάλλονται σε θεραπεία αιμοκαθάρσεως και ιατροί, 
που έχουν κριθεί από τις αντίστοιχες υγειονομικές επιτροπές 
και παρουσιάζουν αναπηρία άνω του 67%. 

Άρθρο 24 

Αναγνώριση υπηρεσίας υπαίθρου 

1. Αναγνωρίζεται ως χρόνος εκπληρώσεως της υποχρεώ¬ 
σεως υπηρεσίας υπαίθρου του ν.δ. 67/1968, ο πρώτος 
χρόνος υπηρεσίας των ιατρών Ε.Σ.Υ. που υπηρετούν, υ¬ 
πηρέτησαν ή θα υπηρετήσουν σε νοσοκομεία ή κέντρα 
υγείας εκτός των Νομών Αττικής και Θεσσαλονίκης. Η 
ρύθμιση αυτή ισχύει και για τους επιμελητές Γ' των Κ.Υ. 
που η απόφαση διορισμού τους δημοσιεύθηκε στο Φ.Ε.Κ, 
μέχρι την ημερομηνία δημοσίευσης του νόμου αυτού. 

2. Οι ιατοοί που δεν έχουν εκπληρώσει την υποχρεωτική 
υπηρεσία υπαίθρου, που ορίζει το ν.δ. 67/1968 και υπηρετούν 
ή θα υπηρετήσουν σε θέσεις ιατρών Ε.Σ.Υ. σε νοσοκομεία 
των Νομών Αττικής και Θεσσαλονίκης, αποσπώνται με 
απόφαση του Υπουργού Υγείας, Πρόνοιας και Κοινωνικών 
Ασφαλίσεων υποχρεωτικά για χρονικό διάστημα ενός έτους 
και ανάλογα με τις ανάγκες της υπηρεσίας, σε νοσοκομεία 
ή κέντρα υγείας εκτός των Νομών Αττικής και Θεσσαλονίκης. 
Το χρονικό· διάστημα της απόσπασης αυτών αναγνωρίζεται 


ως χρόνος εκπλήρωσης της υποχρέωσης υπηρεσίας υπαί¬ 
θρου του ν.δ. 67/1968. 

3. Μέρος της υποχρεώσεως υπηρεσίας υπαίθρου του ν.δ. 
67/1968, που τυχόν έχει διανυθεί από τους πιο πάνω 
ιατρούς, προσμετράται για τη συμπλήρωση της υποχρεώ¬ 
σεως υπηρεσίας υπαίθρου. 

4. Επανάφέρονται σε ισχύ όι παράγραφοι 2 και 3 του 
άρθρου 2 του ν. 633/1977 για τους ιατρούς των υγειονομικών 
σταθμών και κέντρων., υγείας. 

Άρθρο 25 

Κέντρο Έρευνας, Πρόληψης και Θεραπείας του 
Σακχαρώδη Διαβήτη και των Επιπλοκών του 

1. Ιδρύεται νομικό πρόσωπο ιδιωτικού δικαίου με έδρα 
την Αθήνα και επωνυμία "Κέντρο Έρευνας, Πρόληψης και 
Θεραπείας του Σακχαρώδη Διαβήτη και των Επιπλοκών 
του", που εποπτεύεται από τον Υπουργό Υγείας, Πρόνοιας 
και Κοινωνικών Ασφαλίσεων. 

2. Σκοπός του κέντρου είναι η συστηματική αντιμετώπιση 
και η παρακολούθηση, ο συντονισμός Και η υποβοήθηση 
των ενεργειών για την έρευνα σε όλα τα επίπεδα, την 
πρόληψη και τη θεραπεία τόσο του σακχαρώδη διαβήτη όσο 
και των επιπλοκών του. 

3. Το κέντρο αυτό επιχορηγείται από τον προϋπολογισμό 
του Υπουργείου Υγείας, Πρόνοιας και Κοινωνικών Ασφαλί¬ 
σεων, από το πρόγραμμα δημόσιων επενδύσεων, από δω¬ 
ρεές, κληροδοτήματα και και κάθε άλλη επιχορήγηση από 
τρίτους και έσοδα από τυχόν παροχή υπηρεσιών. 

4. Με προεδρικό διάταγμα, που εκδίδεται με πρόταση 
των Υπουργών Προεδρίας της Κυβέρνησης, Εθνικής Οικο¬ 
νομίας, Οικονομικών και Υγείας, Πρόνοιας και Κοινωνικών 
Ασφαλίσεων καθορίζονται το αντικείμενο και οι ειδικότερες 
αρμοδιότητες του κέντρου στα πλαίσα του σκοπού του, τα 
της διοικήσεως, τα του ελέγχου της διαχειρίσεως του 
κέντρου, τα του προσωπικού και της οργάνωσης, τα της 
εν γένει λειτουργίας αυτού και κάθε άλλη σχετική λεπτο¬ 
μέρεια. 

Άρθρο 26 

Κέντρο Ελέγχου Ειδικών Λοιμώξεων 

1. Ιδρύεται νομικό πρόσωπο ιδιωτικού δικαίου με έδρα 
την Αθήνα και επωνυμία "ΚΕΝΤΡΟ ΕΛΕΓΧΟΥ ΕΙΔΙΚΩΝ 
ΛΟΙΜΩΞΕΩΝ" (Κ.Ε.Ε.Λ.), που εποπτεύεται από το Υπουρ¬ 
γείο Υγείας, Πρόνοιας και Κοινωνικών Ασφαλίσεων, με 
σκοπό την αντιμετώπιση και παρακολούθηση, συντονισμό 
και υποβοήθηση των ενεργειών, για την πρόληψη της 
εξάπλωσης ειδικών μεταδοτικών νοσημάτων και τη θερα- 
πευπκή αντιμετώπισή τους. 

2. Το Κ.Ε.Ε.Λ. επιχορηγείται από τον τακτικό προϋπο¬ 
λογισμό του Υπουργείου Υγείας, Πρόνοιας και Κοινωνικών 
Ασφαλίσεων, από το πρόγραμμα δημόσιων επενδύσεων, 
από δωρεές, κληροδοτήματα, κάθε άλλη επιχορήγηση από 
τρίτους και έσοδα από τυχόν παροχή υπηρεσιών. 

3. Με προεδρικό διάταγμα, που εκδίδεται με πρόταση 
των Υπουργών Προεδρίας της Κυβέρνησης, Εθνικής Οικο¬ 
νομίας, Οικονομικών και Υγείας, Πρόνοιας και Κοινωνικών 
Ασφαλίσεων, καθορίζονται το αντικείμενο και οι ειδικότερες 
αρμοδιότητες του κέντρου στα πλαίσια του σκοπού του, τα 
της διοικήσεως και τα του ελέγχου της διαχειρίσεως του 
κέντρου, τα του προσωπικού και της οργάνωσής του, τα 
της εν γένει λειτουργίας αυτού και κάθε άλλη σχετική 
λεπτομέρεια. 

Άρθρο 27 

Κέντρο Κληρονομικών· Νόσων Αίματος 

1. Ιδρύεται νομικό πρόσωπο ιδιωτικού δικαίου με έδρα 
την Αθήνα και επωνυμία "ΚΕΝΤΡΟ ΚΛΗΡΟΝΟΜΙΚΟΝ ΝΟ¬ 
ΣΩΝ ΑΙΜΑΤΟΣ" (Κ.Κ.Ν.Α.) που εποπτεύεται από τον Υ¬ 
πουργό Υγείας, Πρόνοιας και Κοινωνικών Ασφαλίσεων, με 
σκοπό την αντιμετώπιση και παρακολούθηση, συντονισμό 
και υποβοήθηση των ενεργειών για την πρόληψη της εξά- 
πλωσης των κληρονομικών νοσημάτων του αίματος και τη 
θεραπευτική αντιμετώπισή τους. 

2. Το Κ.Κ.Ν.Α. χρηματοδοτείται από τον τακτικό προϋ¬ 
πολογισμό του Υπουργείου Υγείας, Πρόνοιας και Κοινωνικών 
Ασφαλίσεων, από το πρόγραμμα δημοσίων επενδύσεων, 
δωρεές, κληροδοτήματα, κάθε άλλη επιχορήγηση από τρί¬ 
τους και έσοδα από τυχόν παροχή υπηρεσιών. 

3. Με προεδρικό διάταγμα, που εκδίδεται με πρόταση 
των Υπουργών Προεδρίας της Κυβέρνησης, Εθνικής Οικο¬ 
νομίας, Οικονομικών και Υγείας, Πρόνοιας και Κοινωνικών 
Ασφαλίσεων, καθορίζονται το αντικείμενο και οι ειδικότερες 
αρμοδιότητες του κέντρου στα πλαίσια του σκοπού του, τα 
της διοικήσεως και τα του ελέγχου της διαχειρίσεως του 
κέντρου, τα του προσωπικού και της οργάνωσής του, τα 
της εν γένει λειτουργίας αυτού και κάθε άλλη σχετική 
λεπτομέρεια. 

Άρθρο 28 

Κατ' οίκον νοσηλεία 

1. Από της δημοσιεύσεως του παρόντος καθιερώνεται 
σύστημα κατ' οίκον νοσηλείας. 

2. Με προεδρικά διατάγματα, που εκδίδονται με πρόταση 
των Υπουργών Προεδρίας της Κυβέρνησης, Οικονομικών, 
Υγείας, Πρόνοιας και Κοινωνικών Ασφαλίσεων και Εργασίας, 
καθορίζονται κυρίως οι όροι και οι προϋποθέσεις για την 
παροχή της κατ' οίκον νοσηλείας, ο χρόνος ενάρξεως του 
συστήματος αυτού, οι κατηγορίες ασθενών, οι τυχόν εξει- 
δικευμένες ιατρικές ή νοσηλευτικές πράξεις, τα νοσηλευπκά 
ιδρύματα ή άλλες μονάδες του τομέα υγείας ή πρόνοιας ή 
κοινωνικών ασφαλίσεων του Υπουργείου Υγείας, Πρόνοιας 
και Κοινωνικών Ασφαλίσεων, με μέριμνα και ευθύνη των 
οποίων εφαρμόζεται η κατ' οίκον νοσηλεία, οι δαπάνες 
κινήσεως των ατόμων, που συντελούν στην κατ' οίκον 
νοσηλεία, η συμμετοχή του ασφαλιστικού φορέα του νο- 
σηλευομένου στις δαπάνες της νοσηλείας αυτής, όπως και 
κάθε άλλη λεπτομέρεια εφαρμογής του παρόντος άρθρου. 

Άρθρο 29 

Μονάδες κατ' οίκον νοσηλείας 

1. Με κοινή απόφαση των Υπουργών Προεδρίας της 
Κυβέρνησης, Οικονομικών και Υγείας, Πρόνοιας και Κοινω¬ 
νικών Ασφαλίσεων, μπορεί να συσταθούν "μονάδες κατ' 
οίκον νοσηλείας" υπό τη διεύθυνση ιατρού σε ν.π.δ.δ. του 
ν.δ. 2592/1953. 

2. Η στελέχωση και λειτουργία των μονάδων της προη¬ 
γούμενης παραγράφου ρυθμίζεται με προεδρικό διάταγμα, 
που εκδίδεται με πρόταση των Υπουργών Προεδρίας της 
Κυβέρνησης, Οικονομικών και Υγείας, Πρόνοιας και Κοινω¬ 
νικών Ασφαλίσεων και του κατά περίπτωση καθ' ύλην αρ¬ 
μόδιου υπουργού. 

3. Για την εφαρμογή του προγράμματος της κατ' οίκον 
νοσηλείας είναι δυνατή η πρόσληψη ιατρών, νοσηλευτών 


ΠΕ ή ΤΕ, κοινωνικών λειτουργών, επισκεπτών υγείας, ή 
άλλου εξειδικευμένου κατά περίπτωση επιστημονικού προ¬ 
σωπικού με πλήρη ή μερική απασχόληση, σε θέσεις που 
μπορεί να συνιστώνται για το σκοπό αυτόν, με κοινή απόφαση 
των Υπουργών Προεδρίας της Κυβέρνησης, Οικονομικών 
και Υγείας, Πρόνοιας και Κοινωνικών Ασφαλίσεων. Στις 
θέσεις αυτές μπορεί να αποσπάται πάσης φϋσεως προσω¬ 
πικό που υπηρετεί σε ν.π.δ.δ. του ν.δ. 2592/1953. Η πρόσ¬ 
ληψη σε θέσεις μερικής απασχόλησης του πάσης φύσως 
προσωπικού, πλην ιατρικού, γίνεται με σύμβαση ιδιωτικού 
δικαίου ορισμένου ή αορίστου χρόνου. 

4. Με κοινή απόφαση του Υπουργών Προεδρίας της 
Κυβέρνησης, Οικονομικών, Εργασίας και Υγείας, Πρόνοιας 
και Κοινωνικών Ασφαλίσεων ρυθμίζονται ο χρόνος απασχο- 
λήσεως, η πρόσθετη αμοιβή του προσλαμβανόμενου προ¬ 
σωπικού, τα ειδικότερα καθήκοντα αυτού, όπως επίσης και 
κάθε άλλη λεπτομέρεια, που αφορά στην εφαρμογή των 
διατάξεων του παρόντος άρθρου. 

Άρθρο 30 

Σύσταση Υπηρεσίας κατ'οίκον νοσηλείας 

1. Συνιστάται στό Υπουργείο Υγείας, Πρόνοιας και Κοι¬ 
νωνικών Ασφαλίσεων ειδική υπηρεσία υπό τον τίτλο "Υπη¬ 
ρεσία κάτοικον νοσηλείας". 

2. Έργο της ειδικής αυτής υπηρεσίας είναι κυρίως ο 
συντονισμός και η όλη προαγωγή του προγράμματος της 
κατ'οίκον νοσηλείας. 

3. Με προεδρικό διάταγμα,, που εκδίδεται με πρόταση 
των Υπουργών Προεδρίας της Κυβέρνησης, Οικονομικών 
και Υγείας, Πρόνοιας και Κοινωνικών Ασφαλίσεων, ρυθμί¬ 
ζονται τα της υπαγωγής, στελέχωσης, οργάνωσης και λει¬ 
τουργίας της δια των διατάξεων του παρόντος συνιστωμένης 
υπηρεσίας. 

Άρθρο 31 - 

Επιτροπή Σχεδιασμού Αγωγής Υγείας (Ε.ΣΆ.Υ.) 

Στο Υπουργείο Υγείας, Πρόνοιας και Κοινωνικών Ασφα¬ 
λίσεων συνιστάται Επιτροπή Σχεδιασμού Αγωγής Υγείας 
(Ε.Σ.Α.Υ.). Η Ε.Σ.Α.Υ. αποτελεί συμβουλευτικό όργανο προ¬ 
γραμματισμού και μελέτης σε θέματα αγωγής υγείας. 

Άρθρο 32 

Αρμοδιότητες Ε.ΣΆ.Υ. 

Η Ε.Σ.Α.Υ. έχει τις πιο κάτω αρμοδιότητες: 

1. Μελετά και σχεδιάζει προγράμματα για την αγωγή 
υγείας, που αποσκοπούν στην ενημέρωση του πληθυσμού 
και την πρόληψη και υποβάλλει στον Υπουργό τις σχετικές 
προτάσεις: 

α) Για την αναγνώριση των προβλημάτων υγείας και τις 
κοινωνικές συνέπειές τους. 

β) Για τη διαμόρφωση της συμπεριφοράς του ατόμου, με 
στόχο την ελαχιστοποίηση των δυσμενών για την υγεία 
επιδράσεων, που η πρόληψή τους είναι δυνατή με αλλαγές 
στο μικροπεριβάλλον και στον τρόπο ζωής, καθώς και την 
αναβάθμιση των φροντίδων αποκαταστάσεως. 

2. Προτείνει γενικούς στόχους και μεθόδους, καθώς και 
τις προτεραιότητες και προοπτικές μιας ευρύτερης πολιτικής 
αγωγής υγείας. 

3. Υποβάλλει προτάσεις για την εναρμόνιση της εθνικής 
πολιτικής αγωγής υγείας, με την αντίστοιχη άλλων 'διεθνών 

οργανισμών και φορέων (Π.Ο.Υ., Ε.Ο.Κ., κ.λπ.). 

4. Αξιολογεί διάφορα επίσημα στοιχεία και μελέτες σχε¬ 
τικές με τα δημογραφικά, κοινωνικά, οικονομικά και υγειο¬ 
νομικά χαρακτηριστικά ενός πληθυσμού και εισηγείται ανά¬ 
λογες πολιτικές αγωγής υγείας. 

5. Προτείνει κανόνες για την εφαρμογή συστημάτων, που 
αφορούν στην εκπαιδευτική διαδικασία με στόχο τη δια¬ 
μόρφωση προτύπων συμπεριφοράς, που προάγουν τη σω¬ 
ματική, πνευματική και κοινωνική ευεξία. 

6. Παρακολουθεί τα προγράμματα αγωγής υγείας, που 
εφαρμόζουν οι διάφοροι φορείς. 

7. Καθορίζει τις προϋποθέσεις αξιολογήσεως της απο- 
τελεσματικότητας και της αποδοτικότητας των επί μέρους 
προγραμμάτων. 

8. Συνεργάζεται με τη Διεύθυνση Αγωγής Υγείας και 
Ενημέρωσης του Υπουργείου Υγείας, Πρόνοιας και Κοινω¬ 
νικών Ασφαλίσεων, ζητεί πληροφορίες σχετικές με τις δυ¬ 
νατότητες και το βαθμό υλοποιήσεως των διαφόρων προ¬ 
γραμμάτων και γνωστοποιεί σ' αυτήν τις εκάστοτε προτάσεις 
της. 

9. Γνωμοδοτεί για κάθε θέμα, που παραπέμπεται σ' αυτήν 
από τον Υπουργό Υγείας, Πρόνοιας και Κοινωνικών Ασφα¬ 
λίσεων και που αφορά στην αγωγή υγείας. 

10. Μετά την έναρξη λειτουργίας της Ε.Σ.Α.Υ. παύει κάθε 
τυχόν συναφής αρμοδιότητα άλλου γνωμοδοτικού ή συμ¬ 
βουλευτικού οργάνου. 

Άρθρο 33 

Συγκρότηση Ε.ΣΆ.Υ. 

1. Η Ε.Σ.Α.Υ. συγκροτείται με απόφαση του Υπουργού 
Υγείας, Πρόνοιας και Κοινωνικών Ασφαλίσεων, υπάγεται σε 
αυτόν και αποτελείται από: 

α. έναν (1) εκπρόσωπο του Πανελλήνιου Ιατρικού Συλ¬ 
λόγου (Π,Ι.Σ.), έναν (1) εκπρόσωπο της Ελληνικής Οδο¬ 
ντιατρικής Ομοσπονδίας (Ε.Ο.Ο.) ειδικευμένο στα θέματα 
αγωγής υγείας, προτεινόμενο από αυτήν και έναν (1) του 
Πανελλήνιου Φαρμακευτικού Συλλόγου (Π.Φ.Σ.), που προ- 
τείνονται από τα διοικητικά συμβούλια αυτών. 

β. Έναν (1) καθηγητή ή αναπληρωτή καθηγητή Πανεπι¬ 
στημίου, που ορίζεται από τον Υπουργό Υγείας, Πρόνοιας 
και Κοινωνικών Ασφαλίσεων με ειδική εμπειρία σε θέματα 
αγωγής υγείας. 

γ. Έναν (1) εκπρόσωπο της Ε.Σ.Η.Ε.Α., προτεινόμενο 
από αυτήν. 

δ. Έναν (1) ανώτατο ή ανώτερο υγειονομικό αξιωματικό 
του κλάδου ιατρών, προτεινόμενο από τον Υπουργό Εθνικής 
Άμυνας. 

ε. Δύο (2) εκπροσώπους του Υπουργείου Εθνικής Παιδείας 
και Θρησκευμάτων, εκ των οποίων ένας (1) της γενικής 
διεύθυνσης πρωτοβάθμιας εκπαίδευσης και ένας (1) της 
γενικής διεύθυνσης δευτεροβάθμιας εκπαίδευσης, που ο¬ 
ρίζονται από τον οικείο Υπουργό. 

στ. Έναν <1) εκπρόσωπο της Εκκλησίας της Ελλάδος, 
που προτείνεται από την Αρχιεπισκοπή. 

ζ. Γενικό διευθυντή του Υπουργείου Υγείας, Πρόνοιας, 
και Κοινωνικών Ασφαλίσεων, οριζόμενο από τον Υπουργό 
Υγείας, Πρόνοιας και Κοινωνικών Ασφαλίσεων. 

η. Τον προϊστάμενο της Διεύθυνσης Κοινωνικής Εργασίας 
του Υπουργείου Υγείας, Πρόνοιας και Κοινωνικών Ασφαλί¬ 
σεων. 

θ. Έναν (1) εκπρόσωπο της Ελληνικής Ψυχιατρικής Ε¬ 
ταιρείας, Προτεινόμενο από αυτήν. 


ι. Έναν (1) εκπρόσωπο του Συλλόγου Ψυχολόγων πα¬ 
νεπιστημιακής βαθμίδας, προτεινόμενο από το σύλλογο 
αυτόν, κατά προτίμηση παιδοψυχολόγο. 

ια. Έναν (1) εξειδικευμένο σε θέματα αγωγής υγείας 
επιστήμονα, με αναγνωρισμένο κύρος και εμπειρία, που 
ορίζεται από τον Υπουργό Υγείας, Πρόνοιας και Κοινωνικών 
Ασφαλίσεων. 

ιβ. Δύο (2) εκπροσώπους της τοπικής αυτοδιοικήσεως, 
που προτείνονται από τό'διοικητικό συμβούλιο της Κεντρικής 
Ενωσης Δήμων και Κοινοτήτων Ελλάδας (Κ.Ε.Δ.Κ.Ε.). 

ιγ. Έναν (1) εκπρόσωπο του Πανελληνίου Συλλόγου 
Γονέων και Κηδεμόνων, που προτείνεται από το Σύλλογο 
αυτόν. 

ιδ. Έναν (1) επισκέπτη υγείας, που προτείνεται από τον 
Πανελλήνιο Σύλλογο Επισκεπτών-Επισκεπτριών Υγείας 
(Π.Σ.Ε.Ε.Υ). 

2. Οι αναφερόμενοι στην προηγούμενη παράγραφο προ- 
τείνονται ή ορίζονται με τους αναπληρωτές τους. 

3. Σε περίπτωση που οι αρμόδιοι φορείς δεν προτείνουν 
τους αναφερόμενους εκπροσώπους εντός μηνός από της 
λήξεως της σχετικής ειδοποίησης, ο Υπουργός διορίζει 
αυτούς κατά την κρίση του. 

4. Στις συνεδριάσεις της Ε.Σ.Α.Υ. δύναται να μετέχει 
κατά την κρίση του χωρίς ψήφο ο προϊστάμενος της 
Διεύθυνσης Αγωγής Υγείας και Ενημέρωσης του Υπουργείου 
Υγείας, Πρόνοιας και Κοινωνικών Ασφαλίσεων. 

5. Τα τακτικά και αναπληρωματικά μέλη της Ε.Σ.Α.Υ. 
διορίζονται με διετή θητεία, με απόφαση του Υπουργού 
Υγείας, Πρόνοιας και Κοινωνικών Ασφαλίσεων. Με την 
απόφαση αυτήν ορίζονται ο πρόεδρος και οι τρεις αντι¬ 
πρόεδροι της επιτροπής. 

Άρθρο 34 
Λειτουργία Ε.ΣΆ.Υ. 

1. Στις συνεδριάσεις της Ε.Σ.Α.Υ. δύναται να παρίσταται 
χωρίς ψήφο ο, κατά περίπτωση αρμοδιότητας, γενικός 
γραμματέας του Υπουργείου Υγείας, Πρόνοιας και Κοινω¬ 
νικών Ασφαλίσεων. 

2. Η Ε.Σ.Α.Υ. βρίσκεται σε απαρτία, όταν είναι παρόντα 
το ήμισυ συν ένα (1) των μελών αυτής, οι δε αποφάσεις 
της λαμβάνονται με απόλυτη πλειοψηφία των παρόντων 
μελών. Σε περίπτωση ισοψηφίας, υπερισχύει η ψήφος του 
προέδρου. Μέλος της Ε.Σ.Α.Υ., που απουσιάζει αδικαιολό¬ 
γητα σε περισσότερες από τρεις συνεδριάσεις ανά εξάμηνο, 
αντικαθίσταται από τον Υπουργό Υγείας, Πρόνοιας και 
Κοινωνικών Ασφαλίσεων.Η Ε.Σ.Α.Υ. συνεδριάζει τακτικά δύο 
φορές το μήνα και εκτάκτως όταν παρίσταται ανάγκη. 

3. Η Ε.Σ.Α.Υ. συγκροτεί εκτελεστική επιτροπή, που απο- 
τελείται από: α) τον πρόεδρό της, ως πρόεδρο, β) τους 
αντιπροέδρους, ένας εκ των οποίων προέρχεται από τους 
στο στοιχ. ιγ της παρ. 1 του άρθρου 33, αναφερόμενους, 
γ) τρία (3) μέλη_.τα οποία εκλέγονται με τον αναπληρωτή 
τους, με μυστική · ψηφοφορία. 

4. · Η εκτελεστική επιτροπή συνεδριάζει τουλάχιστον δύο 
φορές το μήνα, εκτάκτως δε όταν παρίσταται ανάγκη και 
βρίσκεται σε απαρτία όταν μετέχουν τα τέσσερα (4) από 
τα μέλη της. Η εκτελεστική επιτροπή εισηγείται στην Ε.Σ.Α.Υ. 
τα θέματα προς συζήτηση και έχει την επιμέλεια της 
διατυπώσεως και προωθήσεως σχετικών προτάσεων. 

5. Με αποφάσεις του Υπουργού Υγείας, Πρόνοιας και 
Κοινωνικών Ασφαλίσεων, ύστερα από γνώμη της Ε.Σ.Α.Υ. 
που συνέρχεται για το σκοπό αυτόν αμέσως μετά τη 

συγκρότησή της, καθορίζεται ο τρόπος οργανώσεως και 
λειτουργίας αυτής καθώς και της εκτελεστικής επιτροπής, 
οι υποχρεώσεις των μελών της, η διαδικασία συγκλήσεως 
και λήψεως αποφάσεων, η συγκρότηση ομάδων μελέτης 
θεμάτων, η συγκρότηση και λειτουργία γραμματειακής υπο- 
στηρίξεως και κάθε άλλη σχετική λεπτομέρεια. 

6. Η Ε.Σ.Α.Υ. μπορεί να συγκροτεί υποεπιτροπές στις 
οποίες καλούνται να μετέχουν, ανάλογα με το αντικείμενο, 
εκπρόσωποι αντίστοιχων επιστημονικών εταιρειών ή και 
άλλων κρατικών ή ιδιωτικών φορέων. 

Άρθρο 35 

Έγκριση και εφαρμογή των προγραμμάτων 
αγωγής υγείας 

1. Από της δημοσιεύσεως του παρόντος, δημόσιοι ή 
ιδιωτικοί φορείς, πριν από κάθε εφαρμογή προγράμματος 
ενημερώσεως αγωγής της υγείας, πρέπει να έχουν έγκριση 
του Υπουργού Υγείας, Πρόνοιας και Κοινωνικών Ασφαλί¬ 
σεων, μετά από γνώμη της Ε.Σ.Α.Υ.. 

2. Με απόφαση του Υπουργού Υγείας, Πρόνοιας και 
Κοινωνικών Ασφαλίσεων, ορίζονται οι όροι και οι προϋπο¬ 
θέσεις εφαρμογής των διατάξεων της παραγράφου αυτής, 
όπως επίσης και οι επιβαλλόμενες διοικητικές κυρώσεις σε 
περίπτωση παράβασής της, 

3. Αν κατά τη διάρκεια προβολής θεμάτων αγωγής υγείας 
από δημόσιο ή ιδιωτικό φορέα διαπιστωθεί απόκλιση από 
τις αρχές της Παγκόσμιας Οργάνωσης Υγείας (Π.Ο.Υ.) και 
των ισχυόντων νόμων, διακόπτεται το πρόγραμμα ενημέ¬ 
ρωσης με απόφαση του Υπουργού Υγείας, Πρόνοιας και 
Κοινωνικών Ασφαλίσεων και μετά γνώμη της Ε.Σ.Α.Υ.. 

Άρθρο 36 

Νομαρχιακή Επιτροπή Σχεδιασμού Αγωγής Υγείας 
(Ν.Ε.Σ.Α.Υ.) 

Στην έδρα κάθε νομού, πλην της περιοχής Αττικής, 
συνιστάται Νομαρχιακή Επιτροπή Σχεδιασμού Αγωγής Υ¬ 
γείας (Ν.Ε.Σ.Α.Υ.). 


Άρθρο 37 

Αρμοδιότητες Ν.Ε.Σ.Α.Υ. 

Η Νομαρχιακή Επιτροπή Σχεδιασμού Αγωγής Υγείας έχει 
τις παρακάτω αρμοδιότητες: 

1) Γνωμοδότεί για κάθε θέμα που αφορά στην εφαρμογή 
των προγραμμάτων αγωγής υγείας στο νομό και που πα- 
ραπέμπεται σε αυτήν από τον οικείο νομάρχη. 

2) Προτείνει τα αναγκαία μέτρα στη νομαρχία για την 

επέκταση και παραπέρα βελτίωση των προγραμμάτων α¬ 
γωγής υγείας. ' - 

3) Συνεπικουρεί τη Διεύθυνση Πρόνοιας και Υγείας της 
νομαρχίας, για την προώθηση και εφαρμογή σε τοπικό 
επίπεδο των προγραμμάτων αγωγής υγείας, τα οποία έχουν 
αποφασιστεί από το Υπουργείο Υγείας, Πρόνοιας και Κοι¬ 
νωνικών Ασφαλίσεων. 

4) Αναφέρει στην Ε.Σ.Α.Υ. τυχόν τοπικές ιδιαιτερότητες 
καθώς και στοιχεία, που αξιολογούμενα οδηγούν σε απο¬ 
τελεσματικό προγραμματισμό. 

5) Επισημαίνει ανάγκες και προτείνει στη νομαρχία μέτρα 
για το συντονισμό προώθησης των προγραμμάτων αγωγής 
υγείας του νομού. 


Άρθρο 38 

Συγκρότηση - Σύνθεση Ν.Ε.ΣΆ.Υ. 

1. Η Νομαρχιακή Επιτροπή Σχεδιασμού Αγωγής Υγείας 
συγκροτείται με απόφαση του νομάρχη και αποτελείται από: 

α) Τους προϊσταμένους των διευθύνσεων ή τμημάτων 
υγείας και κοινωνικής πρόνοιας της νομαρχίας ή τους 
νομίμους αναπληρωτές τους. Όπου η προαναφερθείσα διεύ¬ 
θυνση είναι ενοποιημένη, στην επιτροπή μετέχουν τόσο ο 
προϊστάμενος (ιατρός ή διοικητικός) όσο και ο τμηματάρχης 
(ιατρός ή διοικητικός) της διεύθυνσης. 

β) Έναν (1) εκπρόσωπο του οικείου ιατρικού συλλόγου, 
που προτείνεται από αυτόν με τον αναπληρωτή του. 

γ) Έναν (1) εκπρόσωπο του οικείου οδοντιατρικού συλ¬ 
λόγου, που προτείνεται από αυτόν, με τον αναπληρωτή 
του. 

δ) Έναν (1) εκπρόσωπο του οικείου φαρμακευτικού συλ¬ 
λόγου που προτείνεται από αυτόν με τον αναπληρωτή του. 

ε) Έναν (1) εκπρόσωπο της τοπικής αυτοδιοίκησης, που 
ορίζεται από την Τοπική Ένωση Δήμων και Κοινοτήτων 
(Τ.Ε.Δ.Κ.Ε.) του νομού. 

στ) Έναν (1) εκπρόσωπο, που έχει διακριθεί για την 
επιστημονική του δραστηριότητα, κατά προτίμηση σε χώρους 
ή αντικείμενα, που έχουν σχέση με την αγωγή , υγείας ή 
γενικότερα με την κοινωνική πολιτική επί της αγωγής υγείας, 
που προτείνεται με τον αναπληρωτή του από τον οικείο 
νομάρχη. 

2. Με απόφαση του Υπουργού, Υγείας, Πρόνοιας και 

Κοινωνικών Ασφαλίσεων, ύστερα από γνώμη της Επιτροπής 
Σχεδιασμού Αγωγής Υγείας, καθορίζεται ο τρόπος οργά¬ 
νωσης και λειτουργίας αυτής, οι υποχρεώσεις των μελών 
της, οι διαδικασίες συγκλήσεως και λήψεως αποφάσεων, η 
συγκρότηση και λειτουργία γραμματειακής υποστηρίξεως και 
κάθε άλλη σχετική λεπτομέρεια. ; _ . < > 

3. Οι αρμοδιότητες της Νομαρχιακής Επιτροπής Σχεδια- 
σμού Αγωγής Υγείας (Ν.Ε.Σ.Α.Υ.) για την περιοχή Αττικής 
ασκούνται από την Επιτροπή Σχεδιασμού Αγωγής της Υγείας 
(Ε.Σ.Α.Υ.) 

ΚΕΦΑΛΑΙΟ Γ* 

ΕΠΕΙΓΟΥΣΑ ΙΑΤΡΙΚΗ 

ΕΠΕΙΓΟΥΣΑ ΠΡΟΝΟΣΟΚΟΜΕΙΑΚΗ ΦΡΟΝΤΙΔΑ 
ΕΘΝΙΚΟ ΚΕΝΤΡΟ ΑΜΕΣΗΣ ΒΟΗΘΕΙΑΣ 

Άρθρο 39 

Σκοπός του Ε.Κ.Α.Β. 

1. Η Επείγουσα Προνοσοκομειακή Ιατρική (Ε.Π.Ι) παρέχεται 
ενιαία σε όλη τη Χώρα και τον πληθυσμό της, μόνιμο ή 
διερχόμενο, ημεδαπό" ή αλλοδαπό και ανεξαρτήτως της 
ύπαρξης ή όχι ασφαλιστικού φορέα. 

2. Σκοπός του Ε.Κ.Α.Β είναι η παροχή υπηρεσιών επεί¬ 
γουσας προνοσοκομειακής φροντίδας και ειδικότερα: 

ά. Η εφαρμογή σωστικών για την υγεία και τη ζωή μέτρων 
σε άτομα που βρίσκονται σε κίνδυνο και η μεταφορά τους 
με ειδική φροντίδα στον κατάλληλο υγειονομικό σχηματισμό. 

β. Η μεταφορά περιστατικών που δε χαρακτηρίζονται 
επείγοντα, αλλά δεν μπορούν να μεταφερθούν με άλλο 
μέσο. 

γ. Η εκπαίδευση σε θέματα παροχής Α' Βοηθειών και 
επείγουσας προνοσοκομειακής ιατρικής, στον πληθυσμό, 
στα πληρώματα ασθενοφόρων και σε διάφορες, άλλες κοι¬ 
νωνικές ομάδες. 


/ 


2360 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΟΣ (ΤΕΥΧΟΣ ΠΡΩΤΟ) 


δ. Η άμεση συμμετοχή και ο συντονισμός για την παροχή 
ιατρικής βοήθειας σε περιπτώσεις μαζικών ατυχημάτων ή 
καταστροφών. 

Άρθρο 40 

Η παρ. 3 του άρθρου 7 του ν. 1579/1985 αντικαθίσταται 
ως εξής: 

Διοίκηση του Ε.Κ.Α.Β. 

1. Το Ε.Κ.Α.Β. διοικείται από επταμελές διοικητικό συμ¬ 
βούλιο, που αποτελείται από: 

α. Τέσσερα (4) πρόσωπα, που ορίζονται από τον Υπουργό 
Υγείας, Πρόνοιας και Κοινωνικών Ασφαλίσεων, από τα οποία 
ο ένας είναι ανώτερος υπάλληλος του Υπουργείου Υγείας, 
Πρόνοιας και Κοινωνικών Ασφαλίσεων, τα λοιπά δε να είναι 
επιστημονικού επιπέδου ή να έχουν σχετική εμπειρία. 

β) Έναν (1) εκπρόσωπο της τοπικής αυτοδιοικήσεως, που 
προτείνεται από την Κ.Ε.Δ.Κ.Ε.. 

γ) Έναν (1) εκπρόσωπο των εργαζομένων στο Ε.Κ.Α.Β., 
πού εκλέγεται από τους εργαζόμενους σε αυτό. Και 
δ) Έναν (1) εκπρόσωπο του Πανελλήνιου Ιατρικού Συλ¬ 
λόγου, που προτείνεται από αυτόν. 

Για κάθε τακτικό μέλος του Δ.Σ. του Ε.Κ.Α.Β. ορίζεται 
και ο αναπληρωτής του. 

2. Η θητεία των μελών του Δ,Σ. είναι 2ετής και η 
συγκρότησή τόυ γίνεται με απόφαση του Υπουργού Υγείας, 
Πρόνοιας και Κοινωνικών Ασφαλίσεων, με την οποία ορί¬ 
ζονται ο πρόεδρος και ο αντιπρόεδρος αυτού. 

3. Επιτρέπεται ελευθέρως η αντικατάσταση μέλους του 
Δ.Σ. του αντιπροέδρου ή προέδρου, για οποιονδήποτε λόγο, 
για το υπόλοιπο της θητείας του. Η αντικατάσταση και ο 
ορισμός του αντικαταστάτη γίνεται με τη διαδικασία του 
αρχικού ορισμού. Μέχρι να ορισθεί ο αντικαταστάτης, το 
συμβούλιο λειτουργεί νόμιμα από τα λοιπά μέλη του. 

4. Ο πρόεδρος του Δ.Σ. προΓσταται όλων των υπηρεσιών 
του Ε.Κ.Α.Β.. Ο πρόεδρος και ο αντιπρόεδρος λαμβάνουν 
μηνιαία αποζημίωση. Στα λοιπά μέλη του Δ.Σ. καταβάλλεται 
αποζημίωση κατά συνεδρίαση, σύμφωνα με τις ισχύουσες 
διατάξεις. Ως προς το διορισμό προέδρου και αντιπροέδρου 
έχουν ισχύ και οι διατάξεις του άρθρου 73 του ν.1943/1991 
(ΦΕΚ 50 Α ). 

5. Με απόφαση του Υπουργού Υγείας, Πρόνοιας και 
Κοινωνικών Ασφαλίσεων ορίζονται οι αρμοδιότητες του Δ.Σ., 
ο τρόπος λειτουργίας, οι υποχρεώσεις και τα καθήκοντα 
του προέδρου, αντιπροέδρου και των υπόλοιπων μελών 
του, η διαδικασία εκλογής όσων εκλέγονται και κάθε άλλη 
σχετική λεπτομέρεια. 

Άρθρο 41 

Επιστημονικά Συμβούλιο Επείγουσας 
Προνοσοκομειακής Ιατρικής 

1. Στο Ε.Κ.Α.Β. λειτουργεί επιστημονικό συμβούλιο (Ε.Σ.) 
μέλη του οποίου είναι : 

α. Ιατροί με αποδεδειγμένη γνώση και εμπειρία τουλάχι¬ 
στον ενός (1) έτους στην άσκηση της Ε.Π.Ι., καθώς και με 
ανάλογη προσφορά στην οργάνωση και ανάπτυξη συστη¬ 
μάτων Ε.Π.Ι. Ένας (1) εκ των ιατρών προτείνεται από τον 
Πανελλήνιο Ιατρικό Σύλλογο. 

β. Νοσηλευτές ή νοσηλεύτριες με σχετική εμπειρία του¬ 
λάχιστον ενός (1) έτους σε θέματα παροχής υπηρεσιών 
επείγουσας- προνοσοκομειακής φροντίδας, 
γ. Επιστημονικά στελέχη υπηρεσιών, για την επίλυση 


προβλημάτων που δεν είναι αμιγώς ιατρικής φύσεως, όπως 
σεισμολόγοι, συγκοινωνιολόγοι ή άλλοι ειδικοί επιστήμονες. 

δ. Ο διευθυντής ή ο αναπληρωτής του της ιατρικής 
υπηρεσίας, της κεντρικής υπηρεσίας του Ε.Κ.Α.Β.. 

2. Ο αριθμός των μελών του επιστημονικού συμβουλίου, 
η συγκρότηση αυτού και ο ορισμός του προέδρου γίνεται 
με απόφαση του Υπουργού Υγείας, Πρόνοιας και Κοινωνικών 
Ασφαλίσεων. Η θητεία των μελών του Ε.Σ. είναι 2ετής. 
Επιτρέπεται ελευθέρως η αντικατάσταση μέλους του Ε.Σ. 
για οποιονδήποτε λόγο, για το υπόλοιπο της θητείας του. 
Η αντικατάσταση και ο ορισμός του αντικαταστάτη γίνεται 
με τη διαδικασία του αρχικού ορισμού. Μέχρι να ορισθεί 
αντικαταστάτης, το Ε.Σ. λειτουργεί νόμιμα από τα λοιπά 
μέλη του. 

3. Το Ε.Κ.Α.Β. για την υλοποίηση των εκπαιδευτικών 
προγραμμάτων και την εν γένει προώθηση του έργου του 
μπορεί, μετά από γνώμη του επιστημονικού συμβουλίου, να 
καταρτίζει ειδικές επιτροπές, που συγκροτούνται με από¬ 
φαση του Υπουργού Υγείας, Πρόνοιας και Κοινωνικών Α¬ 
σφαλίσεων. Με την απόφαση συγκροτήσεως καθορίζεται το 
έργο της κάθε επιτροπής, τα καθήκοντα και οι υποχρεώσεις 
των μελών της, ο τρόπος λειτουργίας και κάθε άλλη σχετική 
λεπτομέρεια. 

Άρθρο 42 

Διάρθρωση του Ε.Κ.Α.Β. 

1. Το Ε.Κ.Α.Β. διαρθρώνεται: 

α) Σε Κεντρική Υπηρεσία (Κ.Υ.), η οποία έχει την ευθύνη 
της υλοποίησης των σκοπών του Ε.Κ.Α.Β., έτσι ώστε οι 
παρεχόμενες υπηρεσίες να έχουν ενιαία έκφραση σε όλη 
τη Χώρα. Η Κεντρική Υπηρεσία έχει έδρα την Αθήνα. 

β) Σε Περιφερειακά Κέντρα Άμεσης Βοήθειας (ΠΕ.Κ.Α.Β.), 
τα οποία είναι αυτοδύναμες περιφερειακές μονάδες, η 
δραστηριότητα των οποίων αφορά μια συγκεκριμένη γεω¬ 
γραφική περιοχή και έχουν την ευθύνη για την ανάπτυξη, 
λειτουργία και συντονισμό των υπηρεσιών Ε.Π.Φ. της πε¬ 
ριοχής ευθύνης τους και υπάγονται διοικητικά στην Κεντρική 
Υπηρεσία. 

γ) Σε Κέντρα Άμεσης Βοήθειας (Κ.Α.Β.), που αποτελούν 
τις αποκεντρωμένες περιφερειακές υπηρεσιακές μονάδες 
του Ε.Κ.Α.Β. και έχουν την ευθύνη για την παροχή άμεσης 
και κατάλληλης βοήθειας σε κινδυνεύοντες από ατύχημα ή 
παθολογικά αίτια ασθενείς, στον τόπο του συμβάντος και 
κατά τη μεταφορά τους μέχρι τον πλησιέστερο και κατάλληλο 
υγειονομικό σχηματισμό. 

2. Σε κάθε ΠΕ.Κ.Α.Β. ορίζεται τριμελής διοικούσα επιτροπή 
που αποτελείται από: 

α) Δύο (2) μέλη, που διορίζονται από τον οικείο νομάρχη 
της έδρας του ΠΕ.Κ.Α.Β., εκ των οποίων το ένα (1) είναι 
ιατρός και προτείνεται από τον οικείο ιατρικό σύλλογο. 

β) Το διευθυντή του ΠΕ.Κ.Α.Β.. 

Η συγκρότηση της τριμελούς διοικούσας επιτροπής του 
ΠΕ.Κ.Α.Β. γίνεται με απόφαση του οικείου νομάρχη. Οι 
αρμοδιότητες και τα όρια ευθύνης της διοικούσας επιτροπής 
του ΠΕ.Κ.Α.Β. καθορίζονται με απόφαση του Δ.Σ. του 
Ε.Κ.Α.Β.. Ο αριθμός των ΠΕ.Κ.Α.Β. ορίζεται με απόφαση 
του Υπουργού Υγείας, Πρόνοιας και Κοινωνικών Ασφαλίσεων 
μετά από εισήγηση του Δ.Σ. του Ε.Κ.Α.Β. Ο αριθμός των 
Κ.Α.Β. επίσης ορίζεται με απόφαση του Υπουργού Υγείας, 
Πρόνοιας και Κοινωνικών Ασφαλίσεων, μετά από εισήγηση 
του Δ.Σ. του Ε.Κ.Α.Β, με βάση τις ανάγκες κάθε περιοχής, 
τη γεωγραφική κατανομή του πληθυσμού τη μορφολογία 



ΕΦΗΜΕΡΙΣ ΤΗΣ ΚΥΒΕΡΙΜΗΣΕΟΣ (ΤΕΥΧΟΣ ΠΡΩΤΟΙ 


του εδάφους και το βαθμό ανάπτυξης των υγειονομικών 
σχηματισμών της περιοχής. Τα Κ.Α.Β. μπορούν να συστε¬ 
γάζονται με άλλες υπηρεσίες των υγειονομικών σχηματισμών 
ή και σε διαφορετικό χώρο, εφόσον κρίνεται σκόπιμο από 
το Δ.Σ. του Ε.Κ.Α.Β.. 

3. Με προεδρικό διάταγμα, που εκδίδεται με πρόταση 
των Υπουργών Προεδρίας της Κυβέρνησης, Οικονομικών 
κάι Υγείας, Πρόνοιας και Κοινωνικών Ασφαλίσεων και ύστερα 
από σχετική πρόταση του Δ.Σ. του Ε.Κ.Α.Β., καταρτίζεται 
ο νέος οργανισμός του Ε.Κ.Α.Β., σύμφωνα με τις διατάξεις 
του νόμου αυτού. 

4. Με απόφαση του Υπουργού Υγείας, Πρόνοιας και 
Κοινωνικών Ασφαλίσεων, ύστερα από γνώμη του Δ.Σ. του 
Ε.Κ.Α.Β., εκδίδεται ο εσωτερικός κανονισμός λειτουργίας 
του Ε.Κ.Α.Β, με τον οποίο ορίζονται ο τρόπος και η διαδικασία 
παροχής των υπηρεσιών του, τα καθήκοντα και υποχρεώσεις 
του προσωπικού του και κάθε άλλη σχετική λεπτομέρεια. 

Άρθρο 43 

Ιατρικό προσωπικό του Ε.ΚΆ.Β. 

1. Η σύσταση των θέσεων ιατρών, που προσφέρουν 
υπηρεσίες στο Ε.Κ.Α.8., γίνεται με κοινή απόφαση των 
Υπουργών Προεδρίας της Κυβέρνησης, Οικονομικών και 
Υγείας, Πρόνοιας και Κοινωνικών Ασφαλίσεων, ύστερα από 
πρόταση του Δ.Σ. του Ε.Κ.Α.Β., σύμφωνα με τις εκάστοτε 
ισχύουσες διατάξεις. 

2. Η προκήρυξη των θέσεων ιατρών, που προσφέρουν 
υπηρεσίες στο Ε.Κ.Α.Β. γίνεται με απόφαση του Υπουργού 
Υγείας, Πρόνοιας και Κοινωνικών Ασφαλίσεων, στην οποία 
αναφέρεται ο υγειονομικός σχηματισμός που ανήκει οργανικά 
ο ιατρός. 

3. Οι ιατροί, που διορίζονται, σύμφωνα με τις διατάξεις 
του παρόντος νόμου, προσφέρουν υποχρεωτικά υπηρεσίες 
στο Ε.Κ.Α.Β. (Κ.Υ., ΠΕ.Κ.Α.Β., Κ.Α.Β.), βάσει προγράμματος, 
είτε στο πλαίσιο του τακτικού ωραρίου εργασίας, είτε ως 
εφημερία. 

4. Οι ιατροί του Ε.Κ.Α.Β. ανήκουν στον κλάδο ιατρών 
Ε.Σ.Υ.. Κατ'εξαίρεση, όταν κρίνονται ιατροί προκειμένου να 
προσφέρουν υπηρεσίες στο Ξ.Κ.Α.Β., το πρωτοβάθμιο συμ¬ 
βούλιο κρίσης και επιλογής είναι το συμβούλιο του νοσο¬ 
κομείου (υγειονομικού σχηματισμού) που θα ανήκει οργανικά 
ο ιατρός, σύμφωνα με τις διατάξεις των περιπτώσεων α), 
β), γ), και δ), της παρ. 2 του άρθρου 66, πλην της 
περιπτώσεως ε) της παρ. 2 του άρθρου 66, που αντί του 
διευθυντή της διεύθυνσης υγείας της οικείας νομαρχίας θα 
συμμετέχει ο πρόεδρος ή αντιπρόεδρος του Ε.Κ.Α.Β., ε¬ 
φόσον είναι ιατροί και σε αντίθετη περίπτωση ο εκπρόσωπος 
του Πανελλήνιου Ιατρικού Συλλόγου (Π.Ι.Σ.) που συμμετέχει 
στο Δ.Σ. του Ε.Κ.Α.Β. ή ο αναπληρωτής του. Για την κρίση 
και συγκριτική αξιολόγηση, μόνο των υποψηφίων ιατρών για 
το Ε.Κ.Α.Β., ισχύουν οι διατάξεις του άρθρου 69 του νόμου 
αυτού, επί πλέον δε των κριτηρίων α', β", γ', και δ', της 
παρ. 3 του άρθρου 69, περιλαμβάνεται και κριτήριο ε', που 
αναφέρεται στην ειδική ικανότητα, εμπειρία και εκπαίδευση 
του υποψηφίου για την αντιμετώπιση επειγόντων περιστα¬ 
τικών. Με απόφαση του Υπουργού Υγείας, Πρόνοιας και 
Κοινωνικών Ασφαλίσεων, καθορίζεται ο τρόπος υπολογι¬ 
σμού, κατατάξεως και αντικειμενοποιήσεως των κριτηρίων, 
ειδικά για την κρίση και συγκριτική αξιολόγηση των υπο¬ 
ψηφίων για το Ε.Κ.Α.Β., ύστερα από γνώμη του Δ.Σ. του 
Ε.Κ.Α.Β.. 

5. Οι θέσεις των ιατρών που θα προσφέρουν υπηρεσίες 

στο Ε.Κ.Α.Β. προστίθενται στις οργανικές θέσεις του υ¬ 
γειονομικού σχηματισμού. 

6. Ο υγειονομικός σχηματισμός και το Ε.Κ.Α.Β. επιχορη¬ 
γούνται σύμφωνα με τις εκάστοτε ισχύουσες διατάξεις, για 
τις πόσης «ρύσεως αποδοχές των ιατρών. Ο υγειονομικός 
σχηματισμός βαρύνεται για την τακτική μισθοδοσία και μέρος 
των εφημεριών, το δε Ε.Κ.Α.Β. για το υπόλοιπο των εφη¬ 
μεριών. 

7. Ανάλογα με τις ανάγκες του Ε.Κ.Α.Β., μπορούν να 
προσφέρουν υπηρεσίες σε αυτό, νοσοκομειακοί ιατροί, ιατροί 
των υγειονομικών σταθμών και ειδικευόμενοι στο πλαίσιο 
της ειδίκευσής τους. 

8. Οι αρμοδιότητες, τα καθήκοντα και ο τρόπος προσφοράς 
των υπηρεσιών των ιατρών, που προσλαμβάνονται, σύμιρωνα 
με τις προηγούμενες παραγράφους, καθορίζονται με τον 
οργανισμό και τον εσωτερικό κανονισμό του Ε.Κ.Α.Β.. 

Άρθρο 44 

Σχολή πληρωμάτων του Ε.Κ.Α.Β.-Ασθενοφάρα οχήματα 

1. Με απόφαοτη του Υπουργού Υγείας, Πρόνοιας και 
Κοινωνικών Ασφαλίσεων, μετά από πρόταση του Δ.Σ. του 
Ε.Κ.Α.Β., μπορεί να λειτουργεί σ' αυτό σχολή πληρωμάτων 
ασθενοφόρων μονοετούς φοίτησης. 

2. Οι λεπτομέρειες λειτουργίας, τα προσόντα, ο τρόπος 
εισαγωγής και η διαδικασία φοίτησης των υποψηφίων κα¬ 
θορίζονται με τον οργανισμό και τον εσωτερικό κανονισμό 
του Ε.Κ.Α.Β.. 

3. Στις θέσεις πληρωμάτων ασθενοφόρων του Ε.Κ.Α.Β., 
καθώς και στις θέσεις οδηγών ή συνοδηγών ασθενοφόρων 
των νοσοκομείων και κέντρων υγείας, προσλαμβάνονται σε 
αντίστοιχες οργανικές θέσεις, οι απόφοιτοι της πιο πάνω 
σχολής. 

4. Τα ασθενοφόρα άυτοκίνητα και τα άλλα μέσα μεταφοράς 
των κρατικών υγειονομικών σχηματισμών της Χώρας, υπά¬ 
γονται στην οργανωτική και συντονιστική αρμοδιότητα του 
Ε.Κ.Α.Β, και των περιφερειακών υπηρεσιών του. 

5. Με την έναρξη λειτουργίας των περιφερειακών υπη¬ 
ρεσιών του Ε.Κ.Α.Β., τα ασθενοφόρα αυτοκίνητα, τα μέσα 
ασύρματης και ενσύρματης επικοινωνίας, που λειτουργούν 
στη συγκεκριμένη περιοχή με ευθύνη του ή των κρατικών 
υγειονομικών σχηματισμών περιέρχονται αυτοδικαίως στην 
πλήρη κυριότητα του Ε.Κ.Α.Β.. 

6. Το Ε.Κ.Α.Β., στο οποίο περιέρχονται, σύμφωνα με την 
ανωτέρω παράγραφο, τα ασθενοφόρα και τα μέσα ενσύρ¬ 
ματης και ασύρματης επικοινωνίας, υποχρεούται να τα λει¬ 
τουργεί για την ίδια περιοχή. Η παριϊγραφος αυτή δεν 
ισχύει για τα ασθενοφόρα ή τα μέσα ασύρματης και εν¬ 
σύρματης επικοινωνίας, που κατανέμονται και δίδονται προς 
χρήση στους υγειονομικούς σχηματισμούς από το Ε.Κ.Α.Β.. 

Άρθρο 45 

Ιδιωτικοί φορείς επείγουσας προ νοσοκομειακής 

Φροντίδας 

1. Με απόφαση του Υπουργού Υγείας, Πρόνοιας και 
Κοινωνικών Ασφαλίσεων, μετά από εισήγηση του Δ.Σ. του 
Ε.Κ.Α.Β., μπορεί να επιτραπεί η λειτουργία υπήρεσιών ε¬ 
πείγουσας προνοσοκομειακής φροντίδας ή μεταφοράς σε 
ιδιωτικούς και λοιπούς φορείς. 

2. Με ίδια υπουργική απόφαση καθορίζονται οι προδια¬ 
γραφές και τα κριτήρια λειτουργίας των ιδιωτικών και λοιπών 

φορέων, που προσφέρουν επείγουσα προνοσοκομειακή 
φροντίδα. 

Άρθρο 46 
Πόροι του Ε.Κ.Α.Β. 

Τα έσοδα του Ε.Κ.Α.Β. είναι: α) Οι επιχορηγήσεις από 
τον τακτικό προϋπολογισμό και από τον προϋπολογισμό 
δημόσιων επενδύσεων του Υπουργείου Υγείας, Πρόνοιας 
και Κοινωνικών Ασφαλίσεων, β) Οι εισπράξεις και λοιπές 
αμοιβές για παροχή υπηρεσιών, γ). Οι πρόσοδοι από την 
ίδια αυτού περιουσία, δ) Τα έσοδα από δωρεές, κληροδο¬ 
τήματα, εκποιήσεις και κάθε άλλη πηγή. 

ΚΕΦΑΛΑΙΟ Δ' 

ΔΕΥΤΕΡΟΒΑΘΜΙΑ ΚΑΙ ΤΡΙΤΟΒΑΘΜΙΑ ΠΕΡΙΘΑΛΨΗ 
Άρθρο 47 

Τα δικαιώματα του νοσοκομειακού ασθενούς 

1. Ο ασθενής έχει το δικαίωμα προσεγγίσεως στις υπη¬ 
ρεσίες του νοσοκομείου, τις πλέον κατάλληλες για τη φύση 
της ασθένειάς του. 

2. Ο ασθενής έχει το δικαίωμα της παροχής φροντίδας 
σ' αυτόν με τον οφειλόμενο σεβασμό στην ανθρώπινη 
αξιοπρέπειά του. Αυτή η φροντίδα περιλαμβάνει όχι μόνο 
την εν γένει άσκηση της ιατρικής και της νοσηλευτικής, 
αλλά και τις παράίατρικές υπηρεσίες, την κατάλληλη διαμονή, 
την κατάλληλη μεταχείριση και την αποτελεσματική διοικη¬ 
τική και τεχνική εξυπηρέτηση. 

3. Ο ασθενής έχει το δικαίωμα να συγκατατεθεί ή να 
αρνηθεί κάθε διαγνωστική ή θεραπευτική πράξη που πρό¬ 
κειται να διενεργηθεί σε αυτόν. Σε περίπτωση ασθενούς 
με μερική ή πλήρη διανοητική ανικανότητα, η άσκηση αυτού 
του δικαιώματος γίνεται από το πρόσωπο που κατά νόμο 
ενεργεί για λογαριασμό του. 

4. Ο ασθενής δικαιούται να ζητήσει να πληροφορηθεί ό,τι 
αφορά στην κατάστασή του. Το συμφέρον του ασθενούς 
είναι καθοριστικό και εξαρτάται από την πληρότητα και 
ακρίβεια των πληροφοριών που του δίνονται. Η πληροφό¬ 
ρηση του ασθενούς πρέπει να. του επιτρέπει να σχηματίσει 
πλήρη εικόνα των ιατρικών, κοινωνικών και οικονομικών 
παραμέτρων της καταστάσεώς του και να λαμβάνει απο¬ 
φάσεις ο ίδιος ή να μετέχει στη λήψη αποφάσεων, που 
είναι δυνατό να προδικάσουν τη μετέπειτα ζωή του. 

5. Ο ασθενής ή ο εκπρόσωπός του σε περίπτωση εφαρ¬ 
μογής της παρ. 3., έχει το δικαίωμα να πληροφορηθεί, 
πλήρως και εκ των προτέρων, για τους κινδύνους που 
ενδέχεται να παρουσιασθούν ή να προκύψουν εξ αφορμής 
εφαρμογής σε αυτόν ασυνήθων ή πειραματικών διαγνωστι¬ 
κών και θεραπευτικών πράξεων.Η εφαρμογή των πράξεων 
αυτών στον ασθενή λαμβάνει χώρα μόνο ύστερα από συ¬ 
γκεκριμένη συγκατάθεση του ιδίου. Η συγκατάθεση αυτή 
μπορεί να ανακληθεί από τον ασθενή ανά πάσα στιγμή. Ο 
ασθενής πρέπει να αισθάνεται τελείως ελεύθερος στην 
απόφασή του, να δεχθεί ή να απορρίψει, κάθε συνεργασία 
του με σκοπό την έρευνα ή την εκπαίδευση. Η συγκατάθεσή 
του για τυχόν συμμετοχή του, είναι δικαίωμά του και μπορεί 
να ανακληθέί ανά πάσα στιγμή. 

6. Ο ασθενής έχει το δικαίωμα, στο μέτρο και στις 
πραγματικές συνθήκες που αυτό είναι δυνατόν, προστασίας 
της ιδιωτικής του ζωής. Ο απόρρητος χαρακτήρας των 
πληροφοριών και του περιεχομένου των εγγράφων που τον 


αφορούν, του φακέλου των ιατρικών σημειώσεων και ευ¬ 
ρημάτων, πρέπει να είναι εγγυημένος. 

7. Ο ασθενής έχει το δικαίωμα του σεβασμού και της 
αναγνωρίσεως σ' αυτόν των θρησκευτικών και ιδεολογικών 
του πεποιθήσεων. 

8. Ο ασθενής έχει το δικαίωμα να παρουσιάσει ή να 
καταθέσει αρμοδίως διάμαρτυρίες και ενστάσεις και να λάβει 
πλήρη γνώση των επ' αυτών ενεργειών και αποτελεσμάτων. 

Άρθρο 48 

Νοσηλευτικά ιδρύματα 

1. Εφεξής τα ιδρυόμενα από το κράτος νοσηλευτικά 
ιδρύματα μπορεί να έχουν οποιαδήποτε νομική μορφή. Η 
ίδρυση αυτών γίνεται με προεδρικό διάταγμα, που εκδίδεται 
με πρόταση των Υπουργών Προεδρίας της Κυβέρνησης, 
Οικονομικών και Υγείας, Πρόνοιας και Κοινωνικών Ασφα¬ 
λίσεων, με το οποίο καθορίζεται και η νομική τους μορφή. 

2. Η κατάργηση και συγχώνευση νοσοκομείων, η μετατροπή 
τους καθώς και η μεταφορά της έδρας τους, γίνεται με 
προεδρικό διάταγμα, που εκδίδεται με πρόταση των Υπουρ¬ 
γών Προεδρίας της Κυβέρνησης, Οικονομικών και Υγείας, 
Πρόνοιας και Κοινωνικών Ασφαλίσεων και του κατά περί¬ 
πτωση τυχόν αρμόδιου υπουργού. Η διάταξη αυτή αφορά 
στα νοσηλευτικά ιδρύματα που υπάγονται στις διατάξεις 
του ν.δ. 2592/1953. 

3. Το προσωπικό πάσης φύσεως, που υπηρετεί σε νο¬ 
σοκομεία που καταργούνται, εντάσσεται ύστερα από κρίση 
του αρμόδιου υπηρεσιακού συμβουλίου και αίτηση των εν¬ 
διαφερομένων, σε άλλες νοσοκομειακές μονάδες της ίδιας 
υγειονομικής περιφέρειας σε κενές θέσεις ή αν δεν υπάρ¬ 
χουν κενές σε αντίστοιχες προσωρινές θέσεις που συνι- 
στώνται για το λόγο αυτόν. Εάν τα νοσοκομεία συγχω¬ 
νεύονται ή μετατρέπονται, το προσωπικό εντάσσεται στη 
νέα νοσοκομειακή μονάδα σε θέσεις, που συνιστώνται με 
τροποποίηση του υπάρχοντος ή έκδοση νέου οργανισμού, 
ύστερα από κρίση του αρμόδιου υπηρεσιακού συμβουλίου 
και εφόσον συγκεντρώνει τα νόμιμα προσόντα, ή μετατάσ¬ 
σεται σε δημόσιες υπηρεσίες, ν.π.δ.δ. ή ο.τ.α., μετά από 
κρίση των αρμόδιων υπηρεσιακών συμβουλίων. Η ένταξη 
γίνεται ύστερα από αίτηση των ενδιαφερομένων. Το προ¬ 
σωπικό, που δεν συγκεντρώνει τα νόμιμα προσόντα ή δεν 
υποβάλλει αίτηση ένταξης, εξακολουθεί να υπηρετεί με τις 
ίδιες προϋποθέσεις που υπηρετούσε και στη μονάδα που 
μετατράπηκε σε προσωρινές θέσεις, οι οποίες καταργούνται, 
όταν κενωθούν με οποιονδήποτε τρόπο. Μέχρι να εκδοθεί 
ο νέος οργανισμός και να γίνει η ένταξη στις θέσεις που 
προβλέπονται από αυτόν, το προσωπικό εξακολουθεί να 
διέπεται από τις διατάξεις που ίσχυαν κατά το χρόνο 
δημοσίευσης του προεδρικού διατάγματος. 

Άρθρο 49 

ΠροϋπολογισμοΙ-Απολογισμοί και οικονομική διαχείριση 
νοσηλευτικών ιδρυμάτων του ν.δ. 2592/1953 

1. Οι προϋπολογισμοί των νοσηλευτικών ιδρυμάτων του 
ν.δ. 2592/1953 συντάσσονται και υποβάλλονται κατά τις 
ισχύουσες διατάξεις περί προϋπολογισμών ν.π.δ.δ.. 

2. Ο Υπουργός Υγείας, Πρόνοιας και Κοινωνικών Ασφα¬ 
λίσεων με απόφασή του καθορίζει ενιαίο πλαίσιο αντικει¬ 
μενικών κριτηρίων για την εκτίμηση των οικονομικών μεγεθών 
του προϋπολογισμού ώστε αυτοί να στοιχειοθετούνται επί 
μηδενικής βάσεως. 

3. Μέσα σε τρεις μήνες από το τέλος του κάθε έτους 
ο απολογισμός της οικονομικής χρήσεως των νοσηλευτικών 
ιδρυμάτων δημοσιεύεται με ευθύνη της διοικήσεώς τους σε 
μία ημερήσια εφημερίδα του νομού ή της οικείας υγειο¬ 
νομικής περιφέρειας του νοσηλευτικού ιδρύματος. 

4. Με απόφαση του Υπουργού Υγείας, Πρόνοιας και 
Κοινωνικών Ασφαλίσεων, που εκδίδεται ύστερα από πρόταση 
της ειδικής γραμματείας διοικητικών, οργανωτικών και οι¬ 
κονομικών θεμάτων του άρθρου 4 του νόμου αυτού, καθο¬ 
ρίζεται κάθε λεπτομέρεια σχετική με την άσκηση ελέγχου 
επί της οικονομικής διαχειρίσεως των νοσηλευτικών ιδρυ¬ 
μάτων. 

5. Στο Υπουργείο Υγείας, Πρόνοιας και Κοινωνικών Α¬ 
σφαλίσεων συνιστώνται μέχρι δεκαπέντε (15) θέσεις ειδικού 
επιστημονικού προσωπικού, οικονομικών ελεγκτών, με συμ¬ 
βάσεις ιδιωτικού δικαίου ορισμένου χρόνου μέχρι τρία (3) 
χρόνια, που μπορεί να ανανεώνονται. Οι οικονομικοί ελε¬ 
γκτές θα είναι πτυχιούχοι ανώτατων οικονομικών σχολών 
Α.Ε.Ι. της ημεδαπής ή ισοτίμου αντίστοιχης ειδικότητας 
σχολών της αλλοδαπής και με τα προσόντα των περιπτώ¬ 
σεων α' και β' της παρ. 2 του άρθρου 25 του ν. 1943/1991 
και, επί ελλείψεως των πρόσθετων αυτών προσόντων, 
αντίστοιχη ειδική εμπειρία άσκησης οικονομικού ελέγχου 
τουλάχιστον δύο (2) ετών. Οι οικονομικοί ελεγκτές ασκούν 
τα καθήκοντά τους, σύμφωνα με τη σχετική απδφαόη του 
Υπουργού Υγείας, Πρόνοιας και Κοινωνικών Ασφαλίσεων 
της παρ. 4 του παρόντος άρθρου. 

6. Η αμοιβή των οικονομικών ελεγκτών καθορίζεταΚμε 
κοινή απόφαση των Υπουργών Οικονομικών και Υγείας; 
Πρόνοιας και Κοινωνικών Ασφαλίσεων. Η πλήρωση των 
θέσεων γίνεται σύμφωνα με τις ισχύουσες διατάξεις. 

Άρθρο 50 

Αξιοποίηση περιουσίας νοσηλευτικών ιδρυμάτων 
κληροδοτημάτων και δωρεών 

1. Στο Υπουγείο Υγείας, Πρόνοιας και Κοινωνικών Ασφα¬ 
λίσεων, με απόφαση του Υπουργού συγκροτείται Συμβούλιο 
Αξιοποιήσεως της περιουσίας, των κληροδοτημάτων και 
δωρεών υπέρ των νοσηλευτικών ιδρυμάτων τού ν.δ. 
2592/1953 και των φορέων, που καθ' οιονδήποτε τρόπο 
επιχορηγούνται από το Κράτος. 

2. Το Συμβούλιο αυτό αποτελείται από το γενικό γραμματέα 
του Υπουργείου Υγείας, Πρόνοιας και Κοινωνικών Ασφαλί¬ 
σεων ως πρόεδρο, το νομικό σύμβουλο του Υπουργείου 
αυτού, τους συντονιστές των Ειδικών Γραμματειών, οικο¬ 
νομικών και τεχνικών θεμάτων, το διευθυντή της διευθύν- 
σεως αξιοποιήσεως περιουσίας του Υπουργείου, έναν ορ¬ 
κωτό λογιστή προτεινόμενο από -το Σώμα Ορκωτών Λογι¬ 
στών, έναν ορκωτό εκτιμητή προτεινόμενο από το Σύνδεσμο 
Ορκωτών Εκτιμητών και δύο ανώτερους υπαλλήλους της 
Δεύθυνσης Εθνικών Κληροδοτημάτων του Υπουργείου Οι¬ 
κονομικών προτεινόμενους από τον Υπουργό Οικονομικών. 

3. Σκοπός του Συμβουλίου είναι η καταγραφή της πε¬ 
ριουσίας των νοσηλευτικών ιδρυμάτων, η αντικειμενική ε¬ 
κτίμηση της αξίας αυτών και η υπόδειξη τρόπων αξιοποιή- 
σεως των προσόδων από την εκμετάλλευση αυτών. 

4. Το Συμβούλιο αποτελεί εποπτικό και γνωμοδοτικό 
όργανο του Υπουργείου επί της αξιοποιήσεως και εκμε- 
ταλλεύσεως της περιουσίας των νοσηλευπκών ιδρυμάτων, 
υποβάλλει δε μελέτες και προτάσεις στον Υπουργό Υγείας, 
Πρόνοιας και Κοινωνικών Ασφαλίσεων για την καλύτερη 
αξιοποίηση των περιουσιακών αυτών στοιχείων. 


5. Με απόφαση του Υπουργού Υγείας, Πρόνοιας και 
Κοινωνικών Ασφαλίσεων, καθορίζονται οι λεπτομέρειες λει¬ 
τουργίας του Συμβουλίου, η γραμματειακή υποστήριξη του 
έργου του, καθώς και ο τρόπος συγκεντρώσεως των στοι¬ 
χείων από τους φορείς. 

Άρθρο 51 

Τεχνικές και επιστημονικές προδιαγραφές λειτουργίας 
των -νοσηλευτικών ιδρυμάτων 

1. Με προεδρικό διάταγμα, που εκδίδεται με πρόταση του 
Υπουργού Υγείας, Πρόνοιας και Κοινωνικών Ασφαλίσεων 
καθορίζονται οι όροι και οι προϋποθέσεις ίδρυσης νέων 
νοσηλευτικών ιδρυμάτων ν.π.δ.δ., και ν.π.ι.δ., καθώς και οι 
κτιριολογικές, τεχνικές και επιστημονικές προδιαγραφές 
λειτουργίας αυτών. 

2. Ειδικότερα με το παραπάνω διάταγμα καθορίζονται οι 
πάσης φύσεως προδιαγραφές λειτουργίας των εξωτερικών 
ιατρείων, των θαλάμων νοσηλείας, των εργαστηρίων, των 
ειδικών μονάδων, των μονάδων εντατικής θεραπείας, των 
χειρουργείων, των χώρων ανάνηψης των ασθενών, των 
θαλάμων βραχείας νοσηλείας, καθώς και των αναγκαιούντων 
κατά περίπτωση βοηθητικών και λοιπών υποστηρικτικών 
υποδομών της εν γένει λειτουργίας του νοσηλευτικού ι¬ 
δρύματος. 

Άρθρο 52 

Ίδρυση μη κερδοσκοπικών νοσηλευπκών ιδρυμάτων 

ν 1. Επιτρέπεται εφεξής να ιδρύονται και νά λειτουργούν, 
υπό μορφή ν.π.ι.δ. νοσηλευτικά ιδρύματα μη κερδοσκοπικού 
χαρακτήρα,τα οποία μπορεί και να επιχορηγούνται από το 
Κράτος, εφόσον το καταβαλλόμενο σε αυτά νοσήλιο είναι 
αποδεδειγμένα μικρότερο του 1/2 του πραγματικού κόστους 
λειτουργίας των αντίστοιχων κρατικών νοσηλευτικών ιδρυ¬ 
μάτων και εφόσον είναι ισοδύναμα σε απόδοση με τα 
αντίστοιχα κρατικά νοσηλευτικά ιδρύματα. - 

2. Τα νοσηλευτικά αυτά ιδρύματα λειτουργούν με τους 
κανόνες της ιδιωτικής οικονομίας, ισχύουν δε και γι'αυτά 
όι διατάξεις του άρθρου 49 του νόμου αυτού, εφόσον 
επιχορηγούνται. 

3. Για την ίδρυση και τη λειτουργία των νοσηλευτικών 
αυτών ιδρυμάτων απαιτείται άδεια, που χορηγείται από το 
Υπουργείο Υγείας, Πρόνοιας και Κοινωνικών Ασφαλίσεων, 
εφαρμοζόμενων αναλόγως των σχετικών διατάξεων περί 
ιδρύσεως και λειτουργίας ιδιωτικών κλινικών. Το Υπουργείο 
Υγείας, Πρόνοιας και Κοινωνικών Ασφαλίσεων ασκεί επο- 
πτεία στις συνθήκες λειτουργίας των ανωτέρω νοσηλευτικών 
ιδρυμάτων, καθώς και διοικητικό και οικονομικό έλεγχό, 
εφόσον τα επιχορηγεί. 

4. Στα νοσηλευτικά ιδρύματα του άρθρου αυτού, μπορεί 
να συνιστώνται θέσεις ειδικευομένων ιατρών, με κοινή α¬ 
πόφαση των Υπουργών Προεδρίας της Κυβέρνησης, Υγείας, 
Πρόνοιας και-Κοινωνικών Ασφαλίσεων και Οικονομικών. Οι 
δαπάνες μισθοδοσίας των ειδικευόμενων βαρύνουν τον 
κρατικό προϋπολογισμό και η απόδοσή της στο φορέα 
ορίζεται με κοινή απόφαση των Υπουργών Υγείας, Πρόνοιας 
κάτΚοινωνικών Ασφαλίσεων και Οικονομικών. Οι πιο πάνω 
ειδικευόμενοι ιατροί ευρίσκονται υπό το αυτό εκπαιδευτικό 
καθεστώς που εκάστοτε ισχύει για τους ειδικευόμενους 
ιατρούς στα κρατικά νοσοκομεία. 

5. Με απόφαση του Υπουργού Υγείας, Πρόνοιας και 
Κοινωνικών Ασφαλίσεων, τα νοσηλευτικά ιδρύματα του άρ- 

θρου αυτού μπορεί να εντάσσονται στο σύστημα εφημερίας. 

Άρθρο 53 

Εποπτεία νοσηλευτικών ιδρυμάτων 

1. Όλα τα νοσηλευτικά ιδρύματα οποιοσδήποτε νομικής 
μορφής υπάγονται στην εποπτεία του Υπουργείου Υγείας, 
Πρόνοιας και Κοινωνικών Ασφαλίσεων, ανεξάρτητα από το 
φορέα στον οποίον ανήκουν, επιφυλασσομένων τών δια¬ 
τάξεων της παρ. 3 του άρθρου 11 του παρόντος. Η εποπτεία 
αναφέρεται στην τήρηση των προδιαγραφών κπριακής και 
τεχνολογικής υποδομής, όπως αυτές ρυθμίζονται εκάστοτε, 
στον τρόπο παροχής των υπηρεσιών υγείας, στον τρόπο 
άσκησης του ιατρικού^ νοσηλευτικού, επιστημονικού και εκ¬ 
παιδευτικού έργου και γενικά στον τρόπο λειτουργίας του. 
Οι φορείς υγείας, που επιχορηγούνται από το Κράτος, 
υπόκεινται και στον έλεγχο του τρόπου διοικήσεως και της 
οικονομικής τους διαχείρισης. 

2. Η εποπτεία των φορέων περίθαλψης ασκείται από τις 
αποκεντρωμένες υπηρεσίες υγείας των υγειονομικών πε¬ 
ριφερειών της Χώρας, σύμφωνα με απόφαση του Υπουργού 
Υγείας, Πρόνοιας και Κοινωνικών Ασφαλίσεων, που καθορίζει 
τον τρόπο και τα όργανα εποπτείας των φορέων περίθαλψης. 

3. Η εποπτεία του επιστημονικού ή εκπαιδευτικού έργου 
των πανεπιστημιακών κλινικών γίνεται από τα οικεία πανε¬ 
πιστημιακά όργανα. 

Άρθρο 54 

Διάκριση νοσοκομείων 

Το άρθρο 8 του ν. 1397/1983 αντικαθίσταται ως εξής: 

Ί. Τα νοσοκομεία διακρίνονται σε γενικά και ειδικά. Γενικά 
είναι όσα διαθέτουν τουλάχιστον δύο τομείς, χειρουργικό 
και παθολογικό. Ειδικά είναι-όσα διαθέτουν τμήματα κύριας 
νοσηλείας σε μια ειδικότητα. - 

2. Τα γενικά νοσοκομεία διακρίνονται σε περιφερειακά 
και νομαρχιακά. Τα περιφερειακά νοσοκομεία της οικείας 
υγιειονομικής περιφέρειας καλύπτουν κυρίως τις ανάγκες 
της, παρέχουν ιατρική εκπαίδευση σε όλες ή τις περισσό*- 
τερες ιατρικές ειδικότητες και συμβάλλουν στην προαγωγή 
της ιατρικής έρευνας. Τα νομαρχιακά λειτουργούν σε κάθε 
νομό, καλύπτουν ανάγκες κυρίως του πληθυσμού του νομού, 
παρέχουν ιατρική εκπαίδευση και συμβάλλουν στην προα¬ 
γωγή της ιατρικής έρευνας. 

3. Η κατάταξη των νοσοκομείων κατά κατηγορία, σύμφωνα 
με τις διατάξεις του άρθρου αυτού, γίνεται με τον οργανισμό 
τους. 

4. Με απόφαση του Υπουργού Υγείας,. Πρόνοιας και 
Κοινωνικών Ασφαλίσεων τα ειδικά νοσοκομεία μπορεί να 
εξυπηρετούν τις ανάγκες περισσότερων υγειονομικών πε¬ 
ριφερειών. 

5. Τα νοσοκομεία κάθε υγειονομικής περιφέρειας διασυν- 
δέονται μεταξύ τους νοσηλευτικά, επιστημονικά και εκπαι¬ 
δευτικά, κάτω από το συντονισμό και την εποπτεία της 
περιφερειακής διεύθυνσης υπηρεσιών υγείας της υγειονο¬ 
μικής περιφέρειας, όπως ειδικότερα καθορίζεται με απόφαση 
του Υπουργού Υγείας, Πρόνοιας και Κοινωνικών Ασφαλί¬ 
σεων, που εκδίδεται ύστερα από γνώμη του ΚΕ.Σ.Υ.. Η πιο 
πάνω διασύνδεση είναι και λειτουργική, επιτρέπεται δε και 
μεταξύ νοσοκομείων δύο ή περισσότερων υγειονομικών 
περιφερειών, εφόσον το επιβάλλουν οι ανάγκες περίθαλψης 
των ασθενών και η καλύτερη λειτουργία των νοσοκομείων." 


Άρθρο 55 

Διοίκηση νοσοκομείων που υπάγονται στις 
διατάξεις του ν.δ. 2592/1953 

1. Τα νοσοκομεία που υπάγονται στις διατάξεις του ν.δ. 
2592/1953 διοικούνται από διοικητικά συμβούλια των οποίων 
η θητεία είναι διετής, 

2. Τα διοικητικά συμβούλια όλων των νοσοκομείων είναι 
επταμελή και αποτελούνται : 

α. Από τέσσερα (4) πρόσωπα με επιστημονική κατάρτιση 
- ή σχετική εμπειρία, που ορίζονται από τον Υπουργό Υγείας, 
Πρόνοιας και Κοινωνικών Ασφαλίσεων. 

β. Από έναν (1) εκπρόσωπο των ιατρών και των άλλων 
επιστημόνων της ιατρικής υπηρεσίας του νοσοκομείου, που 
εκλέγεται από αυτούς. 

γ. Από έναν (1) εκπρόσωπο των υπόλοιπων εργαζομένων 
στο νοσοκομείο, που εκλέγεται από αυτούς. Ο εκπρόσωπος 
αυτός πρέπει να είναι κάτοχος πτυχίου τουλάχιστον μέσης 
σχολής. 

δ. Από έναν (1) εκπρόσωπο της τοπικής αυτοδιοίκησης 
της περιοχής όπου υπάγεται το νοσοκομείο, ο οποίος 
ορίζεται από την Τοπική Ένωση Δήμων και Κοινοτήτων 
Ελλάδος (Τ.Ε.Δ.Κ.Ε.). 

3. Κατ'εξαίρεση πρόεδρος του Δ.Σ. του νοσοκομείου 
ΕΛΠΙΣ ' ορίζεται από το δημοτικό συμβούλιο του Δήμου 
Αθηναίων και είναι ο εκπρόσωπος της τοπικής αυτοδιοίκη¬ 
σης. Κατά τα λοιπά η σύνθεση του Δ.Σ. του Δημοπκού 
Νοσοκομείου Ή ΕΛΠΙΣ" διέπεται από τις διατάξεις της 
παραγράφου 2 του άρθρου αυτού, 

4. Για κάθε μέλος ορίζεται αναπληρωτής. Η θητεία των 
μελών, τακτικών και αναπληρωματικών είναι διετής και η 
συγκρότηση του συμβουλίου γίνεται με απόφαση του Υ¬ 
πουργού Υγείας, Πρόνοιας και Κοινωνικών Ασφαλίσεων. Με 
την ίδια απόφαση ορίζεται ο πρόεδρος και ο αντιπρόεδρος 
του διοικητικού συμβουλίου. Επιτρέπεται ελευθέρως η α¬ 
ντικατάσταση μέλους του Δ.Σ. για οποιονδήποτε λόγο για 
το υπόλοιπο της θητείας του. Η αντικατάσταση και ορισμός 
αντικαταστάτη γίνεται με τη διαδικασία του αρχικού ορισμού. 
Μέχρι να ορισθεί ο αντικαταστάτης το συμβούλιο λειτουργεί 
από τα υπόλοιπα μέλη του. 

5. Ο πρόεδρος όλων των νοσηλευτικών ιδρυμάτων και ο 
αντιπρόεδος προκειμένου για νοσηλευτικά ιδρύματα άνω 
των 300 κλινών λαμβάνουν μηνιαία αμοιβή, που ορίζεται με 
κοινή απόφαση των Υπουργών Οικονομικών και Υγείας, 
Πρόνοιας και Κοινωνικών Ασφαλίσεων. Στα λοιπά μέλη του 
Δ.Σ. καταβάλλεται αποζημίωση κατά συνεδρίαση, που ορί¬ 
ζεται με όμοια απόφαση. Ως προς το διορισμό προέδρων 
και αντιπροέδρων έχουν ισχύ και οι διατάξεις του άρθρου 
73 του ν. 1943/1991. 

6. Με απόφαση του Υπουργού Υγείας, Πρόνοιας και 
Κοινωνικών Ασφαλίσεων ορίζονται και οι αρμοδιότητες του 
Δ.Σ., ο τρόπος λειτουργίας, οι υποχρεώσεις και τα καθήκοντά 
του προέδρου, αντιπροέδρου και των μελών του, η διαδικασία 
εκλογής όσων εκλέγονται και κάθε άλλη σχετική λεπτομέ¬ 
ρεια. 

7. -Με προεδρικό διάταγμα, που εκδίδεται με πρόταση 
των Υπουργών Προεδρίας της Κυβέρνησης, Οικονομικών 
και Υγείας, Πρόνοιας και Κοινωνικών Ασφαλίσεων, μπορεί 
να συνιστώνται στα νοσηλευτικά ιδρύματα αρμοδιότητας 
Υπουργείου Υγείας, Πρόνοιας και Κοινωνικών Ασφαλίσεων 
και στο Ε.Κ.Α.Β., ανά μία θέση γενικού διευθυντή, με τριετή 
θητεία. Με το ίδιο διάταγμα ορίζεται και ο τρόπος επιλογής 
αυτών. 

8. Ο γενικός διευθυντής προΐσταται όλων των υπηρεσιών 
του νοσηλευτικού ιδρύματος, συντονίζει και ελέγχει το έργο 
αυτών, συμμετέχει στις συνεδριάσεις του διοικητικού συμ¬ 
βουλίου, εισηγείται σε αυτό, κάθε φορά, τα θέματα που 
τίθενται προς συζήτηση και μεριμνά για την υλοποίηση των 
αποφάσεων του διοικητικού συμβουλίου. Τα ιδιαίτερα καθή¬ 
κοντα και οι αρμοδιότητες του γενικού διευθυντή, καθορί¬ 
ζονται με απόφαση του Υπουργού Υγείας, Πρόνοιας και 
Κοινωνικών Ασφαλίσεων. 

9. Οι θέσεις των γενικών διευθυντών προκηρύσσονται με 
απόφαση του Υπουργού Υγείας, Πρόνοιας και Κοινωνικών 
Ασφαλίσεων. Στο διαγωνισμό μπορεί να συμμετέχουν πτυ- 
χιούχοι ανώτατων σχολών ημεδαπής ή αλλοδαπής με ευ¬ 
δόκιμο υπηρεσία δεόντως αποδεικνυομένη σε θέσεις τόυ 
δημόσιου ή ιδιωτικού· τομέα ή με μεταπτυχιακές σπουδές 
ειδίκευσης στην οικονομία της υγείας, στην οργάνωση και 
διοίκηση νοσηλευτικών οργανισμών και στη δημόσια υγεία. 
Σε θέσεις γενικών διευθυντών των νοσηλευτικών ιδρυμάτων 
μπορούν να διορίζονται και υπάλληλοι του Δημοσίου ή των 
ν.π.δ.δ., που έχουν τα προβλεπόμενα στην παράγραφο 
αυτήν προσόντα, όταν δε παύσουν να ασκούν τα καθήκοντα 
του γενικού διευθυντή ή λήξει η θητεία τους επιστρέφουν 
στην οργανική τους θέση. Ο χρόνος της θητείας τους 
λογίζεται ως χρόνος δημόσιας υπηρεσίας για κάθε συνέπεια. 

10. Με απόφαση του Υπουργού Υγείας, Πρόνοιας και 
Κοινωνικών Ασφαλίσεων οι γενικοί διευθυντές διορίζονται 
για μία τριετία. Σε περίπτωση κατά την οποία ο γενικός 
διευθυντής έχει επιτύχει στο έργο του, ανανεώνεται η 
θητεία του για μία εκάστοτε τριετία. Το ευδόκιμο της θητείας 
κρίνεται από τον Υπουργό Υγείας, Πρόνοιας και Κοινωνικών 
Ασφαλίσεων, μετά από εισήγηση του διοικητικού συμβουλίου 
του οικείου νοσοκομείου. Οι μηνιαίες απολαβές των γενικών 
διευθυντών καθορίζονται με κοινή απόφαση των Υπουργών 
Υγείας, Πρόνοιας και Κοινωνικών Ασφαλίσεων και Οικονο¬ 
μικών, οι οποίες μπορεί να διαφέρουν ανά νοσοκομείο. Με 
όμοια απόφαση, που εκδίδεται με γνώμη του Δ.Σ., μπορεί 
να χορηγείται ιδιαίτερη αμοιβή (πριμ), εφόσον τα λαμβανό- 
μενα από το γενικό διευθυντή μέτρα έχουν ως αποτέλεσμα 
τον περιορισμό, σε σημαντικό βαθμό, των δαπανών προϋ¬ 
πολογισμού του νοσηλευτικού ιδρύματος. Το ύψος της 
ιδιαίτερης αμοιβής καθορίζεται με κοινή απόφαση των Υ¬ 
πουργών Οικονομικών και Υγείας, Πρόνοιας και Κοινωνικών 
Ασφαλίσεων. 

11.0 Υπουργός Υγείας, Πρόνοιας και Κοινωνικών Ασφα- . 
λίσεων μέχρι να ολοκληρωθεί η διαδικασία διορισμού γενικών 
διευθυντών ή σε περιπτώσεις ανάγκης αμέσου καλύψεως 
της θέσεως μπορεί με απόφασή του να αναθέτει καθήκοντα 
γενικού διευθυντή νοσηλευτικού ιδρύματος και σε δοκιμα¬ 
σμένους δημόσιους λειτουργούς, που μπορεί να υπηρετούν 
στον τομέα υγείας ή στον ευρύτερο δημόσιο τομέα ή να 
έχουν για οποιονδήποτε λόγο αποχωρήσει. Για τους διο¬ 
ριζόμενους με τον τρόπο αυτόν γενικούς διευθυντές, ο 
χρόνος της θητείας τους λογίζεται ως χρόνος δημόσιας 
υπηρεσίας για κάθε συνέπεια, μετά δε τη λήξη της θητείας 
επανέρχονται αυτοδίκαια στη θέση και υπηρεσιακή .κατά¬ 
σταση που είχαν προ του διορισμού τους. Στην περίπτωση 
αυτήν, οι διατάξεις της παρ. 10 του άρθρου αυτού για την 
ανανέωση της θητείας ισχύουν. 

12. Το διοικητικό συμβούλιο νοσηλευτικού ιδρύματος στο 
οποίο υπηρετεί γενικός διευθυντής μπορεί, με απόφασή 
του, να μεταβιβάζει αρμοδιότητες σε αυτόν. 

13. Το διοικητικό συμβούλιο ελέγχει το έργο του γενικού 


διευθυντή. Σε περίπτωση που ο γενικός διευθυντής, λόγω 
κωλύματος, απέχει των καθήκόντων του, καθήκοντα γενικού 
διευθυντή ασκεί τότε ο πρόεδρός του διοικητικού συμβου¬ 
λίου. 

14. Στις θέσεις προέδρου ή αντιπροέδρου μπορεί νά 
διορίζονται ιατροί του κλάδου ιατρών Ε.Σ.Υ. ή ιατροί που 
ασκούν καθ' οιονδήποτε τρόπο ελεύθερο επάγγελμα. Η 
απασχόληση του ηροέδρου και αντιπροέδρου εφόσον είναι 
έμμισθη είναι πλήρης, σε περίπτωση όμως μη εμμίσθων 
θέσεων είναι μερικής απασχόλησης. Ιατροί του Ε.Σ.Υ. που 
διορίζονται ως πρόεδροι ή αντιπρόεδροι νοσοκομείων μπο¬ 
ρούν να επιλέγουν τις αποδοχές της θέσεις την οποία 
κατέχουν ή της θέσεως στην οποία διορίζονται. Οι ιατροί 
του Ε.Σ.Υ. και ιατροί μέλη Δ.Ε.Π. δε μπορούν να διορίζονται 
ως πρόεδροι ή αντιπρόεδροι στο Δ.Σ. του νοσοκομείου στο 
οποίο υπηρετούν. 

15. Η συγκρότηση του διοικητικού συμβουλίου του κάθε 
νοσοκομείου γίνεται μέσα σε έξι (6) μήνες από τη δημοσίευση 
του νόμου αυτού. Μέχρι να γίνει η συγκρότηση τα διοικητικά 
συμβούλια λειτουργούν με τη σύνθεση, που έχουν κατά τη 
δημοσίευση του νόμου αυτού. 

Άρθρο 56 

Δομή - Οργάνωση νοσοκομείων 

1. Όλα τα νοσοκομεία οργανώνονται και λειτουργούν 
σύμφωνα με τον οργανισμό τους. Η έκδοση, αναμόρφωση 
και τροποποίηση των οργανισμών γίνεται με κοινή απόφαση 
των Υπουργών Προεδρίας της Κυβέρνησης, Οικονομικών 
και Υγείας, Πρόνοιας και Κοινωνικών Ασφαλίσεων μετά από 
πρόταση της περιφερειακής διεύθυνσης υπηρεσιών υγείας 
της υγειονομικής περιφέρειας που υπάγεται το νοσοκομείο, 
στο πλαίσιο των ρυθμίσεων της παρ. 4 του άρθρου αυτού. 
Σε περίπτωση που δεν έχει συσταθεί η διεύθυνση υπηρεσιών 
υγείας της υγειονομικής περιφέρειας, η έκδοση, αναμόρ¬ 
φωση και τροποποίηση των παραπάνω οργανισμών γίνεται 
και χωρίς την πρόταση των διευθύνσεων υπηρεσιών υγείας 
της υγειονομικής περιφέρειας. 

2. Κάθε νοσοκομείο απαρτίζεται από τις υπηρεσίες: α) 
ιατρική β) νοσηλευτική γ) διοικητική και δ) (τεχνική. Στην 
ιατρική υπηρεσία του νοσοκομείου υπάγονται εκτός από 
τους ιατρούς, οδοντιάτρους και φαρμακοποιούς του νοσο¬ 
κομείου και οι υπόλοιποι επιστήμονες, που σύμφωνα με τις 
κείμενες διατάξεις δικαιούνται να παρέχουν υπηρεσίες υ¬ 
γείας και περίθαλψης. 

3. Με τον οργανισμό του νοσοκομείου ορίζονται ιδίως η 
νομική του μορφή, η επωνυμία του, ο συνολικός αριθμός 
κλινών και η κατανομή τους στους τομείς,οι τομείς και τα 
τμήματα της ιατρικής υπηρεσίας, η διάρθρωση της νοση¬ 
λευτικής, διοικητικής και τεχνικής υπηρεσίας, καθώς και οι 
αρμοδιότητές τους, οι κλάδοι προσωπικού, οι κατά κλάδο 
και κατηγορία θέσεις και η διαβάθμισή τους με την επιφύλαξη 
των διατάξεων του άρθρου. 63 του νόμου αυτού, για τις 
θέσεις του ιατρικού προσωπικού. 

4. Με προεδρικό διάταγμα, που εκδίδεται με πρόταση 
των Υπουργών Προεδρίας της Κυβέρνησης, Οικονομικών, 
και Υγείας, Πρόνοιας και Κοινωνικών Ασφαλίσεων, ορίζεται 
ενιαίο πλαίσιο οργάνωσης των νοσοκομείων ανάλογα με τη 
δύναμη σε κλίνες και κατηγορίες προσωπικού. Ειδικότερα 
μπορεί να θεσπίζονται ειδικοί συντελεστές καθορισμού του 
αριθμού των θέσεων προσωπικού κατά κλάδο ή υπηρεσία 
με σκοπό την εξασφάλιση της καλύτερης μεταξύ τους 
αναλογίας που απαιτείται για την πλήρη και ισόρροπη 

λειτουργία όλων των υπηρεσιών κάθε νοσοκομείου. Μετά 
την έκδοση του προεδρικού διατάγματος αυτού, προσαρ¬ 
μόζονται αναλόγως οι οργανισμοί των νοσοκομείων με κοινή 
απόφαση των Υπουργών Προεδρίας της Κυβέρνησης, Οι¬ 
κονομικών και Υγείας, Πρόνοιας και Κοινωνικών Ασφαλίσεων. 

5. Οι αρμοδιότητες των υπηρεσιών ασκούνται σύμφωνα 
με τον εσωτερικό κανονισμό, ο οποίος προβλέπει τις υ¬ 
ποχρεώσεις του προσωπικού του νοσοκομείου, τον τρόπο 
άσκησης του έργου τους και κάθε σχετική λεπτομέρεια για 
τη λειτουργία και την οργάνωση αυτού. 

6. Με κοινή απόφαση των Υπουργών Υγείας, Πρόνοιας 
και Κοινωνικών Ασφαλίσεων και Εργασίας εκδίδεται ενιαίος 
εσωτερικός κανονισμός λειτουργίας των νοσοκομείων. 

7. Με κοινή απόφαση των Υπουργών Προεδρίας της 
Κυβέρνησης και Υγείας, Πρόνοιας και Κοινωνικών Ασφαλί¬ 
σεων και μετά γνώμη του ΚΕ.Σ.Υ., μπορεί να μεταφέρονται 
επιστημονικά τμήματα, ειδικές μονάδες και οι θέσεις του 
επιστημονικού και λοιπού προσωπικού αυτών, από ένα νο¬ 
σοκομείο σε άλλο νοσοκομείο του Ε.Σ.Υ, μέσα στην περιοχή 
του νομού, εφόσον το επιβάλλει η διάρθρωση των νοσο¬ 
κομείων για την κάλυψη των αναγκών περίθαλψης του 
πληθυσμού. Με απόφαση του Υπουργού Υγείας, Πρόνοιας 
και Κοινωνικών Ασφαλίσεων μεταφέρεται και το προσωπικό 
που υπηρετεί σπς μονάδες αυτές. Η απόφαση δημοσιεύεται 
στην Εφημερίδα της Κυβερνήσεως. Σε έκτατες περιπτώσεις 
η μεταφορά επιστημονικών τμημάτων ή ειδικών μονάδων, 
μπορεί να γίνει στην ίδια υγειονομική περιφέρεια ή σε άλλη, 
για ορισμένο χρονικό διάστημα και για συγκεκριμένη προ¬ 
σφορά υπηρεσιών υγείας. 

Άρθρο 57 

Οργάνωση νοσοκομειακού φαρμακείου 

1. Στα νοσοκομεία του ν.δ. 2592/1953, καθώς και στα 
νοσηλευτικά ιδρύματα, των άρθρων 48 και 52 του παρόντος 
νόμου, λειτουργούν υποχρεωτικά φαρμακεία. Επίσης, στις 
ιδιωτικές κλινικές που διαθέτουν 150 κλίνες και άνω λει¬ 
τουργούν υποχρεωτικά φαρμακεία, για τη φαρμακευτική 
εξυπηρέτηση αποκλειστικά και μόνο των νοσηλευομένων 
σε αυτές ασθενών. 

2. Με προεδρικό διάταγμα, που εκδίδεται με πρόταση 
των Υπουργών Προεδρίας της Κυβέρνησης, Οικονομικών 
και Υγείας, Πρόνοιας και Κοινωνικών Ασφαλίσεων, καθορί¬ 
ζονται οι όροι και οι προϋποθέσεις οργάνωσης των φαρ¬ 
μακείων των νοσοκομείων, οι αρμοδιότητες και η σύνθεση 
του προσωπικού τους κατά ειδικότητα, ανάλογα με τον 
αριθμό των κλινών και κάθε άλλη σχετική λεπτομέρεια. 

Άρθρο 58 

Διάρθρωση ιατρικής και λοιπής επιστημονικής 
υπηρεσίας των νοσοκομείων 

1. Η ιατρική υπηρεσία του νοσοκομείου διαρθρώνεται σε 
τομείς, που ο καθένας τους απαρτίζεται από τμήματα 
αντίστοιχων και συγγενικών ειδικοτήτων. Οι τομείς είναι: α) 
Παθολογικός, β) Χειρουργικός, γ) Εργαστηριακός, δ) Ψυ¬ 
χιατρικός, ε) Κοινωνικής ιατρικής, στ) Επείγουσας και ε¬ 
ντατικής ιατρικής, και ζ) Φαρμακευτικός, υπό ορισμένες 
προϋποθέσεις που καθορίζονται με απόφαση του Υπουργού 
Υγείας, Πρόνοιας και Κοινωνικών Ασφαλίσεων. Οι οδοντία¬ 
τροι υπάγονται στο χειρουργικό τομέα. 

2. Κάθε κλινικός τομέας έχει ορισμένο αριθμό κλινών, 
που εξυπηρετούν όλα τα τμήματά του. Η δύναμη κάθε τομέα 


καθορίζεται με απόφαση του Δ.Σ. του νοσοκομείου ανάλογα 
με τις ανάγκες, ύστερα από εισήγηση της επιστημονικής 
επιτροπής του νοσοκομείου, μπορεί δε και να τροποποιείται. 

3. Κάθε τμήμα έχει επιστημονική αυτοτέλεια. Επιστημο¬ 
νικός υπεύθυνος του τμήματος είναι ιατρός αντίστοιχης 
ειδικότητας, προκειμένου δε για το φαρμακείο, φαρμακο¬ 
ποιός, που υπηρετεί στο τμήμα με βαθμό διευθυντή. Οταν 
δεν υπάρχει διευθυντής, επιστημονικός υπεύθυνος του τμή¬ 
ματος είναι ο αρχαιότερος στην ειδικότητα επιμελητής Α'. 

4. Εφόσον η κτιριακή υποδομή επιτρέπει τη χωροταξική 
αυτοτέλεια των κλινών των τμημάτων εντός του νοσοκο¬ 
μείου, τότε το διοικητικό συμβούλιο μεριμνά και αποφασίζει 
για την αυτοτέλεια αυτήν, αφού λάβει υπόψη τις εισηγήσεις 
των αρμόδιων επιστημονικών οργάνων του νοσοκομείου, 
προκειμένου να επιτευχθεί καλύτερη και σύμφωνα με τις 
τρέχουσες προδιαγραφές νοσηλεία και περίθαλψη των α¬ 
σθενών. 

5. Οι ιατροί του τομέα, ειδικοί και ειδικευόμενοι, καθώς 
και οι άλλοι επιστήμονες μαζί, εκλέγουν κάθε δύο χρόνια 
το διευθυντή του τομέα με τον αναπληρωτή του από τους 
διευθυντές των τμημάτων του. Ο διευθυντής του τομέα 
είναι υπεύθυνος για το συντονισμό της επιστημονικής λει¬ 
τουργίας των τμημάτων, την εφαρμογή και ανάπτυξη των 
εκπαιδευτικών προγραμμάτων στα πλαίσια των αποφάσεων 
των μετεκπαιδευτικών φορέων, που ιδρύονται σύμφωνα με 
τις διατάξεις των άρθρων 80 και 81 του νόμου αυτού. Ο 
διευθυντής του τομέα παρακολουθεί και βεβαιώνει την εκ¬ 
παίδευση και μετεκπαίδευση των ιατρών και.έχει την ευθύνη 
του τομέα.· 

6. Τα εξωτερικά ιατρεία των νοσοκομείων μετονομάζονται 
σε "Συγκρότημα Εξωτερικών Ασθενών (Σ.Ε.Α.)' και αποτε¬ 
λούνται: 

α. Από το Τμήμα Επειγόντων Περιστατικών (Τ.Ε.Π.) β. 
Από το Τμήμα Ημερήσιας Παρακολούθησης (Τ.Η.Π.) γ. Από 
το Τμήμα Τακτικών Ιατρείων (Τ.Τ.Ι.). 

Το συγκρότημα εξωτερικών ασθενών λειτουργεί με την 
επιστημονική, νοσηλευτική και διοικητική ευθύνη τριών προϊ¬ 
σταμένων, που ορίζονται με θητεία ενός έτους από το 
διοικητικό συμβούλιο του νοσοκομείου, ύστερα από αντί¬ 
στοιχες προτάσεις της επιστημονικής επιτροπής του νο¬ 
σοκομείου για τον ιατρό και της νοσηλευτικής και διοικητικής 
υπηρεσίας για τους υπόλοιπους. Οι παραπάνω αποτελούν 
τη διοικούσα επιτροπή του συγκροτήματος. Με απόφαση 
του Υπουργού Υγείας, Πρόνοιας και Κοινωνικών Ασφαλί¬ 
σεων, καθορίζεται κάθε λεπτομέρεια σχετική με την οργά¬ 
νωση και λειτουργία του συγκροτήματος εξωτερικών ασθε¬ 
νών των νοσοκομείων. Με την ίδια απόφαση, εφόσον η 
κτιριακή και η εν γένει λειτουργική υποδομή το επιτρέπει, 
το συγκρότημα εξωτερικών ασθενών, μπορεί να αποσυνδεθεί 
διοικητικά και οικονομικά, διατηρουμένης της επιστημονικής, 
λειτουργικής και οργανικής διασύνδεσης με το νοσοκομείο. 

7. Με απόφαση του Υπουργού Υγείας, Πρόνοιας και 
Κοινωνικών Ασφαλίσεων, ύστερα από γνώμη του ΚΕ.Σ.Υ., 
καθορίζονται η διαδικασία και ο τρόπος παροχής οδοντια¬ 
τρικών υπηρεσιών πρόληψης και περίθαλψης και κάθε άλλη 
σχετική λεπτομέρεια. 

Άρθρο 59 

Σύσταση και λειτουργία μονάδων 
τεχνητής γονιμοποίησης 

1. Με προεδρικό διάταγμα, που εκδίδεται με πρόταση 
των Υπουργών Οικονομικών, Δικαιοσύνης και Υγείας, Πρό- 

νοιας και Κοινωνικών Ασφαλίσεων, μετά από εισήγηση του 
ΚΕ.Σ.Υ., καθορίζονται οι όροι και οι προϋποθέσεις συστά- 
σεως και λειτουργίας μονάδων τεχνητής γονιμοποίησης του 
ανθρώπου και στο ίδιο προεδρικό διάταγμα θα καθορίζεται 
κάθε λεπτομέρεια σχετικά με την ηθική, δεοντολογική, 
νομική και οικονομική ρύθμιση του όλου θέματος. 

2. Οι μονάδες αυτές λειτουργούν υποχρεωτικά σε ειδικώς 
οργανωμένα νοσοκομεία ν.π.δ.δ. και ν.π.ι.δ. ή ειδικώς ορ¬ 
γανωμένες ιδιωτικές κλινικές. 

Άρθρο 60 

Το άρθρο 12 του ν. 1397/1983 αντικαθίσταται ως εξής: 

Επιστημονική επιτροπή 

1. Σε κάθε νοσοκομείο συγκροτείται επιστημονική επι¬ 
τροπή, που αποτελείται από πέντε (5) μέλη. Τα μέλη της 
επιστημονικής επιτροπής είναι ιατροί ή άλλοι επιστήμονες 
της ιατρικής υπηρεσίας του νοσοκομείου και εκλέγονται 
από ιατρούς ειδικευμένους και ειδικευόμενους, που υπηρε¬ 
τούν στο νοσοκομείο, καθώς και από τους λοιπούς επι¬ 
στήμονες, που είναι ενταγμένοι στην ιατρική υπηρεσία. Η 
επιστημονική επιτροπή αποτελείται από: δύο (2) διευθυντές, 
έναν (1) επιμελητή Α', έναν (1) επιμελητή Β' και έναν (1) 
ειδικευόμενο. Στα νοσοκομεία που λειτουργούν πανεπιστη¬ 
μιακές κλινικές, το ένα μέλος της επιστημονικής επιτροπής 
είναι πανεπιστημιακός ιατρός, που εκλέγεται από το διδα¬ 
κτικό επιστημονικό προσωπικό που υπηρετεί στο νοσοκομείο, 
χωρίς να αποκλείεται η ανάδειξη και άλλων μελών από 
πανεπιστημιακούς ιατρούς κατά τη γενική εκλογή των μελών. 
Με την ίδια διαδικασία, σε νοσοκομεία πανεπιστημιακά, όπου 
λειτουργούν επιστημονικά ιατρικά τμήματα του Ε.Σ.Υ., το 
ένα μέλος της επιστημονικής επιτροπής είναι ιατρός, που 
προέρχεται από τα τμήματα αυτά, χωρίς να αποκλείεται και 
η ανάδειξη και άλλων μελών από ιατρούς των τμημάτων 
αυτών κατά τη γενική εκλογή των μελών. Τα μέλη της 
επιτροπής εκλέγουν με μυστική ψηφοφορία τον πρόεδρο 
μεταξύ των διευθυντών και τον αντιπρόεδρο μεταξύ των 
διευθυντών ή επιμελητών. Η θητεία των μελών της επιτροπής 
είναι διετής και η συγκρότησή της γίνεται με απόφαση του 
διοικητικού συμβουλίου του νοσοκομείου. Τα μέλη που χά¬ 
νουν την ιδιότητα με την οποία διορίσθηκαν αντικαθίστανται 
με την ίδια διαδικασία που ορίστηκαν. 

2. Η επιστημονική επιτροπή εκφράζει γνώμη για κάθε 
θέμα λειτουργίας του νοσοκομείου, που έχει σχέση με την 
ιατρική υπηρεσία και για τον επιστημονικό εξοπλισμό σε 
τεχνολογικό υλικό του νοσοκομείου, συντονίζει και ελέγχει 
την εκπαίδευση των ιατρών για τη λήψη ειδικότητας στα 
πλαίσια των αποφάσεων των μετεκπαιδευτικών φορέων του 
άρθρου 81 του νόμου αυτού. Η γνώμη της επιστημονικής 
επιτροπής λαμβάνεται υπόψη από το διοικητικό συμβούλιο 
χωρίς να είναι δεσμευτική. 

3. Στις συνεδριάσεις της επιστημονικής επιτροπής κα¬ 
λούνται και συμμετέχουν, χωρίς ψήφο, οι διευθυντές των 
τομέων της ιατρικής υπηρεσίας με τους αναπληρωτές τους, 

4. Με απόφαση του Υπουργού. Υγείας. Πρόνοιας και 
Κοινωνικών Ασφαλίσεων, καθορίζονται ειδικότερα η οργά¬ 
νωση και η λειτουργία της επιστημονικής επιτροπής, οι 
υποχρεώσεις και τα καθήκοντα των μελών της, τα καθήκοντα 
των επιστημονικών υπεύθυνων των τμημάτων, ο τρόπος 
εκλογής και ανάκλησης των διευθυντών των τομέων και 
κάθε άλλη σχετική λεπτομέρεια. 

5. Με απόφαση του ΠΕ.Σ.Υ., οι πρόεδροι των επιστημο¬ 
νικών επιτροπών των νοσοκομείων της περιφέρειας συ¬ 


νέρχονται τουλάχιστο μια φορά το χρόνο σε τακτική συ¬ 
νεδρίαση, για το συντονισμό της ιατρικής λειτουργίας των 
νοσοκομείων της περιφέρειας, εκτάκτως δε όταν τούτο 
κρίνει το ΠΕ.Σ.Υ. λόγω ειδικών συνθηκών. 

6. Οι εκλεγμένες επιστημονικές επιτροπές κατά την ψή¬ 
φιση του νόμου αυτού εξακολουθούν να λειτουργούν; μέχρι 
την έκδοση υπουργικής αποφάσεως, που θα καθορίζει τον 
τρόπο λειτουργίας και εκλογής νέων επιστημονικών επι¬ 
τροπών. - 

Άρθρο 61 

Εθνικό Συμβούλιο Ιατρικής Ηθικής και Δεοντολογίας 

1. Συνιστάται στο Υπουργείο Υγείας, Πρόνοιας και Κοι¬ 
νωνικών Ασφαλίσεων, συμβούλιο με επωνυμία "Εθνικό Συμ¬ 
βούλιο Ιατρικής Ηθικής και Δεοντολογίας. - 

2. Σκοπός του Εθνικού Συμβουλίου Ιατρικής Ηθικής και 
Δεοντολογίας είναι: 

α) Η συμβολή στη χάραξη της πολιτικής του Υπουργείου 
Υγείας, Πρόνοιας και Κοινωνικών Ασφαλίσεων επί ζητημάτων 
ιατρικής ηθικής και δεοντολογίας, η γνωμοδότηση επί όλων 
των αναφυόμενων ζητημάτων ηθικής και δεοντολογίας, κα¬ 
θώς και η γνωμοδότηση προς άρση των διαφωνιών σε 
δευτεροβάθμιο επίπεδο των τοπικών επιτροπών ιατρικής 
ηθικής, όταν αυτές λειτουργήσουν. 

β) Η δημιουργία' Κέντρου Ιατρικής Ηθικής - που θά εδρεύει 
στην Αθήνα και σε χώρο νοσοκομείου ν.π.δ.δ., που θα 
καθοριστεί με απόφαση του Υπουργού Υγείας, Πρόνοιας 
και Κοινωνικών Ασφαλίσεων. 

Το Κέντρο Ιατρικής Ηθικής θά συλλέγει βιβλιογραφικά και 
άλλα στοιχεία σε ειδική προς τούτο βιβλιοθήκη προς ενη¬ 
μέρωση όλων των ενδιαφερομένων. Θα οργανώνει ειδικά 
εκπαιδευτικά προγράμματα, που θα απευθύνονται στα ε¬ 
παγγέλματα υγείας και σε συγγενείς επιστήμες. Θα εντείνει 
τη συνεργασία με παρόμοια κέντρα και παρόμοιες δραστη¬ 
ριότητες των χωρών της Ε.Ο.Κ., του Συμβουλίου της Ευ¬ 
ρώπης και της Παγκόσμιας Οργάνωσής Υγείας. 

3. Η συγκρότηση του Συμβουλίου ενεργείτάι με απόφαση 

του Υπουργού Υγείας, Πρόνοιας και Κοινωνικών Ασφαλί¬ 
σεων, από επιστήμονες διακριθέντες στον τομέα της ι/γείας, 
νομικούς, θρησκευτικούς λειτουργούς και γενικώς από πρό¬ 
σωπα αναγνωρισμένου επιστημονικού κύρους. Με την ίδια 
απόφαση ορίζονται και τα περί της λειτουργίας και οργα- 
νώσεως του Συμβουλίου αυτού και κάθε άλλη σχετική λε¬ 
πτομέρεια. 1 

4. Με αποφάσεις του Υπουργού Υγείας, Πρόνοιας και 
Κοινωνικών Ασφαλίσεων, μετά γνώμη του διοικητικού συμ¬ 
βουλίου των νοσοκομείων,των ιδιωτικών κλινικών και του 
Εθνικού Συμβουλίου Ηθικής και Επιστημών Υγείας συνιστώ- 
νται στα νοσοκομεία ν.π.δ.δ. και ν.π.ι.δ., καθώς και σπς 
ιδιωτικές κλινικές, τοπικές επιτροπές ηθικής των επιστημών 
υγείας, με έργο τη γνωμοδότηση επί θεμάτων ιατρικής 
ηθικής και δεοντολογίας προς το διοικητικό συμβούλιο του 
νοσοκομείου ή της ιδιωτικής κλινικής, καθώς και τον έλεγχο 
της τήρησης των κανόνων ιατρικής ηθικής και δεοντολογίας. 

5. Οι τοπικές επιτροπές θα είναι πενταμελείς με τριετή 

θητεία, θα αποτελούνται δε από επιστήμονες της ιατρικής 
υπηρεσίας, οι οποίοι, έχουν ασχοληθεί με το αντικείμενο. 
Με απόφαση του Υπουργού Υγείας, Πρόνοιας και Κοινω¬ 
νικών Ασφαλίσεων, θα ρυθμισθεί οποιαδήποτε άλλη λεπτο¬ 
μέρεια που αφορά στη συγκρότηση και λειτουργία των 
τοπικών επιτροπών. ' < ν 

6. Τυχόν δαπάνες που θα προκύψουν για τα λειτούργικά 

έξοδα του Κέντρου Ιατρικής Ηθικής θα βαρύνουν τον 
προϋπολογισμό του νοσηλευτικού ιδρύματος στο οποίο θα 
εγκατασταθεί το κέντρο αυτό. 

Άρθρο 62 

Κώδικας ιατρικής δεοντολογίας 

1. Με προεδρικό διάταγμα, που εκδίδεται με πρόταση του 
Υπουργού Υγείας, Πρόνοιας και Κοινωνικών Ασφαλίσεων 
και μετά γνώμη του Πανελλήνιου Ιατρικού Συλλόγου και 
της Ελληνικής Οδοντιατρικής Ομοσπονδίας συντάσσεται και 
εκδίδεται ο Κώδικας Ιατρικής Δεοντολογίας. 

2. Με τον Κώδικα Ιατρικής Δεοντολογίας καθορίζονται οι 
κανόνες δεοντολογίας, που πρέπει να διέπουν το ιατρικό 
και οδοντιατρικό λειτούργημα, οι σχέσεις μεταξύ των λει¬ 
τουργών της υγείας και οι σχέσεις αυτών με τους ασθενείς. 

3. Από της εκδόσεως του προεδρικού διατάγματος της 
παρ. 1 του παρόντος άρθρου, καταργείται κάθε διάταξη, 
που ρυθμίζει τα της ιατρικής δεοντολογίας. 

ΚΕΦΑΛΑΙΟ Ε' 

ΙΑΤΡΟΙ ΤΟΥ ΕΘΝΙΚΟΥ ΣΥΣΤΗΜΑΤΟΣ ΥΓΕΙΑΣ 
Άρθρο 63 

Εργασιακές σχέσεις ιατρών 

1. Οι θέσεις του ιατρικού προσωπικού των νοσοκομείων 
ν.π.δ.δ. και των κατά τις διατάξεις του νόμου αυτού κέντρων 
υγείας εκτός από τα νοσοκομεία των Ενόπλων Δυνάμεων 
και των Α.Ε.Ι., συνιστώνται εφεξής ως θέσεις ιατρών πλήρους 
και αποκλειστικής ή μερικής απασχόλησης. 

Κατ' εξαίρεση οι θέσεις του οδοντιατρικού προσωπικού 
των νοσοκομείων και των κέντων υγείας συνιστώνται ως 
θέσεις πλήρους και αποκλειστικής απασχόλησης, πλην των 
περιπτώσεων συστάσεως θέσεων οδοντιατρικού προσωπι¬ 
κού που κατέχει τίτλο οδοντιατρικής ειδικότητας. 

2. Οι υπηρετούντες μέχρι τη δημοσίευση του παρόντος 
νόμου ιατροί πλήρους και αποκλειστικής απασχόλησης, 
καθώς και οι ιατροί, οι οποίοι έχουν κριθεί επιτυχώς να 
καταλάβουν θέση, πριν τη δημοσίευση του παρόντος νόμου 
είναι μόνιμοι δημόσιοι λειτουργοί. Θέσεις ιατρών Ε.Σ.Υ., 
που έχουν προκηρυχθεί και δεν έχει ολοκληρωθεί η διαδι¬ 
κασία επιλογής, επαναπροκηρύσσονται, σύμφωνα με τις 
διατάξεις του παρόντος νόμου. 

3. Οι παραπάνω μόνιμοι ιατροί είτε υπηρετούν σε οργανικές 
θέσεις είτε σε προσωποπαγείς θέσεις απαγορεύεται να 
ασκούν την ιατρική ή οδοντιατρική ως ελεύθερο επάγγελμα 
ή οποιοδήποτε άλλο επάγγελμα εκτός από αυτά που έχουν 
σχέση με συγγραφική, καλλιτεχνική ή διδακτική δραστηριό¬ 
τητα, και να κατέχουν οποιαδήποτε άλλη δημόσια ή ιδιωτική 
θέση, πλην εκείνων, που προβλέπονται κατ'εξαίρεση με τις 
διατάξεις του παρόντος νόμου. 

4. Οι ιατροί που διορίζονται για πρώτη φορά σε θέσεις 
του κλάδου ιατρών Ε.Σ.Υ. πλήρους και αποκλειστικής α¬ 
πασχόλησης που προκηρύσσονται μετά τη δημοσίευση του 
παρόντος νόμου είναι δημόσιοι λειτουργοί επί θητεία και 
ισχύουν γι' αυτούς οι διατάξεις της παραγράφου 3 του 
άρθρου αυτού μόνο σε ό,τι αφορά την άσκηση ελεύθερου 
ή άλλου επαγγέλματος. 

5. Οι ιατροί, που διορίζονται σε θέσεις μερικής απασχό¬ 
λησης ασκούν δημόσιο λειτούργημα επί θητεία και διατηρούν 
το δικαίωμα ετεροαπασχόλησης στον ιδιωτικό τομέα της 
ιατρικής ή το δικαίωμα διατηρήσεως ιδιωτικού ιατρείου ή 


οδοντιατρείου. 

6. Τα διοικητικά συμβούλια των νοσοκομείων μπορούν να 
προσλαμβάνουν, εκτός των θέσεων των προβλεπόμενων 
στον οργανισμό των νοσοκομείων, ιατρούς με την ιδιότητα 
των συμβούλων, με ειδική σύμβαση και μετά προηγούμενη 
έγκριση του Υπουργού Υγείας, Πρόνοιας και Κοινωνικών 
Ασφαλίσεων. Ο αριθμός των συμβούλων δεν δύναται να 
υπερβαίνει τους δύο (2) ανά ειδικότητα. 

7. Οι ιατροί πλήρούς και αποκλειστικής ή μερικής απα¬ 
σχόλησης και οι ιατροί σύμβουλοι νοσοκομείων άπαγορεύεται 
να είναι ιδιοκτήτες ιδιωτικής κλινικής ή φαρμακευτικής ε¬ 
πιχείρησης ή να μετέχουν σε προσωπική εταιρεία ή Ε.Π.Ε. 
ή στη διοίκηση Α.Ε. με αντίστοιχα αντικείμενα. 

8. Εφεξής ιατροί μέλη Δ.Ε.Π. τμημάτων ιατρικής, νοση¬ 
λευτικής και οδοντιατρικής, που καταλαμβάνουν θέσεις του 
κλάδου Ε.Σ.Υ. ή υπηρετούν κατά τη δημοσίευση του πα¬ 
ρόντος στην Εφημερίδα της Κυβερνήσεως υποχρεούνται 
εντός δώδεκα (12) μηνών να επιλέξουν μία από τις δύο 
θέσεις, άλλως θεωρούνται παραιτηθέντες από τη θέση του 
κλάδου ιατρών Ε.Σ.Υ.. 

9. Ιατροί του Ε.Σ.Υ., που καταλαμβάνουν θέσεις Δ.Ε.Π. 
τμημάτων ιατρικής, νοσηλευτικής και οδοντιατρικής θεω¬ 
ρούνται αυτοδικαίως παραιτηθέντες από τη θέση του κλάδου 
ιατρών του Ε.Σ.Υ.. 

10. Η κατοχή της 'θέσεως του Ε.Σ.Υ. για το διάστημα 
μέχρι δώδεκα (12) μηνών θεωρείται νόμιμη. Η διάταξη του 
προηγούμενου εδαφίου ισχύει ανάλογα και για όσες περι¬ 
πτώσεις ιατρών, μέχρι της δημοσιεύσεως του παρόντος, 
έχουν υπηρεσία ως μέλη Δ.Ε.Π. ιατρικής, νοσηλευτικής και 
οδοντιατρικής, κατέχοντες άμα και θέση ιατρού του Ε.Σ.Υ.. 

Άρθρο 64 

Κλάδος ιατρών Ε.Σ.Υ. 

1. Στο Υπουργείο Υγείας, Πρόνοιας και Κοινωνικών Α¬ 
σφαλίσεων οι θέσεις του κλάδου ιατρών Ε.Σ.Υ., που έχουν 
συσταθεί, με κοινή απόφαση των Υπουργών Προεδρίας της 
Κυβέρνησης, Οικονομικών και Υγείας, Πρόνοιας και Κοινω¬ 
νικών Ασφαλίσεων, μπορεί να τροποποιούνται στο πλαίσιο 
της μεταβολής των οργανισμών των νοσοκομείων με κοινή 
απόφαση των πιο πάνω Υπουργών. Το προσωπικό που 
υπηρετεί σε θέσεις, που τυχόν καταργούνται, τοποθετείται 
σε αντίστοιχα τμήματα άλλου νοσοκομείου της ίδιας υγειο¬ 
νομικής περιφέρειας. Σε περίπτωση που οι θέσεις είναι 
προσωποπαγείς και πλεονάζουν, οι κατέχοντες τις θέσεις 
ιατροί τοποθετούνται στην ίδια ή άλλη υγειονομική περι¬ 
φέρεια, σύμφωνα με τις ανάγκες της υπηρεσίας. Η τοπο¬ 
θέτηση γίνεται με απόφαση του Υπουργού Υγείας, Πρόνοιας 
και Κοινωνικών Ασφαλίσεων ύστερα από γνώμη του υπη¬ 
ρεσιακού συμβουλίου της παραγράφου 2 του άρθρου 29 
του ν. 1579/1985. 

2. Οι θέσεις ιατρών του κλάδου Ε.Σ.Υ. κάθε νοσοκομείου 
προσθέτονται στον οργανισμό του και οι δαπάνες μισθο¬ 
δοσίας των ιατρών, που διορίζονται σε αυτές βαρύνουν τις 
πιστώσεις του προϋπολογισμού του. Οι δαπάνες μισθοδοσίας 
των ιατρών τρυ κλάδου Ε.Σ.Υ., πού υπηρετούν στα κέντρα 
υγείας, βαρύνουν τον προϋπολογισμό της διεύθυνσης υγείας 
της οικείας νομαρχίας, που υπάγονται τα κέντρα υγείας, 
από 1/1/1993. 

3. Οι θέσεις ιατρών του κλάδου Ε.Σ.Υ., πλήρους και 
αποκλειστικής ή μερικής απασχόλησης, διαβαθμίζονται σε 
θέσεις: α) διευθυντών, β) επιμελητών Α', γ) επιμελητών Β 
Προκειμένου περί οδοντιάτρων, οι θέσεις διαβαθμίζονται 

επιπλέον και σε επιμελητές Γ'. Οι πιο πάνω θέσεις συνι- 
στώνται κατά ειδικότητα. Οι θέσεις των συμβούλων ιατρών 
δεν υπόκεινται στην προηγούμενη διαβάθμιση. Οι οδοντία¬ 
τροι προσλαμβάνονται και χωρίς ειδικότητα. 

4. Σε όλα τα νοσοκομεία ν.π.δ.δ., υπηρετούν ιατροί πλή¬ 
ρους και αποκλειστικής ή μερικής απασχόλησης ή σύμβουλοι 
ιατροί, οι οποίοι προσλαμβάνονται σύμφωνα με τις διατάξεις 
του παρόντος νόμου, καθώς και ειδικευόμενοι ιατροί. Οι 
σύμβουλοι ιατροί δεν υποβάλλονται στη διαδικασία κρίσεως 
και επιλογής στα πρωτοβάθμια συμβούλια κρίσεως και επι¬ 
λογής του νόμου αυτού. Η διαδικασία πρόσληψης των 
συμβούλων ιατρών καθορίζεται με κοινή απόφαση των Υ¬ 
πουργών Προεδρίας της Κυβέρνησης, Οικονομικών και Υ¬ 
γείας, Πρόνοιας και Κοινωνικών Ασφαλίσεων. 

'Αρθρο 65 

Προσόντα ιατρών του κλάδου Ε.Σ.Υ. 

1. Για την πρόσληψη σε θέση του κλάδου ιατρών Ε.Σ.Υ. 
όλων των κατηγοριών και βαθμιδών, απαιτούνται τα παρα¬ 
κάτω τυπικά προσόντα: 

α) Ελληνική ιθαγένεια ή ιθαγένεια κράτους-μέλους της 
Ευρωπαϊκής Κοινότητας. Εφόσον ο υποψήφιος έχει ιθαγέ¬ 
νεια κράτους-μέλους της Ευρωπαϊκής Κοινότητας, πρέπει 
απαραιτήτως να γνωρίζει την ελληνική γλώσσα. Η διαδικασία 
και τα όργανα για τη διαπίστωση της γνώσης της ελληνικής 
γλώσσας, καθώς και ο αναγκαίος, κατά ειδικότητα και θέση, 
βαθμός γνώσης αυτής, ορίζονται με απόφαση του Υπουργού 
Υγείας, Πρόνοιας και Κοινωνικών Ασφαλίσεων. 

β) Άδεια άσκησης ιατρικού επαγγέλματος. 

γ) Τίτλος ειδικότητας αντίστοιχος με τη θέση. 

δ) Ηλικία σύμφωνα με τις διακρίσεις της παραγράφου 2 
του άρθρου αυτού. Τα όρια ηλικίας ισχύουν για τον πρώτο 
διορισμό σε οποιαδήποτε θέση του κλάδου. 

2. Ειδικότερα: 

α) Για την κατάληψη θέσης επιμελητή Β’, απαιτείται η 
κατοχή τίτλου ειδικότητας και ηλικία μέχρι πενήντα (50) 
ετών. 

β) Για την κατάληψη θέσης επιμελητή Α', απαιτείται η 
άσκηση ειδικότητας για πέντε (5) τουλάχιστον χρόνια και 
ηλικία μέχρι πενήντα πέντε (55) ετών. 

γ) Γ ια την κατάληψη θέσης διευθυντή, απαιτείται η άσκησή 
ειδικότητας για δέκα (10) τουλάχιστο χρόνια και ηλικία μέχρι 
εξήντα (60) ετών. 

δ) Κατ' εξαίρεση οι ιατροί, που κατέχουν τίτλο τέως 
συναφούς ειδικότητας, πριν από τη δημοσίευση του παρό¬ 
ντος νόμου στην Εφημερίδα της Κυβερνήσεως μπορούν να 
καταλάβουν θέση επιμελητή Β', επιμελητή Α' εφόσον άσκη¬ 
σαν την ειδικότητα για δύο (2) τουλάχιστο χρόνια και 
διευθυντή για τέσσερα (4) τουλάχιστο χρόνια: Αν ο τίτλος 
της τέως συναφούς ειδικότητας κτηθεί μετά τη δημοσίευση 
του παρόντος, τα απαιτούμενα χρόνια άσκησης ειδικότητας 
για μεν τον επιμελητή Α' είναι τρία (3), για δε το διευθυντή 
πέντε (5). Για την κατάληψη θέσεων από οδοντιάτρους 
απαιτείται: α) Για θέση επιμελητή Τ'; άδεια άσκησης επαγ¬ 
γέλματος και ηλικία μέχρι σαράντα (40) ετών, β) Για θέση 
επιμελητή Β', άσκηση του επαγγέλματος για πέντε (5) 
τουλάχιστο χρόνια και ηλικία μέχρι σαράντα πέντε (45) 
ετών, γ) Για θέση επιμελητή Α', άσκηση του επαγγέλματος 
για οκτώ (8) τουλάχιστο χρόνια και ηλικία μέχρι πενήντα 
(50) ετών, δ) Γ ια θέση διευθυντή, άσκηση του επαγγέλματος 
για δώδεκα (12) τουλάχιστο χρόνια και ηλικία μέχρι πενήντα 
πέντε (55) ετών, ε) Εφόσον για την κατάληψη θέσης 


απαιτείται κατοχή τίτλου οδοντιατρικής ειδικότητας, τότε 
για την άσκηση ειδικότητας και τα όρια ηλικίας των υπο¬ 
ψήφιων οδοντιάτρων, έχουν εφαρμογή οι αντίστοιχες δια¬ 
τάξεις της παρούσας παραγράφου που αφορούν τους ια¬ 
τρούς. 

3. Ο χρόνος άσκησης της ιατρικής ειδικότητας σε νο¬ 
σοκομεία και επίσημα επιστημονικά κέντρα της αλλοδαπής, 
από ιατρούς, που απέκτησαν ειδικότητα εκεί, αναγνωρίζεται 
αφού ο ιατρός πάρει τον τίτλο της ειδικότητας σύμφωνα 
με τις διατάξεις της" ελληνικής νομοθεσίας. Με απόφαση 
του Υπουργού Υγείας, Πρόνοιας και Κοινωνικών Ασφαλί¬ 
σεων, ύστερα από γνώμη του ΚΕ.Σ.Υ., καθορίζονται τα 
νοσοκομεία και τά επιστημονικά κέντρα της αλλοδαπής των 
οποίων αναγνωρίζεται ο τίτλος ειδικότητας. Σε ιατρούς που 
σύμφωνα με τις διατάξεις του ν.δ. 546/1970 (ΦΕΚ 110 Α') 
έχουν προϋποθέσεις απόκτησης τίτλου ειδικότητας και α¬ 
ποκτούν τον τίτλο, αναγνωρίζεται ο χρόνος άσκησης της 
ειδικότητας από τότε που συγκεντρώνουν τις προϋποθέσεις 
κτήσης τίτλου σύμφωνα με το νομοθετικό διάταγμα αυτό. 

4. Πρόσληψη ιατρών ή παροχή υπηρεσιών σε ν.π.δ.δ. από 
ιατρούς, που κατέχουν άλλη θέση στο Δημόσιο απαγορεύε¬ 
ται. 

Άρθρο 66 

Πρωτοβάθμια συμβούλια κρίσεως και επιλογής ιατρικού 
και οδοντιατρικού προσωπικού 

1. Με απόφαση του Υπουργού Υγείας, Πρόνοιας και 
Κοινωνικών Ασφαλίσεων, συνιστώνται συμβούλια κρίσεως 
και επιλογής ιατρικού και οδοντιατρικού προσωπικού των 
νοσηλευτικών ιδρυμάτων και κέντρων, υγείας. Με την ίδια, 
απόφαση καθορίζεται η έδρα και η περιφέρεια αρμοδιότητας 
κάθε συμβουλίου. 

2. Τα συμβούλια κρίσεως και επιλογής του ιατρικού και 
οδοντιατρικού προσωπικού των νοσηλευτικών ιδρυμάτων και 
κέντρων υγείας αποτελούνται από: 

α) Τον πρόεδρο ή αντιπρόεδρο του Δ.Σ. -του νοσοκομείου 
για το οποίο έχει προκηρυχθεί η θέση, εφόσον είναι ιατρός 
ή άλλο μέλος του Δ.Σ. του νοσοκομείου που είναι ιατρός 
και προτείνεται από το διοικητικό συμβούλιο του νοσοκο¬ 
μείου. 

β) Έναν (1) ιατρό, που προτείνει ο ιατρικός ή ο οδο¬ 
ντιατρικός σύλλογος, προκειμένου περί οδοντιάτρων, της 
περιοχής όπου ευρίσκεται το νοσοκομείο ή κέντρο υγείας 
για το οποίο γίνεται η κρίση, της περιφέρειας αρμοδιότητας 
του συμβουλίου με τον αναπληρωτή του της ίδιας ειδικότητας 
με τους υποψηφίους. 

γ) Τον πρόεδρο ή αντιπρόεδρο της επιστημονικής επι¬ 
τροπής του νοσοκομείου για το οποίο έχει προκηρυχθεί η 
θέση. 

δ) Ένα (1) διευθυντή της ίδιας ή συγγενικής ειδικότητας, 
εφόσον δεν υπάρχει της ίδιας, με τη θέση για την οποία 
γίνεται η κρίση. Ο διευθυντής προέρχεται από το νοσοκομείο 
στο οποίο γίνεται η κρίση και ορίζεται μαζί με τον ανα¬ 
πληρωτή του από τον κατάλογο των υπηρετούντων στο 
νοσοκομείο διευθυντών, με απόφαση του Υπουργού Υγείας, 
Πρόνοιας και Κοινωνικών Ασφαλίσεων. Αν δεν υπάρχει στο 
εν λόγω νοσοκομείο διευθυντής της ειδικότητας αυτής, 
μπορεί να ορίζεται από άλλο νοσοκομείο της ίδιας υγειο¬ 
νομικής περιφέρειας. Σε περίπτωση που π κρίση είναι για 
θέση επιμελητή, μπορεί αντί του διευθυντή, νά συμμετέχει 
επιμελητής Α' της αντίστοιχης ειδικότητας του ίδιου ή άλλου 
νοσοκομείου. 

ε) Από το διευθυντή της διευθύνσεως υγείας της νομαρχίας 
που υπάγεται το νοσοκομείο ή τον αναπληρωτή του. 

Σε περίπτωση ιου η κρίση αφορά σε θέσεις ιατρών 
κέντρων υγείας η κρίση και επιλογή γίνεται από το πρω¬ 
τοβάθμιο συμβούλιο του νοσοκομείου νομαρχιακού ή περι¬ 
φερειακού με το οποίο διασυνδέεται το κέντρο υγείας 
επιστημονικά και λειτουργικά. Ως εισηγητής στο συμβούλιο, 
χωρίς δικαίωμα ψήφου, για κάθε ειδικότητα των θέσεων 
που προκηρύσσονται, ορίζεται ιατρός τουλάχιστον της ίδιας 
βαθμίδας με την υπό κρίση θέση, της ίδιας ή συγγενικής 
ειδικότητας, με το νόμιμο αναπληρωτή του, από κατάλογο 
των υπηρετούντων ιατρών του Ε.Σ.Υ. της αντίστοιχης υ¬ 
γειονομικής περιφέρειας με το νοσοκομείο που αφορά η 
κρίση. Στα πρωτοβάθμια συμβούλια κρίσεως και επιλογής 
πρόεδρος είναι ο εκπρόσωπος του Δ.Σ. του νοσοκομείου 
και επί απουσίας αυτού ο διευθυντής της Διευθύνσεως 
Υγείας. 

3. Οι εκπρόσωποι των κατά την προηγούμενη παράγραφο 
φορέων ορίζονται μέσα σε δεκαπέντε (15) ημέρες από την 
αποστολή σχετικής πρόσκλησης του Υπουργού Υγείας, 
Πρόνοιας και Κοινωνικών Ασφαλίσεων. Σε περίπτωση μη 
εμπρόθεσμου ορισμού εκπροσώπου, τον εκπρόσωπο ορίζει 
ο Υπουργός Υγείας, Πρόνοιας και Κοινωνικών Ασφαλίσεων. 

4. Σύζυγοι ή συγγενείς εξ αίματος ή αγχιστείας μέχρι και 
του 4ου βαθμού των υποψήφιων κωλύονται να συμμετέχουν 
στο συμβούλιο επιλογής και οφείλουν να ζητήσουν εξαίρεσή 
τους από την κρίση όλων των υποψήφιων της θέσεως. 

5. Μέχρι να συγκροτηθούν τα πρωτοβάθμια συμβούλια 
κρίσης και επιλογής του άρθρου αυτού, λειτουργούν τα 
υπάρχοντα που έχουν συσταθεί για το λόγο αυτόν, τα οποία 
και καταργούνται με την έκδοση αποφάσεως του Υπουργού 
Υγείας, Πρόνοιας και Κοινωνικών Ασφαλίσεων περί συγκρο- 
τήσεως των πρωτοβάθμιων συμβουλίων κρίσεως και επιλογής 
ιατρικού και οδοντιατρικού προσωπικού. Ο τρόπος και η 
διαδικασία εκκαθαρίσεως των υποθέσεων που εκκρεμούν 
στα καταργούμενα συμβούλια καθορίζεται με την ίδια υ¬ 
πουργική απόφαση. 

6. Η κατάταξη τών ιατρών μετά την τελική αξιολόγηση 
γίνεται με αριθμητική σειρά, σύμφωνα με τα προσόντα πού 
συγκεντρώνουν. 

7. Η θητεία των μελών των συμβουλίων ορίζεται τριέτής. 
Κατά τη διάρκεια της θητείας τα τυχόν δημιουργούμενα 
κενά συμπληρώνονται με την ίδια διαδικασία για το υπόλοιπο 
της θητείας. 

8. Με απόφαση του Υπουργού Υγείας, Πρόνοιας και 
Κοινωνικών Ασφαλίσεων καθορίζεται ο τρόπος λειτουργίας 
των πρωτοβάθμιων συμβουλίων κρίσης και επιλογής, η 
διαδικασία λήψεως αποφάσεων, τα κωλύματα των μελών, η 
αναπλήρωση των μελών, η προθεσμία υποβολής εισηγήσεων 
και έκδοσης αποφάσεων και κάθε άλλη διαδικαστική λε¬ 
πτομέρεια που απαιτείται για τη λειτουργία των συμβουλίων 
κρίσεοις και επιλογής του παρόντος άρθρου. 

Άρθρο 67 

Δευτεροβάθμια συμβούλια επιλογής 

1. Συνιστώνται δευτεροβάθμια συμβούλια επιλογής ιατρι¬ 
κού και οδοντιατρικού προσωπικού νοσηλευτικών ιδρυμάτων 
ως ακολούθως: 

α) Πρώτο δευτεροβάθμιο συμβούλιο επιλογής με έδρα 
την Αθήνα, β) Δεύτερο δευτεροβάθμιο συμβούλιο επιλογής 
με έδρα την Αθήνα, γ) Τρίτο δευτεροβάθμιο συμβούλιο ε¬ 


πιλογής με έδρα τη Θεσσαλονίκη, δ) Τέταρτο δευτεροβάθμιο 
συμβούλιο επιλογής με έδρα την Πάτρα, ε) Πέμπτο δευ¬ 
τεροβάθμιο συμβούλιο επιλογής με έδρα το Ηράκλειο, στ) 
Έκτο δευτεροβάθμιο συμβούλιο επιλογής με έδρα τα Ιωάν¬ 
νινα. ζ) Έβδομο δευτεροβάθμιο συμβούλιο επιλογής με έδρα 
την Αλεξανδρούπολη, η) Όγδοο δευτεροβάθμιο συμβούλιο 
επιλογής με έδρα τη Λάρισα. Με απόφαση του Υπουργού 
Υγείας, Πρόνοιας και Κόινωνικών Ασφαλίσεων, συγκροτού¬ 
νται τα δευτεροβάθμια συμβούλια επιλογής και γίνεται η 
διανομή των εκκρεμουσών προς εκδίκαση ενστάσεων, ενώ 
καθορίζεται η περιοχή αρμοδιότητας εκάστου συμβουλίου. 

2. Τα δευτεροβάθμια συμβούλια επιλογής ιατρικού και 
οδοντιατρικού προσωπικού αποτελούνται από: 

α) Το διευθυντή της περιφερειακής διευθύνσεως υγείας 
της υγειονομικής περιφέρειας, στην έδρα της οποίας ευ- 
ρίσκεται το δευτεροβάθμιο συμβούλιο, με το νόμιμο ανα¬ 
πληρωτή του. 

β) Έναν (1) ανώτερο δικαστικό λειτουργό, ως πρόεδρο, 
που ορίζεται από τον προϊστάμενο του οικείου δικαστηρίου 
στον οποίο απευθύνεται ο Υπουργός Δικαιοσύνης, με το 
νόμιμο αναπληρωτή του. 

γ) Έναν (1) εκπρόσωπο του Πανελλήνιου Ιατρικού Συλ¬ 
λόγου που προτείνει το Δ.Σ. του Π.Ι.Σ., μαζί με το ανα¬ 
πληρωματικό του μέλος. 

δ) Έναν (1) εκπρόσωπο του Δ.Ε.Π. του εγγύτερου Ιατρικού 
Τμήματος Α.Ε.Ι., με τον αναπληρωτή του, που ορίζεται από 
αυτό. Ο εκπρόσωπος Δ.Ε.Π. πρέπει να είναι κάτοχος της 
ίδιας ή συγγενικής ειδικότητας με τη θέση για την οποία 
γίνεται η κρίση. 

ε) Έναν εκπρόσωπο του ΚΕ.Σ.Υ., ιατρό, με τον αναπλη¬ 
ρωτή του. 

Ως εισηγητής στο Συμβούλιο, χωρίς δικαίωμα ψήφου, 
προτείνεται από το Δ.Σ. του Πανελλήνιου Ιατρικού Συλλόγου, 
ιατρός που έχει αποκτήσει την ειδικότητα της θέσης για 
την οποία γίνεται η κρίση, πριν δεκαπέντε (15) χρόνια για 
τις θέσεις διευθυντών, δέκα (10) χρόνια για τις θέσεις 
επιμελητών Α' και πέντε (5) χρόνια για τις θέσεις επιμελητών 
Β' και Γ'. Ο εισηγητής μπορεί να είναι το ίδιο πρόσωπο, 
εφόσον συγκεντρώνει τις προϋποθέσεις, για όλες τις βαθ¬ 
μίδες. 

3. Το δευτεροβάθμιο συμβούλιο κρίνει σε δεύτερο βαθμό, 
κατόπιν ενστάσεως κατά των αποφάσεων των πρωτοβάθμιων 
συμβουλίων κρίσεως και επιλογής ιατρικού και οδοντιατρικού 
προσωπικού. Την ένσταση ασκούν είτε οι ενδιαφερόμενοι 
υποψήφιοι ιατροί ή οδοντίατροι ή ο Υπουργός Υγείας, 
Πρόνοιας και Κοινωνικών Ασφαλίσεων. Η ένσταση κατά της 
πρωτοβάθμιας ςπόφασης πρέπει να υποβληθεί από τον 
ενδιαφερόμενο εντός δέκα (10) ημερών από την ημερομηνία 
κοινοποιήσεως σ' αυτόν της πρωτοβάθμιας απόφασης. Επί 
υποβολής ενστάσεως κατά της πρωτοβάθμιας κρίσης στο 
δευτεροβάθμιο συμβούλιο, αναστέλλεται η διαδικασία διο¬ 
ρισμού μέχρι εκδόσεως τελικής αποφάσεως από το δευ¬ 
τεροβάθμιο συμβούλιο επιλογής, το οποίο οφείλει να συ¬ 
νεδριάσει εντός δύο (2) μηνών από την ημερομηνία υποβολής 
της τελευταίας ενστάσεως. Μετά την κρίση στο δευτερο¬ 
βάθμιο συμβούλιο, διορίζεται ο προκριθέίς από το δευτε¬ 
ροβάθμιο συμβούλιο. 

4. Οι παράγραφοι 3 και 7 του προηγούμενου άρθρου 
έχουν εφαρμογή και για τα συμβούλια του παρόντος άρθρου. 

5. Τα συμβούλια επιλογής του προηγούμενου και του 
παρόντος άρθρου είναι σε απαρτία όταν παρίστανται τα 
τρία από τα πέντε μέλη του. 

6. Με απόφαση του Υπουργού Υγείας, Πρόνοιας καί 
Κοινωνικών Ασφαλίσεων καθορίζονται ο τρόπος λειτουργίας 
των συμβουλίων, η διαδικασία λήψεως αποφάσεων και κάθε 
άλλη σχετική λεπτομέρεια. 

7. Οταν πρόκειται για κρίση και επιλογή οδοντιάτρων, 
όπου στα συμβούλια επιλογής του προηγούμενου και του 
παρόντος άρθρου προβλέπεται συμμετοχή ιατρικού τμήμα¬ 
τος και ιατρικών φορέων ή ιατρών, συμμετέχουν αντ' αυτών 
εκπρόσωποι των αντίστοιχων οδοντιατρικών τμημάτων, ο¬ 
δοντιατρικών φορέων και οδοντίατροι, που ορίζονται με 
αντίστοιχη διαδικασία. 

8. Μέχρι τη συγκρότηση των δευτεροβάθμιων συμβουλίων 
επιλογής, λειτουργούν τα υπάρχοντα, που έχουν συσταθεί 
για το λόγο αυτόν, τα οποία και καταργούνται με την έκδοση 
απόφασης του Υπουργού Υγείας, Πρόνοιας και Κοινωνικών 
Ασφαλίσεων περί συγκροτήσεως των δευτεροβάθμιων συμ¬ 
βουλίων επιλογής του άρθρου αυτού. Ομοίως καθορίζεται 
ο τρόπος και η διαδικασία εκκαθαρίσεως των υποθέσεων 
που εκκρεμούν. 

Άρθρο 68 

Μεταβατικές διατάξεις για τις ενστάσεις, που 
εκκρεμούν για τους ιατρούς του κλάδου Ε.Σ.Υ. 

ί\ 

1. Οι ιατροί, που υπηρετούν μέχρι τη δημοσίευση του 
παρόντος νόμου, εφόσον με την έκδοση της απόφασης 
του δευτεροβάθμιου συμβουλίου κρίσεως ή δικαστικής α- 
ποφάσεως χάνουν τη θέση τους, επαναδιορίζονται σε ο- 
μοιόβαθμη με αυτήν, που χάνουν θέση και, αν δεν υπάρχει 
κενή τέτοια, σε θέση, που συνιστάται με την απόφαση 
επαναδιορισμού, στην ίδια υγειονομική περιφέρεια της Χώ¬ 
ρας, σύμφωνα με τις ανάγκες της Υπηρεσίας. Η τοποθέτηση 
γίνεται με απόφαση του Υπουργού Υγείας, Πρόνοιας και 
Κοινωνικών Ασφαλίσεων με σύμφωνη γνώμη του υπηρεσια¬ 
κού συμβουλίου της παρ. 2 του άρθρου 29 του ν. 1579/1985. 

2. α. Ιατροί, που διορίστηκαν μέχρι τη δημοσίευση του 
νόμου αυτού, σε θέσεις κλάδων ιατρών Ε.Σ.Υ. και έχασαν 
ή χάνουν τη θέση τους ύστερα από δικαστική απόφαση για 
λόγους, που αναφέρονται στη νομιμότητα της πράξης προ¬ 
κήρυξης της θέσης, που κατέλαβαν, επαναδιορίζονται σε 
ομοιόβαθμη θέση της ίδιας ειδικότητας στο ίδιο νοσοκομείο. 
Εάν δεν υπάρχει τέτοια κενή θέση, διορίζονται σε θέση, 
που συνιστάται με την απόφαση διορισμού στο ίδιο νοσο¬ 
κομείο. 

β. Η παρ. 4 του άρθρου 29 του ν. 1579/1985 αντικαθίσταται 
ως εξής: 

"4. Οι ιατροί, που διορίζονται σε θέσεις προσωποπαγείς, 
τοποθετούνται σε νοσοκομείο ή κέντρο υγείας ή άλλες 
μονάδες πρωτοβάθμιας περίθαλψης της ίδιας υγειονομικής 
περιφέρειας και σύμφωνα με τις ανάγκες της υπηρεσίας, 
από το αρμόδιο υπηρεσιακό συμβούλιο, αφού συνεκτιμηθούν 
από αυτό θέματα συνυπηρετήσεως συζύγων, η αίτηση του 
ενδιαφερόμενου ιατρού και οι ανάγκες της υπηρεσίας, σύμ¬ 
φωνα με τις διατάξεις του άρθρου 5 του ν. 1579/1985." 

γ. Ιατροί που δικαιώνονται με δικαστική απόφαση ή διοι¬ 
κητική πράξη και έχουν υπερβεί το εξηκοστό πέμπτο (65) 
έτος της ηλικίας δε διορίζονται σε θέσεις του κλάδου 
ιατρών Ε.Σ.Υ.. 

3. Οι θέσεις, που καταλαμβάνουν οι ιατροί, σύμφωνα με 
τις διατάξεις της παρ. 1 και της περιπτώσεως α’ της 
παραγράφου 2 του άρθρου αυτού, καταργούνται με την 
αποχώρηση των ιατρών για οποιονδήποτε λόγο από τις 
θέσεις αυτές, αν δεν προυπήρχαν ως κενές. 


4.0 διορισμός των ιατρών, που δικαιώνονται με αποφάσεις 
των διοικητικών δικαστηρίων ή των δευτεροβάθμιων συμ¬ 
βουλίων κρίσεως, ανατρέχει στην ημερομηνία εκδόσεως της 
ακυρούμενης διοικητικής πράξης, ο διαδρομών εκτός υπη¬ 
ρεσίας χρόνος προσμετράται για κάθε περίπτωση, εκτός 
της απολήψεως αποδοχών αναδρομικά, αυτοί δε υπηρετούν 
στη θέση για το υπόλοιπο της θητείας τους. Ως προς το 
καθεστώς εργασιακής σχέσεως ισχύουν οι διατάξεις της 
επόμενης παραγράφου του άρθρου αυτού. 

5. Ιατροί, που δικαιώνονται κατόπιν αποφάσεως των διοι¬ 
κητικών δικαστηρίων ή των δευτεροβάθμιων συμβουλίων 
κρίσεως για ενστάσεις, που υποβλήθηκαν μέχρι τη δημο¬ 
σίευση του παρόντος, αν μεν υπηρετούν στον κλάδο ιατρών 
Ε.Σ.Υ., διορίζονται στη νέα τους θέση ως μόνιμοι δημόσιοι 
λειτουργοί, άλλως διορίζονται επί θητεία, σύμφωνα με τις 
διατάξεις των παραγράφων 4 και 5 του άρθρου 63 του 
παρόντος, ισχυουσών των διατάξεων των άρθρων 70 και 
71 του παρόντος νόμου. 

6. Οι διατάξεις του άρθρου αυτού ισχύουν και για τους 
οδοντιάτρους, όπου αυτοί δεν αναφέρονται. 

Άρθρο 69 

Διαδικασία πλήρωσης θέσεων κλάδου ιατρών Ε.Σ.Υ. 

1. Η πλήρωση των θέσεων του κλάδου ιατρών Ε.Σ.Υ. 
γίνεται, ύστερα από προκήρυξή τους, από τον Υπουργό 
Υγείας, Πρόνοιας και Κοινωνικών Ασφαλίσεων προκειμένου 
για τους Νομούς Αττικής και Θεσσαλονίκης και από τα 
διοικητικά συμβούλια των νοσοκομείων για την υπόλοιπη 
επικράτεια μετά από έγκριση του Υπουργού Υγείας, Πρό¬ 
νοιας και Κοινωνικών Ασφαλίσεων. Η προκήρυξη των θέσεων 
των κέντρων υγείας γίνεται από τις διευθύνσεις υγείας, 
που υπάγονται τα κέντρα υγείας. 

2. Κάθε ιατρός μπορεί να υποβάλλει αίτηση και να κριθεί 
για περισσότερες της μιας θέσεων. Οι υποψήφιοι ιατροί και 
οδοντίατροι κρίνονται από τα συμβούλια επιλογής ιατρικού 
και οδοντιατρικού προσωπικού του νόμου αυτού. 

3. Για την κρίση και συγκριτική αξιολόγηση των υποψηφίων, 
λαμβάνονται υπόψη τα εξής: 

α. Η ιατρική προϋπηρεσία, ποσοτική και ποιοτική (σε 
νοσοκομεία, κέντρα υγείας, μονάδες πρωτοβάθμιας φρο¬ 
ντίδας, ασφαλιστικούς οργανισμούς, ελεύθερο επάγγελμα). 

β. Το επιστημονικό έργο και η επιστημονική δραστηριότητα. 

γ. Η εκπαιδευτική δραστηριότητα, ως εκπαιδευτή ή εκ- 
παιδευομένου.. 

δ. Η συνέντευξη ενώπιον του συμβουλίου επιλογής όλων 
των υποψηφίων. 

4. Με απόφαση του Υπουργού Υγείας, Πρόνοιας και 
Κοινωνικών Ασφαλίσεων, καθορίζεται ο τρόπος υπολογισμού 
και κατατάξεως των κριτηρίων για τη συγκριτική αξιολόγηση 
των υποψηφίων όπως: επιστημονικοί τίτλοι, διδακτορική 
διατριβή, διατριβή επί υφηγεσία, επιστημονικές εργασίες, οι 
δημοσιεύσεις σε ξένα και ελληνικά περιοδικά, οι ανακοινώ-- 
σεις σε επιστημονικά συνέδρια, ο χρόνος άσκησης της 
ειδικότητας, η μετεκπαίδευση στο εξωτερικό, ο χρόνος 
προϋπηρεσίας σε νοσοκομεία ή άλλες μονάδες περίθαλψης, 
ο χρόνος προϋπηρεσίας στο στρατό, ο χρόνος προϋπη¬ 
ρεσίας στην-ύπαιθρο, ο βαθμός πτυχίου, το εκπαιδευτικό 
έργο και κάθε άλλο στοιχείο, που μπορεί να συμπεριληφθεί 
στην έννοια των κριτηρίων, που ορίζονται στην παρούσα 
παράγραφο. Με την ίδια απόφαση καθορίζεται και ο υπο¬ 
λογισμός κατά αντικειμενικό τρόπο των κριτηρίων για τη 
συγκριτική αξιολόγηση των υποψηφίων. 

5. Για κάθε διορισμό στον κλάδο ιατρών εφαρμόζονται 
τα πιο πόνο) κριτήρια. Τα συμβούλια κρίσεως και επιλογής 
κατατάσσουν τους υποψηφίους με τη σειρά αξιολογήσεώς 
τους για κάθε θέση για την οποία έχουν υποβάλλει υπο¬ 
ψηφιότητα. Εάν κριθεί ότι δύο υποψήφιοι έχουν ίσα προ¬ 
σόντα, προτάσσεται κατά σειρά : 

α. Εκείνος που στο πρόσωπό του συντρέχει περίπτωση 
συνυπηρετήσεως συζύγου. 

β. Εκείνος που διαμένει στο νομό που βρίσκεται το 
νοσοκομείο δέκα (10) τουλάχιστο χρόνια συνεχώς. 

Οι περιπτώσεις α' και β' ισχύουν και για τους Νομούς 
Αττικής και Θεσσαλονίκης: Με-απόφαση του Υπουργού 
Υγείας, Πρόνοιας και Κοινωνικών Ασφαλίσεων διορίζεται ο 
πρώτος στη σειρά αξιολογήσεώς ή ο δεύτερος, αν ο πρώτος 
δεν αποδέχεται το διορισμό ή συντρέχει κώλυμα ή κατά 
σειρά ο τρίτος, αν οι δύο πρώτοι δεν αποδεχτούν το 
διορισμό ή συντρέχει κώλυμα. Υποψήφιοι, που κατέλαβαν 
θέση στη σειρά αξιολογήσεώς μετά τον τρίτο, δε διορίζονται. 
Εάν διαπιστωθεί ότι ο υποψήφιος, που αξιολογήθηκε από 
το συμβούλιο επιλογής σε θέση διορισμού, δεν είχε τα 
απαραίτητα από το νόμο τυπικά προσόντα, ο Υπουργός 
Υγείας, Πρόνοιας και Κοινωνικών Ασφαλίσεων μπορεί ( να 
προχωρήσει στο διορισμό του αμέσως επόμενου. Δε διο¬ 
ρίζεται επίσης ο ιατρός, που α) δεν είναι γραμμένος στα 
μητρώααρρένων ή για γυναίκες στα γενικά μητρώα δημοτών, 
β) δεν έχει εκπληρώσει τις στρατιωτικές του υποχρεώσεις 
ή ,.δεν έχει νόμιμα απαλλαγεί, γ) είναι ανυπότακτος ή 
καταδικασμένος για λιποταξία, δ) έχει στερηθεί τα πολιτικά 
του δικαιώματα, για όσο χρόνο διαρκεί η στέρηση, ε) έχει 
καταδικαστεί γιά κακούργημα, έγκλημα κατά των ηθών, 
κλοπή, υπεξαίρεση, απάτη, πλαστογραφία, ψευδορκία, ψευδή 
καταμήνυση, συκοφαντική δυσφήμηση, δωροδοκία, δόλια 
χρεωκοπία ή για εγκλήματα, που ανάγονται στην προστασία 
του δημοκρατικού πολιτεύματος, στ) δεν είναι υγιής και ζ) 
δεν είναι γραμμένος στον ιατρικό σύλλογο της περιοχής 
όπου και η θέση. Επίσης, δε διορίζονται οι ιατροί, που δεν 
έχουν εκπληρώσει την υπηρεσία υπαίθρου ή δεν έχουν 
νόμιμη απαλλαγή και ο διορισμός τους αφορά σε θέσεις 
νοσοκομείων ή κέντρων υγείας των Νομών Αττικής και 
Θεσσαλονίκης. Σε αυτήν την περίπτωση μπορεί ο ιατρός 
να υποβάλει υποψηφιότητα, αλλά στη. θέση θα μπορεί να 
διορισθεί μετά την εκπλήρωση της υποχρεώσεως υπηρεσίας 
υπαίθρου, που ορίζει το ν.δ. 67/1968. Προς τούτο υποβάλλει 
αίτηση αναστολής του διορισμού του για όσο χρονικό 
διάστημα απαιτείται προκειμένου να εκπληρώσει την υπη¬ 
ρεσία υπαίθρου. 

6. Με προεδρικό διάταγμα, που εκδίδεται με πρόταση 
των Υπουργών Προεδρίας της Κυβέρνησης και Υγείας, 
Πρόνοιας και Κοινωνικών Ασφαλίσεων, καθορίζονται οι πα¬ 
θήσεις και βλάβες της υγείας, που παρεμποδίζουν τό διο¬ 
ρισμό ιατρών, καθώς και οι αρμόδιες επιτροπές για την 
πιστοποίηση της υγείας. Με απόφαση του Υπουργού Υγείας, 
Πρόνοιας και Κοινωνικών Ασφαλίσεων ορίζονται τα δικαιο- 
λογητικά, που πρέπει να προσκομίσει ο ιατρός για το 
διορισμό του 

7. Οι διατάξεις της παρ. 6 του άρθρου αυτού ισχύουν και· 
για τους υπηρετούντες, κατά τη δημοσίευση του παρόντος, 
ιατρούς. 

8. Οι υποψήφιοι πρέπει να συγκεντρώνουν τα απαιτούμενα 
προσόντα κατά το χρόνο λήξεως της προθεσμίας υποβολής 
των δικαιολογητικών. 

9. Δε γίνονται δεκτά δικαιολογητικά μετά τη λήξη της 


προσθεσμίας υποβολής τους. 

10. Με απόφαση του Υπουργού Υγείας, Πρόνοιας και 
Κοινωνικών Ασφαλίσεων καθορίζονται η διαδικασία και ο 
τρόπος προκηρύξεως των θέσεων, η προθεσμία και ο 
τρόπος υποβολής δικαιολογητικών από τους υποψηφίους, 
τα καθήκοντα των μελών των συμβουλίων κρίσεων και 
επιλογής και των εισηγητών τους και κάθε άλλη σχετική 
λεπτομέρεια. 

11. Περιοχές όπου οι κοινωνικές, γεωγραφικές, συγκοι¬ 
νωνιακές και οικιστικές συνθήκες συνιστούν αποδεδειγμένα 
αντικίνητρο για την κατάληψη θέσεων ιατρικού δυναμικού 
στα νοσοκομεία και τα κέντρα υγείας ή τους 24ωρης 
ετοιμότητας υγειονομικούς σταθμούς μπορεί με προεδρικό 
διάταγμα, που εκδίδεται με πρόταση των Υπουργών Προε¬ 
δρίας της Κυβέρνησης, Οικονομικών και Υγείας, Πρόνοιας 
και Κοινωνικών Ασφαλίσεων, να χαρακτηρίζονται ως προ¬ 
βληματικές και άγονες περιοχές. Περιοχή με την έννοια 
της διατάξεως αυτής μπορεί να θεωρηθεί ολόκληρος νομός 
ή ξεχωριστά πόλη ή χωριό, που είναι έδρα νοσοκομείου ή 
κέντρου υγείας ή υγειονομικού σταθμού 24ωρης ετοιμότητας. 
Οι άγονες και οι προβληματικές περιοχές διακρίνονται σε 
Α' και Β' κατηγορίας. Κατηγορίας Α'είναι οι περιοχές όπου 
οι συνθήκες, που ορίζονται με τις διατάξεις της παραγράφου 
αυτής ως κριτήρια για το·χαρακτηρισμό τους, παρουσιάζονται 
ιδιαίτερα οξυμένες. Η διάκριση γίνεται με το προεδρικό 
διάταγμα χαρακτηρισμού τους. Με το ίδιο ή άλλο όμοιο 
προεδρικό διάταγμα μπορεί να θεσπίζονται ειδικά οικονομικά, 
υπηρεσιακά ή ηθικά κίνητρα για την προσέλκυση ιατρών 
στις θέσεις των νοσοκομείων και κέντρων υγείας ή υγειο¬ 
νομικών σταθμών 24ωρης εφημερίας, που έχουν την έδρα 
τους στις περιοχές αυτές. Οι διατάξεις της παραγράφου 
αυτής μπορεί να εφαρμόζονται και σε άγονες ειδικότητες 
ιατρών ή άλλων κλάδων προσωπικού κατά περιοχή με 
προεδρικό διάταγμα, που εκδίδεται με πρόταση των Υπουρ¬ 
γών Υγείας, Πρόνοιας και Κοινωνικών Ασφαλίσεων και 
Οικονομικών. . . 

12. Μέχρι να εκδοθούν οι υπουργικές αποφάσεις και το 
προεδρικό διάταγμα, που προβλέπονται από τις διατάξεις 
του παρόντος άρθρου, για τη διαδικασία πλήρωσης των 
θέσεων του κλάδου ιατρών Ε.Σ.Υ., την προκήρυξη και τα 
κριτήρια, εφαρμόζονται οι διατάξεις, που ισχύουν κατά τη 
δημοσίευση του παρόντος οι οποίες και καταργούνται με 
την έκδοση των υπουργικών αποφάσεων. 

Άρθρο 70 

Θητεία των ιατρών κλάδου Ε.Σ.Υ. 

- Επαναπροκήρυξη θέσεων 

1. Καθιερώνεται η θητεία για τους ιατρούς του Ε.Σ.Υ. 
-όλων των κατηγοριών και βαθμιδών. Κάθε ιατρός έχει 

δικαίωμα παραμονής στην ίδια ή άλλη ομοιόβαθμη θέση 
μέχρι τρεις (3) θητείες. 

2. Κάθε θέση ιατρού του κλάδου Ε.Σ.Υ., πλήρους και 
αποκλειστικής απασχόλησης ή μερικής απασχόλησης, επα- 
νιιπροκηρύσσεται όταν ο ιατρός που την κατέχει συμπλη¬ 
ρώσει σε αυτήν υπηρεσία τεσσάρων (4) ετών, αν πρόκειται 
για θέσεις επιμελητών Α' ή Β' ή Γ', και πέντε (5) ετών για 
θέσεις διευθυντών. Για την κατάληψη των θέσεων, που 
επαναπροκηρύσσονται, υποβάλλουν υποψηφιότητα ιατροί, 
που υπηρετούν στον κλάδο ιατρών Ε.Σ.Υ., ή εκτός του 
κλάδου ιατρών Ε.Σ.Υ.. Ο ιατρός, που κατέχει τη θέση, που 
επαναπροκηρύσσεται, έχει δικαίωμα υποβολής υποψηφιό¬ 
τητας για επανατοποθέτησή του σε αυτήν ή άλλη ομοιόβαθμη 

θέση, για τρεις (3) συνολικά θητείες. Αν το αρμόδιο συμ¬ 
βούλιο επιλογής προκρίνει άλλον υποψήφιο για την κατάληψη 
της θέσεως, τότε ο ιατρός, που χάνει τη θέση, αν μεν 
είναι πλήρους και αποκλειστικής απασχόλησης κι έχει διο¬ 
ριστεί μέχρι την έναρξη ισχύος του νόμου αυτού, τοποθε¬ 
τείται σε οποιαδήποτε ομοιόβαθμη κενή θέση νοσοκομείου, 
αν υπηρετούσε σε νοσοκομείο, ή κέντρου υγείας, ή τοπο¬ 
θετείται ως υπεράριθμος με τον ίδιο βαθμό και προσφέρει 
τις υπηρεσίες του σε νοσοκομείο ή κέντρο υγείας, ή άλλη 
μονάδα πρωτοβάθμιας φροντίδας υγείας. Αν ο ιατρός που 
χάνει τη θέση είναι μερικής απασχόλησης ή πλήρους και 
αποκλειστικής και έχει διοριστεί στον κλάδο ιατρών Ε.Σ.Υ. 
για πρώτη φορά μετά την έναρξη ισχύος του παρόντος 
νόμου, εξέρχεται της υπηρεσίας του. 

3. Η τοποθέτηση των ιατρών πλήρους και αποκλειστικής 
απασχόλησης, που υπηρετούν κατά την έναρξη ισχύος του 
νόμου αυτού και χάνουν τη θέση κατά την επαναπροκήρυξή 
της, γίνεται με απόφαση του Υπουργού Υγείας, Πρόνοιας 
και Κοινωνικών Ασφαλίσεων και γνώμη του υπηρεσιακού 
συμβουλίου του άρθρου 29 του ν. 1579/1985, σύμφωνα με 
τις ανάγκες της «υπηρεσίας, στην ίδια υγειονομική περι¬ 
φέρεια. 

4. Όλες οι θέσεις στις οποίες υπηρετούν οι ιατροί, κατά 
τη δημοσίευση του παρόντος νόμου, επαναπροκηρύσσονται 
με τη συμπλήρωση υπηρεσίας στις θέσεις αυτές πέντε (5) 
ετών, από τη δημοσίευση του παρόντος στην Εφημερίδα 
της Κυβερνήσεως. Κατ' εξαίρεση, οι θέσεις των ιατρών 
εκείνων, που συμπληρώνουν συνεχή υπηρεσία εννέα (9) 
ετών ως επιμελητές Α',Β',Γ', ή δέκα (10) ετών ως διευθυντές, 
επαναπροκηρύσσονται με τη συμπλήρωση της πιο πάνω 
υπηρεσίας και πριν την παρέλευση των πέντε (5) ετών. 

5. Ιατροί πλήρους και αποκλειστικής απασχόλησης, που 
υπηρετούν κατά τη δημοσίευση του νόμου αυτού, θεωρείται 
ότι θα υπηρετήσουν την πρώτη τους θητεία στη θέση μετά 
την προκήρυξη, που θα γίνει, σύμφωνα με τις διατάξεις της 
αμέσως προηγούμενης παραγράφου του άρθρου αυτού. 

6. Οι ιατροί του Ε.Σ.Υ. μπορούν να υποβάλλουν αίτηση 
για κατάληψη ομοιόβαθμης θέσης, μόνο, μετά παρέλευση 
διετίας από την ημερομηνία κατάληψης της θέσεως στην 
οποία υπηρετούν. Σε αντίθετη περίπτωση, υποβάλλουν πα¬ 
ραίτηση, προκειμένου να διεκδικήσουν νέα θέση. Η κατάληψη 
της νέας θέσεως γίνεται για το υπόλοιπο της θητείας που 
απομένει από την προηγούμενη θέση. 

7. Όλες οι θέσεις προκηρύσσονται τέσσερις (4) μήνες 
προ της ημερομηνίας λήξεως της θητείας. Οι ιατροί, που 
κατέχουν τις προκηρυσσόμενες θέσεις, εξακολουθούν να 
υπηρετούν κανονικά λαμβάνοντές πλήρεις αποδοχές μέχρι 
την ημερομηνία επαναπληρώσεως των· θέσεων από τους 
ίδιους ή άλλους ιατρούς. 

8. Οι διατάξεις του άρθρου 52 του ν. 1759/1988 ν και~της 
παραγράφου 5 του άρθρου 2 του ν. 1579/1985 εφεξής δεν" 
ισχύουν. Οι προσωποπαγείς θέσεις, που τυχόν συστάθηκαν 
με τις διατάξεις του άρθρου 52 του ν. 1759/1988, καταρ- 
γούνται, όταν για οποιονδήποτε λόγο κενωθούν. 

9. Σε περίπτωση που προκηρυχθείσα θέση δεν διεκδικείται 
από άλλους υποψηφίους, ο ιατρός, που κατέχει τη θέση, 
μπορεί να παραμείνει σ' αυτή για περισσότερες από τρεις 
(3) θητείες. Η θέση επαναπροκηρύσσεται μετά τη συμπλή¬ 
ρωση πλήρους θητείας από τον κατέχοντα τη θέση ιατρό. 


Άρθρο 71 

Ελεύθερη επιλογή εργασιακών σχέσεων - Έξοδος 
από την υπηρεσία 

1. Οι ιατροί πλήρους και αποκλειστικής απασχόλησης, 
που υπηρετούν, κατά τη δημοσίευση του νόμου αυτού, 
μπορούν: 

α) Να μεταβάλουν την εργασιακή τους σχέση και. να 
γίνουν μερικής απασχόλησης με υπεύθυνη δήλωση του 
ν. 1599/1986. Με “τη δήλωση αυτήν ο ιατρός υπηρετεί πλέον 
ως μερικής απασχόλησης, υπαγόμενος πλέον στο καθεστώς, 
που προβλέπεται για τους ιατρούς αυτούς. Η παραμονή 
του ιατρού στη θέση αυτή διαρκεί επί τρία (3) έτη από την 
ημερομηνία υποβολής της υπεύθυνης δήλωσης για μεταβολή 
της εργασιακής σχέσης. Με τη συμπλήρωση των 3 ετών η 
θέση επαναπροκηρύσσεται και μέχρι επαναπληρώσεως της 
θέσης αυτής ο ιατρός, που την κατέχει, εξακολουθεί να 
παραμένει σ' αυτήν. Αν τη θέση καταλάβει ο ιατρός, που 
την κατείχε και μετέβαλε την εργασιακή του σχέση, θεωρείται 
ότι υπηρετεί την πρώτη θητεία στη θέση αυτήν, άλλως 
εξέρχεται της υπηρεσίας. Το δικαίωμα υποβολής υπεύθυνης 
δήλωσης για αλλαγή των εργασιακών σχέσεων δεν υπόκειται 
σε περιοριστικούς χρονικούς όρους. Σε περίπτωση, που για 
τη συμπλήρωση της θητείας απομένουν λιγότερα από τρία 
χρόνια, τότε ο ιατρός, που μεταβάλλει την εργασιακή του 
σχέση, υπηρετεί στη θέση αυτή για το υπόλοιπο της θητείας 
του. 

β) Να παραμείνουν στην πλήρη και αποκλειστική απα¬ 
σχόληση υπηρετούντες κανονικά κατά τις κείμενες διατάξεις 
του νόμου αυτού ως μόνιμοι δημόσιοι λειτουργοί. 

2. Ιατροί, που εντάσσονται στον κλάδο ιατρών Ε.Σ.Υ., 

για πρώτη φορά μετά τη δημοσίευση του παρόντος νόμου, 
έχουν δικαίωμα να επιλέξουν την εργασιακή τους σχέση, 
ως πλήρους ή μερικής απασχόλησης, δηλώνοντας τούτο 
με αίτησή τους κατά το διορισμό τρυς. · " 

3. Οι διατάξεις της παραγράφου 1, περίπτωση α' και 2 
του παρόντος άρθρου δεν έχουν ισχύ για τους οδοντιάτρους 
που δεν κατέχουν τίτλο ειδικότητας, οι οποίοι υποχρεούνται 
να παραμείνουν ως οδοντίατροι πλήρους και αποκλειστικής 
απασχόλησης. 

4. Σε κάθε περίπτωση, που ο ιατρός συμπληρώσει το 
εξηκοστό πέμπτο (65) έτος της ηλικίας εξέρχεται της 
υπηρεσίας, ανεξαρτήτως από την ημερομηνία λήξεως της 
θητείας του. Η θέση που κενούται επαναπροκηρύσσεται. 

5. Στις διατάξεις της προηγούμενης παραγράφου δεν 
εμπίπτει το ιατρικό προσωπικό, που παραμένει στην υπη¬ 
ρεσία, κατά τη δημοσίευση του παρόντος κατ' εφαρμογήν 
των διατάξεων της παραγράφου 1 του άρθρου 8 του ν. 
1902/ 1990, το οποίο αποχωρεί με τη συμπλήρωση 35ετούς 

^συντάξιμης υπηρεσίας και ουχί πάντως πέραν του 67ου 
έτους “της ηλικίας του. 

6. Διατελέσαντές υφηγητές, προ της εφαρμογής του ν. 
1397/1983 και ενταχθέντες στον κλάδο ϊατρών'Ε.Σ.Υ. κατά 
την πρώτη εφαρμογή του ως διευθυντές, παραμένουν στην 
ενεργό υπηρεσία μέχρι της συμπληρώσεως του 67ου έτους 
της ηλικίας τους, κατά παρέκκλιση πάσης αντιθέτου δια- 
τάξεως. 

7. α. Οι ιατροί, που υπηρετούν κατά τη δημοσίευση του 

παρόντος νόμου σε προσωποπαγείς θέσεις, καθώς και οι 
ιατροί, που υπάγονται στις μεταβατικές διατάξεις του άρθρου 
68 του παρόντος νόμου, έχουν το δικαίωμα της ελεύθερης 
επιλογής της εργασιακής τους σχέσης, σύμφωνα με τις 
κείμενες διατάξεις. 

β. Οι ιατροί, που υπηρετούν σε προσωποπαγή θέση, 
μπορούν να μεταβάλλουν την εργασιακή τους σχέση με 
την ίδια διαδικασία της παραγράφου 1 του άρθρου αυτού, 
της θέσης τους μετατρεπόμενης στην περίπτωση αυτή σε 
οργανική, με απόφαση του Υπουργού Υγείας, Πρόνοιας και 
Κοινωνικών Ασφαλίσεων. Οι προσωποπαγείς θέσεις, που 
μετατρέπονται σε οργανικές με τη διαδικασία αυτήν καταρ- 
γούνται μετά την αποχώρηση του ιατρού από την υπηρεσία 
για οιονδήποτε λόγο. 

8. Θέσεις του κλάδου ιατρών Ε.Σ.Υ., που κενούνται καθ' 
οιονδήποτε τρόπο, επαναπροκηρύσσονται, εκτός εάν υφί- 
σταται στο ίδιο τμήμα προσωποπαγής ομοιόβαθμη θέση, 
οπότε ο κατέχων αυτή δύναται με δήλωσή του υποβαλλομένη 
εντός μηνός να καταλάβει την οργανική θέση. Επί υπάρξεως 
περισσότερων ιατρών, που κατέχουν προσωποπαγείς ο- 
μοιόβαθμες θέσεις με την κενούμενη οργανική στο ίδιο 
τμήμα, τη θέση καταλαμβάνει ο ιατρός, που κατέχει την 
προσωποπαγή θέση περισσότερο χρόνο. 

9. Οι λεπτομέρειες περί υποβολής υπεύθυνης δήλωσης 
για μεταβολή της εργασιακής σχέσης των υπηρετούντων 
ιατρών καθορίζονται με απόφαση του Υπουργού Υγείας, 
Πρόνοιας και Κοινωνικών Ασφαλίσεων. 

Άρθρο 72 

Εξέλιξη στον κλάδο 

1. Η βαθμολογική εξέλιξη των ιατρών και οδοντιάτρων 
γίνεται με την κατάληψη κενής θέσεως αμέσως ανώτερου 
βαθμού από αυτόν που έχουν, μετά από προκήρυξη της 
θέσης και κρίση, σύμφωνα με τις διατάξεις του νόμου αυτού. 

2. Η εξέλιξη σε ανώτερο βαθμό, κατά την προηγούμενη 
παράγραφο, γίνεται εφόσον οι ενδιαφερόμενοι έχουν τα 
προσόντα της παρ. 2 του άρθρου 65 του νόμου αυτού. - 

3. Οι οδοντίατροι, που έχουν το βαθμό επιμελητή Γ', για 
να εξελιχθούν σε θέση επιμελητή Β', πρέπει να έχουν 
συμπληρώσει σε κάθε περίπτωση πέντε (5) χρόνια άσκησης 
του επαγγέλματος. 

4. Σε περίπτωση, που ο ιατρός δεν καταλάβει ανώτερη 
θέση, μετά τη συμπλήρωση και της τρίτης θητείας του, δεν 
μπορεί να διεκδικήσει εκ νέου τη θέση του, η οποία προ¬ 
κηρύσσεται εντός δύο (2) μηνών. Εφόσον ο ιατρός αυτός 
υπηρετούσε στον κλάδο ιατρών Ε.Σ.Υ., κατά τη δημοσίευση 
του νόμου αυτού, τίθεται στη διάθεση του Υπουργείου 
Υγείας, Πρόνοιας και Κοινωνικών Ασφαλίσεων και τοποθε¬ 
τείται με τον ίδιο βαθμό στην ίδια υγειονομική περιφέρεια, 
σύμφωνα με τις ανάγκες της υπηρεσίας κατά τις κείμενες 
διατάξεις. Σε κάθε περίπτωση οι ιατροί, που εμπίπτουν στις 
διατάξεις των προηγούμενων εδαφίων της παραγράφου 
αυτής, μπορούν μετά παρέλευση διετίας να διεκδικήσουν 
ανώτερη θέση. 

Άρθρο 73 
Χρόνος εργασίας 

1. Οι ιατροί πλήρους και αποκλειστικής απασχόλησης 
εργάζονται πέντε (5) ημέρες την εβδομάδα σε συνεχές 
πρωινό οκτάωρο ημερησίως. 

2. Οι ιατροί μερικής απασχόλησης εργάζονται πέντε (5) 


ημέρες την εβδομάδα σε συνεχές πρωινό πεντάωρο ημε¬ 
ρησίως. 

3. Οι σύμβουλοι ιατροί υποχρεούνται να μεταβαίνουν στο 
νοσοκομείο εντός εύλογου χρονικού διαστήματος, όταν 
κληθούν κατά τη διάρκεια του ωραρίου των ιατρών μερικής 
απασχόλησης, προκειμένου να προσφέρουν τις υπηρεσίες 
τους. Παρόμοια υποχρέωση έχουν ειδικώς και σε όλως 
εξαιρετικές περιπτώσεις και μπορεί να καλούνται και εκτός 
του ωραρίου τούτου. 

4. Με απόφαση του Υπουργού Υγείας, Πρόνοιας και 
Κοινωνικών Ασφαλίσεων, ύστερα από γνώμη του ΚΕ.Σ.Υ., 
καθορίζεται το καθημερινό πρωινό ωράριο εργασίας ενιαία 
για όλα τα νοσοκομεία ή κέντρα υγείας. Η τροποποίηση 
του καθημερινού ωραρίου ή η εφαρμογή διακεκομμένου 
ωραρίου δυνατόν να γίνει, λόγω ειδικών συνθηκών, μετά 
από πρόταση του Δ.Σ. του νοσοκομείου και εισήγηση του 
αρμόδιου ΠΕ.Σ.Υ. ή του ΚΕ.Σ.Υ., εφόσον τα ΠΕ.Σ.Υ δεν 
έχουν συγκροτηθεί, και απόφαση του Υπουργού Υγείας, 
Πρόνοιας και Κοινωνικών Ασφαλίσεων. 

Άρθρο 74 
Άδειες 

1. Στους ιατρούς του Ε.Σ.Υ. χορηγείται κάθε χρόνο άδεια 
22 εργάσιμων ημερών. Από το χρόνο αυτόν αφαιρείται ο 
χρόνος αδικαιολόγητης απουσίας από την εργασία. Εφόσον 
το ζητήσουν οι ιατροί με αίτησή τους, τα 2/3 τουλάχιστον - 
της κανονικής άδειας πρέπει να χορηγούνται για τη χρονική 
περίοδο από 1η Ιουνίου έως τέλος Σεπτεμβρίου, εκτός αν 
έκτακτες ανάγκες επιβάλλουν την παρουσία τους στη θέση 
τους. Η άδεια χορηγείται από το διοικητικό συμβούλιο του 
νοσοκομείου μετά από γνώμη του διευθυντή του τομέα στον 
οποίο ανήκουν οι ιατροί. Ιατροί με ειδικότητα ακτινολόγων 
ή ιατροί, που εργάζονται σε περιβάλλον ιοντίζουσας ακτι¬ 
νοβολίας διατηρούν το δικαίωμα πρόσθετης άδειας, σύμφωνα 
με τις κείμενες διατάξεις. Στους ιατρούς Ε.Σ.Υ, μπορεί να 
χορηγείται εκπαιδευτική άδεια για συγκεκριμένο εκπαιδευτικό 
σκοπό, μέχρι ένα (1) χρόνο με διπλάσιες αποδοχές και 
μέχρι δύο (2) χρόνια χωρίς αποδοχές σε κάθε βαθμό για 
μετεκπαίδευση ή παρακολούθηση ειδικών επιστημονικών 
προγραμμάτων και μετεκπαιδευτικών προγραμμάτων στο 
εξωτερικό. Για τη μετεκπαίδευση ή την παρακολούθηση 
ειδικών επιστημονικών προγραμμάτων στην Ελλάδα, οι ιατροί 
του κλάδου Ε.Σ.Υ. λαμβάνουν τις κανονικές αποδοχές τους. 
Η μετεκπαιδευτική άδεια χορηγείται με απόφαση του Υ¬ 
πουργού Υγείας, Πρόνοιας και Κοινωνικών Ασφαλίσεων, 
μετά από εισήγηση του ΚΕ.Σ.Υ. και γνώμη του οικείου 
ΠΕ.Σ.Υ., εφόσον έχει συσταθεί, άλλως μετά γνώμη του 
ΚΕ.Σ.Υ.. Για τη χορήγηση εκπαιδευτικής άδειας στο εξω¬ 
τερικό απαιτείται η πιστοποίηση και βεβαίωση του ιδρύματος 
ή του διευθυντή του τμήματος της αλλοδαπής ότι αποδέ¬ 
χονται τον υποψήφιο προς μετεκπαίδευση ιατρό. Είναι 
δυνατόν η μετεκπαιδευτική άδεια να χορηγείται και σε 
μικρότερα του ενός έτους χρονικά διαστήματα, όχι όμως 
λιγότερο των δύο (2) μηνών. Για τη χορήγηση εκπαιδευτικής 
άδειας στο εξωτερικό, είναι απαραίτητη η αποδεδειγμένη 
γνώση της ξένης γλώσσας, που απαιτείται κάθε φορά. 

2. Οι ιατροί, που παίρνουν εκπαιδευτική άδεια με αποδοχές 
και αποχωρούν προ της λήξεως της θητείας τους, υπο¬ 
χρεώνονται να επιστρέφουν στο διπλάσιο το σύνολο των 
αποδοχών που έλαβαν κατά το χρόνο της άδειας. Η είσπραξη 
γίνεται σύμφωνα με τις διατάξεις του νόμου για την είσπραξη 
των δημοσίων εσόδων. 

3. Στους ιατρούς των νομαρχιακών νοσοκομείων, των 
κέντρων υγείας και των υγειονομικών σταθμών 24ωρης 
εφημερίας χορηγείται, ύστερα από αίτησή τους, με απόφαση 
του Υπουργού Υγείας, Πρόνοιας και Κοινωνικών Ασφαλίσεων 
και σύμφωνη γνώμη της επιστημονικής επιτροπής του νο¬ 
σοκομείου, εκπαιδευτική άδεια με αποδοχές μέχρι ένα (1) 
μήνα για κάθε διετία, για παρακολούθηση μετεκπαιδευτικών 
προγραμμάτων ή για απασχόληση σε ερευνητική εργασία 
σε περιφερειακά νοσοκομεία, πέρα από την εκπαιδευτική 
άδεια της παρ. 1 του άρθρου αυτού. 

4. Με κοινή απόφαση των Υπουργών Προεδρίας της 
Κυβέρνησης, Υγείας, Πρόνοιας και Κοινωνικών Ασφαλίσεων, 
μετά από γνώμη του ΚΕ.Σ.Υ., καθορίζονται οι προϋποθέσεις 
και η διαδικασία για τη χορήγηση των εκπαιδευτικών αδειών 
και κάθε άλλη σχετική λεπτομέρεια. 

5. Στους ιατρούς χορηγούνται αναρρωτικές άδειες και 
επιπλέον στις γυναίκες άδειες κύησης και λοχείας, σύμφωνα 
με τις διατάξεις του υπαλληλικού κώδικα. 

6. Κάθε ιατρός του Ε.Σ.Υ., καθώς και οι ειδικευόμενοι 
ιατροί δικαιούνται 15 ημέρες τό χρόνο άδεια μετ' αποδοχών 
για παρακολούθηση επιστημονικών συνεδρίων. Η παρακο¬ 
λούθηση πρέπει να πιστοποιείται αμέσως μετά τη λήξη του 
συνεδρίου, άλλως σε αντίθετη περίπτωση παρακρατούνται 
οι αποδοχές και δεν προσμετράται ο χρόνος στην ειδικότητα. 

7. Με απόφαση του Υπουργού Υγείας, Πρόνοιας και 
Κοινωνικών Ασφαλίσεων επιτρέπεται να χορηγείται, μετά 
από γνώμη του Κ.Ε.Σ.Υ., άδεια άνευ αποδοχών μέχρις ενός 
έτους σε ιατρούς του Ε.Σ.Υ. προκειμένου να προσφέρουν 
τις υπηρεσίες τους σε μη κερδοσκοπικού χρακτήρα ανθρω¬ 
πιστικές οργανώσεις. Με ίδια απόφαση καθορίζονται οι όροι, 
οι προϋποθέσεις και η εν γένει διαδικασία για τη χορήγηση 
της εν λόγω άδειας. 

Άρθρο 75 

Μετακίνηση - Απόσπαση ιατρών κλάδου Ε.Σ.Υ. 

1. Οι ιατροί Ε.Σ.Υ. μπορεί να αποσπώνται για κάλυψη 
υπηρεσιακών αναγκών σε οποιοδήποτε νοσοκομείο και κέ¬ 
ντρο υγείας. Κάθε ιατρός μπορεί να αποσπάται μέχρι δύο 
φορές σε κάθε βαθμό και θητεία και για χρονικό διάστημα 
όχι μεγαλύτερο των έξι (6) μηνών συνολικά. Από τη διάταξη 
αυτήν εξαιρούνται οι ιατροί-μητέρες με παιδιά κάτω των 6 
ετών. Η απόσπαση γίνεται με απόφαση του Υπουργού 
Υγείας, Πρόνοιας και Κοινωνικών Ασφαλίσεων. 

2. Κατ' εξαίρεση η απόσπαση ιατρού μπορεί να παρατεί- 
νεται και μέχρι τρία (3) χρόνια συνολικά, άν ο ενδιαφερό¬ 
μενος συναινεί και υπάρχει θετική εισήγηση του Δ.Σ. του 
νοσοκομείου στο οποίο ανήκει, αλλά και του Δ.Σ. του 
νοσοκομείου στο οποίο αποσπάται. 

3. Στους ιατρούς, που μετακινούνται εκτός έδρας του 
νομού στον οποίο ανήκει η μονάδα που υπηρετούν, πλην 
αυτών που μετακινούνται για εκπλήρωση υποχρέωσης υ¬ 
πηρεσίας υπαίθρου,τους καταβάλλεται προσαύξηση πενήντα 
τοις εκατό (50%) επί του βασικού τους μισθού. Η προσαύξηση 
του πενήντα τοις εκατό (50%) δε καταβάλλεται στους 
ιατρούς, που παρατείνουν την απόσπασή τους, σύμφωνα 
με τις διατάξεις της παρ. 2 του άρθρου αυτού. 

4. Οι ιατροί, που υπηρετούν με απόσπαση κατά τις 
διατάξεις του άρθρου αυτού, μπορούν να ορίζονται και ως 
μέλη υγειονομικών επιτροπών Δημοσίου και γ.π.δ.δ.. 


Άρθρο 76 

Μετάθεση ιατρών. Ε.Σ.Υ. 

1. Ιατροί, που κατέχουν οργανικές θέσεις του κλάδου 
ιατρών Ε.Σ.Υ. και υπηρετούν σε νοσοκομεία των Νομών 
Αττικής και Θεσσαλονίκης, μπορεί να μετατίθενται σε κενές, 
ομοιόβαθμες θέσεις της αυτής ειδικότητας οργανικές θέσεις 
νοσοκομείων ή κέντρων υγείας των λοιπών νομών της 
χώρας, ύστερα από “άίτηση του ενδιαφερόμενου ιατρού. 
Μετάθεση γίνεται και σε νέα θέση, που συνιστάται για το 
λόγο αυτόν, η δε οργανική θέση, που κενούται με τη 
μετάθεση του ενδιαφερόμενου ιατρού, καταργείται αμέσως 
μετά την οριστικοποίηση της μετάθεσης του ιατρού, εκτός 
αν πρόκειται για θέση διευθυντή. 

2. Μετάθεση ιατρού γίνεται και εντός των ορίων του ίδιου 
νομού, μετά από αίτηση του ενδιαφερομένου, μόνο από 
νοσοκομείο σε νοσοκομείο, η δε θέση μεταφέρεται κατ' 
εφαρμογήν των διατάξεων της παρ. 7 του άρθρου 56 του 
παρόντος νόμου. 

3. Η μετάθεση γίνεται με απόφαση του Υπουργού Υγείας, 
Πρόνοιας και Κοινωνικών Ασφαλίσεων, που δημοσιεύεται 
στην Εφημερίδα της Κυβερνήσεως, ύστερα από αίτηση του 
ιατρού, γνώμη του Δ.Σ. των αντίστοιχων νοσοκομείων και 
του ΚΕ.Σ.Υ.,το οποίο εκτιμά τους λόγους, που επικαλείται 
ο ιατρός και τις υπηρεσιακές ανάγκες. 

Άρθρο 77 

Πειθαρχικά αδικήματα και πειθαρχικές ποινές 

1. Πειθαρχικά αδικήματα των ιατρών Ε.Σ.Υ. είναι τα προ- 
βλεπόμενα άπό τις πειθαρχικές διατάξεις του Υπαλληλικού 
Κώδικα και τα επόμενα: 

α) Η άσκηση ελεύθερου ή άλλου επαγγέλματος από τους 
ιατρούς πλήρους και αποκλειστικής απασχόλησης ή.η κατοχή 
άλλης θέσης κατά παράβαση των διατάξεων της παρ. 3 
του άρθρου 63 του νόμου αυτού. Επίσης η, άσκηση άλλου 
επαγγέλματος από τους ιατρούς μερικής απασχόλησης ή 
τους ιατρούς συμβούλους, εκτός από τα επιτρεπόμενα στην 
παρ. 3 του άρθρου 63 του παρόντος νόμου. 

β) Η δωροληψία και ιδίως η λήψη αμοιβής και η αποδοχή 
οποιοσδήποτε άλλης περιουσιακής παροχής για την προ¬ 
σφορά οποιοσδήποτε ιατρικής υπηρεσίας. 

γ) Η συνεργασία με ιατρούς, που ασκούν ελεύθερο ε¬ 
πάγγελμα, ή και με ιδιωτικές κλινικές, καθώς και η παράβαση 
των διατάξεων του άρθρου 63 παράγραφος 3 πλην της 
συνεργασίας για αποκλειστικώς επιστημονικούς λόγους, 
δ) Η παράβαση κανόνων της ιατρικής δεοντολογίας, 
ε) Η άνιση μεταχείριση αρρώστων στην παροχή ιατρικών 
φροντίδων ή η απρεπής συμπεριφορά προς αυτούς. 

στ) Η παράβαση των διατάξεων του νόμου αυτού και των 
-διατάξεων που διέπουν την οικεία υπηρεσιακή μονάδα πε¬ 
ρίθαλψης. 

2. Πειθαρχικές ποινές είναι: 
α) Έγγραφη επίπληξη. 

β) Πρόστιμο μέχρι των αποδοχών δέκα μηνών, 
γ) Διακοπή του δικαιώματος για την υποβολή υποψηφιό¬ 
τητας για κατάληψη θέσεως ανώτερου βαθμού από ένα (1) 
μέχρι πέντε (5) χρόνια. Για τη διακοπή υπολογίζεται μόνο 
ο χρόνος κατά τον οποίο ο τιμωρούμενος έχει τα προς 
προαγωγή τυπικά προσόντα. 

δ) Οριστική παύση και 

ε) Αφαίρεση της άδειας άσκησης του επαγγέλματος προ¬ 
σωρινά μέχρι δύο (2) χρόνια ή οριστικά. 

3. Η διακοπή του δικαιώματος για υποβολή υποψηφιότητας 
για κατάληψη θέσεως ανώτερου βαθμού μπορεί να επιβληθεί 
για τα προβλεπόμενα στην παρ,Ι περιπτώσεις β', γ', δ' και 
ε' του άρθρου αυτού αδικήματα, καθώς και για τα ακόλουθα: 
τη χρησιμοποίηση της θέσης για εξυπηρέτηση ατομικών 
συμφερόντων ή τρίτων, την ατελή και μη έγκαιρη εκπλήρωση 
των καθηκόντων τους, την αδικαιολόγητη αποχή από την 
εκτέλεση των καθηκόντων, άρνηση ή παρελκυστική καθυ¬ 
στέρηση παροχής υπηρεσίας, τη μη πρέπουσα συμπεριφορά 
προς τους πολίτες, τους προϊσταμένους και λοιπούς υ¬ 
παλλήλους, τη μη έγκαιρη κατάρτιση εκθέσεων, ως και τη 
σύνταξη έκθεσης ουσιαστικών προσόντων από προϊστάμενο 
κριτή, χωρίς την επιβαλλόμενη αμεροληψία και αντικειμε¬ 
νικότητα, την παράβαση της εκ των κανόνων της ιατρικής 
δεοντολογίας επιβαλλόμενης εχεμύθειας, τη χρησιμοποίηση 
πληροφοριών τις οποίες έχουν από την υπηρεσία τους, για 
να αποκτήσουν όφελος οι ίδιοι ή τρίτοι, τη φθορά λόγω 
κακής χρησιμοποίησης, την εγκατάλειψη ή παράνομη χρη¬ 
σιμοποίηση πράγματος που ανήκει στο Δημόσιο ή σε ν.π.δ.δ.. 

4. Η ποινή αφαίρεσης της άδειας άσκησης επαγγέλματος 
μπορεί να επιβληθεί μόνο για τα αδικήματα της παρ. 1, 
περ. α' και β' του άρθρου αυτού. 

5. Στα αδικήματα της παρ.1 περ. α' και β' του άρθρου 
αυτού, ο ιατρός τιμωρείται υποχρεωτικώς με ποινή οριστικής 
παύσης και σωρευτικώς με ποινή προστίμου, από 800.000 
δραχμές μέχρι 4.000.000 δραχμές. 

6. Η διάταξη του άρθρου 192 παρ. 1 του π.δ. 611/1977 
εφαρμόζεται και σε περίπτωση εκκρεμούς πειθαρχικής διώ- 
ξεως των ιατρών. Σε περίπτωση εκκρεμούς πειθαρχικής 
διώξεως, ο ιατρός μπορεί να τεθεί σε αργία του άρθρου 
192 του π.δ. 611/1977.· 

7. Η ποινή της οριστικής παύσης μπορεί να επιβληθεί για 
τα αδικήματα της παρ. 4 του άρθρου 207 του π.δ. 611/1977, 
τα αδικήματα της παρ. 1 περ. β', γ', δ' του νόμου αυτού, 
για τα αδικήματα της χρησιμοποίησης θέσης για εξυπηρέτησή 
ατομικών συμφερόντων ή τρίτων, της ατελούς ή μη έγκαιρης 
εκπλήρωσης των καθηκόντων τους, καθώς και για τα αδι¬ 
κήματα της παρ. 4 του άρθρου 207 του π.δ. 611/1977. 

8. Τα πειθαρχικά όργανα είναι αρμόδια να επιβάλλουν τις 
εξής ποινές: α) Το διοικητικό συμβούλιο του νοσοκομείου 
ν.π.δ.δ. έγγραφη επίπληξη και πρόστιμο μέχρι των αποδοχών 
δεκαπέντε (15) ημερών, β) Το περιφερειακό πειθαρχικό 
συμβούλιο τις ποινές με στοιχεία ά έως γ' της παρ. 2 του 
άρθρου αυτού, γ) Το κεντρικό πειθαρχικό συμβούλιο κάθε 
άλλη ποινή. Για το ιατρικό προσωπικό των κέντρων υγείας 
αρμόδια είναι τα πειθαρχικά όργανα του Υπαλληλικού Κώδικα. 

9. Πειθαρχικές διατάξεις που αφορούν την άσκηση του 
ιατρικού επαγγέλματος και την ιατρική δεοντολογία εξακο¬ 
λουθούν να ισχύουν. 

10. Κατά τα λοιπά εφαρμόζονται αναλόγως οι διατάξεις 
του πειθαρχικού δικαίου των δημόσιων υπαλλήλων. 

•Αρθρο 78 

Άσκηση επαγγέλματος 

1. Επιτρέπεται η άσκηση ελεύθερου επαγγέλματος στους 
ιατρούς του Ε.Σ.Υ. μερικής απασχόλησης ή συμβούλους σε 
ημέρες και ώρες εκτός του καθημερινού πρωινού ωραρίου 
και της ενεργού εφημερίας, το οποίο είναι υποχρεωμένοι 
να ακολουθούν σύμφωνα με τις διατάξεις του νόμου αυτού. 


2. Οι πιο πάνω ιατροί υποχρεούνται να θεωρήσουν βιβλίο 
εσόδων-εξόδων και αποδείξεις παροχής υπηρεσιών, σύμ¬ 
φωνα με τις διατάξεις του Κώδικα Φορολογικών Στοιχείων 
(π.δ. 99/1977. (ΦΕΚ 34 Α'), τα οποία πρέπει να τηρούν για 
τις αμοιβές τους από την άσκηση ελεύθερου επαγγέλματος. 

Άρθρο 79 

Απασχόληση εκτός θέσης 

Η παράγραφος 1 του άρθρου 40 του ν. 1397/1983 αντι¬ 
καθίσταται ως εξής: 

Ί. Με απόφαση του Υπουργού Υγείας, Πρόνοιας και 
Κοινωνικών Ασφαλίσεων, επιτρέπεται στους ιςιτρούς του 
Ε.Σ.Υ. να απέχουν από τα καθήκοντά τους και να προ¬ 
σφέρουν υπηρεσίες σε οποιοσδήποτε φύσεως υπηρεσίες 
στο Δημόσιο, στην τοπική αυτοδιοίκηση ή ν.π.δ.δ. για χρονική 
περίοδο μέχρι ένα χρόνο, που μπορεί να ανανεώνεται." 

Στο άρθρο 40 του ν. 1397/1983 προστίθεται νέα παρά¬ 
γραφος με αριθμό 5, ως εξής: 

"5. Με τη διαδικασία των διατάξεων των παρ. 1 έως και 
3 του άρθρου αυτού μπορεί να ανατίθενται σε ιατρούς του 
Ε.Σ.Υ. καθήκοντα προϊσταμένων γραφείων, τμημάτων και 
διευθύνσεων νομαρχιακών υπηρεσιών του Υπουργείου Υ¬ 
γείας, Πρόνοιας και Κοινωνικών Ασφαλίσεων,όπου από τον 
οργανισμό του Υπουργείου προβλέπεται προϊστάμενος υ- 
γιειονολόγος ιατρός, καθώς και καθήκοντα προέδρων ή 
αντιπροέδρων Δ.Σ. νοσοκομείων. :Οι ιατροί αυτοί μπορούν 
να συνεχίζουν την επιστημονική συνεργασία με το νοσο¬ 
κομείο τους και να συμμετέχουν .στο πρόγραμμα εφημερίας. 
Οι ανωτέρω ιατροί πριν την άσκηση των παραπάνω καθη¬ 
κόντων παρακολουθούν μετά από απόφαση του Υπουργού 
Υγείας, Πρόνοιας και Κοινωνικών Ασφαλίσεων, ειδικό εξά¬ 
μηνο ταχύρρυθμο μετεκπαιδευτικό πρόγραμμα, σε θέματα 
υγιειονολόγου ιατρού στην Υγειονομική Σχολή της Αθήνας." 

Άρθρο 80 

Ενιαίο μετεκπαιδευτικό σύστημα αρμοδιότητας 
Υπουργείου Υγείας, Πρόνοιας και Κοινωνικών Ασφαλί¬ 
σεων 

1. Το μετεκπαιδευτικό σύστημα αρμοδιότητας του Υπουρ¬ 
γείου Υγείας, Πρόνοιας και Κοινωνικών Ασφαλίσεων που 
αφορά στη μετά τη λήψη του πτυχίου και συνεχιζόμενη 
ιατρική, οδοντιατρική και φαρμακευτική εκπαίδευση αναδιαρ- 
θρώνεται σε ενιαία λειτουργική βάση. 

2. Ιδρύεται ν.π.ι.δ. με έδρα την Αθήνα και με την επωνυμία 
Ενιαίος Μετεκπαιδευτικός Φορέας (Ε.ΜΕ.Φ.), ως ανώτατο 
επιστημονικό και γνωμοδοτικό όργανο του Υπουργείου Υ¬ 
γείας, Πρόνοιας και Κοινωνικών Ασφαλίσεων για θέματα 
μετεκπαίδευσης και συνεχιζόμενης εκπαίδευσης των ιατρών, 
οδοντιάτρων , φαρμακοποιών και λοιπών επαγγελμάτων 
υγείας τριτοβάθμιας εκπαίδευσης πλην νοσηλευτικής και 
υπάγεται στο Υπουργείο Υγείας, Πρόνοιας και Κοινωνικών 
Ασφαλίσεων. 

Άρθρο 81 

Διάρθρωση Ε.ΜΕ.Φ-Αρμοδιότητες 

1. Στο ν.π.ι.δ. του αμέσως προηγούμενου άρθρου, υπά¬ 
γονται όλα τα όργανα που θεσμοθετούνται με την έκδοση 
προεδρικού διατάγματος, που προβλέπεται στην παρ. 2 του 
παρόντος άρθρου. 

2. Με προεδρικά διατάγματα, που εκδίδονται με πρόταση 



2377 


ίΕΦΗ)ΜΕΡΙΣ ΤΗΣ ΚΥΒΕΡΝΗΣΕΡΣ (ΤΕΥΧΟΣ ΠΡΟΤΟ) 


των Υπουργών Προεδρίας της Κυβέρνησης, Οικονομικών 
και Υγείας, Πρόνοιας και Κοινωνικών Ασφαλίσεων καθορί¬ 
ζεται η διάρθρωση και τα όργαΥα του μετεκπαιδευτικού 
φορέα, οι αρμοδιότητες αυτ ού,' οι προϋποθέσεις και η 
διαδικασία απόκτησης τίτλου 1 ιατρικής, οδοντιατρικής και 
φαρμακευτικής ειδικότητας, τ!\ συνεχιζόμενη εκπαίδευση, η 
καταλληλότητα των μονάδων υγείας για απόκτηση τίτλου 
ειδικότητας, η στελέχωση του μετεκπαιδευτικού φορέα και 
ο τρόπος διοίκησης αυτού, καθώς και κάθε άλλη σχετική 
λεπτομέρεια που αφορά οττην εν γένει λειτουργία αυτού 
και των οργάνων του. 

Άρθρο 82 

Άλλες συναφείς διατάξεις για την-εκπαίδευση 
και μετεκπαίδευση των ιατρών 

ί 

1. Ιατροί ή οδοντίατροι, που έχουν ιθαγένεια κράτους 
μέλους της Ευρωπαϊκής Κοινότητας, μπορούν να διορίζονται 
σε. θέσεις έμμισθων ειδικευόμενων βοηθών σε νοσηλευτικά 
ιδρύματα, με τις προϋποθέσεις και τη διαδικασία που ισχύει 
για τους Έλληνες ιατρούς και οδοντίατρους. Απαραίτητη 
προϋπόθεση είναι η γνώση της ελληνικής γλώσσας σύμφωνα 
με την περίπτωση α' της παραγράφου 1 του άρθρου 65 
του νόμου αυτού. / ' 

2. Ιατροί που υπηρετούν σε θέσεις του κλάδου ιατρών 
Ε.Σ.Υ μέχρι και το βαθμό του επιμελητή Α', οποιοσδήποτε 
ειδικότητας, οι οποίοι επιθυμούν να ειδικευθούν σε άλλη 
ειδικότητα, μπορούν 1 με αίτησή τους να τοποθετηθούν ως 
υπεράριθμοι ειδικευόμενοι σε ειδικότητες που καθορίζονται 
με απόφαση του Υπουργού Υγείας, Πρόνοιας και Κοινωνικών 
Ασφαλίσεων, κατά Προτεραιότητα, λαμβάνοντες τις απο¬ 
δοχές του βαθμού τους. Μετά την απόκτηση τίτλου της 
νέας ειδικότητας ρι ιατροί αυτοί έχουν την υποχρέωση να 
παραμείνουν στο Εθνικό Σύστημα Υγείας για μία τετραετία 
με εισαγωγικό βαθμό επιμελητή Β' σε κενές θέσεις σύμφωνα 
με τις ανάγκες της υπηρεσίας. Αν δεν υπάρχουν κενές 
θέσεις τότε τοποθετούνται ως υπεράριθμοι από το υπηρε¬ 
σιακό συμβούλιο του άρθρου 29 του ν. 1579/1985. 

3. Ειδικευόμενοι ιατροί, που δεν μπορούν, για σοβαρούς 
λόγους υγείας,, να συνεχίσουν την ειδικότητά τους, είναι 
δυνατόν με αίτησή τους να τοποθετηθούν ως υπεράριθμοι 
σε άλλη ειδικότητα. Στους ιατρούς αυτούς δίνεται η δυνα¬ 
τότητα υπογραφής νέας σύμβασης, η διάρκεια της οποίας 
είναι ίση πρός τον απαιτούμενο χρόνο για την απόκτηση 
της νέας ειδικότητας και τους καταβάλλεται κανονικά η 
αποζημίωση για όσο χρόνο διαρκεί η νέα σύμβαση, κατ' 
εξαίρεση των διατάξεων της παρ. 4 του άρθρου Ί του ν. , 
1,23/1975. Η διαπίστωση των λόγων υγείας γίνεται από τις 
υγειονομικές επιτροπές του άρθρου 10 επ. του π.δ. 611/ 
1977. Για τη διαδικασία διορισμού του ιατρού στη νέα θέση 
του ειδικευόμενου βοηθού, ισχύουν κάθε φορά οΓ διατάξεις 
που ισχύουν για όλους τους ιατρούς. Η ανωτέρω διάταξη 
ισχύει και. για ιατρούς που ήδη ειδικεύονται σε 'άλλη ειδι-. 
κότητα για σοβαρούς λόγους υγείας για τον υπόλοιπο χρόνο 
της ειδίκευσής τους. 

4. Με απόφαση των Υπουργών Εθνικής Παιδείας και 
Θρησκευμάτων και Υγείας, Πρόνοιας και Κοινωνικών Ασφα¬ 
λίσεων, μπορεί να ανατίθεται εκπαιδευτικό έργο για φοιτητές 
των ιατρικών τμημάτων και σε μη πανεπιστημιακά, επιστη¬ 
μονικά τμήματα των ιατρικών τομέων νοσοκομείων του 
Ε.Σ.Υ., ύστερα από γνώμη της γενικής συνέλευσης του 
ιατρικού τμήματος του Πανεπιστημίου και πρόταση του 
ΚΕ.Σ.Υ,. 


5. Για την εκπαίδευση των ιατρών του Ε.Σ.Υ. σε ιδρύματα 
και ειδικά κέντρα στο εσωτερικό ή εξωτερικό, δεν απαι¬ 
τούνται οι προϋποθέσεις της προϋπηρεσίας και του ορίου 
ηλικίας, που προβλέπονται για τους λοιπούς μόνιμους δη¬ 
μοσίους υπαλλήλους. 

6. Γ ια την άσκηση του ιατρικού και οδοντιατρικού επαγ¬ 
γέλματος στον κλάδο ιατρών Ε.Σ.Υ., για κάθε θητεία και 
σε όλες ας βαθμίδες απαιτείται η συμπλήρωση ογδόντα 
(80) ωρών παρακολούθησης προγραμμάτων συνεχιζόμενης 
εκπαίδευσης. Το ήμισυ των ωρών των προγραμμάτων αυτών 
μπορεί να είναι της επιλογής του ιατρού ή οδοντιάτρου. 

7. Η επίσημη βεβαίωση που χορηγείται για την παρακο¬ 
λούθηση αυτών των μετεκπαιδευτικών μαθημάτων της παρ. 
1 του άρθρου αυτού αποτελεί απαραίτητη προϋπόθεση για 
τη συμμετοχή του ιατρού σε κρίση για ανώτερη θέση και 
συμπεριλαμβάνεται στα κριτήρια ως πρόσφατο εκπαιδευτικό 
έργο. 

8. Με απόφαση του Υπουργού Υγείας, Πρόνοιας και 
Κοινωνικών Ασφαλίσεων, εκδιδομένη εντός έξι μηνών από 
της δημοσιεύσεως του νόμου αυτού, ορίζεται ο χρόνος 
έναρξης της διαδικασίας παρακολούθησης" των προγραμ¬ 
μάτων συνεχιζόμενης ιατρικής εκπαίδευσης, οι φορείς πα¬ 
ροχής εκπαίδευσης και κάθε άλλη σχετική λεπτομέρεια για 
την εφαρμογή των διατάξεων των παραγράφων 6 και 7 του 
άρθρου αυτού. 

9. Οι διατάξεις των παρ. 6, 7 και 8 έχουν εφαρμογή και 
για ιατρούς που δεν ανήκουν στον κλάδο ιατρών Ε.Σ.Υ.. 

Άρθρο 83 

Ιατρική και οδοντιατρική εξειδίκευση 

1. Με προεδρικό διάταγμα, που εκδίδεται με πρόταση του 
Υπουργού Υγείας, Πρόνοιας και Κοινωνικών Ασφαλίσεων, 
καθορίζονται οι ειδικότεροι τομείς εξειδίκευσης-της ιατρικής 
και οδοντιατρικής επιστήμης εντός του πλαισίου κάθε α¬ 
ναγνωρισμένης κύριας ειδικότητας. 

2. Ο καθορισμός του περιεχομένου της εξειδίκευσης και 
κάθε άλλη σχετική λεπτομέρεια καθορίζονται ύστερα από 
εισηγήσεις των επιστημονικών εταιρειών και ενώσεων που 
εκπροσωπούν αναγνωρισμένες ιατρικές και οδοντιατρικές 
ειδικότητες και γνώμη των μετεκπαιδευτικών φορέων. 

3. Με απόφαση των Υπουργών Προεδρίας της Κυβέρ¬ 
νησης, Οικονομικών και Υγείας, Πρόνοιας και Κοινωνικών 
Ασφαλίσεων, μπορεί να συνιστώνται τμήματα και θέσεις 
ιατρικού προσωπικού όλων των βαθμιδών στα νοσηλευτικά 
ιδρύματα, για τους τομείς εξειδίκευσης της παρ. 1 του 
άρθρου αυτού. 

4. Οι ιατροί που τοποθετούνται στις ανωτέρω θέσεις για 
εξειδίκευση, εφόσον υπηρετούν στο Δημόσιο ή ν.π.ι.δ., 
διατηρούν τις αποδοχές της οργανικής τους θέσης, οι δε 

, λοιποί λαμβάνουν τις αποδοχές των ειδικευόμενων ιατρών 
σύμφωνα με τις ισχύουσες κάθε φορά διατάξεις. 

5. Οι οδοντίατροι που υπηρετούν ήδη σε θέσεις επιμελητών 
Α' ή Β' ή σε θέσεις Δ.Ε.Π. σε γναθοχειρουργικά τμήματα 
των νοσοκομείων Ε.Σ.Υ. της χώρας και υπάγονται στις 
μεταβατικές διατάξεις: για την απόκτηση τίτλου ειδικότητας 
Γναθοχειρουργικής, όπως ορίζονται από την Υ.Α. Α4/3821/ 
18.7.1990, μπορούν με αίτησή τους να ενταχθούν σαν 
υπεράριθμοι ειδικευόμενοι στο τμήμα που ήδη υπηρετούν 
ή και να αποσπασθούν σε άλλο γναθοχειρουργικά τμήμα 
νοσοκομείου της χώρας σαν υπεράριθμοι ειδικευόμενοι για 
τη συμπλήρωση του χρόνου ειδικότητας στη Γναθοχειρουρ- 
γική, λαμβάνοντες τις αποδοχές του βαθμού τους. 

Η χορήγηση του τίτλου ειδικότητας γίνεται κατόπιν εξε¬ 
τάσεων. 

Άρθρο 84 

Εξειδίκευση σπς Μονάδες Εντατικής θεραπείας 
(Μ.Ε.Θ.) και στις Μονάδες Εντατικής Νοσηλείας 
(Μ.Ε.Ν.) Νεογνών 

1. Κατ' εξαίρεση των διατάξεων του αμέσως προηγούμενου 
άρθρου, από της δημοσιεύσεως του παρόντος νόμου κα¬ 
θιερώνεται η εξειδίκεϋση στην εντατική νοσηλεία που πα¬ 
ρέχεται μετά σιρ/εχή υπηρεσία και εκπαίδευση δύο (2) ετών 
σε λειτουργούσες πολυδύναμες Μονάδες Εντατικής Θερα¬ 
πείας (Μ.Ε.Θ.) ή Μονάδες Εντατικής Νοσηλείας Νεογνών 
(Μ.Ε.Ν. Νεογνών), ειδικευμένων ιατρών, σε ειδικότητες που 
σύμφωνα με τις κείμενες διατάξεις μπορούν να καταλαμ¬ 
βάνουν οργανική θέση σε Μ.Ε.Θ. ή παιδιάτρων σε Μ.Ε.Ν. 
Νεογνών. 

2. Μετά τη συμπλήρωση συνεχούς υπηρεσίας και εκπαί¬ 
δευσης του ιατρού σε Μ.Ε.Θ. ή Μ.Ε.Ν. Νεογνών, σύμφωνα 
με την προηγούμενη παράγραφο, χορηγείται από τον Υ¬ 
πουργό Υγείας, Πρόνοιας και Κοινωνικών Ασφαλίσεων πι¬ 
στοποιητικό εξειδίκευσης στην εντατικολογία. Για να εκδοθεί 
το πιστοποιητικό, απαιτείται θετική εισήγηση του οικείου 
διευθυντή της Μ.Ε.Θ. ή της Μ.Ε.Ν. Νεογνών, της^οικείας 
Επιστημονικής Επιτροπής και βεβαίωση του οικείου Διοικη¬ 
τικού Διευθυντή του νοσοκομείου για το χρόνο υπηρεσίας 
στη Μ.Ε.Θ. ή στη Μ.Ε.Ν. Νεογνών. 

3. Τα εκδιδόμενα πιστοποιητικά έχουν ενιαία και ομοιό¬ 
μορφη όψη, ο τύπος της οποίας καθορίζεται με απόφαση 
του Υπουργού Υγείας, Πρόνοιας και Κοινωνικών Ασφαλί¬ 
σεων. 

4. Ιατροί που υπηρετούν σε λειτουργούσες Μονάδες 
Εντατικής· Θεραπείας ή σε Μονάδες Εντατικής Νοσηλείας 
Νεογνών κατά τη δημοσίευση του νόμου αυτού και συμπλη¬ 
ρώνουν τις προϋποθέσεις της παρ. 1 του άρθρου αυτού 
αποκτούν την εξειδίκευση στην εντατική νοσηλεία. Η εξει- 
δίκευση είναι απαραίτητη για την κατάληψη θέσης επιμελητή 
Α' ή διευθυντή σε Μ.Ε.Θ. ή Μ.Ε.Ν. Νεογνών πέραν των 
άλλων τυπικών προσόντων που απαιτούνται από τις κείμενες 
διατάξεις. Το πιστοποιητικό εξειδίκευσης στην εντατικολογία 
δεν αποτελεί τυπικό προσόν για την πλήρωση θέσεως. 
επιμελητή Β' σε Μ.Ε.Θ. ή Μ.Ε.Ν. Νεογνών. Η κατοχή του 
πιστοποιητικού λαμβάνεται υπόψη στην ποιοτική αξιολόγηση 
και κρίση των υποψηφίων σύμφωνα με απόφαση του Υ¬ 
πουργού Υγείας, Πρόνοιας και Κοινωνικών Ασφαλίσεων, 
που εκδίδεται κατ' εφαρμογή των διατάξεων της παρ. 4 
του άρθρου 69 του παρόντος νόμου. 

5. Με απόφαση των Υπουργών Προεδρίας της Κυβέρ¬ 
νησης, Οικονομικών και Υγείας, Πρόνοιας και Κοινωνικών 
Ασφαλίσεων, μπορεί να συνιστώνται θέσεις, κατ' εφαρμογή 
των διατάξεων του άρθρου 38 του ν. 1397/1983, για εξει- 
δίκευση ιατρών στην εντατική νοσηλεία για διάστημα δύο 
(2) ετών. Οι θέσεις αυτές καταλαμβάνονται από ειδικευμέ¬ 
νους ιατρούς που κατέχουν τίτλο ειδικότητας, που κατά 
τις κείμενες διατάξεις επιτρέπει την κατάληψη θέσεως σε 
Μ.Ε.Θ., ή από παιδιάτρους σε Μ.Ε.Ν. Νεογνών. Για τους 
ανωτέρω ιατρούς ισχύουν κατ' αναλογία οι διατάξεις που 
ισχύουν εκάστοτε για τους ειδικευόμενους ιατρούς και 
λαμβάνουν αποδοχές ίσες προς αυτές των ειδικευόμενων 
ιατρών. Οι πιο πάνω ιατροί είναι υποχρεωμένοι να παρα¬ 
κολουθούν καθημερινώς το πρόγραμμα εκπαίδευσης στη 
Μ.Ε.Θ. ή στη ΜΠΕΝ. Νεογνών και να μετέχουν στο πρό¬ 


γραμμα εφημερίας της. Μονάδας. 

6. Με απόφαση του Υπουργού Υγείας, Πρόνοιας και 
Κοινωνικών Ασφαλίσεων καθορίζεται η διαδικασία διορισμού 
των ιατρών της προηγούμενης παραγράφου, ο τρόπος 
διορισμού, ο αναλογών αριθμός ιατρών ανά Μ.Ε.Θ. ή Μ.Ε.Ν. 
Νεογνών και κάθε άλλη λεπτομέρεια που αφορά στην 
εφαρμογή των διατάξεων της παρ. 5 του άρθρου αυτού. 

7. Από της δημοσιεύσεως του παρόντος οι Μονάδες 
Εντατικής Θεραπείας Νεογνών που αναφέρονται στους 
οργανισμούς των νοσοκομείων, μετονομάζονται σε Μονάδες 
Εντατικής Νοσηλείας Νεογνών (Μ.Ε.Ν. Νεογνών) ή Τριτο¬ 
βάθμια Νεογνολόγικά Τμήματα. 

Άρθρο 85 

Μισθολόγιο ιατρών και οδοντιάτρων 
μερικής απασχόλησης 

1. Για τους ιατρούς και οδοντίατρους του κλάδου ιατρών 
Ε.Σ.Υ. μερικής απασχόλησης καθορίζεται ειδικό μισθολόγιο, 
ανάλογα με το βαθμό και τα χρόνια υπηρεσίας τους σε 
αυτό, ως εξής: 

ΒΑΘΜΟΣ ΧΡΟΝΙΑ ΥΠΗΡΕΣΙΑΣ 

Επιμελητής Α' 

2. Στους ιατρούς μερικής απασχόλησης χορηγούνται 
15.000 δραχμές ως επίδομα για δαπάνες βιβλιοθήκης σε 
όλους τους βαθμούς. Το πιο πάνω επίδομα μπορεί να 
αναπροσαρμόζεται με κοινή απόφαση των Υπουργών Οι¬ 
κονομικών και Υγείας, Πρόνοιας και Κοι νωνικών Ασφαλίσεων. 

3. Η αποζημίωση για δαπάνες κίνησης λόγω ειδικών 
συνθηκών επαγγέλματος και για την ετοιμότητα κάλυψης 
των αναγκών και συμμετοχή σε συνέδρια και εκπαιδευτικό 
έργο, που χορηγείται στους ιατρούς πλήρους και αποκλει¬ 
στικής απασχόλησης σύμφωνα με την παρ. 2 του άρθρου 
30 του ν. 1397/1983, χορηγείται και στους ιατρούς μερικής 
απασχόλησης. 

4. Οι διατάξεις των παρ. 3, 4 και 6 του άρθρου 30 του 
ν. 1397/1983 ισχύουν και για τους ιατρούς μερικής απα¬ 
σχόλησης. 

5. Οι διατάξεις των παρ. 7 και 8 του άρθρου 30 του ν. 
1397/1983 δεν ισχύουν για τους ιατρούς μερικής απασχό¬ 
λησης. 

6. Οι διατάξεις της παρ. 5 του άρθρου 30 του ν. 1397/ 
1983 και της παρ. 2 του άρθρου 28 του ν. 1579/1985, για 
τους ιατρούς μερικής απασχόλησης ισχύουν υπό την προϋ¬ 
πόθεση ότι σε αυτούς καταβάλλεται το 50% του ποσού 
που αντιστοιχεί στους ομοιόβαθμους ιατρούς πλήρους και 
αποκλειστικής απασχόλησης, κατά τη δημοσίευση του νόμου 
αυτού. 

7. Κατά τα λοιπά, για τους ιατρούς μερικής απασχόλησης 
ισχύουν οι διατάξεις των παρ. 3, 4, 5, και 7 του άρθρου 
28 του ν. 1579/1985. 

8. Ο υπολογισμός της υπερωριακής απασχόλησης των 
ιατρών μερικής απασχόλησης γίνεται σύμφωνα με τις κεί¬ 
μενες διατάξεις. 

9. Η αμοιβή των ιατρών συμβούλων ορίζεται κατά; πράξη 
και περίπτωση μετά από κοινή απόφαση των Υπουργών 

■( 

Οικονομικών και Υγείας, Πρόνοιας και Κοινωνικών Ασφα¬ 
λίσεων. ι ·., 

10. Ιατροί πλήρους και αποκλειστικής απασχόλησης που 
υπηρετούν κατά τη δημοσίευση του νόμου αυτού και γίνονται 
μερικής απασχόλησης εντάσσονται στο μισθολογικό κλιμάκιο 
των ιατρών μερικής απασχόλησης της, προϋπηρεσίας τους 
στον κλάδο ιατρών Ε.Σ.Υ., λαμβανομένης υπ' όψη για την 
ένταξη αυτήν. 

Άρθρο 86 

Μηνιαία αποζημίωση εφημεριών .ετοιμότητας 

Η παρ. 1 του άρθρου 54 του ν. 1892/1990 (ΦΕΚ 101 Α') 
όπως αντικαθίσταται: 

Ί.α. Στους ιατρούς του Ε.Σ.Υ. πλήρους και αποκλεισπκής 
απασχόλησης των νοσοκομείων και των κέντρων υγείας 
(Κ.Υ.) χορηγείται πάγια μηνιαία αποζημίωση εφημεριών ε¬ 
τοιμότητας: 

ΧΡΟΝΙΑ ΥΠΗΡΕΣΙΑΣ 



. 0-3 

3-6 

6-9 - 

α. Διευθυντής 

54.720 

63.360 

7-1.880 Δρχ. 

β. Επιμελητής Α' 

43.200 

46.080 

,48.960 · ' 

γ. Επιμελητής Β' 

1 34.560 

37.440 

'<10'.320 " 

δ. Επιμελητής Γ' 

20.160 

23.040 

25960 · 

1 , 


\.; 

β. Στούς ιατρούς του Ε.Σ.Υ. μερικής απασχόλησης των 
νοσοκομείων και των κέντρων υγείας (Κ.Υ.) χορηγείται πάγια 
μηνιαία αποζημίωση εφημεριών ετοιμότητας: 

ΧΡΟΝΙΑ ΥΠΗΡΕΣΙΑΣ '. 



0-3 

3-6 

6-9 

α. Διευθυντής 

35.000 

39.000 

45.000, Δρχ, 

β. Επιμελητής Α' 

26.000 

28.000 

30.000 " 

γ. Επιμελητής Β' 

20.000 

22.000 

24.φο · 

δ. Επιμελητής Γ' 

12.000 

14.000 

16.0)0 ■ 


Άρθρο 87 




Μισθολογική εξέλιξη επιμελητών Γ’ οδοντιάτρων 

ι 

1. Μετά παρέλευση τριετούς υπηρεσίας σε θέση επιμελητή 
Γ', οδονπάτρου και εφόσον έχουν συμπληρωθεί πόντιε 
χρόνια από την έκδοση άδειας άσκησης του επαγγέλμιτος„ 
καταβάλλονται σε αυτόν οι αποδοχές του 1ου κλιμικίου 
του επιμελητή Β' οδοντιάτρου. 

2. Η μισθολογική εξέλιξη των επιμελητών Γ' οδοντιάτρων, 
μετά την εφαρμογή της παρ. 1 του παρόντος, ακολοιθεί 
τη μισθολογική εξέλιξη των επιμελητών Β'. 

3. Στους επιμελητές Γ' οδοντιάτρους, καταβάλλεται το 
επίδομα δετίας που ισχύει για τους ιατρούς όλων τον 
βαθμίδων, σύμφωνα με την παρ. 6 του άρθρου 30 του V. 
1397/1983, της προσμέτρησης της πρώτης δετίας αρχα 
μένης μετά παρέλευση πέντε (5) ετών από την έκδοσ 
άδειας άσκησης επαγγέλματος. 

Άρθρο 88 

Εφημερίες προσωπικού ιατρικής υπηρεσίας 

1. Οι ιατροί του Ε.Σ.Υ., όλων των βαθμών, πλήρους και 
αποκλειστικής ή μερικής απασχόλησης ή ειδικευόμενοι, οι 
οδοντίατροι, καθώς και οι φαρμακοποιοί, χημικοί, βιοχημικοί, 
κλινικοί χημικοί και βιολόγοι, που υπηρετούν στα νοσοκομεία 
και στα κέντρα υγείας, υποχρεούνται σε ενεργό εφημερία 


μέσα στο νοσοκομείο ή στο κέντρο υγείας σύμφωνα με τις 
ανάγκες των τμημάτων, εργαστηρίων και ειδικών μονάδων 
και εν γένει σύμφωνα με τις ανάγκες για την απρόσκοπτη 
λειτουργία του νοσοκομείου ή του κέντρου υγείας. Στους 
ιατρούς και στους λοιπούς ως άνω επιστήμονες ενεργού 
εφημερίας καταβάλλεται αποζημίωση για υπερωριακή απα¬ 
σχόληση, που καθορίζεται σύμφωνα με τις διατάξεις που 
ισχύουν για τον καθορισμό της υπερωριακής αποζημίωσης. 

2. Με απόφαση του Υπουργού Υγείας, Πρόνοιας και 
Κοινωνικών Ασφαλίσεων καθορίζεται ο τρόπος εφημερίας 
κατά ειδικότητα, κατά τμήμα ή εργαστήριο και κάθε άλλη 
σχετική λεπτομέρεια που αφορά την ενεργό εφημερία. 

3. Σε όλως έκτακτες και ειδικές περιπτώσεις, με κοινή 
απόφαση των Υπουργών Προεδρίας της Κυβέρνησης, Οι¬ 
κονομικών και Υγείας, Πρόνοιας και Κοινωνικών Ασφαλίσεων, 
μπορεί να καλούνται για αντιμετώπιση των έκτακτων ανα¬ 
γκών ιατροί εκτός του κλάδου ιατρών Ε.Σ.Υ., των αναγκαίων 
ειδικοτήτων προκειμένου να κάνουν ενεργό εφημερία. Με 
την ίδια απόφαση καθορίζεται το ύψος και ο τρόπος αμοιβής 
των ιατρών αυτών. Σε κάθε περίπτωση για την εφαρμογή 
των διατάξεων της παραγράφου αυτής ζητείται η γνώμη 
του τοπικού ιατρικού συλλόγου. 

Άρθρο 89 

Κλάδος νοσοκομειακών φαρμακοποιών 

1. Στο Υπουργείο Υγείας, Πρόνοιας και Κοινωνικών Α¬ 
σφαλίσεων συνιστάται κλάδος νοσοκομειακών φαρμακο¬ 
ποιών. 

2. Με απόφαση των Υπουργών Προεδρίας της Κυβέρ¬ 
νησης, Οικονομικών και Υγείας, Πρόνοιας και Κοινωνικών 
Ασφαλίσεων συνιστώνται κατά νοσοκομείο θέσεις νοσοκο¬ 
μειακών φαρμακοποιών. Οι θέσεις κάθε νοσοκομείου, που 
υπάγονται σ' αυτό προσθέτονται στον οργανισμό του και 
οι δαπάνες μισθοδοσίας των φαρμακοποιών που διορίζονται 
σ' αυτές βαρύνουν τις πιστώσεις του προϋπολογισμού του. 
Με τη σύσταση και πλήρωση των θέσεων αυτών, οι θέσεις 
των φαρμακοποιών που υπηρετούν σε νοσοκομεία ν.π.δ.δ. 
καταργούνται. 

3. Οι θέσεις, που συνιστώνται σύμφωνα με την παράγραφο 
2 του άρθρου αυτού, προκηρύσσονται με απόφαση του 
Υπουργού Υγείας, Πρόνοιας και Κοινωνικών Ασφαλίσεων 
μέσα σε ένα χρόνο από τη σύστασή τους. 

4. Οι θέσεις του κλάδου νοσοκομειακών φαρμακοποιών 
διαβαθμίζονται σε θέσεις: α) διευθυντών, β) επιμελητών Α', 
γ) επιμελητών Β' και δ) επιμελητών Γ'. 

5. Για την πρόσληψη σε θέση νοσοκομειακού φαρμακο¬ 
ποιού όλων των βαθμίδων εφαρμόζονται οι διατάξεις της 
περ.α), του άρθρου 65 του παρόντος νόμου και β) απαιτείται 

• η άδεια άσκησης του επαγγέλματος του φαρμακοποιού. 
Ειδικότερα δε τα εξής: 

α). Για κατάληψη-θέσης επιμελητή Γ' απαιτείται η άδεια 
άσκησης επαγγέλματος και ηλικία μέχρι σαράντα (40) ετών. 

β) Για κατάληψη θέσης επιμελητή Β', άσκηση του επαγ¬ 
γέλματος για πέντε .(5) τουλάχιστο χρόνια και ηλικία μέχρι 
σαράντα πέντε (45) ετών. 

: γ) Για κατάληψη θέσης επιμελητή Α', άσκηση του επαγ- 
Υγέλματος για οκτώ (8) τουλάχιστο χρόνια και ηλικία μέχρι 
\πενήντα (50) ετών. 

I δ) Για κατάληψη θέσης διευθυντή, άσκηση του επαγγέλ¬ 
ματος για δώδεκα (12) τουλάχιστο χρόνια και ηλικία μέχρι 
ίενήντα πέντε (55) ετών. 

6. .Σε περίπτωση, που οι υπηρετούντες φαρμακοποιοί-στα 

νοσοκομεία κατά τη δημοσίευση του παρόντος δεν κατα¬ 
λάβουν θέσεις του κλάδου νοσοκομειακών φαρμακοποιών, 
που προκηρύσσονται σύμφωνα με τις διατάξεις της παρ. 3 
του άρθρου αυτού, εξακολουθούν αυτοί να υπηρετούν σε 
συνιστώμενες προσωρινές θέσεις, οι οποίες καταργούνται 
με την αποχώρησή τους για οποιονδήποτε λόγο. Ο διορισμός 
στις προσωρινές αυτές θέσεις γίνεται με απόφαση του 
Υπουργού Υγείας, Πρόνοιας και Κοινωνικών Ασφαλίσεων, 
ύστερα από σύμφωνη γνώμη υπηρεσιακού συμβουλίου, που 
αποτέλείται από: 

α) Δύο ανώτερους υπαλλήλους του Υπουργείου Υγείας, 
Πρόνοιας και Κοινωνικών Ασφαλίσεων, που ορίζονται από 
τον Υπουργό Υγείας, Πρόνοιας και Κοινωνικών Ασφαλίσεων. 

β) Έναν εκπρόσωπο του Πανελλήνιου Φαρμακευτικού 
Συλλόγου, που ορίζεται από το διοικητικό συμβούλιο. 

γ) Έναν εκπρόσωπο του ΚΕ.Σ.Υ., που ορίζεται από την 
εκτελεστική επιτροπή, και 

δ) Έναν εκπρόσωπο της Πανελλήνιας Ένωσης Φαρμα¬ 
κοποιών Νοσηλευτικών Ιδρυμάτων (Π.Ε.Φ.Ν.Ι.), ο οποίος 
ορίζεται από το διοικητικό συμβούλιο. 

Η συγκρότηση του υπηρεσιακού συμβουλίου γίνεται με 
απόφαση του Υπουργού Υγείας, Πρόνοιας και Κοινωνικών 
Ασφαλίσεων. Χρέη εισηγητή στο συμβούλιο εκτελεί ο προϊ¬ 
στάμενος της διεύθυνσης προσωπικού του Υπουργείου Υ¬ 
γείας, Πρόνοιας και Κοινωνικών Ασφαλίσεων ή ο νόμιμος 
αναπληρωτής του. Τα μέλη των περιπτώσεων β', γ' και δ', 
άν δεν ορισθούν από τους αντίστοιχους φορείς, σύμφωνα 
με τις διατάξεις της παραγράφου αυτής μέσα σε δέκα (10) 
ημέρες από την επίδοση έγγραφης πρόσκλησης του Υ¬ 
πουργού Υγείας, Πρόνοιας και Κοινωνικών Ασφαλίσεων, 
ορίζονται απευθείας από τον πιο πάνω Υπουργό. 

7. Για το διορισμό σε προσωρινή θέση, σύμφωνα με τις 
διατάξεις της παρ. 6 του άρθρου αυτού, απαιτούνται: 

α) Αίτηση του ενδιαφερομένου, η οποία υποβάλλεται εντός 
τριάντα (30) ημερών από τη δημοσίευση στην Εφημερίδα 
της Κυβερνήσεως της απόφασης διορισμού των φαρμακο¬ 
ποιών στις οργανικές θέσεις. 

β) Βεβαίωση του νοσοκομείου στο οποίο υπηρετούσε ο 
φαρμακοποιός, με την οποία βεβαιούται ότι ο ενδιαφερό¬ 
μενος υπηρετούσε ως μόνιμος δημόσιος λειτουργός, 
γ) Άδεια άσκησης επαγγέλματος. 

8. Η τοποθέτηση σε προσωποπαγείς θέσεις των φαρμα¬ 
κοποιών γίνεται σε βαθμό αντίστοιχο με τα χρόνια προϋ¬ 
πηρεσίας: 

α) Σε βαθμό διευθυντή, οι έχοντες δώδεκα (12) χρόνια 
προϋπηρεσία στο δημόσιο ή ιδιωτικό τομέα ως φαρμακοποιοί, 
β) Σε βαθμό επιμελητή Α', οι έχοντες οκτώ (8) χρόνια 
προϋπηρεσία στο δημόσιο ή ιδιωτικό τομέα ως φαρμακοποιοί, 
γ) Σε βαθμό επιμελητή Β', οι έχοντες πέντε (5) χρόνια 
προϋπηρεσία στο δημόσιο ή ιδιωτικό τομέα ως φαρμακοποιοί 
και 

δ) Σε βαθμό επιμελητή Γ', οι έχοντες άδεια άσκησης 
επαγγέλματος. 

Διαδικαστικά θέματα, που προκύπτουν από την εφαρμογή 
των διατάξεων των παρ. 6, 7 και 8 του άρθρου αυτού και 
κάθε σχετική λεπτομέρεια, ρυθμίζονται με απόφαση του 
Υπουργού Υγείας, Πρόνοιας και Κοινωνικών Ασφαλίσεων. 

9. Οι νοσοκομειακοί φαρμακοποιοί, που υπηρετούν κατά 
τη δημοσίευση του παρόντος και καταλαμβάνουν οργανικές 1 
ή προσωρινές θέσεις κατά την πρώτη ένταξη στον κλάδο 
είναι μόνιμοι δημόσιοι λειτουργοί. 

10. Οι φαρμακοποιοί που καταλαμβάνουν θέσεις, κατόπ·/ 


προκηρύξεως αυτών, μετά τη δημοσίευση του παρόντος 
νόμου και δεν υπηρετούσαν ως μόνιμοι δημόσιοι υπάλληλοι 
στα νοσοκομείη, είναι πλήρους και αποκλειστικής απασχό¬ 
λησης δημόσιοι ίνειτουργοί, επί θητεία. 

11. Οι πάσης φύσεως τακτικές αποδοχές των νοσοκο¬ 

μειακών φαρμακοποιών,μετά την πλήρωση των θέσεων του 
κλάδου, καταβέιλλονται σύμφωνα με τις διατάξεις του ν. 
1505/1984, όπως αυτός τροποποιήθηκε ή συμπληρώθηκε 
μεταγενέστερα και είναι ανεξάρτητες από τις θέσεις που 
υπηρετούν. : 

12. Οι διατάξεις ; του άρθρου 71 του παρόντος νόμου 
"περί ελεύθερης επιλογής εργασιακών σχέσεων" δεν ισχύουν 
για τους φαρμακοποιούς. Η μερική απασχόληση του νοσο¬ 
κομειακού φαρμακοποιού απαγορεύεται, όπως και η πρόσ¬ 
ληψη συμβούλων φαρμακοποιών. 

13. Οι διατάξεις των άρθρων 69, 70, 72, 74, 75, 76, 77, 

79, 80, 81, 82 και 88 του παρόντος νόμου, ισχύουν και .για 
τους νοσοκομειακούς φαρμακοποιούς, όπως για τους ια¬ 
τρούς πλήρους και αποκλειστικής απασχόλησης, ο δε χρό¬ 
νος εργασίας καθορίζεται σε επτάμιση (7 και1/2) ώρες 
πρωινό καθημερινό ωράριο. , 

14. Στους φαρμακοποιούς των νοσοκομείων χορηγείται . 
πάγια μηνιαία αποζημίωση εφημεριών ετοιμότητας : 


Διευθυντής 
Επιμελητής Α' 
Επιμελητής Β' 
Επιμελητής Γ' 


40.000 δρχ. 
33.000 " 

26.000 " 
19.000 " 


15. Ο >ρόνος έναρξης καταβολής της πάγιας μηνιαίας 
αποζημίωσης της προηγούμενης παραγράφου καθορίζεται 
με απόφαση των Υπουργών Οικονομικών και Υγείας, Πρό¬ 
νοιας και Κοινωνικών Ασφαλίσεων. Κατά τα λοιπά ισχύουν 
για τους νοσοκομειακούς φαρμακοποιούς οι διατάξεις των 
παραγράφων 2, 3, 7 και 8, του άρθρου 54 του ν. 1892/1990. 

Άρθρο 90 

Πρωτοβάθμια και δευτεροβάθμια συμβούλια κρίσεως και 
επιλογής νοσοκομειακών φαρμακοποιών 

1. Ο διατάξεις του άρθρου 66 για τα πρωτοβάθμια συμ¬ 
βούλιο κρίσεως καί επιλογής ιατρικού και οδοντιατρικού 
προσοπικού του κλάδου ιατρών Ε.Σ.Υ., ισχύουν και για τον 
κλάδ* νοσοκομειακών φαρμακοποιών, πλην των διατάξεων 
των περιπτώσεων (β), (δ) και (ε) της παρ. 2 του άρθρου 
6)6 :ου νόμου αυτού, οι οποίες προκειμένου για τους 
νοσοκομειακούς φαρμακοποιούς ισχύουν ως εξής: 

'ί) Ένα (1) φαρμακοποιό, που προτείνει ο φαρμακευτικός 
σύίλογος της περιοχής όπου ευρίσκεται το νοσοκομείο για 
το οποίο γίνεται η κρίση, της περιφέρειας αρμοδιότητας 
ται συμβουλίου, με τον αναπληρωτή του. 

δ) Ένα (1) διευθυντή φαρμακοποιό της φαρμακευτικής 
ιΗηρεσίας του νοσοκομείου για το οποίο γίνεται η κρίση. 
0 διευθυντής ορίζεται μαζί με τον αναπληρωτή του. Αν δεν 
υπηρετεί διευθυντής φαρμακοποιός στο εν λόγω νοσοκομείο 
ιή αν η κρίση αφορά στον εν λόγω διευθυντή, τότε ο 
; διευθυντής φαρμακοποιός και ο αναπληρωτής του ορίζονται 
/ από κατάλογο των υπηρετούντων διευθυντών φαρμακοποιών 
1 σε νοσοκομεία της ίδιας υγειονομικής περιφέρειας, με α¬ 
πόφαση του Υπουργού Υγείας, Πρόνοιας και Κοινωνικών 
Ασφαλίσεων. Σε περίπτωση που η κρίση είναι για θέση 
επιμελητή, δύναται, αντί του διευθυντή, να συμμετέχει στο 
συμβούλιο επιμελητής Α' φαρμακοποιός του ίδιου ή άλλου 
νοσοκουείου 

ε) Έναν (1) εκπρόσωπο της Πανελλήνιας Ένωσης Φαρ¬ 
μακοποιών Νοσηλευτικών Ιδρυμάτων (ΠΈ.Φ.Ν.Ι.) με τον 
αναπληρωτή του". Ως εισηγητής ορίζεται φαρμακοποιός που 
προτείνεται από την Πανελλήνια Ένωση Φαρμακοποιών 
Νοσηλε.υτικών Ιδρυμάτων (Π.Ε.Φ.Ν.Ι.). Κατά τα λοιπά ισχύουν 
οι διατάξεις του άρθρου 66 του νόμου αυτού. Κατά την 
πρώτη προκήρυξη των θέσεων λόγω μη υπάρξεως βαθμίδων 
διευθυντή ή επιμελητή Α' του κλάδου νοσοκομειακών φαρ¬ 
μακοποιών, ορίζονται αντί του διευθυντή ή επιμελητή Α' 
φαρμακοποιού, αντίστοιχα και με την Ιδια διαδικασία, φαρ¬ 
μακοποιοί που υπηρετούν σε νοσοκομεία, με άδεια άσκησης 
επαγγέλματος τουλάχιστον επί μία δεκαετία. 

2. Με απόφαση του Υπουργού Υγείας, Πρόνοιας και 
Κοινωνικών Ασφαλίσεων συνιστάται δευτεροβάθμιο συμβού¬ 
λιο επιλογής νοσοκομειακών φαρμακοποιών των νοσηλευ¬ 
τικών ιδρυμάτων, με έδρα την Αθήνα. Το δευτεροβάθμιο 
συμβούλιο επιλογής νοσοκομειακών φαρμακοποιών αποτε- 
λείται από: 

α) Έναν (1) ανώτερο δικαστικό λειτουργό, ως πρόεδρο, 
που ορίζεται από τον προϊστάμενο του οικείου δικαστηρίου, 
στον οποίο απευθύνεται ο Υπουργός Δικαιοσύνης, με τον 
νόμιμο αναπληρωτή του. 

β) Έναν (1) εκπρόσωπο του Δ.Ε.Π, των φαρμακευτικών 
τμημάτων των Α.Ε.Ι., που ορίζεται από τον Υπουργό Υγείας, 
Πρόνοιας και Κοινωνικών Ασφαλίσεων με κλήρο, από το 
σύνολο των εκπροσώπων που προτείνουν τα φαρμακευτικά 
τμήματα των Α.Ε.Ι. της Χώρας, με τον αναπληρωτή του. 

γ) Έναν (1) εκπρόσωπο του ΚΕ.Σ.Υ. με τον αναπληρωτή 
του. 

δ) Έναν (1) εκπρόσωπο του Πανελληνίου Φαρμακευτικού 
Συλλόγου με τον αναπληρωτή του. 

ε) Έναν (1) εκπρόσωπο της Πανελλήνιας Ένωσης Φαρ¬ 
μακοποιών Νοσηλευτικών Ιδρυμάτων (ΠΈ.Φ.Ν.Ι.). 

Ως εισηγητής στο συμβούλιο ορίζεται φαρμακοποιός που 
προτείνεται από τον Πανελλήνιο Φαρμακευτικό Σύλλογο, 
με δεκαπενταετή (1 δετή) τουλάχιστον άσκηση του επαγ¬ 
γέλματος. Κατά τα λοιπά, ισχύουν οι διατάξεις των παρ. 3, 
4, 5 και 6, του άρθρου 67 του νόμου αυτού, 

ΚΕΦΑΛΑΙΟ ΣΤ 1 
ΨΥΧΙΚΗ ΥΓΕΙΑ 

Άρθρο 91 
Σκοποί και αρχές 

I 

1. Το Κράτος μεριμνά για την προώθηση και το συντονισμό 
των λειτουργιών της πρόληψης, της περίθαλψης και της 
κοινωνικής αποκατάστασης παιδιών, εφήβων και ενηλίκων 
με προβλήματα ψυχικής υγείας. 

2. Για τον ανωτέρω σκοπό εφαρμόζονται οι αρχές της 
διάρθρωσης σε τομείς, της προτεραιότητας της. εξωνοσο- 
κομειακής περίθαλψης, της αποασυλοποίησης και της ευαι- 
σθητοποίησης και συμμετοχής της κοινωνικής ομάδας στα 
θέματα ψυχικής υγείας. 

Άρθρο 92 

Διάρθρωση σε τομείς 

1. Σε κάθε νομό συνιστάται Τομέας Ψυχικής Υγείας. 
Στους Νομούς Αττικής και Θεσσαλονίκης, κατ' εξαίρεση 
μπορούν να συσταθούν περισσότεροι του ενός τομείς. Κάθε 
Τομέας Ψυχικής Υγείας, περιλαμβάνει ψυχιατρικές υπηρε¬ 
σίες που καλούνται Μονάδες Ψυχικής Υγείας (Μ.Ψ.Υ.). Οι 


υπηρεσίες αυτές μπορεί να είναι ν.π,δ.δ. ή ν.π.ι,δ. κοινής 
ωφέλειας. 

2. Η σύσταση των Τομέων Ψυχικής Υγείας γίνεται με 
απόφαση του Υπουργού Υγείας, Πρόνοιας και Κοινωνικών 
Ασφαλίσεων. Με την (δια απόφαση ορίζονται ο χώρος 
ευθύνης και η έδρα του κάθε Τομέα, καθώς και οι Μονάδες 
Ψυχικής Υγείας που ανήκουν σε αυτόν και στις οποίες 
περιλαμβάνονται όλες οι ήδη υπάρχουσες Μονάδες Ψυχικής 
Υγείας. 

3. Με απόφαση του Υπουργού Υγείας, Πρόνοιας και 

Κοινωνικών Ασφαλίσεων, στην έδρα κάθε Τομέα Ψυχικής 
Υγείας, συγκροτείται Τοπική Επιτροπή Ψυχικής Υγείας 
(Τ.Ε.Ψ.Υ.) Οι Τ.Ε.Ψ.Υ. έχουν τις ακόλουθες αρμοδιότητες 
σε τοπικό επίπεδο: ’ 1 

α) Γνωμοδοτούν και εισηγούνται σε θέματα προγραμμα¬ 
τισμού ψυχικής υγείας και καταρτίζουν ανάλογα προγράμ¬ 
ματα. 

β) Εποπτεύουν και συντονίζουν τις δραστηριότητες των 
Μονάδων Ψυχικής Υγείας. 

γ) Παρακολουθούν την πορεία της ψυχιατρικής μεταρ¬ 
ρύθμισης και των ειδικότερων προγραμμάτων για την προώ¬ 
θηση της ψυχικής υγείας, σύμφωνα με τον εθνικό προ¬ 
γραμματισμό. 

4. Οι Τ.Ε.Ψ.Υ. είναι δμελείς και αποτελούνται από: 

α) Το διευθυντή της διεύθυνσης υγείας του νομού στον 
οποίο ανήκει ο Τομέας ή άλλο ιατρό της ίδιας διεύθυνσης, 
με τον αναπληρωτή του. ,0 διευθυντής της διεύθυνσης 
υγείας ή ο αναπληρωτής του ασκούν χρέη προέδρου. 

β) Έναν (1) εκπρόσωπο του τοπικού Ιατρικού Συλλόγου 
με τον αναπληρωτή του, που προτείνεται από αυτόν. 

γ) Το διευθυντή κέντρου ψυχικής υγείας, με τον αναπλη¬ 
ρωτή του και εφόσον υπάρχουν περισσότεροι του.ενός από 
τον αρχαιότερο σε θέση διευθυντή. 

δ) Το διευθυντή του Ψυχιατρικού Τομέα νομαρχιακού ή 
περιφερειακού νοσοκομείου με τον αναπληρωτή του και 

ε) Τον αρχαιότερο σε θέση διευθυντή ψυχιατρικής κλινικής 
ειδικού ψυχιατρικού νοσοκομείου με τον αναπληρωτή του. 

Σε περίπτωση που ελλείπουν μέλη των περιπτώσεων γ', 
δ' και ε', τη θέση τους καταλαμβάνουν εκπρόσωποι του 
τοπικού Ιατρικού Συλλόγου, που προτείνονταϊ από αυτόν. 
Σε πόλεις στις οποίες έχουν την έδρα τους ιατρικά τμήματα 
Α.Ε.Ι., οι Τ.Ε.Ψ.Υ. είναι επταμελείς (7μελείς), τα δε επί 
πλέον δύο (2) είναι μέλη Δ.Ε.Π. ψυχίατροι, που ορίζονται 
από το αντίστοιχο ιατρικό τμήμα των Α.Ε.Ι; με τους ανα¬ 
πληρωτές τους. Η θητεία των Τ.Ε.Ψ.Υ. είναι τριετής και οι 
θέσεις τιμητικές και άμισθες. 

5. Σε κάθε ασθενή παρέχονται υπηρεσίες από Μονάδες 
Ψυχικής Υγείας (Μ.Ψ.Υ.) του Τομέα στον οποίο κατοικεί. 
Εξαίρεση είναι δυνατή μόνο στις περιπτώσεις: α) επείγουσας 
ανάγκης, β) παραπομπής από μονάδα του αρμόδιου Τομέα 
για λόγους αρτιότερης περίθαλψης, γ) επί απουσίας ανά¬ 
λογης μονάδας στον αρμόδιο Τομέα. Σε κάθε περίπτωση 
φροντίδας ασθενούς από μονάδα άλλου Τομέα, αυτή έχει 
την υποχρέωση να ενημερώνει την αρμόδια μονάδα του 
Τομέα κατοικίας και να αναπέμπει σε αυτήν τον ασθενή 
μετά τη λήξη της παρασχεθείσας από αυτήν φροντίδας. 

Άρθρο 93 Γ 

Μονάδες Ψυχικής Υγείας 
(Μ.Ψ.Υ.) ' 

1. Μονάδες Ψυχικής Υγείας είναι τα· κέντραχ ψυχικής 
υγείας, οι ψυχιατρικοί τομείς νομαρχιακών ή περιφερειακών 

νοσοκομείων, οι πανεπιστημιακές ψυχιατρικές κλινικές, τα 
ειδικά ψυχιατρικά νοσοκομεία, οι παιδοψυχιατρικές κλινικές, 
οι ψυχογηριατρικές κλινικές, οι κινητές μονάδες ψυχικής 
υγείας, οι ιδιωτικές ψυχιατρικές κλινικές, οι. ξενώνες, τα 
οικοτροφεία, τα προστατευόμενα διαμερίσματα, οι ανάδοχες 
οικογένειες, οι θεραπευτικές μονάδες αποκατάστασης, οι 
θεραπευτικές συνεταιριστικές μονάδες, τα νοσοκομεία η¬ 
μέρας και νύχτας και τα ιατροπαιδαγωγικά κέντρα. Στις 
Μ.Ψ.Υ. διενεργείται η πρόληψη και η διάγνωση της ψυχικής 
διαταραχής, η θεραπεία της και η συνέχιση της θεραπευτικής 
αγωγής, η κοινωνική επανένταξη και η επαγγελματική α¬ 
ποκατάσταση προσώπων που πάσχουν από ψυχική διατα¬ 
ραχή. Οι επί μέρους λειτουργίες των Μονάδων Ψυχικής 
Υγείας και εκπαίδευσης του προσωπικού καθορίζονται ε- 
κάστοτε με απόφαση του Υπουργού Υγείας, Πρόνοιας και 
Κοινωνικών Ασφαλίσεων. 

2. Τα κέντρα ψυχικής υγείας συνιστώνται με κοινή απόφαση 
των Υπουργών Προεδρίας της Κυβέρνησης, Οικονομικών 
και Υγείας, Πρόνοιας και Κοινωνικών Ασφαλίσεων, μετά 
από γνώμη της αντίστοιχης Τ.Ε.Ψ.Υ.. Στα κέντρα υγείας 
του άρθρου 15 του παρόντος νόμου, μπορεί να αναπτύσ¬ 
σονται δραστηριότητες των Μονάδων Ψυχικής Υγείας. 

3. Στα κέντρα ψυχικής υγείας και στα κέντρα υγείας στα 
οποία αναπτύσσονται δραστηριότητες Μ.Ψ.Υ., συνιστώνται 
με προεδρικό διάταγμα, που εκδίδεται με πρόταση των 
Υπουργών Προεδρίας της Κυβέρνησης, Οικονομικών και 
Υγείας, Πρόνοιας και Κοινωνικών Ασφαλίσεων, θέσεις παι- 
δοψυχιάτρων, ψϋχολόγων, κοινωνικών λειτουργών, επισκε¬ 
πτών υγείας, καθώς και θέσεις νοσηλευτικού, διοικητικού 
και βοηθητικού προσωπικού, που συνιστώνται ύστερα από 
γνώμη των Τ.Ε.Ψ.Υ., προστίθενται στις θέσεις και κλάδους 
που προβλέπονται από τον οργανισμό του Υπουργείου 
Υγείας, Πρόνοιας και Κοινωνικών Ασφαλίσεων μεταφέρονται 
δε με απόφαση του Υπουργού Υγείας, Πρόνοιας και Κοι¬ 
νωνικών Ασφαλίσεων στις κατά τόπους διευθύνσεις υγείας. 

4. Οι διατάξεις του άρθρου 15 του νόμου αυτού, που 
αφορούν στα κέντρα υγείας, ισχύουν και για τα κέντρα 
ψυχικής υγείας, που έχουν συσταθεί με την παρ. 2 του 
άρθρου 21 του ν. 1397/1983. 

5. Τα κέντρα ι^χικής υγείας διοικούνται από διοικούσα 
3μελή επιτροπή, η οποία απαρτίζεται από τον αρχαιότερο 
επιστημονικό διευθυντή, που υπηρετεί σε αυτά και από δύο 
(2) μέλη που ορίζονται από το νομάρχη της οικείας νο¬ 
μαρχίας, στην οποία υπάγεται το κέντρο ψυχικής υγείας. 
Με απόφαση του αρμόδιου νομάρχη ρυθμίζονται οι λεπτο¬ 
μέρειες συγκρότησης και λειτουργίας της διοικούσας επι¬ 
τροπής των κέντρων ψυχικής υγείας. 

6. Στα κέντρα ψυχικής υγείας, του ψυχιατρικούς τομείς 
γενικών νοσοκομείων, τις ψυχιατρικές πανεπιστημιακές κλι¬ 
νικές, τις παιδοψυχιατρικές κλινικές και τα ειδικά ψυχιατρικά 
νοσοκομεία, υπάγονται όλες οι υπόλοιπες Μονάδες Ψυχικής 
Υγείας της παρ. 1 του άρθρου αυτού, οι οποίες Μ.Ψ.Υ. 
μπορούν να συνιστώνται και ως αυτοτελή ν.π.δ.δ. ή ν.π.ι,δ.. 

7. Για να υπάρχει συνέχεια στη θεραπευτική αγωγή και 
γενικότερη στην παροχή υπηρεσιών ψυχικής υγείας, καθώς 
και για εκπαιδευτικούς λόγους, μπορεί με απόφαση του 
Υπουργού Υγείας, Πρόνοιας και Κοινωνικών Ασφαλίσεων 
να αποσπώνται στελέχη νοσοκομείων και ψυχιατρείων στις 
μονάδες εξωνοσοκομειακής περίθαλψης και αντίστροφα. 


Άρθρο 94 
Εκούσια νοσηλεία 

1. Εκούσια νοσηλεία είναι η με τη συγκατάθεση του 
ασθενή εισαγωγή και παραμονή του για θεραπεία, σε κα¬ 
τάλληλη Μονάδα Ψυχικής Υγείας. 

2. Προϋποθέσεις για την εκούσα νοσηλεία είναι: α) ο 
ασθενής να είναι ικάνός να κρίνει για το συμφέρον της 
υγείας του, και β) να συμφωνήσει ο επιστημονικός διευθυντής 
ή ο νόμιμος αναπληρωτής του για την ανάγκη θεραπείας. 

3. Αυτός που νοσηλεύεται εκούσια έχει όλα τα δικαιώματα 
που συνδέονται με την άσκηση των ατομικών του ελευθεριών, 
τα οποία έχουν και οι ασθενείς που νοσηλεύονται για άλλη 
αιτία, εκτός της ψυχικής διαταραχής. 

4. Η εκούσια νοσηλεία εντός της κλινικής περατώνεται 
οποτεδήποτε με αίτηση του ασθενή ή εκτίμηση του επι¬ 
στημονικού διευθυντή ή του νόμιμου αναπληρωτή του ότι 
δεν χρειάζεται περαιτέρω νοσηλεία. 

5. Αν ασθενής που νοσηλεύτηκε ακούσια 'ζητήσεΓ την 
εκούσια νοσηλεία του, πρέπει να βεβαιωθεί από δύο ψυ¬ 
χιάτρους, ή επί αδυναμίας εξευρέσεως δεύτερου ψυχιάτρου, 
από έναν ψυχίατρο και έναν ιατρό παθολόγο, η ικανότητα 
του ασθενή να κρίνει για το συμφέρον της υγείας του. Ο 
δεύτερος ψυχίατρος ή ο παθολόγος ιατρός, δεν ανήκει στη 
Μονάδα Ψυχικής Υγείας, στην οποία νοσηλεύεται ο ασθενής 
και υποδεικνύεται από αυτόν. Αντίγραφο της βεβαίωσης 
αυτής στέλνεται αμέσως στον εισαγγελέα, ο οποίος είχε 
κινήσει τη διαδικασία της ακούσιας νοσηλείας. 

Άρθρο 95 
Ακούσια νοσηλεία 

1. Ακούσια νοσηλεία είναι η χωρίς τη συγκατάθεση του 
ασθενή εισαγωγή και η παραμονή του, για θεραπεία, σε 
κατάλληλη Μονάδα Ψυχικής Υγείας. Από την ακούσια νο¬ 
σηλεία διακρίνεται η 'φύλαξη" ασθενή με το άρθρο 69 επ. 
του Ποιν. Κώδικα. Η αντιμετώπιση τοξικομανών, διέπεται 
από ειδική νομοθεσία. 

2. Προϋποθέσεις για την ακούσια νοσηλεία είναι: 

I. α. Ο ασθενής να πάσχει από ψυχική διαταραχή. 

β. Να μην είναι ικανός να κρίνει για το συμφέρον της 
υγείας του. 

γ. Η έλλειψη νοσηλείας να έχει ως συνέπεια είτε να 
αποκλεισθεί η θεραπεία του είτε να επιδεινωθεί η κατάσταση 
της υγείας του, ή 

II. Η νοσηλεία ασθενή που πάσχει από ψυχική διαταραχή 
να είναι απαραίτητη για να αποτραπούν πράξεις βίας κατά 
του ίδιου ή τρίτου. 

3. Η αδυναμία ή η άρνηση προσώπου να προσαρμόζεται 
στις κοινωνικές ή ηθικές ή πολιτικές αξίες, που φαίνεται 
να επικρατούν στην κοινωνία, δεν αποτελεί καθ' αυτή ψυχική 
διαταραχή. 

Άρθρο 96 

Διαδικασία εισαγωγής 

1. Την ακούσια νοσηλεία του φερομένου στην αίτηση ως 
ασθενή, μπορούν να ζητήσουν ο σύζυγός του ή συγγενής 
σε ευθεία γραμμή απεριόριστα ή συγγενής εκ πλαγίου μέχρι 

και το δεύτερο βαθμό ή όποιος έχει την επιμέλεια του 
προσώπου του ή ο επίτροπος του δικαστικά απαγορευμένου. 
Εάν δεν υπάρχει κανένα από τα πρόσωπα αυτά, σε επείγουσα 
περίπτωση, την ακούσια νοσηλεία μπορεί να ζητήσει και 
αυτεπάγγελτα ο εισαγγελέας πρωτοδικών του τόπου κα¬ 
τοικίας ή διαμονής του ασθενή. 

2. Η αίτηση για την ακούσια νοσηλεία απευθύνεται στον 
εισαγγελέα πρωτοδικών του τόπου της κατοικίας ή διαμονής 
του προσώπου, που φέρεται στην αίτηση ως ασθενής. Την 
αίτηση πρέπει να συνοδεύουν αιτιολογημένες γραπτές γνω¬ 
ματεύσεις δύο ψυχιάτρων, ή επί αδυναμίας εξευρέσεως δύο 
ψυχιάτρων, ενός ψυχιάτρου και ενός ιατρού παρεμφερούς 
ειδικότητας, που θα αναφέρονται στις προϋποθέσεις της 
παραγράφου 2 του άρθρου 95 είτε I είτε II. Οι ιατροί που 
συντάσσουν τις γνωματεύσεις δεν πρέπει να τελούν σε 
σχέση συγγένειας με τον αιτούντα ή το φερόμενο στην 
αίτηση ως ασθενή. 

3. Οι ψυχίατροι ή παιδοψυχίατροι που συντάσσουν τις 
γνωματεύσεις προέρχονται από ειδικό κατάλογο, τον οποίο 
συντάσσουν ανά διετία οί κατά τόπους ιατρικοί σύλλογοι. 

4. Ο εισαγγελέας, αφού διαπιστώσει τη συνδρομή των 
τυπικών προϋποθέσεων και εφόσον και οι δύο ιατρικές 
γνωματεύσεις συμφωνούν για την ανάγκη ακούσιας νοση¬ 
λείας, διατάσσει τη μεταφορά του ασθενή σε κατάλληλη 
μονάδα ψυχικής υγείας που υπάρχει στον 'Τομέα' ψυχικής 
υγείας της κατοικίας του ασθενή, εκτός αν ειδικές συνθήκες 
επιβάλλουν τη νοσηλεία του αλλού. Εάν οι γνωματεύσεις 
των δύο ιατρών διαφέρουν μεταξύ τους, ο εισαγγελέας, 
μπορεί να διατάξει τη μεταφορά του φερόμενου ως ασθενή, 
εισάγει την αίτηση στο πολυμελές πρωτοδικείο κατά τη 
διαδικασία της παρ. 6 του άρθρου αυτού. Ο ασθενής πρέπει 
να ενημερώνεται αμέσως μόλις γίνει η μεταφορά του στη 
Μονάδα Ψυχικής Υγείας, από το διευθυντή ή άλλο πρόσωπο 
στο οποίο έχει ανατεθεί το καθήκον αυτό, για τα δικαιώματά 
του και ειδικότερα το δικαίωμά του να .ασκήσει ένδικο μέσο. 
Για την ενημέρωση αυτή συντάσσεται πρακτικό που υπο¬ 
γράφεται, εκτός από τον υποχρεωμένο να ενημερώσει και 
από το συνοδό του ασθενή. 

5. Στην περίπτωση που τη διαδικασία κινεί αυτεπάγγελτα 
ο εισαγγελέας ή που στην αίτηση αναφέρεται ότι ήταν 
ανέφικτη η εξέταση του ασθενή, λόγω άρνησής του να 
εξετασθεί, ο εισαγγελέας πρωτοδικών δικαιούται να διατάξει 
τη μεταφορά του ασθενή για εξέταση και σύνταξη των 
γνωματεύσεων, σε δημόσια ψυχιατρική κλινική. Η μεταφορά 
του διενεργείται υπό συνθήκες που εξασφαλίζουν το σε¬ 
βασμό στην προσωπικότητα και την αξιοπρέπεια του ασθενή, 
η δε παραμονή του ασθενή εκεί για τις αναγκαίες εξετάσεις 
δεν μπορεί να διαρκέσει περισσότερο από 48 ώρες. 

6. Σε τρεις ημέρες από τότε που ο εισαγγελέας πρω¬ 
τοδικών διέταξε τη μεταφορά του ασθενή, επιμελούμενος 
άμα για τη μεταφορά του στο πολυμελές πρωτοδικείο, ο 
ίδιος με αίτησή του ζητεί να επιληφθεί το πολυμελές 
πρωτοδικείο στο οποίο υπηρετεί, που συνεδριάζει μέσα σε 
10 ημέρες κατά την κρίση του, "κεκλεισμένων των θυρών', 
ώστε να προστατεύεται η ιδιωτική ζωή του ασθενή. Στη 
συνεδρίαση καλείται πριν από 48 ώρες και ο ασθενής, ο 

' οποίος δικαιούται να παραστεί με δικηγόρο και με ψυχίατρο 
ως τεχνικό σύμβουλο. Σε περίπτωση επικινδυνότητας του 
φερόμενου ως ασθενή οι ανωτέρω προθεσμίες δύναται να 
συντμηθούν. 

7. Το δικαστήριο, που δικάζει με τη διαδικασία της εκούσιας 
δικαιοδοσίας, αν κοίνει ότι οι γνωματεύσεις των δύο ψυ¬ 


χιάτρων που προσάγονται διαφέρουν μεταξύ τους ή δεν 
είναι πειστικές ή ο επιστημονικός διευθυντής του νοσοκο¬ 
μείου στο οποίο έχει εισαχθεί ο ασθενής διατυπώνει αντίθετη 
προς τις γνωματεύσεις γνώμη, διατάζει την εξέταση του 
ασθενή και από άλλο ψυχίατρο εγγεγραμμένο στους κατα¬ 
λόγους ιατρικών συλλόγων της χώρας, κατά προτίμηση 
επίκουρο τουλάχιστον καθηγητή ή επιστημονικό διευθυντή 
δημόσιας Μονάδας Ψυχικής Υγείας ή το νόμιμο αναπληρωτή 
του. 

8. Η απόφαση τόυ πρωτοδικείου πρέπει να είναι ειδικά 
αιτιολογημένη. Αν ο ασθενής τον οποίο αφορά έχει προ- 
σαχθεί με διαταγή του εισαγγελέα σε ψυχιατρική κλινική, 
στην περίπτωση που η αίτηση αναγκαστικής νοσηλείας 
γίνεται δεκτή, συνεχίζεται η παραμονή του εκεί, ενώ στην 
περίπτωση που η αίτηση απορρίπτεται, διατάσσεται η άμεση 
έξοδος. 

9. Κατά το χρονικό διάστημα που μεσολάβησε από την 
εισαγωγή του αρρώστου μέχρι την έκδοση της δικαστικής 
απόφασης τη θεραπευτική ευθύνη αυτού φέρει ο επιστη¬ 
μονικός διευθυντής της Μ.Ψ.Υ., ο οποίος και εξακολουθεί 
να φέρει την επιστημονική και θεραπευτική ευθύνη, εφόσον 
το δικαστήριο διατάξει τη συνέχιση της νοσηλείας. 

Άρθρο 97 
Ένδικα μέσα 

1. Κατά της απόφασης του πρωτοδικείου χωρεί έφεση 
και ανακοπή κατά τις διατάξεις της πολιτικής δικονομίας. 
Το ένδικο μέσο της ανακοπής μπορεί να ασκήσει και ο 
επιστημονικός διευθυντής της Μονάδας Ψυχικής Υγείας 
που νοσηλεύεται ο ασθενής. Τα ένδικα αυτά μέσα ασκούνται 
μέσα σε προθεσμία δύο (2) μηνών από τη δημοσίευση της 
απόφασης. 

2. Η έφεση δικάζεται από το τριμελές εφετείο, 'κεκλει- 
σμένων των θυρών', μέσα σε 15 ημέρες από τήν κατάθεσή 
της. Το εφετείο μπορεί να ζητήσει και νέα γνωμάτευση 
ψυχιάτρου ή ό,τι άλλο θεωρήσει σκόπιμο. - '~' 

Άρθρο 98 

Συνθήκες νοσηλείας 

1. Οι συνθήκες ακούσιας νοσηλείας πρέπει να εξυπηρετούν · 
τις ανάγκες της θεραπείας. Τα αναγκαία περιοριστικά μέτρα 
δεν επιτρέπεται να αποκλείουν απαραίτητα για τη θεραπεία 
μέσα, όπως οι άδειες, οι οργανωμένες έξοδοι, η διαμονή 
σε χώρους που εποπτεύονται έξω από τα κλειστά ιδρύματα. 

2. Οι προϋποθέσεις και ο τρόπος εφαρμογής των θερα¬ 
πευτικών αυτών μέσων καθορίζονται ειδικότερα με απόφαση 
του Υπουργού Υγείας, Πρόνοιας και Κοινωνικών Ασφαλί¬ 
σεων. 

3. Σε κάθε περίπτωση και σε όλη τη διάρκεια της νοσηλείας, 
πρέπει να επιδεικνύεται σεβασμός προς την προσωπικότητα 
τουαοθενή. 

4. Οι περιορισμοί που επιβάλλονται στην ατομική ελευθερία 
του ασθενή προσδιορίζονται μόνο από την κατάσταση της 
υγείας του και τις ανάγκες της νοσηλείας. 

4 Άρθρο 99 

Διακοπή-Διάρκεια-Λήξη ακούσιας νοσηλείας 

1. Η ακούσια νοσηλεία διακόπτεται όταν πάψουν να 
συντρέχουν οι προϋποθέσεις της παρ. 2 του άρθρου 95 

του νόμου αυτού. Στην περίπτωση αυτήν, ο επιστημονικός 
διευθυντής της ψυχιατρικής κλινικής, στην οποία νοσηλεύε¬ 
ται ο ασθενής, οφείλει να του χορηγήσει εξιτήριο και 
συγχρόνως να κοινοποιήσει σχετική έκθεση στον αρμόδιο 
εισαγγελέα. 

2. Η διάρκεια της ακούσιας νοσηλείας δεν μπορεί να 
υπερβεί τους έξι (6) μήνες. Μετά την πάροδο των τριών 
πρώτων μηνών, ο επιστημονικός διευθυντής της ψυχιατρικής 
κλινικής και άλλος ένας ψυχίατρος του τομέα ψυχικής 
υγείας, υποβάλλουν έκθεση στον 6|0ΒΊΥελέα για την κα¬ 
τάσταση της υγείας του ασθενή. Ο εισαγγελέας δικαιούται 
να διαβιβάσει την έκθεση αυτή στο πολυμελές πρωτοδικείο 
της περιφέρειάς του με αίτησή του να συνεχιστεί ή να 
διακοπεί η ακούσια νοσηλεία. 

3. Ο ασθενής ή συγγενείς του της παρ. 1 του άρθρου 
96, ή ο επίτροπός του δικαιούνται με αίτησή τους προς 
τον εισαγγελέα, να ζητήσουν να διακοπεί η ακούσια νοσηλεία. 
Αν η αίτηση δεν γίνει δεκτή από το πρωτοδικείο, στο οποίο 
την υποβάλλει αμέσως ο εισαγγελέας, νέα αίτηση μπορεί 
να υποβληθεί μετά από τρεις (3) μήνες. 

4. Σε όλως εξαιρετικές περιπτώσεις, κατά τις οποίες 
πρέπει να παραταθεί η νοσηλεία του ασθενή πέραν των 
έξι (6) μηνών, τούτο είναι δυνατό μόνο μετά από σύμφωνη 
γνώμη επιτροπής εκ τριών ψυχιάτρων, εκ των οποίων ένας 
είναι ο θεράπων ιατρός και οι έτεροι δύο ορίζονται από 
τον εισαγγελέα. 

Άρθρο 100 
Υποτροπή ασθένειας 

Σε περίπτωση υποτροπής ασθενή που είχε νοσηλευτεί 
ακούσια, είναι δυνατή και πάλι η εισαγωγή του σε ψυχιατρική 
κλινική, εφόσον πληρούνται οι προϋποθέσεις της παραγρά¬ 
φου 2 του άρθρου 94 και σύμφωνα με το άρθρο 96 του 
νόμου αυτού. 

Άρθρο 101 

Ιδιωτικοί φορείς ψυχικής υγείας 

1. Ιδιωτικό θεραπευτήρια ή άλλα ν,π.ι.δ., τα οποία παρέχουν · 
υπηρεσίες περίθαλψης σε ψυχικά πάσχοντες, υπόκεινται 
στις διατάξεις που επιβάλλει ο νόμος αυτός για τις Μονάδες 
Ψυχικής Υγείας του Τομέα. 

2. Με απόφαση του Υπουργού Υγείας, Πρόνοιας και 
Κοινωνικών Ασφαλίσεων καθορίζονται οι προϋποθέσεις, όροι 
και η διαδικασία υπαγωγής στις διατάξεις των άρθρων 91 
έως και 100 .των ιδιωτικών θεραπευτηρίων, καθώς και κάθε 
σχετική λεπτομέρεια, που αφορά στην εφαρμογή των δια¬ 
τάξεων της παρ. 1 του άρθρου αυτού. 

ΚΕΦΑΛΑΙΟ Ζ' 

Αναβάθμιση των νοσηλευτικών υπηρεσιών 
Άρθρο 102 

Αναδιοργάνωση δομής και λειτουργίας 

1. Στα νοσηλευτικά ιδρύματα, κέντρα υγείας και στο 
Ε.Κ.Α.Β. μέσα σε τρία (3) χρόνια από τη δημοσίευση του 
παρόντος, δημιοΰργείται ειδικός κλάδος νοσηλευτών, επι¬ 
σκεπτών, μαιών τριτοβάθμιας εκπαίδευσης. 

2. Με προεδρικά διατάγματα, που εκδίδονται με πρόταση 
των Υπουργών Προεδρίας της Κυβέρνησης, Οικονομικών 
και Υγείας, Πρόνοιας και Κοινωνικών Ασφαλίσεων, ρυθμί¬ 


ζονται όλα τα θέματα, που αφορούν τις λεπτομέρειες 
εφαρμογής του παρόντος άρθρου. 

Άρθρο 103 

θέσεις νοσηλευτικού προσωπικού 

1. Θέσεις νοσηλευτών, καταλαμβάνουν μόνο όσοι φέρουν 
τίτλο και άδεια άσκησης επαγγέλματος νοσηλευτή. Οργα¬ 
νικές θέσεις νοσηλευτών ΠΕ και ΤΕ, δεν μεταφέρονται σε 
υποδεέστερο κλάδο. Θέσεις διευθυντών, τομεαρχών, προϊ¬ 
σταμένων και υπευθύνων της νοσηλευτικής υπηρεσίας, νο¬ 
σηλευτικών ιδρυμάτων και κέντρων υγείας, καταλαμβάνονται 
από νοσηλευτές ΠΕ και ΤΕ, με εξαίρεση τα μαιευτικά 
τμήματα και τα κοινωνικής ιατρικής στα οποία προίστανται 
μαίες και επισκέπτες αντιστοίχως. 

2. Θέσεις διευθυντών, τομεαρχών, προϊσταμένων και υ¬ 
πευθύνων της νοσηλευτικής υπηρεσίας των νοσηλευτικών 
ιδρυμάτων, που δημοσιοποιούνται βάσει των ν. 1476/1984, 
1540/1985, 1579/1985 δύναται να καταλαμβάνονται καϊαπό 
νοσηλεύτές τριτοβάθμιας εκπαίδευσης, που κατέχουν ορ¬ 
γανικές θέσεις, με σχέση ιδιωτικού δικαίου και οι οποίοι 
υπηρετούσαν στο ίδρυμα πριν τη δημοσιοποίησή του, ως 
και από μαίες και επισκέπτες στα μαιευτικά τμήματα ή 
τμήματα κοινωνικής ιατρικής αντιστοίχως. Κατά την πρώτη 
πενταετία από της εφαρμογής του παρόντος, οργανικές 
θέσεις νοσηλευτριών τών ΤΕ, που δεν πληρώνονται λόγω 
μη προσελεύσεως υποψηφίων δύναται να καλύπτονται από 
βοηθούς νοσηλεύτριες ΔΕ και κατά ανώτατο όριο κατά 
ποσοστό 25% των θέσεων αυτών. 

Άρθρο 104 

Νοσηλευτική ειδικότητα μαιών 

Νοσηλευτική ειδικότητα κατά τις διατάξεις του ν. 1579/ 

1985 μπορεί να αποκτούν και μαίες, που κατέχουν οργανική 
θέση νοσηλεύτριας επί οκτώ (8) τουλάχιστον χρόνια σε 
κρατικά νοσηλευτήρια. 

Άρθρο 105 

Ειδική ετήσια άδεια νοσηλευτικού προσωπικού 
και ειδικό επίδομα 

1. Σε νοσηλευτές, μαίες, βοηθούς νοσηλευτές και φυσι- 
κοθεραπευτές πλήρους απασχόλησης που εργάζονται σε 
μονάδες εντατικής θεραπείας και χειρουργεία των νοση¬ 
λευτικών ιδρυμάτων ν.π.δ.δ. ή ν,π.ι.δ. μη κερδοσκοπικού 
χαρακτήρα, νοσοκομεία Ι.Κ.Α., όπως επίσης και σε άλλες 
ειδικές μονάδες των νοσηλευτικών αυτών ιδρυμάτων, που 
καθορίζονται με απόφαση του Υπουργού Υγείας, Πρόνοιας 
και Κοινωνικών Ασφαλίσεων μπορεί να χορηγείται επιπρό¬ 
σθετη ειδική ετήσια άδεια μεταποδοχών,τουλάχιστον 6 ερ¬ 
γάσιμων ημερών πέραν της κανονικής και ειδικό επίδομα. 

2. Οι προϋποθέσεις για την πρόσθετη ειδική άδεια, το 
ύψος και ο χρόνος έναρξης καταβολής του ειδικού επιδό¬ 
ματος και κάθε άλλη σχετική λεπτομέρεια εφαρμογής της 
προηγούμενης παραγράφου, καθορίζονται με κοινή απόφαση 
των Υπουργών Προεδρίας της Κυβέρνησης, Οικονομικών 
και Υγείας, Πρόνοιας και Κοινωνικών Ασφαλίσεων. 

Άρθρο 106 

Εθνικό Συμβούλιο Ανάπτυξης Νοσηλευτικής 

1. Συνιστάται Εθνικό Συμβούλιο Ανάπτυξης Νοσηλευτικής 

(Ε.Σ.Α.Ν.) με σκοπό την αναβάθμιση και ανάπτυξη των 
νοσηλευτικών υπηρεσιών στη Χώρα, που υπάγεται στο 
Υπουργείο Υγείας, Πρόνοιας και Κοινωνικών Ασφαλίσεων. 

2· Το Ε.Σ.Α.Ν. είναι συμβουλευτικό όργανο του Υπουργού 
Υγείας, Πρόνοιας και Κοινωνικών Ασφαλίσεων, σε θέματα 
χάραξης πολιτικής, που αφορούν στον κλάδο νοσηλευτικής 
όλων των κατηγοριών. 

3. Με απόφαση του Υπουργού Υγείας, Πρόνοιας και 
Κοινωνικών Ασφαλίσεων, ρυθμίζονται τα της συγκροτήσεως 
και λειτουργίας του Ε.Σ.Α.Ν., οι αρμοδιότητες, τα καθήκοντα, 
οι υποχρεώσεις των μελών και κάθε άλλη σχετική λεπτο¬ 
μέρεια. 

Άρθρο 107 

Μετάταξη νοσηλευτικού εκπαιδευτικού προσωπικού 

των τέως ανώτερων σχολών αδελφών νοσοκόμων 
αρμοδιότητας του Υ.Υ.Π.Κ.Α. 

1. Το νοσηλευτικό εκπαιδευτικό προσωπικό των πρώην 
ανώτερων σχολών αδελφών νοσοκόμων και σχολών αδελ¬ 
φών νοσοκόμων και επισκεπτριών, αρμοδιότητας του Υ¬ 
πουργείου Υγείας, Πρόνοιας και Κοινωνικών Ασφαλίσεων, 
που δεν εντάχθηκε στα Τ.Ε.Ι. και που υπηρετεί κατά τη 
δημοσίευση του παρόντος στις Μ.Τ.Ε.Ν.Σ., μόνιμο ή με 
σχέση ιδιωτικού δικαίου, μπορεί με αίτησή του να καταλάβει 
δια μετατάξεως κενές οργανικές θέσεις νοσηλέυτικού-εκ- 
παιδευτικού προσωπικού των μέσων τεχνικών επαγγελμα¬ 
τικών νοσηλευτικών σχολών, αρμοδιότητας του Υπουργείου 
Υγείας, Πρόνοιας και Κοινωνικών Ασφαλίσεων. 

2. Το προσωπικό αυτό μετατάσσεται σύμφωνα με τη 
διαδικασία της προηγούμενης παραγράφου, από της δημο- 
σιεύσεως του παρόντος, σε θέσεις των κλάδων που προ- 
βλέπονται από τις διατάξεις του άρθρου 1 της υπ' αριθμ. 
Α4β/οικ.1815/1987 κοινής υπουργικής απόφασης, διατηρού¬ 
μενου του αυτού ασφαλιστικού φορέα στον οποίο υπάγονται 
κατά τη δημοσίευση του παρόντος. 

Άρθρο 108 

Εισαγωγή μαθητών στις Μ.Τ.Ε.Ν. Σχολές 

Με προεδρικό διάταγμα, που εκδίδεται με πρόταση των 
Υπουργών Οικονομικών, Εθνικής Παιδείας και Θρησκευμά¬ 
των και Υγείας, Πρόνοιας και Κοινωνικών Ασφαλίσεων, 
ρυθμίζονται θέματα που αφορούν ειδικότερα κριτήρια, πρό¬ 
σθετα του απολυτηρίου του γυμνασίου, για την εισαγωγή 
των μαθητών στις Μ.Τ.Ε.Ν Σχολές, τη μεταγραφή τους από 
τη Μ.Τ.Ε.Ν Σχολή που πέτυχαν σε άλλη Μ.Τ.Ε.Ν Σχολή, 
την τυχόν διαγραφή των μαθητών, την επικύρωση των 
πτυχίων, την αμοιβή για διόρθωση γραπτών, την ωριαία 
αντιμισθία για την πληρωμή των ωρομίσθιων καθηγητών που 
διδάσκουν στις Μ.Τ.Ε.Ν Σχολές και στα ταχύρρυθμα προ¬ 
γράμματα της παρ. 5 του άρθρου 6 του ν. 1579/1985. 

Άρθρο 109 

Θέσεις εκπαιδευτικού νοσηλευτικού προσωπικού 

Οταν στους οργανισμούς των Μ.Τ.Ε.Ν Σχολών για την 
κάλυψη θέσεων εκπαιδευτικού νοσηλευτικού προσωπικού 
προβλέπεται ως προσόν εκτός του πτυχίου Τ.Ε.Ι. νοση¬ 
λευτικής και πτυχίο παιδαγωγικών σπουδών της Σ.Ε.Λ.Ε.Τ.Ε. 
και δεν υπάρχουν/ υποψήφιοι κάτοχοι τέτοιου πτυχίου, αρκεί 
δετής τούτων νοσοκομειακή προϋπηρεσία 


Άρθρο 110 

Μετάταξη εκπαιδευτικού νοσηλευτικού προσωπικού 

1. Το εκπαιδευτικό νοσηλευτικό προσωπικό μόνιμο ή με 
σ χέση εργασίας ιδιωτικού δικαίου, που υπηρετεί με απόσπαση 
στις.Μ.Τ.Ε.Ν.Σ. μπορεί να μεταταγεί σε κενές θέσεις εκ¬ 
παιδευτικού προσωπικού (ν. 1566/1985) κλάδο ΤΕ ή ΠΕ 
ανάλογα με τα τυπικά προσόντα του. 

2. Εντός -τριών (3) ετών από της δημοσιεύσεως του 
παρόντος, οι οργανισμοί των Μ.Τ.Ε.Ν. Σχολών, αρμοδιό¬ 
τητας του Υπουργείου Υγείας, Πρόνοιας και Κοινωνικών 
Ασφαλίσεων, που λειτουργούσαν προ της υπαγωγής των 
σχολών αυτών στο ν. 1566/1985, μπορεί να συμπεριλάβουν 
τις αντίστοιχες με τις πραγματικές τους ανάγκες οργανικές 
θέσεις νοσηλευτικού - εκπαιδευτικού προσωπικού, κατά τη 
νόμιμη διαδικασία. 

Άρθρο 111 

Χορήγηση επιδόματος στο εκπαιδευτικό προσωπικό 
Μ.Τ.Ε.Ν.Σ. 

Από 1-1-1993, οι διατάξεις του άρθρου 7 του ν. 1810/ 
1988 "Περί χορηγήσεως επιδόματος για την προμήθεια 
βιβλίων αναγκαίων για το παιδαγωγικό και διδακτικό έργο 
του καθηγητή, ύψους 20.000 δρχ. κατ' έτος και για κάθε 
καθηγητή εφαρμόζονται και στο εκπαιδευτικό νοσηλευτικό 
προσωπικό των Μ.Τ.Ε.Ν.Σ. του Υπουργείου Υγείας, Πρό¬ 
νοιας και Κοινωνικών Ασφαλίσεων. 

Άρθρο 112 

Αποζημίωση για πρόσθετη απασχόληση 

Από 1-1-1993, οι διατάξεις του άρθρου 1 του ν. 1824/ 
1988 'Περί αποζημίωσης εκπαιδευτικών για πρόσθετη απα¬ 
σχόληση· μπορεί να επεκτείνονται και στο εκπαιδευτικό 
νοσηλευτικό ποσωπικό των Μ.Τ.Ε.Ν.Σ. του Υπουργείου Υ¬ 
γείας, Πρόνοιας και Κοινωνικών Ασφαλίσεων, καθώς και 
στο νοσηλευτικό προσωπικό, που εκτελεί εκπαιδευτικό έργο 
μετά από κοινή απόφαση των Υπουργών Οικονομικών και 
Υγείας, Πρόνοιας και Κοινωνικών Ασφαλίσεων. Με όμοια 
απόφαση, καθορίζονται οι λεπτομέρειες εφαρμογής του 
παρόντος. 

Άρθρο 113 

Νοσηλευτικό εκπαιδευτικό προσωπικό 

Το νοσηλευτικό προσωπικό που ασχολείται με εκπαιδευ¬ 
τικό έργο στις Μ.Τ.Ε.Ν.Σ. αρμοδιότητας του Υπουργείου 
Υγείας, Πρόνοιας και Κοινωνικών Ασφαλίσεων αποτελεί 
εκπαιδευτικό προσωπικό καλούμενο εφεξής νοσηλευτικό- 
εκπαιδευτικό προσωπικό. 

Άρθρο 114 

Κώδικας νοσηλευτικής δεοντολογίας και 
δεοντολογίας επισκεπτών υγείας 

1. Με προεδρικό διάταγμα, που εκδίδεται με πρόταση του 
Υπουργού Υγείας, Πρόνοιας και Κοινωνικών Ασφαλίσεων 
μετά γνώμη του ΚΕ.Σ.Υ., συντάσσεται και εκδίδεται κώδικας 
νοσηλευτικής δεοντολογίας και κώδικας δεοντολογίας ε¬ 
πισκεπτών υγείας. 

2. Οι κανόνες που πρέπει να διέπουν το νοσηλευτικό 
λειτούργημα και αυτό των επισκεπτών υγείας, οι σχέσεις 

μεταξύ των νοσηλευτών, των επισκεπτών υγείας, οι σχέσεις 
με τους ασθενείς, τους ιατρούς και λοιπό προσωπικό που 
συνεργάζεται η νοσηλευτική υπηρεσία, καθώς και οι επι¬ 
σκέπτες υγείας καθορίζονται με τον κώδικα νοσηλευτικής 
δεοντολογίας και τον κώδικα δεοντολογίας των επισκεπτών 
υγείας. , . 

Άρθρο 115 ' 

Νοσηλευτική επιτροπή 

1. Σε κάθε νοσηλευτικό ίδρυμα ν.π.δ.δ. ή ν.π.ι.δ. συνιστάται 
νοσηλευτική επιτροπή (ΝΟ.Ε.), η οποία είναι συμβουλευτικό 
όργανο της νοσηλευτικής υπηρεσίας σε θέματα που αφορούν 
το σχεδίασμά και λήψη αποφάσεως για τα νοσηλευτικά 
θέματα. 

2. Η ΝΟ.Ε. αποτελείται απο : α) Το διευθυντή της 
νοσηλευτικής υπηρεσίας ως πρόεδρο, β) έναν (1) προϊστά¬ 
μενο τμήματος από κάθε νοσηλευτικό τομέα, γ) ένα (1) 
νοσηλευτή τμήματος από κάθε νοσηλευτικό τομέα. 

3. Τά μέλη των περ. β) και γ) της προηγούμενης παρα¬ 
γράφου εκλέγονται με μυστική ψηφοφορία. Δικαίωμα υπο¬ 
βολής υποψηφιότητας έχει όλο το νοσηλευτικό προσωπικό 
της ΠΕ και ΤΕ κατηγορίας σε αντίστοιχες με τη θέση που 
κατέχουν, θέσεις της ΝΟ.Ε.. Δικαίωμα ψήφου έχει όλο το 
νοσηλευτικό προσωπικό όλων των κατηγοριών, που υπηρετεί 
με οποιαδήποτε σχέση εργασίας στο νοσηλευτικό ίδρυμα. 
Η ψηφοφορία των μελών της Ε.Ν.Ε γίνεται κατά τομέα. 

4. Μέ απόφαση του Υπουργού Υγείας, Πρόνοιας και 
Κοινωνικών Ασφαλίσεων και μετά γνώμη του ΚΕ.Σ.Υ., κα¬ 
θορίζονται η διαδικασία εκλογής των μελών της ΝΟ.Ε., η 
συγκρότηση σε σώμα, η λειτουργία και κάθε άλλη σχετική 
λεπτομέρεια, που αφορά εν γένει τη ΝΟ.Ε.. 

ΚΕΦΑΛΑΙΟ Η' 

Άλλες συναφείς διατάξεις για το Εθνικό 
Σύστημα Υγείας 

Άρθρο 116 

Εξομοίωση προσωπικού νοσηλευτικών ιδρυμάτων. 

Το πάσης φύσεως προσωπικό των νοσοκομείων, που 
δημοσιοποιήθηκαν σύμφωνα με τις διατάξεις του ν. 1397/ 
1983 (ΦΕΚ 143 Α') "Εθνικό Σύστημα Υγείας" και το οποίο 
παραμένει στα νοσοκομεία αυτά με σχέση εργασίας ιδιωτικού 
δικαίου, έχει τα ίδια δικαιώματα για την κατάληψη θέσεων 
προϊσταμένων με το προσωπικό, που υπηρετεί σε αυτά με 
σχέση δημόσιου δικαίου, εφαρμοζομένων αναλόγως των 
διατάξεων του ν. 1586/1986. 

Άρθρο 117 

Απόσπαση ιατρών Ε.Σ.Υ. σε πανεπιστημιακές κλινικές 

Η διάταξη της παρ. 2 του άρθρου 19 του ν. 1579/1985, 
όπως τροποποιήθηκε με τη διάταξη της παρ. 4 του άρθρου 
44 του ν. 1759/1988, ισχύει και έχει εφαρμογή μέχρι να 
πληρωθούν οι θέσεις Δ.Ε.Π. από πανεπιστημιακούς ιατρούς.· 

Άρθρο 116 

Εθνική συλλογική σύμβαση ιατρών και οδοντιάτρων 

1. Οι Υπουργοί Οικονομικών και Υγείας, Πρόνοιας και 
Κοινωνικών Ασφαλίσεων συνάπτουν με τον Πανελλήνιο 
Ιατρικό Σύλλογο· (Π.Ι.Σ.) και την Ελληνική Οδοντιατρική 


Ομοσπονδία, εθνική συλλογική σύμβαση με την οποία κα¬ 
θορίζεται το τιμολόγιο ιατρικών και οδοντιατρικών πράξεων, 
θεραπειών και εργαστηριακών εξετάσεων κατά ειδικότητα. 

2. Το περιεχόμενο της σύμβασης, ο χρόνος διάρκειας 
αυτής και κάθε άλλη σχετική λεπτομέρεια κυρώνεται με 
νόμο και η ισχύς της ανατρέχει από την ημερομηνία υπο¬ 
γραφής της σύμβασης. 

Άρθρο 119 

Υποχρεώσεις Μαιευτηρίου "ΜΑΡΙΚΑ ΗΛΙΑΔΗ” 

Από της 19ης Ιανουάριου 1987 όλες οι υποχρεώσεις 
οιασδήποτε μορφής του Μαιευτηρίου Μαρίκα Ηλιάδη (ν.π.ι.δ.) 
προς το Δημόσιο, τα νομικά πρόσωπα δημόσιου ή ιδιωτικού 
δικαίου, οργανισμούς, τράπεζες και φυσικά πρόσωπα, οι 
οποίες είχαν γεννηθεί και ήταν απαιτητές την πιο πάνω 
ημερομηνία ή γεννήθηκαν μέχρι σήμερα ή πρόκειται να 
γεννηθούν στο μέλλον από έννομες σχέσεις που υπήρχαν 
κατά την πιο πάνω ημερομηνία, θεωρούνται και είναι υπο¬ 
χρεώσεις του ν.π.δ.δ., που έχει συσταθείμε το π.δ. 321/1985 
(115). 

Άρθρο 120 

Συμμετοχή προέδρων Ι.Σ. στις γενικές συνελεύσεις 

του Π.Ι.Σ. 

Στο τέλος του άρθρου 3 του ν. 727/1977 "Περί τροπο- 
ποιήσεως ενίων διατάξεων της Περί Πανελληνίου Ιατρικού 
Συλλόγου και Ιατρικών Συλλόγων κείμενης νομοθεσίας" 
(ΦΕΚ 308 Α'), όπως έχει αντικατασταθεί με το άρθρο πέμπτο 
του ν. 1425/1984 "Κύρωση της σύμβασης για την εκπόνηση 
ευρωπαϊκής φαρμακοποιίας και άλλες διατάξεις" (ΦΕΚ 30 
Α'), προστίθεται εδάφιο, το οποίο έχει ως εξής: 

"Στις γενικές συνελεύσεις του Πανελληνίου Ιατρικού Συλ¬ 
λόγου συμμετέχουν επίσης και οι πρόεδροι όλων των 
ιατρικών συλλόγων της Χώρας ή οι νόμιμοι αναπληρωτές 
τους, μετά ψήφου." 

Άρθρο 121 

Κωδικοποίηση ιατρικής νομοθεσίας 

1. Με προεδρικό διάταγμα, που εκδίδεται με πρόταση του 
Υπουργού Υγείας, Πρόνοιας και Κοινωνικών Ασφαλίσεων 
μπορεί να κωδικοποιείται η ισχύουσα ιατρική νομοθεσία σε 
ενιαίο κείμενο. 

2. Κατά την κωδικοποίηση, σύμφωνα με την προηγούμενη 
παράγραφο, επιτρέπεται η αλλαγή της σειράς των άρθρων, 
η θέση υπότιτλου σε κάθε άρθρο, η διαίρεση της ύλης σε 
τμήματα και κεφάλαια, η διατύπωση των κειμένων στη 
νεοελληνική γλώοσα και η φραστική βελτίωση χωρίς μετα¬ 
βολή της έννοιας .του κειμένου. 

Άρθρο 122 

, Ισοτιμία ιατρικών πιστοποιητικών 

1. Ιατρικά πιστοποιητικά ή γνωματεύσεις, καθώς και ια¬ 
τρικές συνταγές, που εκδίδονται κατά τους νόμιμους τύπους, 
έχουν το ίδιο κύρος και την ίδια νομική ισχύ ως προς όλες 
τις νόμιμες χρήσεις και ενώπιον όλων των αρχών και 
υπηρεσιών, ανεξαρτήτως του αν εκδίδονται από ιατρούς 
που υπηρετούν σε ν.π.δ.δ. ή ν.π.ι.δ. ή ιδιώτες ιατρούς. 

2. Σε κάθε περίπτωση τα εκδιδόμενα πιστοποιητικά ή 
γνωματεύσεις, αφορούν υτο περιεχόμενο της ειδικότητας 

κάθε ιατρού. 

3. Με απόφαση του Υπουργού Υγείας. Πρόνοιας και 
Κοινωνικών Ασφαλίσεων καθορίζεται ενιαίος τύπος ιατρικών 
πιστοποιητικών και γνωματεύσεων και ενιαίος τύπος ιατρικών 
συνταγολογίων για όλους τους ιατρούς. 

Άρθρο 123 

Ιατροδικαστικές πράξεις και θέσεις ιατροδικαστών 

Οι παράγραφοι 4, 5 και 6 του ν.δ. 885/1971 (ΦΕΚ 105 
Α), όπως αντικαταστάθηκε με το άρθρο 5 του ν. 1649/1986, 
συγχωνεύονται σε παράγραφο 4, που αντικαθίσταται ως 
ακολούθως: 

4 °) Η διενέργεια ιατροδικαστικών πράξεων μπορεί με 
παραγγελία του αρμόδιου δικαστηρίου, εισαγγελέα, ανακριτή 
ή ανακριτικού υπαλλήλου να ανατίθεται και στα εργαστήρια 
ιατροδικαστικής των ανώτατων εκπαιδευτικών ιδρυμάτων 
(Α.Ε.Ι.), όπου υπάρχουν, ή των νοσηλευτικών ιδρυμάτων 
πανεπιστημιακών (Α.Ε.Ι.) ή του Εθνικού Συστήματος Υγείας, 
που εδρεύουν στην περιφέρεια ή σε περιφέρεια με την 
οποία συνδέονται με τον πιο εύκολο συγκοινωνιακό τρόπο. 
Τις ιατροδικαστικές πράξεις στα Α.Ε.Ι. ενεργούν μέλη του 
Δ.Ε.Π., που έχουν την ειδικότητα του ιατροδικαστή και 
ορίζονται από τον αρμόδιο διευθυντή του εργαστηρίου, 
εκτός αν η σχετική παραγγελία του εισαγγελέα ή των άλλων 
αρμοδίων απευθύνεται σε συγκεκριμένο μέλος του Δ Ε.Π., 
οπότε εκτελείται από αυτό. 

β) Με προεδρικά διατάγματα, που εκδίδονται ύστερα από 
πρόταση των Υπουργών Προεδρίας της Κυβέρνησης, Οι¬ 
κονομικών, Υγείας, Πρόνοιας και Κοινωνικών Ασφαλίσεων, 
Δικαιοσύνης και Εθνικής Παιδείας και Θρησκευμάτων, μπορεί 
να συσταθούν θέσεις ιατροδικαστών και στα νοσηλευτικά 
ιδρύματα νομαρχιακά, περιφερειακά και πανεπιστημιακά. Α¬ 
παραίτητη προϋπόθεση, σε κάθε πρόσληψη, είναι η ειδικό¬ 
τητα της Ιατροδικαστικής, κατ' εξαίρεση δε και για χρονικό 
διάστημα τριών.μόνο ετών από τη δημοσίευση του παρόντος 
νόμου, μπορεί να διορίζονται και να εκτελούν ιατροδικαστικές 
πράξεις και ιατροί με την ειδικότητα της Παθ. Ανατομικής. 

γ) Αν συντρέχει εξαιρετικός λόγος κατά την κρίση του 
αρμόδιου για την ανάκριση υπαλλήλου ή δικαστηρίου, μπορεί 
να ανατεθεί η διενέργεια ιατροδικαστικής πραγματογνωμο¬ 
σύνης και σε ιατρό άλλης ειδικότητας, εφόσον η ειδικότητα 
αυτή προσιδιάζει απολύτως με το ειδικό αντικείμενο της 
πραγματογνωμοσύνης. 

Άρθρο 124 

Εξεταστικές επιτροπές ιατρικών ειδικοτήτων 
Ηρακλείου Κρήτης 

Εξεταστικές επιτροπές ιατρικών ειδικοτήτων ορίζονται και 
στο Ηράκλειο Κρήτης, για εξέταση των εκπαιδευθέντων σε 
νοσηλευτικά ιδρύματα ή άλλους φορείς της Κρήτης, εψαρ- 
μοζομένων κατά τα λοιπά των διατάξεων του ν.δ. 3366/1955 
’Περί ασκήσεως του ιατρικού επαγγέλματος και ιατρικών 
ειδικοτήτων και άλλων τινών διατάξεων - (ΦΕΚ 258 Α), όπως 
έχουν τροποποιηθεί ή συμπληρωθεί μεταγενέστερα. 

Άρθρο 125 

Τροποποίηση ανπκοινοτικών διατάξεων 

1. Μετά την πρώτη περίοδο της παρ. 1 του άρθρου 8 
του ν.δ. 96/1973, προστίθεται εδάφιο ως εξής: 

Ειδικώς, προκειμένου περί προϊόντων εισαγομένων εκ 


κρατών μελών της Ε.Ο.Κ., η ως άνω άδεια χορηγείται στους 
υπευθύνους κυκλοφορίας που διαμένουν μονίμως στις χώρες 
αυτές". 

2. Το τρίτο εδάφιο της παρ. 1 του άρθρου 1 του ν. 
784/1978 αντικαθίσταται ως εξής: 

Τα ιδιοσκευάσματα που παρασκευάζονται σε κράτη μέλη 
Ε.Ο.Κ. προτιμιόνται υποχρεωτικώς στις προμήθειες από 
αυτά, που προέρχονται από τρίτες χώρες". 

Άρθρο 126 

Συγχώνευση του αντιφυματικού ιατρείου ’Ό Καλός 
Σαμαρείτης” στο Αχιλλοπούλειο Γενικό 
Νοσοκομείο Βόλου 

1. Το αντκρυματικό ιατρείο "Ο Καλός Σαμαρείτης", που 
λειτουργεί ως υπηρεσία του φιλανθρωπικού σωματείου με 
την επωνυμία "Αντιφυματική Αδελφότης Νομού Μαγνησίας 
ο Καλός Σαμαρείτης", που έχει αναγνωρισθεί με την υπαριθ. 
180/1972 απόφαση του Πρωτοδικείου Βόλου, συγχωνεύεται 
στο Αχιλλοπούλειο Γ ενικό Νοσοκομείο Βόλου ν π δ δ του 
ν.δ. 2592/1953. 

2. Ο επιστημονικός εξοπλισμός του αντιφυματικού ιατρείου 
περιέρχεται και ανήκει κατά πλήρη κυριότητα, νομή και 
κατοχή στο Αχιλλοπούλειο Γενικό Νοσοκομείο Βόλου. 

3. Για την υπηρεσιακή κατάσταση και τακτοποίηση του 
προσωπικού, που υπηρετεί κατά τη συγχώνευση, στο Αχιλ- 
λοπούλειο αντκρυματικό ιατρείο, εφαρμόζονται καταναλογία 
οι διατάξεις της παρ. 3 του άρθρου 48 του παρόντος νόμου. 

Άρθρο 127 

Ρύθμιση προσλήψεως προσωπικού στο Νομαρχιακό 
Γενικό Νοσοκομείο Σύρου 

Υπάλληλοι του κλάδου ΔΕ, που διορίστηκαν με αποφάσεις 
που δημοσιεύτηκαν στο 180/9-9-1988 Φ.Ε.Κ. ν.π.δ.δ. και 
στο 44/17-3-1988 Φ.Ε.Κ. ν.π.δ.δ., στο Νομαρχιακό Νοσο¬ 
κομείο Σύρου ’Βαρδάκειο και Πρώϊο', με τις ΤΥ 5490/ 
23.8.88 (Φ.Ε.Κ. 180/9.9.88 Ζ. ν.π.δ.δ.) και ΤΥ/1219/3.3.88 
(Φ.Ε.Κ. 44/17.3.88 Ζ. ν.π.δ.δ.) αποφάσεις, ως νοσοκόμοι ή 
παρασκευάστριες, χωρίς να έχουν τα υπό του οργανισμού 
του εν λόγω νοσοκομείου προβλεπόμενα τυπικά προσόντα, 
θεωρούνται νομίμως διορισθέντες, αφ' ής ανέλαβαν υπηρεσία 
στο νοσοκομείο. 

Άρθρο 128 

Κατάργηση χορηγήσεως τίτλου προσωπικής 
ικανότητας οππκού 

Οι διατάξεις του ν. 971/1979 "Περί ασκήσεως του επαγ¬ 
γέλματος του οπτικού και καταστημάτων οπτικών ειδών" 
(ΦΕΚ 223-Α') τροποποιούνται ως εξής: 

Καταργούνται οι διατάξεις των άρθρων 2, 3, 4, 5 και 15, 
με εξαίρεση τους υποψήφιους οπτικούς, που έχουν υποβάλει 
σχετική αίτηση και δικαιούνται να προσέλθουν σε εξέταση 
ή επανεξέταση για την απόκτηση τίτλου προσωπικής ικα- 
νότητας'-οπτικού. Εξαιρείται επίσης από την κατάργηση 
αυτήν η παρ. 4 του άρθρου 2, η οποία εξακολουθεί ισχύουσα 
ως έχει. 

Άρθρο 129 

Σύσταση επιτροπής επιλογής στις Μ.Τ.Ε.Ν.Σ. 

1. Σε καθεμία Μέση Τεχνική Επαγγελμαπκή Νοσηλευπκή 

Σχολή (Μ.Τ.Ε.Ν.Σ.) συγκροτείται επιτροπή επιλογής νέων 
μαθητών για εγγραφή, αποτελούμενη από δύο μέλη του 
Δ.Σ. του νοσοκομείου, που ορίζονται από το συμβούλιο 
αυτό και από το διευθυντή της οικείας Μ.Τ.Ε.Ν.Σ., με την 
επιφύλαξη των διατάξεων του άρθρου 108 του παρόντος 
νόμου. 

2. Χρέη γραμματέα της επιτροπής ανατίθενται από τον 
πρόεδρο του Δ.Σ. του νοσοκομείου σε υπάλληλο του νο¬ 
σοκομείου ή της Μ.Τ.Ε.Ν.Σ.. 

3. Έργο της επιτροπής είναι: 

α) Η συγκέντρωση των δικαιολογητικών των υποψήφιων 
μαθητών για επιλογή και εγγραφή στη σχολή. 

β) Ο έλεγχος των δικαιολογητικών. 

γ) Η σύνταξη κατάστασης κατά σειρά βαθμού απολυτηρίου 
γυμνασίου ή λυκείου, ως και των κοινωνικών κριτηρίων όλων 
των υποψήφιων μαθητών, σύμφωνα με τις ισχύουσες δια¬ 
τάξεις. 

δ) Η σύνταξη πρακτικού, το οποίο θα υποβληθεί στη 
Διεύθυνση της σχολής με το σχηματισθέντα φάκελο, που 
στη συνέχεια η σχολή θα το υποβάλλει στο διοικητικό 
συμβούλιο, το οποίο και θα λάβει την τελική απόφαση 
επιλογής στη σχολή. 

4. Με κοινή απόφαση των Υπουργών Οικονομικών και 
Υγείας, Πρόνοιας και Κοινωνικών Ασφαλίσεων καθορίζεται 
η αποζημίωση των μελών και του γραμματέα της επιτροπής. 

Η ισχύς του παρόντος άρθρου άρχεται από 16 Ιουλίου 
1991. 

Άρθρο 130 

Εθνικό Συμβούλιο Μεταμοσχεύσεων 

1. Συνιστάται Εθνικό Συμβούλιο Μεταμοσχεύσεων (Ε.Σ.Μ.) 
με σκοπό: 

α. Τη συμβολή, στη χάραξη της γενικής πολιτικής μετα¬ 
μοσχεύσεων στη χώρα. 

β. Την εποπτεία της λειτουργίας της Υ.Σ.Ε.Μ.. 

γ. Την εισήγηση στο ΚΕ.Σ.Υ. μέτρων, όρων και προϋπο¬ 
θέσεων λειτουργίας των κέντρων μεταμοσχεύσεων και την 
αναθεώρηση αυτών. 

δ. Τη γνωμοδότηση επί γενικών, καθώς και ειδικών και 
δεοντολογικών προβλημάτων, που αφορούν τις μεταμο¬ 
σχεύσεις. 

ε. Τη σύσταση επιτροπών προς επεξεργασία συγκεκρι¬ 
μένων θεμάτων. 

2. Το Ε.Σ.Μ. είναι 13μελές και απαρτίζεται από τον 

πρόεδρο του ΚΕ.Σ.Υ. ή εκπρόσωπό του, τον πρόεδρο της 
Ελληνικής Εταιρείας Μεταμοσχεύσεων ή εκπρόσωπό του, 
το διευθυντή της Υ.Σ.Ε.Μ. ή εκπρόσωπό του, τον πρόεδρο 
της Ε.Σ.Η.Ε.Α. ή εκπρόσωπό του, τον πρόεδρο του ΠΙΣ ή 
εκπρόσωπό του, το γενικό διευθυντή υγείας του Υπουργείου 
Υγείας, Πρόνοιας και Κοινωνικών Ασφαλίσεων ή εκπρόσωπό 
του. ί 

α. Τα λοιπά μέλη ορίζονται με απόφαση του Υπουργού 
Υγείας, Πρόνοιας και Κοινωνικών Ασφαλίσεων και είναι 
επιστήμονες κύρους, που ασχολούνται με τις μεταμοσχεύ¬ 
σεις σε όλα τα επίπεδα ενδιαφέροντος. 

β. Ως γραμματέας της Ε.Σ.Μ., ορίζεται υπάλληλος του 
Υπουργείου Υγείας, Πρόνοιας και Κοινωνικών Ασφαλίσεων, 
ο οποίος συμμετέχει άνευ ψήφου. 

3. Η θητεία του Ε.Σ.Μ. ορίζεται 3ετής. 

Το Ε.Σ.Μ. συνεδριάζει τακτικώς μία φορά το μήνα ή 
εκτάκτως αν το ζητήσουν ο Υπουργός Υγείας, Πρόνοιας 
και Κοινωνικών Ασφαλίσεων, ο πρόεδρος του Ε.Σ.Μ. ή 


εγγράφως 4 τουλάχιστο μέλη. 

Το Ε.Σ.Μ. αποφασίζει εν απαρτία με πλειοψηφία παρόντων 
μελών του. Σε περίπτωση ισοψηφίας, υπερισχύει η ψήφος 
του προέδρου. 

Κατά τα λοιπά 1 2 3 ως προς τη συγκρότηση, σύνθεση και 
λειτουργία του Ε.Σ.Μ., εφαρμόζονται οι κανόνες του άρθρου 
19 του ν. 1599/1986. 

4. Η επιτροπή 'προλήψεως και θεραπείας νεφροπαθειών 
και μεταμοσχεύσεων""του ΚΕ.Σ.Υ., μετονομάζεται σε "επι¬ 
τροπή προλήψεως και θεραπείας νεφροπαθειών", και ανα- 
συντίθεται. 

5. Καταργούνται από της δημοσιεύσεως της παρούσας η 
Α2γ/σικ.874/19.2.90, η Α2γ/οικ.985/27.2.90 και η Α2γ/οικ. 
1627/90 αποφάσεις του Υπουργού Υγείας, Πρόνοιας και 
Κοινωνικών Ασφαλίσεων. 

Η ισχύς του παρόντος άρθρου άρχεται από 1 Μαρτίου 
1991. 

Άρθρο 131 

Κύρωση Οργανισμών Νοσοκομείων 

Οι οργανισμοί των νοσηλευτικών ιδρυμάτων, τα οποία 
δημοσιοποιήθηκαν με βάση τις διατάξεις του άρθρου 6 του 
ν. 1397/1983, οι οποίοι εκδόθηκαν με μόνη απόφαση του 
Υπουργού Υγείας, Πρόνοιας και Κοινωνικών Ασφαλίσεων, 
αντί κοινής απόφασης των Υπουργών Προεδρίας της Κυ¬ 
βέρνησης, Οικονομικών και Υγείας, Πρόνοιας και Κοινωνικών 
Ασφαλίσεων, όπως προβλέπεται από τις διατάξεις του 
άρθρου 10, παρ.71 του ν. 1397/1983, ισχύουν από τότε 
που δημοσιεύθηκαν στην Εφημερίδα της Κυβερνήσεως. 

Άρθρο 132 

Από της δημοσιεύσεως του παρόντος καταργούνται: 

Τα άρθρα 3, 6 και 7 του ν. 1278/1982. - Τα άρθρα 3, 4, 
6, 7, 9, 10, 11, 14, 15, 17, 18, 19, 20, 21, 24, 26, 27, 28, 
29, 31, 32, 33, 35, 39, 41 και 42 και οι παρ. 2, 3, και 4, 
του άρθρου 25 του ν. 1397/1983. - Η παρ. 2 του άρθρου 
5 του ν.δ. 127/1974 και παρ. 2 του άρθρου 4 του ν.δ. 
67/1968. - Οι παρ. 2, 3, 4, 5, 6, 8, 9, 10, 11, 12 του άρθρου 
7 και η παρ. 1 του άρθρου 8 του ν. 1579/1985. - Τα άρθρα 
12, 13 και 26 του ν. 1579/1985. Οι παρ. 2 και 3 του άρθρου 
18 του ν. 1579/1985. - Το άρθρο 32 του ν. 1729/1987. - 
Το άρθρο 19 του ν. 1771/1988. - Τα άρθρα 42, 44, 52, 53, 
60 και 62 του ν. 1759/1988. - Οι παρ. 4 και 5 του άρθρου 
2 του ν. 1821/1988 καί το άρθρο 4 του ν. 1821/1988. 
Επίσης, καταργείται κάθε γενική ή ειδική διάταξη, που είναι 
αντίθετη στις διατάξεις τού νόμου αυτού ή ρυθμίζει διαφο¬ 
ρετικά θέματα του νόμου αυτού. 

Άρθρο 133 

1. Αναγνωρίζεται από το Δημόσιο η δαπάνη περίθαλψης 
σε ιδρύματα χρονιών παθήσεων μη επιδοτούμενα από το 
κράτος για τα παιδιά των τακτικών δημόσιων πολιτικών 
υπαλλήλων και των πολιτικών και στρατιωτικών συνταξιού¬ 
χων, που πάσχουν από βαρειάς μορφής σωματική ή πνευ¬ 
ματική αναπηρία, για απεριόριστο χρόνο και όριο ηλικίας 
ως εσωτερικών ασθενών. Το ημερήσιο νοσήλειο, που θα 
καταβάλλει το Δημόσιο για το σκοπό αυτόν, είναι το αντί¬ 
στοιχο της Γ θέσης των ιδιωτικών κλινικών των Νομών 
Αττικής και Θεσσαλονίκης, όπως αυτό ισχύει κάθε φορά 
και χωρίς έκπτωση. 

2. Οι δαπάνες περίθαλψης σε οποιοσδήποτε μορφής 
ειδικά θεραπευτήρια χρονίων παθήσεων των παιδιών των 
τακτικών δημόσιων πολιτικών υπαλλήλων και των πολιτικών 
και στρατιωτικών συνταξιούχων, που πάσχουν από βαρειάς 
μορφής σωματική ή πνευματική αναπηρία, καλύπτονται εξ' 
ολοκλήρου από το Δημόσιο, χωρίς καμία συμμετοχή του 
ασφαλισμένου. 

3. Κάθε λεπτομέρεια αναγκαία για την εφαρμογή της 
παραπάνω διάταξης ρυθμίζεται με απόφαση του Υπουργού 
Υγείας, Πρόνοιας και Κοινωνικών Ασφαλίσεων. 

Άρθρο 134 

1. Σε ιατρούς, οι οποίοι ασκούν την ιατρική για περισσότερα 
από πέντε (5) χρόνια, και εφόσον παρακολουθήσουν ειδικό 
σεμινάριο διάρκειας έξι (6) μηνών έως ενός (1) έτους, είναι 
δυνατή η χορήγηση της ιατρικής ειδικότητας, της ιατρικής 
της εργασίας. 

2. Οι προϋποθέσεις και η διαδικασία για τη χορήγηση της 
ειδικότητας αυτής, το περιεχόμενο του σεμιναρίου, ο χρόνος 
διάρκειας και οι φορείς εκτέλεσης αυτού, ο χρόνος της 
υποβολής της σχετικής αιτήσεως, καθώς και κάθε άλλη 
σχετική λεπτομέρεια καθορίζονται με απόφαση του Υπουρ¬ 
γού Υγείας, Πρόνοιας και' Κοινωνικών Ασφαλίσεων, μετά 
γνώμη του Κεντρικού Συμβουλίου Υγείας. 

ΚΕΦΑΛΑΙΟ Θ' 

Άλλες διατάξεις 

Άρθρο 135 

Η ισχύς των διατάξεων του άρθρου 15 του ν. 1965/1991 
(ΦΕΚ 146 Α') παρατείνεται από 11 -2-1992 μέχρι 31—12—1992. 

Άρθρο 136 
Σύναψη συμβάσεων 

1. Το Υπουργείο Υγείας, Πρόνοιας και Κοινωνικών Α¬ 
σφαλίσεων ή τα υπ' αυτού εποπτευόμενα νομικά πρόσωπα 
δημόσιου ή ιδιωτικού δικαίου, δύνανται να συνάπτουν συμ¬ 
βάσεις με οποιονδήποτε φορέα ή ιδιωτική επιχείρηση, για 
την υπ' αυτών κοινωνική προστασία ατόμων που έχουν 
ανάγκη αυτής. 

2. Με απόφαση του Υπουργείου Υγείας, Πρόνοιας , και 
Κοινωνικών Ασφαλίσεων, καθορίζονται οι όροι και οι προϋ¬ 
ποθέσεις εφαρμογής των διατάξεων της προηγούμενης 
παραγράφου. 

Άρθρο 137 

1. Το άρθρο 4 του ν. 1027/1980 (ΦΕΚ 49 Α') αντικαθίσταται 
ως ακολούθως: 

"Άρθρο 4 

1. Κατ' εξαίρεση των διατάξεων του άρθρου 1 του ν.δ. 
4435/1964 (ΦΕΚ 217 Α'), όπως αντικαταστάθηκε από την 
παρ. 1 του άρθρου μόνου του ν.δ. 4521/1966 (ΦΕΚ 135 
Α') μπορεί να εξαιρούνται από την ασφάλιση του Ο.Γ.Α. και 
να υπάγονται στην ασφάλιση του Τ.Ε.Β.Ε. τα πρόσωπα, 
που ορίζονται από τις διατάξεις του άρθρου 2 του ν. 
6364/1934 (ΦΕΚ 376 Α'), όπως αυτό αντικαταστάθηκε από 
το άρθρο 1 του παρόντος νόμου, τα οποία ασκούν επάγγελμα 
σε δήμους ή κοινότητες κάτω των 2.000 κατοίκων. 

Η υπαγωγή στην ασφάλιση του Τ.Ε.Β.Ε. μπορεί να γίνει, 


είτε για ολόκληρο δήμο ή κοινότητα, είτε για ορισμένα 
χωριά ή αυτοτελείς οικισμούς ή περιοχές, εφόσον παρου¬ 
σιάζουν οικονομική ή τουριστική ανάπτυξη ή δραστηριότητα. 

2. Η υπαγωγή στην ασφάλιση του Τ.Ε.Β.Ε. σύμφωνα με 
τις διατάξεις της προηγούμενης παραγράφου, γίνεται με 
απόφαση του Υπουργού Υγείας, Πρόνοιας και Κοινωνικών 
Ασφαλίσεων, που δημοσιεύεται στην Εφημερίδα της Κυ- 
βερνήσεως, ύστερα από γνώμη του Δ.Σ. του Τ.Ε.Β.Ε.. 

3. Τα πρόσωπα που ορίζονται από τις διατάξεις της παρ. 

1 του παρόντος άρθρου, τα οποία έχουν υπερβεί το 50ό 
έτος της ηλικίας τους, κατά την ημέρα έκδοσης της υ¬ 
πουργικής απόφασης της προηγούμενης παραγράφου, ε¬ 
ξακολουθούν να παραμένουν στην ασφάλιση του Ο.Γ.Α.. 

ΚαΤ εξαίρεση, όσα από τα πιο πάνω πρόσωπα έχουν 
υπερβεί το 50ό έτος της ηλικίας τους όχι όμως και το 55ο, 
μπορούν να υπαχθούν προαιρετικά στην ασφάλιση του 
Τ.Ε.Β.Ε. με αίτησή τους, που υποβάλλεται μέσα σε ανα¬ 
τρεπτική προθεσμία τριών ετών από της ισχύος της υπουρ¬ 
γικής απόφασης, εξαιρούμενοι της ασφάλισης του Ο.Γ.Α.. 

4. Πρόσωπα που έχουν υπαχθεί στην ασφάλιση του 
Τ.Ε.Β.Ε. με υπουργικές αποφάσεις, που εκδόθηκαν σύμφωνα 
με τις διατάξεις της παρ. 1 του άρθρου 4 του ν. 1027/1980, 
πριν από την αντικατάστασή τους από πς διατάξεις της 
παρ. 1 του παρόντος άρθρου, συνεχίζουν υποχρεωτικά την 
ασφάλισή τους στο Τ.Ε.Β.Ε., εφόσον ασκούν επάγγελμα 

-^ασφαλιστέο σ' αυτό." 

2. Η παρ. 1 του άρθρου 5 του ν. 1027/1980 αντικαθίσταται 
ως ακολούθως: 

Ία. Πρόσωπα υπαχθέντα στην ασφάλιση του Ο.Γ.Α. δυ¬ 
νάμει των διατάξεων των ν. δ/των 4435/1964 και 4521/1966, 
τα οποία υπάγονται με πς διατάξεις του παρόντος νόμου 
στην ασφάλιση του Τ.Ε.Β.Ε. κατατάσσονται κατά το πρώτο 
έτος της ασφάλισής τους υποχρεωτικά στην Ε' ασφαλισπκή 
κατηγορία ή και σε ανώτερη, εφόσον το ζητήσουν με αίτησή 
τους, δύναται δε να αναγνωρίσουν με αίτησή τους προη¬ 
γούμενο χρόνο ασφάλισης στον Ο.Γ.Α., - εφόσον για το 
χρονικό αυτό διάστημα προκύπτει επαγγελματική απασχό¬ 
ληση. 

β. Ο χρόνος αυτός εξαγοράζεται με την καταβολή για 
κάθε μήνα της εισφοράς του κλάδου σύνταξης της Ε' 
ασφαλισπκής κατηγορίας ή και ανώτερη τοιαύτης εφόσον 
ήθελε ζητηθεί αυτό, όχι όμως μεγαλύτερης της Ζ', που 
ισχύει κατά το χρόνο υποβολής της αίτησης, χωρίς την 
καταβολή πρόσθετων τελών. 

γ, Η εξόφληση του ποσού της οφειλής για την εξαγορά 
γίνεται εφάπαξ εντός τριών μηνών από την κοινοποίηση 
της απόφασης του αρμόδιου οργάνου του Τ.Ε.Β.Ε. στον 
ασφαλισμένο για την αναγνώριση του χρόνου. 

Αν το ποσό της οφειλής δεν καταβληθεί σύμφωνα με τα 
οριζόμενα στο προηγούμενο εδάφιο, εξοφλείται τμηματικά 
σε μηνιαίες δόσεις. 

Το ποσό της κάθε δόσης είναι ίσο με δύο μηνιαία ασφά¬ 
λιστρα της αντίστοιχης ασφαλιστικής κατηγορίας, που ι¬ 
σχύουν κατά το χρόνο της καταβολής." 

3. Από την ημερομηνία ισχύος του παρόντος νόμου η 
προβλεπόμενη από τη διάταξη της παρ. 3 του άρθρου 5 
του ν. 1027/1980 προθεσμία, καταργείται. 

4. Κατά τα λοιπά ισχύουν οι διατάξεις του άρθρου 5 του 
ν. 1027/1980, όπως αντικαθίστανται και τροποποιούνται με 
πς διατάξεις του παρόντος νόμου. 

5. Το άρθρο 2 του ν.δ. 4435/1964, όπως ανπκαταστάθηκε 
με πς διατάξεις της παρ. 2 του άρθρου μόνου του ν.δ. 

4521/1966, αντικαθίσταται ως εξής: 

"Αρθρο 2 

1. Στην ασφάλιση του Τ.Ε.Β.Ε. υπάγονται προαιρετικά οι 
επαγγελματίες και βιοτέχνες, που ορίζονται από τις διατάξεις 
της παρ. 1 του άρθρου 1 του παρόντος νόμου. 

2. Η βούληση του ενδιαφερομένου για την υπαγωγή του 
στην προαιρετική ασφάλιση, σύμφωνα, με τις διατάξεις της 
προηγούμενης παραγράφου, θεωρείται ότι εκδηλώθηκε είτε 
με την υποβολή της σχετικής αίτησης είτε με την καταβολή 
εισφορών." 

6. Η παρ. 1 του άρθρου 8 του ν.δ. 4435/1964 αντικαθίσταται 
ως εξής: 

*1. Ως πληθυσμός για την εφαρμογή του παρόντος νόμου 
θεωρείται ο πληθυσμός της απογραφής, που ενεργείται 
πριν από την έναρξη της άσκησης του ασφαλιστέου επαγ¬ 
γέλματος. 

Αν μετά την υπαγωγή στην ασφάλιση του Τ.Ε.Β.Ε., ε- 
νεργηθεί απογραφή του πληθυσμού και σύμφωνα με αυτή 
μειωθεί ο πληθυσμός του δήμου ή της κοινότητας, όπου 
ασκείται το επάγγελμα κάτω από 2.000 κατοίκους, τα πρό¬ 
σωπα που καθ' οιονδήποτε τρόπο είχαν υπαχθεί στην 
ασφάλιση του Τ.Ε.Β.Ε., συνεχίζουν υποχρεωτικά την ασφά¬ 
λισή τους εφόσον συνεχίζουν να ασκούν επάγγελμα, υπα¬ 
γόμενο στην ασφάλιση του,Τ.Ε.Β.Ε.·. 

7. Πρόσωπα που δεν έχουν υπαχθεί ή υπήχθησαν και 
εξαιρέθηκαν, έστω και για μέρος της ασφαλιστικής περιόδου 
από την ασφάλιση του Τ.Ε.Β.Ε., μέχρι της ισχύος του 
παρόντος, λόγω μείωσης του πληθυσμού του δήμου ή της 
κοινότητας κάτω των 2.000 κατοίκων, υπάγονται υποχρεω¬ 
τικά στην ασφάλιση του Ο.Γ.Α.. 

8. Πρόσωπα περί ων η παρ. 7 τού παρόντος άρθρου, 
δύνανται να παραμείνουν στην υποχρεωτική ασφάλιση του 
Τ.Ε.Β.Ε., εφόσον η βούλησή τους εκδηλώνεται με σχετική 
αίτηση, υποβαλλόμενη εντός ανατρεπτικής προθεσμίας ενός 
έτους από τη δημοσίευση του παρόντος. 

9. Για την εφαρμογή των διατάξεων των παρ. 7 και 8 
του παρόντος άρθρου ισχύουν αναλόγως οι διατάξεις του 
άρθρου 4 του ν.δ. 4435/1964. 

Άρθρο 138 

Μετατροπή της ΣΤΕΓΗΣ ΥΓΕΙΟΝΟΜΙΚΩΝ σε 
υπηρεσία του Τ.Σ.Α.Υ.. 

1. Επιφυλασσομένων των περί κληρονομιών, κληροδοσιών 
και δωρεών κειμένων διατάξεων, η ΣΤΕΓΗ ΥΓΕΙΟΝΟΜΙΚΩΝ 
(ν.π,δ.δ.) μετατρέπεται σε υπηρεσία του Ταμείου Συντάξεως 
και Αυτασφαλίσεως Υγειονομικών (ν.π.δ.δ.). 

2. Το πάσης φύσεως προσωπικό που υπηρετεί στη Στέγη 
Υγειονομικών, κατά το χρόνο της μετατροπής της, μετα- 
φέρεται στο Τ.Σ.Α.Υ. με την Ιδια σχέση εργασίας, διεπόμενο 
από το ίδιο υπηρεσιακό και ασφαλιστικό καθεστώς και 
καταλαμβάνει ισάριθμες με τις μεταφερόμενες θέσεις αντί¬ 
στοιχων κλάδων ή ειδικοτήτων. 

Ειδικότερα, για το μόνιμο από το ως άνω προσωπικό 
εφαρμόζονται οι διατάξεις των δύο πρώτων εδαφίων της 
παραγράφου 9 του άρθρου 20 του ν. 1735/1987. 

Οι οργανικές θέσεις προσωπικού της Στέγης Υγειονομι¬ 
κών, μετά τη μετατροπή της, μεταφέρονται και προστίθενται 
στις οργανικές θέσεις του Τ.Σ.Α.Υ.. 

3. Από της μετατροπής, το διοικητικό συμβούλιο της 
μετατρεπόμενης Στέγης Υγειονομικών καταργείται και η 
διοίκηση και διαχείριση αυτής διέπεται από τις διατάξεις 


που ισχύουν για το Τ.Σ.Α.Υ.. 

4. Επιφυλασσομένων των περί κληρονομιών, κληροδοσιών 
και δωρεών κειμένων διατάξεων όλη η κινητή και ακίνητη 
περιουσία της Στέγης Υγειονομικών, μετά τη μετατροπή 
της, περιέρχεται στην κυριότητα του Τ.Σ.Α.Υ., το οποίο 
υπεισέρχεται σε όλα τα συναφή δικαιώματα και υποχρεώσεις 
της μετατρεπόμενης Στέγης Υγειονομικών. 

5. Όλες οι εγγεγραμμένες πιστώσεις στον προϋπολογισμό 
της Στέγης Υγειονομικών και κάθε μορφή εγκεκριμένης 
επιχορήγησης, μηνιαίας εισφοράς και καταβολής τροφείων 
υπέρ της Στέγης Υγειονομικών, εξ οιουδήποτε φορέα, 
νομικού ή φυσικού προσώπου, για τη διοίκηση και λειτουργία 
της Στέγης Υγειονομικών, θεωρούνται γενόμενες για τη 
λειτουργία της προερχόμενης εκ μετατροπής υπηρεσίας 
του Τ.Σ.Α.Υ. και μεταφέρονται στον προϋπολογισμό του 
Τ.Σ.Α.Υ.. 

6. Με απόφαση του Υπουργού Υγείας, Πρόνοιας και 
Κοινωνικών Ασφαλίσεων, που δημοσιεύεται στην Εφημερίδα 
της Κυβερνήσεως καθορίζονται οι προϋποθέσεις, η διαδι¬ 
κασία και κάθε άλλη σχετική λεπτομέρεια εφαρμογής των 
διατάξεων του παρόντος άρθρου. 

Άρθρο 139 

Εις τους εν ενεργεία και σχολάζοντες αρχιερείς και 
ιεροκήρυκες της Ιεράς Συνόδου της Εκκλησίας της Ελλάδος 
και στα μέλη των οικογενειών τους, καθώς και στους εν 
ενεργεία και σχολάζοντες αρχιερείς της ορθόδοξης Εκ¬ 
κλησίας της Κρήτης και στα μέλη των οικογενειών τους, 
παρέχεται υπό του Δημοσίου η υπό των κειμένων διατάξεων 
προβλεπόμενη ιατροφαρμακευτική και νοσοκομειακή περί¬ 
θαλψη, με τους όρους και τις προϋποθέσεις που παρέχεται 
στους ασφαλισμένους του Δημοσίου. 

Άρθρο 140 

Ένταξη του Κέντρου Περιθάλψεως Παίδων (ΚΕ.ΠΕ.Π.) 

Λέρου στο Κρατικό Θεραπευτήριο Λέρου 

1. Το προβλεπόμενο από τις διατάξεις του υπ' αριθμ. 
170/1960 β.δ/τος ’Περί κυρώσεως του Υπηρεσιακού Ορ¬ 
γανισμού του Π.Ι.Κ.Π.Α.' (ΦΕΚ 40 Α'), όπως αυτές τροπο¬ 
ποιήθηκαν και συμπληρώθηκαν μεταγενέστερα, Κέντρο Πε- 
ριθάλψεως Παίδων (ΚΕ.ΠΕ.Π.) Λέρου, εντάσσεται οργανικά 
στο Κρατικό Θεραπευτήριο-Κέντρο Υγείας Λέρου. 

2. Το πάσης φύσεως προσωπικό, που υπηρετεί κατά τη 
δημοσίευση του παρόντος νόμου στην ειδική υπηρεσία του 
Π.Ι.Κ.Π.Α. Λέρου, εντάσσεται αυτοδικαίως σε όμοιες προς 
αυτές που κατέχουν κενές θέσεις, του Κρατικού Θεραπευ¬ 
τηρίου - Κ.Υ. Λέρου, εφόσον έχουν τα προβλεπόμενα από 
τον οργανισμό προσόντα. 

3. Το προσωπικό που δεν συγκεντρώνει τα νόμιμα προ¬ 
σόντα ή δεν μπορεί να ενταχθεί για οποιονδήποτε λόγο, 
εξακολουθεί να υπηρετεί με τις ίδιες προϋποθέσεις, που 
υπηρετούσε και στη μονάδα που εντάσσεται σε προσωρινές 
θέσεις, που συνιστώνται με την απόφαση κατάταξης και 
καταργούνται, όταν κενωθούν με οποιονδήποτε τρόπο. 

4. Η προϋπηρεσία των εντασσόμενων υπαλλήλων προ- 
σμετράται στη νέα τους θέση για κάθε περίπτωση, σύμφωνα 
με τις ισχύουσες διατάξεις. 

5. Το Κρατικό Θεραπευτήριο-Κ.Υ. Λέρύυ, στο οποίο ε¬ 
ντάσσεται η μονάδα που καταργείται με το άρθρο 1 του 
παρόντος νόμου υπεισέρχεται στο σύνολο των δικαιωμάτων 
και υποχρεώσεων αυτής συμπεριλαμβανομένου και του δι- 

καιώματος χρήσεώς όλης της κινητής και ακίνητης περιου¬ 
σίας της. 

6. Με απόφαση τού Υπουργού Υγείας, Πρόνοιας και 
Κοινωνικών Ασφαλίσεων καθορίζεται η διαδικασία και οι 
λεπτομέρειες εφαρμογής του παρόντος άρθρου. 

Άρθρο 141 

Κυρώνεται και έχει ισχύ νόμου η σύμβαση που υπεγράφη 
την 15η Οκτωβρίου 1991 μεταξύ του Υπουργείου Υγείας, 
Πρόνοιας και Κοινωνικών Ασφαλίσεων και της Ελληνικής 
Εταιρείας Προστασίας και Αποκατάστασης Αναπήρων Ατό¬ 
μων Παίδων (ΕΛ.Ε.Π.Α.Π.), η οποία έχει ως εξής: 

■ΣΥΜΒΑΣΗ 

Σύμβαση απογραφικού και καταγραφικού έργου με 
το ειδικώς αναγνωρισμένο ως φιλανθρωπικό σωματείο 
με την. επωνυμία ΕΛΛΗΝΙΚΗ ΕΤΑΙΡΕΙΑ ΠΡΟΣΤΑΣΙΑΣ 
ΚΑΙ ΑΠΟΚΑΤΑΣΤΑΣΗΣ ΑΝΑΠΗΡΩΝ ΑΤΟΜΩΝ ΠΑΙΔΩΝ 
(ΕΛ.Ε.Π.Α.Π.)·, Κόνωνος 16, Αθήνα. 


1. ΓΕΝΙΚΑ. 

Αθήνα, σήμερα 15 Οκτωβρίου 1991 οι υπογεγραμμένοι 
αφενός ο Υπουργός Υγείας, Πρόνοιας και Κοινωνικών 
Ασφαλίσεων κος Γεώργιος Σούρλας ενεργών για λογαριασμό 
του ομώνυμου Υπουργείου σύμφωνα με το Ν. 1558/85 
■Κυβέρνηση-Όργανα' και την υπ'αριθμ. Γ3, 4/Φ245/2685 
/21-9-91 Υπουργική Απόφαση με την οποία ανατέθη στην 
ΕΛΕΠΑΠ η διενέργεια της απογραφής και καταγραφής των 
ατόμων με ειδικές ανάγκες και των προνοιακών Ιδρυμάτων 
της Χώρας, καλούμενος στο εξής Υπουργείο και αφετέρου 
η Πρόεδρος του Διοικητικού Συμβουλίου της ΕΛΕΠΑΠ κα 
Μαρία Κανελλοπούλου, ενεργούσα για λογαριασμό της Ε¬ 
ΛΕΠΑΠ συνεφώνησαν και συναπεδέχθησαν τα εξής: 

2. Αντικείμενο της απογραφής και καταγραφής. 

Αντικείμενο της απογραφής και καταγραφής είναι η καθ ό- 

λη την επικράτεια της χώρας απογραφή των ατόμων με 
ειδικές ανάγκες, πλην των ψυχικώς πασχόντων (ψυχασθε¬ 
νών) και η καταγραφή των πάσης φύσεως λειτουργούντων 
προνοιακών Ιδρυμάτων Δημοσίων ή Νομικών Προσώπων 
Δημοσίου και Ιδιωτικού Δικαίου, Εκκλησιαστικών Σωματείων 
και Συλλόγων που καθ' οιονδήποτε τρόπο επιχορηγούνται 
από το Δημόσιο. 

3. Υποχρεώσεις του Υπουργείου: 

Το Υπουργείο αναλαμβάνει έναντι της ΕΛΕΠΑΠ προς 
πραγματοποίηση της απογραφής και καταγραφής όπως αυτή 
καθορίζεται στην ανωτέρω υπό στοιχείων 2 παράγραφο στις 
εξής υποχρεώσεις: 

α. Να αυξήσει την προς την ΕΛΕΠΑΠ επιχορήγησή του 
σε βάρος του ΚΑΕ 2559 του προϋπολογισμού του προς 
κάλυψη των εξόδων απογραφής και καταγραφής μέχρι του 
ποσού των τριακοσίων εκατομμυρίων (300.000.000) δραχμών 
μέχρι περατώσεως της απογραφής και καταγραφής. 

β. Να θέσει στη διάθεση της ΕΛΕΠΑΠ με σκοπό να το 
χρησιμοποιήσει όλο το υπάρχον και διανεμηθέν στις Διευ¬ 
θύνσεις και Τμήματα Πρόνοιας των Νομαρχιών ειδικό έντυπο 
απογραφικόν και καταγραφικόν υλικόν χωρίς να υπολογίσει 
την αξία αυτού στο υπό στοιχείο ανωτέρω ποσό της επι- 
χορηγήσεως. 

γ. Να παρέχει κάθε δυνατή διευκόλυνση και εξυπηρέτηση 


για την επιτυχή ολοκλήρωση μέσω των κεντρικών και πε¬ 
ριφερειακών του υπηρεσιών του έργου των ελεγχομένων 
και εποπτευομένών νομικών Προσώπων δημοσίου ή ιδιωτικού 
δικαίου. 

δ. Να θέσει στη διάθεση της ΕΛΕΠΑΠ τις υπό του 
Υπουργείου των οικείων νομαρχιών συγκροτηθείσες επι¬ 
τροπές καί υποεπιτροπές απογραφής καί καταγραφής καθώς 
και χώρους γραφέίων και αποθηκευτικούς χώρους στο κέ¬ 
ντρο και την περιφέρεια για όσο χρόνο διαρκέσει η απογραφή 
και καταγραφή. 

4. Υποχρεώσεις ΕΛΕΠΑΠ. 

α. Υποχρεούται να ολοκληρώσει την απογραφή και κα¬ 
ταγραφή όπως αυτή προσδιορίζεται με την παρούσα σύμβαση 
εντός έξι μηνών από της υπογραφής της, δυναμένης όμως 
της προθεσμίας αυτής να παραταθείγραπτώς κατόπιν κοινής 
συμφωνίας. 

β. Υποχρεούται να απασχολήσει το αναγκαίο επιστημονικό 
προσωπικό, τεχνικό και λοιπό προσωπικό γραμματειακής 
στηρίξεως και εξυπηρετήσεως, για όσο χρόνο διαρκέσει η 
απογραφή και καταγραφή άνευ ουδεμίας ευθύνης ή δε- 
σμεύσεως του Υπουργείου έναντι της ΕΛΕΠΑΠ και για το 
προσωπικό εκείνο που θα απασχοληθεί ή θα συνεργαστεί, 
και για αμοιβή, αποζημίωση ή οποιαδήποτε άλλη παροχή. 

γ. Υποχρεούται να προβεί στην άμεση προμήθεια του 
αναγκαίου για την γραμματειακή στήριξη τεχνολογικού και 
λοιπού εξοπλισμού καθώς και στην άμεση εκτύπωση και 
διανομή στις επιτροπές Νομαρχιών του αναγκαίου εντύπου 
υλικού απογραφικών και καταγραφικών δελτίων σε. περί¬ 
πτωση που δεν επαρκέσει το ήδη διανεμηθέν υλικό στις 
Νομαρχίες. 

Το υλικό των απογραφικών και καταγραφικών δελτίων 
που θα εκτυπωθεί από την ΕΛΕΠΑΠ πρέπει να είναι πα¬ 
νομοιότυπο με το υπάρχον εξ απόψεως εμφανίσεως, σχή¬ 
ματος, ποιότητος χάρτου και ιδιοτήτων με μικρόν μόνον 
διόρθωση του περιεχομένου, κατόπιν προσυνέννοήσεως με 
τη Διεύθυνση Προστασίας Ατόμων με Ειδικές Ανάγκες και 
Ηλικιωμένων του Υπουργείου. χ · 

δ. Υποχρεούται στην παραγωγή του λογισμικού, την ε¬ 
πεξεργασία, αρχειοθέτηση και : μελέτη των στοιχείων που 
θα προκύψουν από την απογραφή και καταγραφή και την 
παράδοση σε διάστημα 3 μηνών από τη λήξη της απογραφής 
των σχετικών στοιχείων που θα έχουν τύχέι επεξεργασίας 
και θα έχουν αποτυπωθεί σε προγράμματα ηλεκτρονικών 
υπολογιστών. Επίσης όλο το έντυπο υλικό που θα έχει 
χρησιμοποιηθεί ή αυτό που πιθανόν δεν χρησιμοποιήθηκε. 

ε. Υποχρεούται να κάνει σχετική διαφώτιση δια του τύπου 
και ηλεκτρονικών μέσων μαζικής ενημέρωσης περί των 
σκοπών της απογραφής και καταγραφής και στην ευαισθή- 
τοποίηση της κοινής γνώμης για την επιτυχή έκβαση του 
όλου έργου. 

Επίσης να διενεργήσει τα πάσης φύσεως σεμινάρια ή 
άλλης μορφής προγράμματα ενημέρωσης των ατόμων που 
καθ'οιονδήποτε τρόπο θα χρησιμοποιηθούν στην διαδικασία 
της απογραφής σε όλη την επικράτειαν. 

στ. Υποχρεούται να έχει άμεση επαφή και συνεργασία με 
την Διεύθυνση Προστασίας Ατόμων με Ειδικές Ανάγκες και 
Ηλικιωμένων.του Υπουργείου καθώς και με οιονδήποτε άλλη 
υπηρεσία θα υποδειχθεί από την ανωτέρω Διεύθυνση. 

ζ. Ρητώς δεσμεύεται αφένός μεν να μην ανακοινώσει 
γραπτώς ή προφορικώς σε φυσικό ή νομικό πρόσωπο το 
αποτέλεσμα της απογραφής και καταγραφής και την πορείαν 
του απογραφικού και καταγραφικού έργου άνευ προηγου- 

μένης εγγράφου εγκρίοεως της αρμόδιας* Διεύθυνσης του 
Υπουργείου ήτοι Λ/νσης Προστασίας Ατόμων με Ειδικές 
Ανάγκες και Ηλικιωμένων, αφ ετέρου δε το κατά τα ανωτέρω 
επεξεργασθέν, αρχειοθετηθέν και γενικώς μελετηθέν απο- 
γραφικόν υλικόν να το παραδίδει στη Δ/νση αυτήν, η οποία 
έχει την ευθύνη και την αρμοδιότητα και γενικά την εποπτεία 
της υλοποίησης της παρούσης συμβάσεως. 

5. Τρόπος Επιχορηγησεως. 

Η προς την ΕΛΕΠΑΠ επιχορήγηση γιά την εκπλήοωσπ 
των όρων της παρούσης καθορίζεται ως εξής: 

α. Ευθύς με την υπογραφή της παρούσης θα επιχορηγηθεί 
με το ποσό των εκατό εκατομμυρίων (100.000.000) δραχμών 
για την άμεση έναρξη των εργασιών. 

β. Η επιχορήγηση του υπολοίπου ποσού των διακοσίων 
εκατομμυρίων (200.000.000) δραχμών θα γίνει σταδιακά και 
αναλόγως της προόδου του έργου και των επισήμων πα¬ 
ραστατικών στοιχείων δαπανών που θα υποβάλλει κατά 
μήνα απολογιστικώς η ΕΛΕΠΑΠ στην Δ/νση Προστασίας 
Ατόμων με Ειδικές Ανάγκες και Ηλικιωμένων, η οποία θα 
έχει την όλη εποπτεία και παρακολούθηση του έργου της 
απογραφής και καταγραφής. 

γ. Ρητώς συμφωνείται ότι το Υπουργείο ουδεμίαν ετέρα 
δέσμευση αναλαμβάνει με την παρούσα, πλην της επιχο- 
ρηγήσεως της ΕΛΕΠΑΠ με το ποσό των τριακοσίων εκα¬ 
τομμυρίων (300.000.000) δραχμών κατ' ανώτατο όριο και 
εφ' όσον τούτο θα καλυφθεί από τα υποβληθησόμενα επίσημα 
παραστατικά στοιχεία εξόδων, άλλως η επιχορήγηση θα 
περιορισθεί στο ισόποσο των εξόδων. 

Η παρούσα σύμβαση θα κυρωθεί με νόμο. 

Η ισχύς του παρόντος άρθρου άρχεται από 15 Οκτωβρίου 
1991. 

Άρθρο 142 

Στο τέλος της παρ. 2 του άρθρου 7 του ν. 1278/1982 
(ΦΕΚ 105 Α') προστίθεται εδάφιο, που έχει ως ακολούθως: 

α. 'Το Δευτεροβάθμιο Συμβούλιο κρίνει τις ενστάσεις που 
ασκούνται ενώπιόν του κατά των αποφάσεων του Πρωτο¬ 
βάθμιου Συμβουλίου μέσα σε εύλογο χρόνο, ο οποίος -δεν 
μπορεί να είναι μικρότερος της 7ετίας\ 

Το εδάφιο αυτό έχει εφαρμογή αναδρομικά από της 
ενάρξεως ισχύος του ν. 1278/1982. 

β. Σε περίπτωση ακυρώσεως με δικαστική απόφαση α¬ 
ποφάσεων Δευτεροβάθμιων Συμβουλίων επιλογής, ως α- 
ναρμοδίως εκδοθεισών λόγω παρόδου μακρού χρόνου με¬ 
ταξύ της υποβολής των σχετικών ενστάσεων και της εκ- 
δόσεως των αποφάσεων τούτων, οι ασκήσαντες τις εν¬ 
στάσεις αυτές, δικαιούνται να υποβάλουν νέες ενστάσεις 
εντός προθεσμίας τριάντα (30) ημερών από τη δημοσίευση 
του παρόντος ή από τη δημοσίευση της σχετικής ακυρωτικής 
αποφάσεως εφόσον αυτή είναι μεταγενέστερη του χρόνου 
δημοσιεύσεως του νόμου αυτού. 

Άρθρο 143 

Παραχωρείται από το Υπουργείο Γεωργίας, κατά κυριότητα 
και χωρίς αντάλλαγμα, στο Υπουργείο Υγείας, Πρόνοιας 
και Κοινωνικών Ασφαλίσεων, δημόσια δασική έκταση και 
τμήματα δάσους, κατά την έννοια των πάρ.1 και 2 του 
άρθρου 3 του ν. 998/1979, συνολικού εμβαδού διακοσίων 
(200) στρεμμάτων, που βρίσκεται στην περιοχή Παλαιός 
Πεντέλης, όπως αυτά ειδικότερα εμφανίζονται με τα στοιχεία 
ΑΒΓΔΕΖΗΘΑ συνημμένο στο άρθρο αυτό τοπογραφικό 


σκαρίφημα με κλίμακα 1:5.000, με αποκλειστικό σκοπό τη 
δημιουργία μεγάλου Πολυδύναμου Κέντρου Ιατρικής Απο¬ 
κατάστασης. 

Το Υπουργείο Υγείας, Πρόνοιας και Κοινωνικών Ασφα¬ 
λίσεων μπορεί, με απόφαση του οικείου Υπουργού που 
δημοσιεύεται στην Εφημερίδα της Κυβερνήσεως, να παρα¬ 
χωρεί περαιτέρω κατά κυριότητα ή κατά χρήση την άνω 
έκταση σε εποπτευόμενο από αυτό νομικό πρόσωπο δη¬ 
μόσιου ή ιδιωτικού δικαίου φιλανθρωπικού και μη κερδοσκο¬ 
πικού χαρακτήρα, στους σκοπούς του οποίου περιλαμβά¬ 
νεται, μεταξύ άλλων, η ανέγερση και δημιουργία Πολυδύ¬ 
ναμου Κέντρου Ιατρικής Αποκατάστασης. 

Η κατά τα ανωτέρω παραχώρηση στο Υπουργείο Υγείας, 
Πρόνοιας και Κοινωνικών Αασφαλίσεων γίνεται με τους 
ακόλουθους όρους και προϋποθέσεις: 

α. Η παραχωρούμενη έκταση θα χρησιμοποιηθεί αποκλει¬ 
στικά για την ανέγερση και δημιουργία, μέσα σε πέντε 
χρόνια από την παραλαβή της έκτασης, του Πολυδύναμου 
Κέντρου Ιατρικής Αποκατάστασης, απαγορευμένης της δη¬ 
μιουργίας εγκαταστάσεων άλλων φορέων που εποπτεύονται 
από το Υπουργείο Υγείας, Πρόνοιας και Κοινωνικών Ασφα¬ 
λίσεων. 

β. Η παραχώρηση ισχύει για όσο χρόνο διαρκεί και ο 
σκοπός της παραχωρήσεως. Σε περίπτωση που, στο μέλλον, 
εκλείψει ο σκοπός για τον οποίο γίνεται η παραχώρηση, η 
έκταση επανέρχεται αυτοδικαίως και χωρίς καμιά άλλη δια¬ 
τύπωση στο Υπουργείο Γεωργίας. 

( Υ· Οι πόσης φύσεως εγκαταστάσεις που θα ανεγερθούν, 

, θα κατασκευαστούν βάσει των περιβαλλοντικών όρων που 
θα εγκριθούν αρμοδίως, ύστερα από τη σύνταξη σχετικής 
μελέτης, στα πλαίσια που προδιαγράφονται από τις κείμενες 
διατάξεις. 

δ. Το σύνολο της έκτασης των πάσης φύσεως εγκατα¬ 
στάσεων, που θα ανεγερθούν, δεν θα υπερβαίνει το 15% 
της συνολικής παραχωρούμενης έκτασης. Στο υπόλοιπο 
της έκτασης, το Υπουργείο Υγείας, Πρόνοιας και Κοινωνικών 
Ασφαλίσεων ή το νομικό πρόσωπο, στο οποίο μπορεί να 
παραχωρηθεί η έκταση αυτή, θα αναλάβει την υποχρέωση 
για τη συντήρηση, επαύξηση και βελτίωση της υπάρχουσας 
δασικής βλάστησης, σύμφωνα με τις υποδείξεις της αρμόδιας 
Δασικής Υπηρεσίας, και παράλληλα θα λαμβάνει όλα τα 
προβλεπόμενα από το νόμο μέτρα αντιπυρικής προστασίας 
του δάσους. 

ε. Η παράδοση της έκτασης σε εκπρόσωπο του Υπουρ¬ 
γείου Υγείας, Πρόνοιας και Κοινωνικών Ασφαλίσεων θα γίνει 
από τον οικείο Δασάρχη, μετά από σύνταξη πρωτοκόλλου 
παράδοσης και παραλαβής, στο οποίο θα προσαρτηθεί 
λεπτομερές τοπογραφικό διάγραμμα, από κλίμακα 1:2.000. 

Η ισχύς του παρόντος άρθρου άρχεται από της 4ης 
Απριλίου 1991. 

Άρθρο 144 

Ιατροί ή οδοντίατροι, που διορίστηκαν σε θέσεις διευθυ¬ 
ντών κλάδων γιατρών Ε.Σ.Υ. μετά την ισχύ του νόμου 
1821/1988 και έχασαν την θέση τους ύστερα από απόφαση 
του δευτεροβάθμιου συμβουλίου κρίσης ή δικαστικής από¬ 
φασης επαναδιορίζονται σε ομοιόβαθμη θέση με αυτήν που 
έχασαν στο ίδιο νοσοκομείο. Εάν δεν υπάρχει τέτοια κένη 
θέση διορίζονται σε θέση που συνιστάται με την απόφαση 
επαναδιορισμού στο ίδιο ή άλλο νοσοκομείο ή κέντρο υγείας 
της ίδιας υγειονομικής περιφέρειας. 

Άρθρο 145 


Ιατροί που ασκούν το ιατρικό επάγγελμα στην περιοχή 
ιατρικού συλλόγου με οποιαδήποτε μορφή και σχέση ερ¬ 
γασίας ή κατέχουν θέση που απαιτείται πτυχίο ιατρικής, 
υποχρεούνται όπως εντός μηνός από της εγκατάστασεώς 
τους να εγγράφουν στα μητρώα του οικείου και μόνο ιατρικού 
συλλόγου. Η μη συμμόρφωσή τους αποτελεί πειθαρχικό 
αδίκημα και διώκεται σύμφωνα με την κείμενη νομοθεσία. 

Άρθρο 146 

Οι περιορισμοί της παρ. 3 του άρθρου 1 του ν. 1256/1982 
δεν ισχύουν για συνταξιούχους γιατρούς του δημόσιου τομέα 
και στρατιωτικούς, που διορίζονται στο Ε.Σ.Υ., εφόσον 
προηγουμένως παραιτηθούν της συντάξεώς τους. Η διάταξη 
του προηγούμενου εδαφίου, εφαρμόζεται και για τους υ- 
πηρετούντες στο Ε.Σ.Υ. συνταξιούχους γιατρούς, εφόσον 
, παραιτηθούν της συντάξεώς τους. 

Άρθρο 147 

Η διάταξη της παρ. 3 του άρθρου 1 του ν. 1579/1985 
(ΦΕΚ 217 Α'), έχει εφαρμογή από δημοσιεύσεως του πα¬ 
ρόντος και για τους μόνιμους γιατρούς των νομικών προ¬ 
σώπων δημόσιου δικαίου. 

Άρθρο 148 

1. Ιατροί, κάτοχοι τίτλου τέως κυρίας ειδικότητας, έχόντες 
μεταγενέστερη έμμισθη υπηρεσία σε νοσηλευτικά ιδρύματα 
ν.π.δ.δ., σε τμήματα τέως συναφών ιατρικών ειδικοτήτων, 
που έχουν χαρακτηρισθεί ως άγονες, σύμφωνα με τη διάταξη 
της παρ. 2 του άρθρου 1 του ν. 1579/1985 'Ρυθμίσεις για 
την εφαρμογή και ανάπτυξη του Εθνικού Συστήματος Υγείας 
και άλλες διατάξεις" (ΦΕΚ 217 Α' ) ή σε τμήματα αγγειο¬ 
χειρουργικής, μπορούν το χρόνο αυτόν υπηρεσίας να τον 
αναγνωρίσουν και ως χρόνο ειδίκευσης στην τέως συναφή 
ειδικότητα ή στην αγγειοχειρουργική μετά γνώμη του ΚΕ.Σ.Υ. 
και να λάβουν τον τίτλο ειδικότητας, κατόπιν εξετάσεων, 
εφόσον ο χρόνος αυτός υπερβαίνει την τετραετία. Εάν ο 
χρόνος που αναγνωρίζεται είναι λιγότερος της τετραετίας 
η συμπλήρωση του χρόνου γίνεται με την τοποθέτηση του 
ιατρού σε θέση άμισθου υπεράριθμου ειδικευομένου μετά 
γνώμη του ΚΕ.Σ.Υ.. 

2. Κατ'εξαίρεση, γιατροί που έχουν λάβει τον τίτλο της 
ειδικότητας της γενικής χειρουργικής και έχουν μεταγενέ¬ 
στερη υπηρεσία, τουλάχιστον 2 ετών σε ν.π.δ.δ., σε θέσεις 
χειρουργικών ειδικοτήτων ως ανωτέρω τέως συναφών και 
στην αγγειοχειρουργική, τους χορηγείται ο τίτλος της τέως 
συναφούς ειδικότητας ή της αγγειοχειρουργικής, κατόπιν 
εξετάσεων, εφόσον ο συνολικός χρόνος άσκησης ή προϋ¬ 
πηρεσίας στις ειδικότητες αυτές δεν είναι λιγότερος των 
7 ετών. 

3. Η σχετική αίτηση για την αναγνώριση του χρόνου μετά 
των απαραίτητων δικαιολογητικών, πρέπει να υποβληθεί 
εντός εξαμήνου από της δημοσιεύσεως του παρόντος στην 
Εφημερίδα της Κυβερνήσεως. 

Άρθρο 149 

1. Κλινικές που λειτουργούσαν νόμιμα μέχρι της δημο¬ 
σιεύσεως του ν. 1397/1983 με εταιρική μορφή και λόγω 


αποχώρησης ή αποβιώσεως εταίρου, διέκοψαν τη λειτουργία 
αυτών, δύνανται να υποβάλουν εντός αποκλειστικής προ¬ 
θεσμίας 3 μηνών από τη δημοσίευση του παρόντος αίτηση 
για συνέχιση λειτουργίας της κλινικής. Αίτηση συνέχισης 
της λειτουργίας δύνανται επίσης να υποβάλουν εντός της 
αυτής προθεσμίας, τα κατά την παράγραφο 3 του παρόντος 
πρόσωπα σε περίπτωση αποβιώσεως του προσώπου στο 
οποίο έχει χορηγηθεί άδεια λειτουργίας κλινικής, η οποία 
λειτουργεί χωρίς διακοπή μέχρι σήμερα. 

2. Φυσικά ή νομικά πρόσωπα στα οποία είχε χορηγηθεί 
άδεια ίδρυσης κλινικής και είχαν υποβάλει αίτηση για άδεια 
λειτουργίας και δεν τους χορηγήθηκε λόγω των απαγο¬ 
ρευτικών διατάξεων του ν. 1397/1983, παρ" όλο ότι απο¬ 
δεδειγμένα είχαν αποπερατώσει το κτίριο, δύνανται να 
επαναϋποβάλουν εντός αποκλειστικής προθεσμίας 3 μηνών 
από τη δημοσίευση του παρόντος αίτηση για άδεια λει¬ 
τουργίας. 

3. Στην περίπτωση αποβιώσεως του προσώπου στο οποίο 
είχε χορηγηθεί η άδεια ίδρυσης και λειτουργίας κλινικής μέ 
τις διατάξεις του β.δ. 451/1962 και 521/1963 και δεν 
εχορηγήθη άδεια συνέχισης της λειτουργίας στους κληρο¬ 
νόμους αυτών λόγω των απαγορευτικών διατάξεων του ν. 
1397/1983, δύνανται ο επιζών σύζυγος και τα τέκνα να 
επαναϋποβάλουν αίτηση για συνέχιση της λειτουργίας της 
κλινικής εντός της ως άνω αποκλειστικής δίμηνης από της 
δημοσιεύσεως του παρόντος προθεσμίας. 

4. Επίσης, μετά την έναρξη ισχύος του νόμου αυτού, 
επιτρέπεται η μετατροπή ιδιωτικής κλινικής κατά αντικείμενο 
ή νομική μορφή της επιχείρησης, εφόσον υποβληθεί εντός 
της ανωτέρω προθεσμίας σχετική αίτηση. 

5. Τμήμα κλινικής που λειτουργούσε νόμιμα σε αυτοτελές 
και ανεξάρτητο κτίριο κατά την έννοια του β.δ. 451/1962 
και 521/1963 και έπαυσε να λειτουργεί λόγω αποχωρήσεως 
ή θανάτου εκείνου προς ον είχε χορηγηθεί η άδεια λει¬ 
τουργίας, δύναται στους χώρους αυτούς να εγκατασταθούν 
ιατρεία φυσικών προσώπων διαφόρων ειδικοτήτων. 

6. Οι κατά τις άνω παρ. 1, 2, 3, 4 και 5 υποβαλλόμενες 
αιτήσεις α) κρίνονται σύμφωνα με τις διατάξεις του β.δ. 
451/1962 και 521/1963 και β) ισχύουν όι ρυθμίσεις της παρ. 

4 του άρθρου 53 του ν. 1892/1990 και του άρθρου 3 του 
π.δ. 247/1991. 

Άρθρο 150 

Το εδ. γ' του άρθρου 50 του ν. 1759/1988 καταργείται 
αφ' ής ετέθη. 

Άρθρο 151 

Στο άρθρο 82 του ν. 1026/1980 (ΦΕΚ. 48 Α") προστίθενται 
παράγραφοι 2, 3 και 4 ως εξής: 

2. Οδοντίατροι που ασκούν καθ'οιονδήποτε τρόπο και 
κατά την έννοια του ν. 1026/1980 το λειτούργημά τους 
στις περιοχές των δήμων και των κοινοτήτων που υπάγονται 
κατά το. άρθρο 3 του ν.δ.1147/1972 (ΦΕΚ.66 Α') όπως 
τροποποιήθηκε με το π.δ. 225/1976, και το άρθρο 31 του 
ν. 1599/1986, στη Νομαρχία Πειραιά εγγράφονται και απο¬ 
τελούν υποχρεωτικά μέλη του Οδοντιατρικού Συλλόγου 
Πειραιά. 

3. Οι λοιποί οδοντίατροι που ασκούν το λειτούργημά τους 
κατά τη ανωτέρω έννοια στις περιοχές των λοιπών δήμων 
και κοινοτήτων του Νομού Αττικής (Νομαρχίες Αθηνών, 
Ανατολικής και Δυτικής Αττικής) εγγράφονται και αποτελούν 

υποχρεωτικά μέλη του Οδοντιατρικού Συλλόγου Αττικής. 

4. Όσοι οδοντίατροι κατά παρέκκλιση των ανωτέρω δεν 
είναι εγγεγραμμένοι μέχρι σήμερα στον οικείο κατά τα 
ανωτέρω Οδοντιατρικό Σύλλογο παραμένουν εφόσον το 
επιθυμούν, μέλη του Συλλόγου που ήδη είναι εγγεγραμμένοι. 

Άρθρο 152 

Στο τέλος του άρθρου 52 του ν.3601/1928 προστίθεται 
παράγραφος 8 που έχει ως εξής: 

’8. Την προαγωγή των οικονομικών συμφερόντων των 
φαρμακοποιών - μελών των Φαρμακευτικών Συλλόγων της 
Χώρας με τη δημιουργία κεφαλαίου αποζημίωσης λόγω 
εξόδου από το επάγγελμα. Δικαίωμα αποζημίωσης έχουν 
τα μέλη αυτά που διακόπτουν την άσκηση του επαγγέλματός 
τους για οποιονδήποτε λόγο και σε περίπτωση θανάτου 
τους τα μέλη της οικογένειάς τους. 

Για την εκπλήρωση του ανωτέρω σκοπού διατίθεται από 
1.1.1993 και εφεξής το 80% του πόρου που προβλέπεται 
υπέρ του Πανελληνίου Φαρμακευτικού Συλλόγου από τις 
διατάξεις του άρθρου 62 του ν. 3601/1928, όπως αντικα- 
ταστάθηκαν από τις διατάξεις του άρθρου 6 του ν.δ. 
171/1946 και συμπληρώθηκαν από τις διατάξεις του άρθρου 
15 του ν. 1821/1988, καθώς και από τις διατάξεις της 
Α6δ/2041/1987 απόφασης του Υπουργού Υγείας, Πρόνοιας 
και Κοινωνικών Ασφαλίσεων και της υπ'αριθμ.40/1990 Αγο- 
ρανομικής Διάταξης. 

Για την παρακολούθηση των εσόδων και των καταβαλ¬ 
λόμενων αποζημιώσεων στους δικαιούχους τηρείται Ειδικός 
Λογαριασμός υπό την ονομασία "Κεφάλαιο αποζημιώσεως 
εξόδου". Με απόφαση του Υπουργού Υγείας, Πρόνοιας και 
Κοινωνικών Ασφαλίσεων που εκδίδεται μετά γνώμη του Δ.Σ. 
του Π.Φ.Σ. ορίζονται ο τρόπος διαχείρισης των εσόδων 
του λογαριασμού, το ύψος και οι προϋποθέσεις χορήγησης 
της αποζημίωσης στους δικαιούχους κατά κατηγορία και 
γενικά κάθε θέμα, που αφορά την εφαρμογή του παρόντος. 

Άρθρο 153 

Η αληθής έννοια των διατάξεων του ν. 1397/83 Εθνικό 
Σύστημα Υγείας" όσον αφορά τα όρια ηλικίας για την 
κατάληψη θέσεων ιατρών του Ε.Σ.Υ. είναι ότι ως πρώτη 
εφαρμογή του νόμου αυτού νοείται ο χρόνος ολοκλήρωσης 
της πλήρωσης της συγκεκριμένης θέσεως. 


απόφαση του Υπουργού Υγείας, Πρόνοιας και Κοινωνικών 
Ασφαλίσεων μετά από γνώμη του ΚΕ.Σ.Υ.'. 

Άρθρο 156 

Η παράγραφος 3 του άρθρου 40 του ν. 1397/1983 αντι¬ 
καθίσταται, αφ' ης ίσχυσε, ως εξής: 

"Η κατά τις παραγράφους 1 και 2 του παρόντος άρθρου 
προβλεπόμενη υπηρεσία γιατρού του Ε.Σ.Υ. αποτελεί πραγ¬ 
ματική υπηρεσία για τη μισθολογική γενικά κατάταξη, τη 
λήψη μισθού και τη συνταξιοδότηοή του". 

Άρθρο 157 

Η παρ.δ' του άρθρου 4 του ν.1963/1991 να συμπληρωθεί 
ως εξής: 

"Το φαρμακευτικό εργαστήριο δύναται να στεγάζεται και 
στο υπόγειο του φαρμακείου, με την προϋπόθεση ότι έχει 
εμβαδό τουλάχιστον 10 τ.μ., αποτελεί μ'αυτό ενιαίο κτίσμα 
και επικοινωνεί μαζί του με ευρεία εσωτερική κλίμακα." 

Άρθρο 158 
Ισχύς νόμου 

Η ισχύς του νόμου αυτού αρχίζει από τη δημοσίευσή του 
στην Εφημερίδα της Κυβερνήσεως, εκτός αν ορίζουν διαφο¬ 
ρετικά οι επί μέρους διατάξει λ 

Παραγγέλλομε τη δημοσίευση του παρόντος στην Εφημερίδα 
της Κυβερνήσεως και την εκτέλεσή του ως νόμου του Κράτους. 


Αθήνα, 4 Ιουλίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


01 ΥΠΟΥΡΓΟΙ 

ΠΡΟΕΔΡΙΑ! ΤΗΣ ΚΥΒΕΡΝΗΣΗΣ 

ΣΩΤ. ΚΟΥΒΕΛΑΣ 


ΕΣΩΤΕΡΙΚΟΝ 

Ν. ΚΛΕΙΤΟΣ 


ΕΘΝΙΚΗΣ ΟΙΚΟΝΟΜΙΑΣ 

ΣΤ. ΜΑΝΟΣ 


ΟΙΚΟΝΟΜΙΚΩΝ 

ΙΩ. ΠΑΛΑΙΟΚΡΑΣΣΑΣ 


Άρθρο 154 > 

Οι υπηρετούντες κατά τη δημοσίευση του παρόντος, 
επιστημονικοί υπεύθυνοι διευθυντές μη γιατροί επιστήμονες 
των βιοχημικών τμημάτων, δύνανται να διατηρούν τη θέση 
τους και τα καθήκοντά τους. 


0 ΑΝΑΠΛΗΡΩΝ ΤΟΝ ΥΠΟΥΡΓΟ ΓΕΩΡΓΙΑΣ 
ΥΦΥΠΟΥΡΓΟΣ 

ΧΡ. ΚΟΣΚΙΝΑΣ 


ΕΡΓΑΣΙΑΣ 

ΑΡ. ΚΑΛΑΝΤΖΑΚΟΣ 


ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΓΕΩ. ΣΟΥΡΛΑΣ 


ΔΙΚΑΙΟΣΥΝΗΣ 

Μ. ΠΑΠΑΚΩΝΣΤΑΝΤΙΝΟΥ 


Άρθρο 155 

Ιατροί που εργάστηκαν ως ειδικοί σε νοσοκομεία και 
επιστημονικά κέντρα χωρών της αλλοδαπής που δεν. χο¬ 
ρηγούν τίτλο ειδικότητας, εφόσον αποκτήσουν τον τίτλο 
κατά τις διατάξεις της ελληνικής νομοθεσίας, αναγνωρίζεται 
ότι άσκησαν την ειδικότητα στην αλλοδαπή για όσο χρόνο 
προκύπτει, αν από το συνολικό αριθμό των ετών που 
εργάστηκαν αφαιρεθεί ο χρόνος που απαιτείται για την 
απόκτηση της ειδικότητας αυτής στην Ελλάδα. Τα νοσο¬ 
κομεία αυτά και τα επιστημονικά κέντρα καθορίζονται με 


ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩ. ΣΟΥΦΛΙΑΣ 

Θεωρήθηκε και τέθηκε η Μεγάλη Σφραγίδα του Κράτους. 
Αθήνα, 6 Ιουλίου 1992 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΜΙΧ, ΠΑΠΑΚΩΝΣΤΑΝΤΙΝΟΥ 




_ _ ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ 


ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρϊου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 
ΤΕΕΕΧ 

104 32 

22.3211 ΥΡΕΤ ΘΗ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52:48.141 

* Τμήμα πληροφόρησης: Για τα δημοσιεύματα των ΦΕΚ Καποδιστρϊου 25 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποοτολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες^τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 
Η ετήσια συνδρομή είναι: 


α) Για 

το Τεύχος Α' 

Δρχ. 

13.000 

β) 

» 

» 

» 

Β' 

» 

23.000 

γ) 

» 

» 

» 

Γ' 

» 

7.000 

δ) 

» 

» 

» 

Δ' 

» 

22.000 

ε) 

» 

» 

» 

Αναπτυξιακών Πράξεων 

» 

15.000 

στ) 

» 

» 

» 

Ν.Π.Δ.Δ. 

» 

7.000 

ζ) 

» 

» 

» 

ΠΑΡΑΡΤΗΜΑ 

» 

4.000 

η) 

» 

» 

» 

Δελτ. Εμπ.& Βιομ. Ιδ. 

» 

7.000 

θ) 

» 

» 

» 

Αν. Ειδικού Δικαστηρίου 

» 

2.000 

I) 

» 

» 

» 

Α.Ε. & Ε.Π.Ε. 

» 

50.000 

ια) 

Για 

όλα 

τα Τεύχη 

» 

100.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 650 

» 1.150 

» 350 

» 1.100 

» 750 

» 350 

» 200 

» 350 

» 100 

» 2.500 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 














